
Prefatá 


Ín ultimii ani, literatura de specialitate in limba románá din 
domeniul psihologiei a înregistrat o mare diversitate de apariții 
editoriale: atât traduceri din autori străini de reputație 
internațională, cát şi cărți scrise de autori români - tratate 
universitare, monografii, cărți de popularizare. Deşi oferta de 
literatură psihologică este mult mai bogată decât acum câţiva 
ani, rămân arii întinse din psihologia contemporană care încă nu 
sunt accesibile cititorilor de limbă română. Lucrarea de fata este 
o monografie pe tema relaţiei dintre conceptul de sine şi 
performanţa şcolară. În literatura de specialitate din tara noastră 
este o lucrare singulară şi binevenită, deoarece umple un gol 
considerabil în ceea ce priveşte un domeniu de intersecție între 
mari direcții de cercetare de ultimă oră: motivație pentru 
învățare, concept de sine, autoeficacitate, succes şi eşec şcolar. 

Publicul interesat de o astfel de lucrare este larg: doctoranzi, 
tineri cercetători, studenţi în psihologie care au nevoie de o 
introducere în temă care să le permită orientarea în literatura de 
cercetare recentă a domeniului; psihologi şi consilieri şcolari care 
pot găsi răspunsuri la întrebări în legătură cu motivația pentru 
învățare, factorii asociați succesului şi eşecului şcolar, aspectele 
de dinamică de grup care pot surveni în clasele cu elevi 
supradotaţi în sensul întăririi sau diminuării stimei de sine; 
profesori diriginti preocupaţi de înțelegerea aspectelor psiho- 
logice implicate în performanța şcolară; şi, nu în ultimul rând, 

psihologi de orice specialitate care au nevoie de o sinteză a 
cercetărilor recente în domeniile susmentionate. 

Relaţia personalitate-activitate şcolară este obiect de studiu 
intens frecventat în psihologia educațională deoarece este 
evident că, supuşi unor influențe relativ uniforme în şcoală, 
indivizii reacționează în mod diferit. Natura acestor reacții 
diferite la influențe uniforme este explicată atât prin diferențe 
individuale de natură înnăscută (aptitudini, temperament), prin 
efectele educaţiei formale şi incidentale în perioada preşcolară 
asupra acestor caracteristici individuale, cât şi prin diferenţierea 
dată de interacțiunea personalitate-situatie în fiecare secvenţă de 
învățare. 

În această din urmă categorie de explicaţii se înscrie şi tema 
prezentă, deoarece reuneşte, dintr-o perspectivă cognitivă şi 
sociocognitivă, rolul motivational al diferitelor aspecte ale sinelui 
în determinarea performanțelor şcolare. Modul în care individul 
răspunde cerinţelor activității şcolare depinde, incontestabil, de 
nivelul său de inteligență, deoarece aceste cerințe aparțin în 
primul rând domeniului cognitiv dar, dincolo de aceasta, un rol 
important îl au credințele pe care individul le dezvoltă în acest 
proces de adaptare despre sine însuşi. Odată formate, aceste 
credinţe influențează efortul pe care individul îl depune, măsura 
în care îşi mobilizează resursele cognitive şi, prin aceasta, nivelul 
performanţelor sale şi, ulterior, valorizarea de sine. 

Lucrarea doamnei Versavia Curelaru cuprinde în capitolele 
de început o sinteză teoretică a abordărilor sinelui, începând cu 
prezentarea principalelor reflecții filosofice asupra particulari- 
tăților subiectului cunoscător, urmată de contribuția diferitelor 
curente cum ar fi psihanaliza, psihologia umanistă, psihologia 
socială, psihologia cognitivă, la dezvoltarea unor teorii ale 
sinelui. Rostul acestei introduceri este acela de a prezenta 
cititorului contextul istoric al dezvoltării abordărilor sinelui, 
filiatia actualelor modele teoretice şi sursele diversității lor. 

Din aceastá panoramá a modelelor teoretice diverse, uneori 
divergente, autoarea desprinde si aprofundeazá prezentarea 
unui concept util si mai lesne operationalizabil pentru cercetarea 
relatiei sine-performantá scolará - conceptul de sine academic, pe 
care il comenteazá prin prisma a douá modele teoretice: modelul 
multidimensional-ierarhic al lui Shavelson si cel multidimen- 
sional al lui Marsh. Constituind o particularizare necesará a 
conceptului de sine general, conceptul de sine academic permite 
explicarea funcționării autoevaluării de sine în perioada 
scolaritatii, etapă de viata în care activitatea dominantă este 
învățarea în context şcolar. Acest gen de activitate este de 
maximă importanță pentru dezvoltarea conceptului de sine 
deoarece individul este pus pentru prima oară în viata în fata 
unor standarde externe de performanţă, a unor criterii de 
evaluare a rezultatelor eforturilor sale. Raportarea la aceste 
standarde şi compararea cu semenii contribuie la ajustarea 
imaginii de sine, a stimei de sine, a tuturor reprezentărilor pe 
care individul şi le formează despre „sine-în-lumea-şcolii”, care 
în acea perioadă de viata constituie, în mare măsură, singura 
lume cunoscută în profunzime. 

Autoeficacitatea percepută, ca structură dinamică a sinelui, 
este prezentată în relație cu conceptul de sine, cu stima de sine şi 
cu cadrele de referință ale individului — experienţele de succes 
şi eşec provenite din validarea socială a unor rezultate ale 
activității proprii, experiențele vicariante, persuasiunea, trăirile 
emoționale. Sunt analizate, de asemenea, procesele cognitive, 
motivationale si emotionale prin intermediul cărora autoefica- 
citatea percepută acționează asupra selecției situaţiilor pentru 
care persoana se simte competentă şi în care se va implica, 
realizând astfel o orientare către domenii de activitate care să 
merite investiția de efort şi care, prin rezultate superioare, să 
contribuie la împlinirea potenţialului individual şi la sentimentul 
de valoare personală. Structurarea intereselor de învăţare şi a 

intereselor profesionale capătă astfel o nouă explicație prin 
prisma proceselor implicate de funcționarea autoeficacitátii 
percepute. 

Motivația de învăţare şi autoreglarea învățării, două concepte- 
cheie pentru explicarea funcționării personalității în context şcolar, 
sunt prezentate prin prisma unor modele teoretice ale motivatiei 
focusate pe sine: atribuiri cauzale pentru succes şi eşec, schemele 
de sine, respectiv cele derivate din competenţă şi autoeficacitate. 
Alegerea acestor modele teoretice este justificată deoarece 
atribuirile cauzale sunt importante pentru înțelegerea motivatiei 
pentru învățare, depinzând de reprezentările de sine ale 
individului şi, prin explicaţiile subiective pe care le produc, 
creează expectante pentru rezultate viitoare ale acțiunilor proprii. 

Performanța şcolară şi reprezentările ei în mintea elevului 
sunt discutate în relaţie cu standardele de evaluare externe si cu 
cele de autoevaluare. Poate cea mai interesantă parte a analizei 
pe care o face autoarea este cea referitoare la dinamica standar- 
delor de autoevaluare în funcție de feedback-ul primit de elev şi 
modul în care această continuă ajustare poate fi utilizată în 
autoreglarea învăţării. Un loc important ocupă capitolul şapte, in 
care sunt prezentate cele mai importante cercetări în domeniul 
conceptului de sine academic, al autoeficacitátii percepute si 
rolul acestor variabile in autoreglarea învăţării. 

Modele teoretice sunt utilizate de autoare pentru a funda- 
menta o suitá de cercetári asupra relatiei dintre performantele 
scolare si diferite aspecte ale sinelui. Conceptele prezentate in 
partea teoreticá sunt operationalizate in patru cercetári realizate 
pe o populatie románeascá, finalizate cu un model integrator 
original al relatiei dintre conceptul de sine si performanta 
scolará. Cele patru studii vizeazá: efectele stimei de sine si ale 
schemei de sine (pe dimensiunea perseverentá) asupra perfor- 
mantei într-o sarcină specifică; relația dintre conceptul de sine 
academic şi performanţa şcolară; relațiile dintre conceptul de 

sine academic, autoeficacitatea percepută şi performanța 
academică; relațiile dintre stima de sine, competenţa percepută şi 
performanţa academică. Primele două studii şi cel de-al patrulea 
sunt studii corelationale, realizate pe 352 studenti (1), 331 elevi 
din clasele X-XI (2), 133 studenti (4), iar al treilea este un studiu 
experimental pe 402 elevi din clasele VI-VII. Partea de final 
cuprinde şi o serie de consideraţii privind aplicabilitatea 
rezultatelor cercetării în dezvoltarea strategiilor de autoreglare a 
învățării la elevi şi studenți, structurarea curriculum-ului şi a 
sarcinilor de învăţare şi modalități de facilitare a dezvoltării 
personale în mediul academic. 

În finalul cărții autoarea accentuează importanța unei peda- 
gogii centrate pe dezvoltarea personalităţii elevului, care să 
pregătească indivizi cu un concept de sine realist şi pozitiv, cu o 
autoeficacitate ridicată şi cu o valorizare de sine adecvată. Nu 
notele şi premierile ar trebui să fie, în principal, sursa valorii personale, 
ci competențele pe care aceşti indicatori le reflectă. Astfel, un eventual 
eşec nu va fi demobilizator, dacă elevul are sentimentul competenţei (p. 
303). Totodată, ea avertizează asupra pericolelor exagerării 
feedback-ului pozitiv, care nu orientează elevul asupra compe- 
tentei sale reale si care nici nu duce la progres. Mai mult, un 
sentiment puternic al valorii personale, alimentat artificial şi nevalidat 
de competente, reflectă o stimă de sine neautentică, cu importante efecte 
negative asupra evoluției personalității (p. 304). 

Activitatea şcolară îi pregăteşte pe indivizi pentru o functio- 
nare optimă în societate. Prin caracterul ei structurat, coerent, 
solicitant, extins pe o durată de ani de zile, activitatea şcolară 
solicită toate resursele adaptative ale individului şi, în acelaşi 
timp, exercită o influență formativă puternică asupra diferitelor 
aspecte ale personalității. ,Imersat" în lumea şcolii, elevul dez- 
voltă reprezentări şi evaluări afective despre sine şi despre acti- 
vitatea de învățare, despre capacitatea sa de a face fata cerințelor 
şcolare — conceptul de sine academic. 

În fiecare moment, pe parcursul anilor de şcoală, elevul se 
validează pe sine în raport cu standardele de performanță 
impuse de şcoală şi în raport cu semenii de aceeaşi vârstă, prin 
complexe procese de comparare socială. Prin aceasta, şcoala este 
o anticameră a vieţii, în care, prin seria de reuşite/ nereuşite 
acumulate în timp, individul dezvoltă o mentalitate de 
învingător sau de învins, pe care o va duce cu sine în viața 
activă. Răspunderea educatorilor este cu atât mai mare cu cât ei 
sunt chemaţi nu doar să dezvolte cunoştinţe şi abilități, ci să 
formeze structuri de personalitate care să permită o insertie 
socială optimală. 

Printr-un mecanism de avantaje/ dezavantaje cumulative, per- 
formantele bune din şcoală deschid drumul spre studii 
superioare şi promovare socială, pe când performanţele slabe îl 
blochează, în majoritatea cazurilor. Societatea promovează astfel 
valorile succesuale axate pe performanţă şi competitivitate, atât 
în şcoală, cât şi în activitatea profesională. Dincolo de aceste 
efecte obiective, o traiectorie de succes în şcoală are efecte bene- 
fice şi asupra imaginii de sine şi a stimei de sine şi, invers, o 
traiectorie de eşec afectează aceste aspecte ale conceptului de 
sine cu atât mai grav, cu cât eşecurile survin la o vârstă mai 
fragedă. 

Doamna Versavia Curelaru ne propune o monografie bazată 
pe o documentare extensivă într-un domeniu de cercetare vast, 
în plină expansiune şi încă insuficient structurat teoretic şi 
conturează aspectele relevante ale temei cu o capacitate de 
sinteză şi abordare critică impresionante. De altfel, bibliografia 
utilizată este considerabilă - 30 de pagini de articole de cercetare 
şi monografii de ultimă oră consultate şi utilizate în argu- 
mentarea teoretică a temei. Pe parcursul capitolelor facem 
cunoştinţă cu cei mai importanti autori din domeniul cu 
conceptele si modele teoretice propuse de ei, cu cercetárile care 
au validat aceste modele teoretice, abordate într-o manieră 

criticá. Stilul expunerii este clar, precis, concis, asa cum trebuie 
să fie o scriere stiintificá autentică. Ideile sunt prezentate într-o 
manieră articulată, riguroasă, dar totodată accesibilă, făcând 
lectura agreabilă, în ciuda marii densități a ideilor discutate. 
Domnia sa prezintă o remarcabilă grijă pentru traducerea cât mai 
corectă a termenilor din limba engleză în limba română, 
contribuind în felul acesta la clarificarea unor confuzii şi la 
stabilizarea terminologiei psihologice în limba română. 

Deşi cele patru studii şi capitolul de concluzii reprezintă doar 
un sfert din economia lucrării, ele dau măsura valorii de 
cercetător a autoarei. Studiile sunt realizate cu design-uri 
ingenioase, rigoare metodologică în alegerea instrumentelor şi a 
procedurilor, prelucrare statistică adecvată, concluzii şi 
generalizări prudente. Ele pot constitui modele de cercetare 
pentru tinerii cercetători, doctoranzi, studenți, profesori din 
preuniversitar preocupați de cercetarea în domeniul psihologiei 
educației. Cartea de față este o lucrare ştiinţifică, ce oferă 
explicații de nivel teoretic, şi nu neapărat sfaturi de optimizare a 
educației, dar ea contine comentarii clarificatoare asupra 
influenței structurării situaţiilor de învăţare, a standardelor de 
evaluare şi a feedback-ului asupra dezvoltării conceptului de 
sine academic şi a autoeficacitátii percepute. 


Braşov, 29 iulie 2014 
Marcela Rodica Luca 

Ideea realizării lucrării de fata este consecința unor preo- 
cupări anterioare pentru studierea reprezentărilor de sine ale 
elevilor, concretizate într-o disertaţie care a tratat strategiile de 
menținere a stimei de sine la elevii cu succes şi eşec şcolar şi într- 
o serie de cercetări care au analizat relația dintre conceptul de 
sine al elevilor şi performanțele lor şcolare. Orientarea psiho- 
logilor din domeniul educaţiei spre studierea efectelor struc- 
turilor sinelui asupra motivatiei şi realizărilor elevilor nu este de 
dată recentă. În decursul deceniilor ea a condus la o gamă largă 
de cercetări cu aplicabilitate în practica educațională. Cele mai 
multe dintre studiile realizate până în anii '80 au abordat această 
relație luând în considerare, în special, nivelul general al con- 
ceptului de sine sau stima de sine. Încercările psihologilor 
practicieni, de orientare umanistă, de a dezvolta şi întări stima de 
sine a elevilor pentru a ameliora motivaţia şi performanța şcolară 
nu au avut însă eficiența practică scontată. Cu toate acestea, 
preocupările de cercetare pe această temă nu au fost abandonate, 
intuindu-se că forța motivationalá cea mai puternică pentru 
învățare derivă din puterea sinelui, din credințele cele mai 
profunde ale elevului cu privire la valoarea şi competenţa sa. Şi 
astăzi, o serie de întrebări referitoare la subiectul acestei lucrări 
îşi caută încă răspunsurile în demersurile de cercetare din 
domeniul psihologiei educaționale. Cum se pot menţine evaluá- 
rile pozitive ale sinelui în condițiile în care performanțele şcolare 
sunt scăzute? Cum putem explica reprezentările negative ale 
sinelui elevilor atunci când performanțele anterioare măsurate 
sunt înalte? Care este relația dintre evaluările globale şi cele 

specifice ale sinelui şi cum intervin acestea în autoreglarea 
învățării şi în determinarea performanţei? 

Un studiu realizat la noi în tara de către Mihaela Jigáu (1998) 
a evidenţiat rolul pe care-l are imaginea de sine printre factorii 
individuali ai reuşitei şcolare, aceasta moderând influenţa altor 
variabile, cum ar fi nivelul aspirațiilor şcolare, încrederea în 
valoarea educaţiei, interesul pentru activitățile de învățare. 
Autoarea a arătat, de asemenea, că efectele imaginii de sine 
asupra performanţelor sunt mai puternice la clasele mari decât la 
cele mai mici, deoarece reprezentarea propriei persoane devine 
din ce în ce mai stabilă, idee susținută de cei mai mulți teore- 
ticieni din domeniul conceptului de sine (a se vedea, de 
exemplu, Harter, 1982; L'Ecuyer, 1978). Prin urmare, putem 
sustine că dezvoltarea unor percepții de sine favorabile şi realiste 
ar trebui să se producă de la vârstele cele mai mici. Dar această 
afirmaţie rămâne un simplu slogan, la îndemâna oricărui psiho- 
log naiv, dacă nu se fundamentează pe analize riguroase ale 
structurii conceptului de sine, ale valentelor sale afective si 
motivationale si ale reciprocitátii care existá intre convingerile 
persoanei cu privire la ceea ce este si poate, pe de o parte, si reali- 
zárile sale efective, pe de altá parte. 

O altă lucrare apărută recent la noi în ţară a analizat prin- 
cipalii determinanti individuali şi contextuali ai performanței 
şcolare la adolescenţi (Gherasim şi Butnaru, 2013). Printre 
aceştia, a fost evidenţiat şi discutat rolul stimei de sine şi al 
competenţei percepute, ca dimensiune specifică a conceptului de 
sine, precum şi efectele unor corelate ale sinelui cu valoare 
motivationala. 

În lucrarea de față, ne propunem o abordare a relaţiei dintre 
conceptul de sine (self-concept) şi indicatorii performanţei şcolare, 
având în vedere mai multe niveluri de generalitate a celor două 
variabile şi ținând cont de trei dimensiuni ale sinelui: sentimentul 
valorii personale, competența percepută şi autoeficacitatea percepută. 

Cercetările din domeniul psihologiei educaţiei au evidenţiat 
relații de intensitate variabilă între reprezentările sinelui şi per- 
formantele şcolare, iar aceste diferente au fost atribuite, în 
special, modului de operationalizare a conceptului de sine. 
Direcţiile de cercetare s-au centrat fie pe o perspectivă unidimen- 
sională, care presupune o evaluare generală a sinelui (de exemplu, 
stima de sine), fie pe una multidimensională care implică măsu- 
rarea unor dimensiuni specifice. Astfel, cercetările din cadrul 
paradigmei unidimensionale au evidențiat corelaţii modeste între 
conceptul de sine global şi performanţele şcolare. Potrivit rezul- 
tatelor obținute în aceste cercetări nu se pot face predicții ale 
comportamentelor de realizare şcolară si a performanţelor 
pornind de la conceptul de sine global al elevilor. Prin contrast, 
adepţii paradigmei multidimensionale au evidenţiat puterea mai 
mare de predictie a dimensiunilor specifice ale conceptului de sine 
pentru performanţele şcolare. Ei au ajuns însă la micro-opera- 
tionalizári ale unor aspecte contextuale ale sinelui, neglijând 
uneori relația acestora cu structura generală. 

Angajarea elevului într-un anumit context de realizare 
activează elemente specifice ale conceptului de sine, dar şi auto- 
evaluări globale care le pot influența, la rândul lor, pe primele. 
Puterea de predictie a unei dimensiuni a conceptului de sine 
pentru comportamente nu depinde doar de gradul său de gene- 
ralitate, ci si de încărcătura afectivă asociată acesteia. Exigentele 
unui context de realizare pot activa structuri ale sinelui cu o 
puternică valență afectivă pozitivă sau negativă şi altele care 
sunt mai neutre din acest punct de vedere. Nu este acelaşi lucru 
dacă în confruntarea cu situaţiile de realizare un elev activează o 
dimensiune a sinelui care se referă la perseverenţă sau una care 
defineşte capacitățile sale intelectuale. Astfel, activarea unor 
structuri ale sinelui cu impact afectiv poate avea influență mai 
mare asupra comportamentului şcolar, independent de gradul 
de generalitate a acestora. De asemenea, influența conceptului de 

sine asupra comportamentelor depinde şi de caracterul des- 
criptiv sau prescriptiv al structurilor sale activate în diverse 
situații de realizare şcolară. De exemplu, structurile care cuprind 
informații autodefinitorii, în termeni de ceea ce este o persoană, 
sunt mai putin predictive pentru performante decât structurile 
care contin informaţii despre ceea ce poate aceasta. 

Deşi tema lucrării prezente aparține unui domeniu de studiu 
care a fost intens explorat, în special în studiile din unele tari 
vestice, dar mai putin în cele de la noi din tara, câteva elemente 
fac distinct demersul prezent. Paradigma generală care a stat la 
baza elaborării teoretice şi empirice a lucrării de față ar putea fi 
rezumatá în următoarele asumptii: 

e Relația dintre conceptul de sine şi performanţa şcolară 
devine relevantă, adică are valoare pentru predictie, atunci 
când măsurarea ambelor variabile se realizează la niveluri 
scăzute de generalitate. 

e Această relație la nivel specific este influențată de dimen- 
siunile mai generale ale sinelui atunci când ele sunt activate 
de context. 

e Autoeficacitatea percepută reprezintă o structură dinamică a 
conceptului de sine, care contine informații anticipative si 
prescriptive pentru acțiune. 

e Dintre toate structurile sinelui, autoeficacitatea percepută 
reprezintă predictorul cel mai puternic al motivatiei şi 
performanței. 

e Dimensiunile conceptului de sine acționează asupra compor- 
tamentelor, în cadrul unei structuri cauzale complexe, alături 
de alti factori personali şi situationali. 

Reunirea a douá constructe preluate din cadre teoretice 
diferite - conceptul de sine si autoeficacitatea percepută — în acelaşi 
model de cercetare a avut ca scop evidenţierea relației dintre 

ceea ce este stabil şi dinamic în autoevaluarea sinelui, precum şi 
dintre sentimentul valorii şi cel al competenţei. 

Pornind de la aceste teze am stabilit pentru lucrarea de față 
mai multe obiective. Primul a fost acela de a analiza relația dintre 
conceptul de sine şi performanța şcolară la mai multe niveluri de 
generalitate, în vederea identificării gradului de corespondență 
între cele două variabile. Un al doilea obiectiv a fost studierea 
efectelor unor structuri mai generale ale sinelui asupra auto- 
eficacitátii percepute în sarcini specifice. În al treilea rând, pe baza 
literaturii de specialitate rezumate în capitolele teoretice şi a cer- 
cetărilor empirice realizate am intenționat discutarea unui model 
teoretic de explicare a performanței în sarcini şcolare specifice pe 
baza structurilor conceptului de sine. 

Lucrarea a fost structurată în nouă capitole şi reprezintă o 
sinteză a principalelor teorii şi cercetări din domeniul con- 
ceptului de sine care s-au centrat pe valoarea motivationalá a 
acestuia. În primul capitol au fost trasate câteva repere istorice 
cu scopul de a surprinde evoluția cercetărilor sinelui in dome- 
niul psihologiei şi de a clarifica sensul pe care-l atribuim con- 
ceptului de sine. În capitolul al doilea, au fost dezvoltate teoriile 
cognitive, sociocognitive şi fenomenologice ale conceptului de 
sine, cu scopul de a explica natura complexă a acestui concept 
central al psihologiei: cognitiv şi afectiv, perceput şi conceput, 
stabil şi dinamic, unidimensional şi multidimensional. În urmă- 
toarele capitole, demersul s-a centrat pe modelele multidimen- 
sionale ale conceptului de sine, considerate de cei mai mulți 
specialişti din domeniu ca utile pentru cercetare şi pentru 
înțelegerea relației acestuia cu motivaţia şi performanța şcolară. 
Astfel, în capitolul al treilea a fost tratat conceptul de sine 
academic, un construct delimitat relativ recent în cadrul structurii 
multidimensionale şi validat de numeroase studii realizate în 
ultimele trei decenii. 

În capitolul al patrulea a fost propusă o abordare a 
constructului de autoeficacitate percepută (perceived self-efficacy) în 

cadrul teoriilor sinelui, considerându-l o dimensiune dinamică a 
conceptului de sine, responsabilă în principal de motivaţia pentru 
performanţă. Prin compararea acestuia cu conceptul de sine şi 
stima de sine, a fost argumentată alegerea făcută. 

În capitolul al cincilea, au fost dezvoltate teoriile care funda- 
mentează natura cognitivă a motivatiei de realizare, ca variabilă 
care explică relația dintre reprezentările sinelui şi performanța 
şcolară. Au fost prezentate, de asemenea, şi argumente pentru 
susținerea valorii motivationale a sinelui. Intrucát teoriile moti- 
vatiei nu reprezintă un scop în sine al lucrării de fata, nu au fost 
trecute în revistă toate contribuţiile din acest domeniu, ci doar 
acelea care explică modul în care elemente ale conceptului de sine 
pot fi puse în relaţie cu performanţa şcolară. În capitolul al şaselea 
a fost definită performanţă şcolară din perspectivă pedagogică şi 
au fost analizati factorii ei determinanti. Statutul de elev cu succes 
sau eşec, dobândit pe baza performanţelor, a fost discutat prin 
raportare la reprezentările sinelui în context şcolar. Capitolul 
şapte reprezintă o trecere în revistă a principalelor cercetări 
empirice anterioare care au abordat relația dintre conceptul de 
sine şi performanța şcolară. Au fost selectate cercetări 
reprezentative pentru două cadre teoretice diferite: cel al 
conceptului de sine multidimensional si cel al autoeficacitátii 
percepute. 

Capitolul opt al lucrării prezintă patru cercetări empirice reali- 
zate pe un eşantion nereprezentativ de 1218 studenți şi elevi din 
mediul educational românesc. În acord cu asumptiile care au 
ghidat întregul demers al lucrării, obiectivul comun al acestor 
studii a fost analiza comparativă a diverselor dimensiuni ale con- 
ceptului de sine (generale-specifice, cognitive-afective, descrip- 
tive-prescriptive) în relația lor cu performanţa şcolară. În finalul 
lucrării au fost discutate, în cadrul unul capitol distinct, prin- 
cipalele implicații educaționale ale explorării şi dezvoltării 
conceptului de sine la elevi. 

Conceptul de sine - istoric şi 
clarificări terminologice 


1.1. Surse ale diversității conceptuale în abordarea sinelui 


Termenul eu sau sine din psihologie se referă la conştiinţa 
propriei identități, însoțită de sentimentul că eşti o persoană 
distinctă de ceilalţi, capabilă de acțiune şi decizie. Utilizarea atât 
în limbajul obişnuit, cât si în cel ştiinţific a mai multor noțiuni 
care fac referire la ideea de identitate creează adesea confuzii. 
Abordarea identităţii în diverse domenii, cum ar fi psihologia, 
sociologia, antropologia sau ştiinţele politice sporeşte si mai mult 
incertitudinea cu privire la înțelesul termenului. 

În cercetările realizate asupra identității, unii autori pun 
accentul mai mult pe raportarea acesteia la fenomenele indivi- 
duale, interne, în timp ce alții insistă pe rolul fenomenelor 
sociale, al factorilor relationali. În filosofie, de exemplu, referirile 
la identitate se fac prin intermediul conceptului de conştiinţă de 
sine, care reprezintă un factor individual. Psihologia eului 
concepe identitatea ca pe un fenomen intern, independent în 
raport cu mediul extern, cu rol important în adaptarea la acesta 
din urmă. În cadrul orientării umaniste, conceptul de sine se 
referă la o realitate subiectivă, a cărei evoluție depinde de reali- 
tatea externă obiectivă. În psihologia socială, identitatea este 
definită ca rezultatul unei negocieri permanente între un pol 
individual (ego) si un pol social (alter-ego), (Baldwin, 1899). 

Preocuparea pentru rigurozitatea ştiinţifică i-a determinat pe 
psihologii actuali să procedeze la o definire mai precisă a unor 
concepte care acoperă diverse aspecte ale acestei realități atât de 
complexe cum este sinele. Pentru cercetare, stabilirea unui cadru 
teoretic şi definirea conceptuală şi operațională sunt obligatorii. 
Vom încerca în cele ce urmează să delimităm contextul în care 
este utilizat conceptul de sine şi să clarificăm accepțiunea sa prin 
raportare la alți termeni. 

În literatura anglo-saxonă, termenul self este utilizat ca pro- 
nume sau adjectiv şi poate desemna referința la o anumită per- 
soană, la ceva propriu, la ego-ul intim şi permanent al indivi- 
dului, care asigură identitatea şi continuitatea ființei sau la un 
ansamblu de caracteristici şi înclinații care constituie persona- 
litatea (Hattie, 1992). În ceea ce priveşte literatura psihologică 
românească, traducerea termenului nu este consensuală. Este 
utilizat pentru self-ul englezesc atât termenul de sine (Ilut, 2001; 
Chelcea, 1994), cât şi cel de eu (Boncu, 1996; Zlate, 1999; Lungu, 
2003; Chelaru, 2003). În general, ar părea că există o preferință a 
psihosociologilor pentru conceptul de sine care îi apropie mai 
mult de accepțiunea pe care a dat-o termenului George Herbert 
Mead (1934/1962). Autorul considera că sinele sintetizează două 
aspecte diferite: un I (pe care l-am traduce în limba română prin 
Eu) şi un Me (tradus prin Mine). Prima componentă ar putea fi 
considerată eul psihologic, activ şi creator, care reacționează la 
atitudinile şi evaluările celorlalți, în timp ce a doua reprezintă eul 
social, constituit din atitudinile si judecatile celorlalți, 
interiorizate şi asumate de individ. În această optică, traducerea 
self-ului prin eu ar putea accentua aspectul individual în 
detrimentul celui social, în înțelegerea identității. Preferinta 
pentru termenul eu în literatura psihologică de la noi din tara se 
leagă mai mult de abordările identității la nivel individual şi de 
direcțiile cognitiviste de cercetare. 


26 


Conceptul de sine - istoric şi clarificări terminologice 


Referindu-se la această imprecizie conceptuală, Petru llut 
(2001) scria că traducerea self-ului prin eu atrage o serie de 
inconveniente privind stabilirea de corespondențe în limba 
română. Astfel, dacă utilizăm expresia „imagine de sine” şi nu 
„imagine de eu” pentru a desemna focalizarea cognitivă asupra 
propriei persoane, atunci ar părea mult mai adecvat termenul de 
sine şi nu cel de eu. Psihosociologul clujean susține însă că, 
pentru a depăşi acest impas produs de inexistența unei paritáti 
terminologice, este utilă aplicarea „principiului echivalentelor 
enuntiale" (Ilut, 2001, p. 19). Utilizarea exclusivă doar a unuia 
dintre cei doi termeni (fie eu, fie sine) creează însă alte probleme 
de traducere din limba engleză. De exemplu, noțiunea de possible 
selves, introdusă de Markus şi Nurius (1986), poate fi tradusă mai 
curând prin euri posibile decât prin sine-uri posibile. 

Diferenţele şi confuziile terminologice se leagă şi de nivelul de 
explicație la care identitatea este abordată. W. Doise (1986) a 
propus patru niveluri de analiză a fenomenelor din câmpul 
social: un nivel intra-individual, la care sunt studiate procesele 
intrapersonale (organizarea perceptiilor, procesele memoriei, 
evaluarea); un nivel interpersonal, care vizează relațiile 
interpersonale situationale; un nivel pozitional, la care sunt 
abordate interactiunile dintre diferite categorii sociale, si un nivel 
ideologic, care permite o viziune globalá a unor fenomene sociale 
(reprezentárile sociale, ideologia, relatiile interculturale). 

Pornind de la nivelurile propuse, Lucy Baugnet (1998) face o 
trecere in revistă a principalelor modele de studiere a identității. 
e La nivel intra-individual identitatea este raportată la procesele 

interne ale individului (percepție, memorie, evaluare, 

cunoaştere). La acest nivel, distingem două modele de 
abordare: un model de orientare sociocognitivă, care explică 
sinele sau eul prin prisma teoriei procesării informației, 
considerându-l o structură de cunoştinţe, si un model de 

abordare fenomenologică, care accentuează rolul introspectiei in 
studierea sinelui (autoperceptia, autoevaluarea etc.). 

La nivel interindividual abordarea este de factură interac- 
tionistá, cu referire la procesele interindividuale aşa cum s-au 
derulat ele în existența individului. Analiza se realizează la 
nivel micro-social, fără a se interesa de rolurile şi statutele 
adoptate de persoană. Accentul cade pe rolul interacțiunii în 
geneza sinelui. 

La nivel pozitional, identitatea este raportată la diferenţele de 
statut ale indivizilor, la poziţiile asimetrice pe care aceştia le 
ocupă în societate. În analiză, identitatea este situată în 
cadrul relațiilor dintre grupuri. Compararea socială, compe- 
titia, categorizarea si autocategorizarea sunt fenomenele 
sociale care stau la baza explicării sinelui la acest nivel. 

La nivel ideologic, identitatea este tratată într-un cadru mai 
larg, în relaţie cu sistemele de credințe, reprezentări, valori şi 
norme la care se raportează o persoană. Sunt analizate, la 
acest nivel, fenomene precum cetățenia, individualismul vs. 
colectivismul, identitatea culturală etc. Din punct de vedere 
epistemologic, identitatea poate fi definită şi studiată numai 
prin prisma raporturilor subiectului cu un altul şi vizavi de 
un obiect real sau imaginar (Moscovici, 1984). 

Dificultăţile de clarificare conceptuală devin şi mai evidente 


dacă avem în vedere multitudinea de corelate ale sinelui şi iden- 
titátii. În studiile şi cercetările asupra identității sunt vehiculati 
uneori aceiaşi termeni cu sensuri diferite, iar alteori sunt utilizați 
termeni diferiți pentru desemnarea aceleiaşi realități. De 
exemplu, în literatura de specialitate europeană, termenii de 
imagine de sine, percepție, reprezentare sau chiar conştiinţă de sine 
sunt preferați celor de sine şi concept de sine, utilizați de psihologii 
americani (L'Ecuyer, 1978). De asemenea, conceptul de identitate 
socială, definit de Tajfel şi Turner prin raportare la relațiile inter- 
grupuri, nu are acelaşi înțeles şi în psihologia americană, unde el 

este asociat cu acea parte a conceptului de sine care se referă la 
relațiile interpersonale. Psihologii americani au abordat termenii 
de individualism şi colectivism la un nivel pozitional şi nu ideo- 
logic, asa cum au fácut-o psihologii europeni (Luhtanen si 
Croker, 1992). Conceptul de cognitie de sine din psihologia ameri- 
caná si cel de perceptie de sine, utilizat mai frecvent de europeni, 
trimit la aceeaşi realitate psihologică. O explicaţie a acestui fapt 
ar putea fi legată de primele cercetări în domeniu, care au lansat 
noțiuni ce nu au fost suficient de bine conceptualizate, dar şi de 
cele două curente (american şi european) care au dezvoltat 
terminologii diferite (Baugnet, 1998). 


1.2. Încercări de simplificare terminologică 


Confuzia terminologică determinată de abordări teoretice 
diferite are însă şi partea sa bună, deoarece ne conduce la distin- 
gerea celor două perspective asupra ipostazelor sinelui: subiectul 
şi obiectul, conținutul şi procesul, asupra cărora vom mai reveni în 
această lucrare. Utilizarea a doi termeni pentru cele două fațete 
ale sinelui, aşa cum a propus G.H. Mead, nu s-a realizat nici în 
cercetările de pe continentul american, nici în lucrările apărute 
pe această temă în limba română. De altfel, nici nu ar părea 
potrivit pentru uzul limbii să folosim termenul „mine“ pentru 
eul-obiect al cunoaşterii. Putem utiliza un singur termen, sine sau 
eu, pentru a desemna întreaga realitate a subiectului care se 
cunoaşte şi poate fi cunoscut. Optăm pentru sinteza acestor două 
componente care, reunite, constituie ceea ce englezii au denumit 
self, adică subiectul (I sau Me), prin opoziţie cu obiectul sau cu 
totalitatea obiectelor care se constituie în non Me (non-eu). 

În literatura de limbă franceză, aplecându-se asupra distinc- 
tiei dintre le soi (self), care se referă la percepțiile de sine ale 
persoanei, şi ego, care reprezintă aspectul executiv şi activ, 
L'Ecuyer (1978) aduce în discuție şi criticile acestei preocupări de 

separare artificială a unuia şi aceluiaşi fenomen. Detaşându-se de 
perspectiva filosofică dualistă, psihologii nu mai sunt atât de 
preocupați de delimitarea a două entități responsabile de două 
funcţii diferite (executivă şi perceptuală), ci utilizează mai 
curând noțiunea de concept de sine, care se referă la „percepţia de 
sine, acțiunile întreprinse pentru a menţine adaptarea proprie, 
pentru a apăra şi promova aceste percepții de sine” (L'Ecuyer, 
1978, p. 25 ). S-ar putea astfel consacra în limba română numai 
unul dintre cei doi termeni, sine sau eu, dar acest lucru ar 
conduce la dificultăți în construirea discursului cu privire la 
identitate. Credem că, în funcție de context şi de demersul 
analitic pe care îl realizăm, putem utiliza ambii termeni, cu 
precizarea că sensul acestora trebuie acordat cadrului teoretic la 
care se referă. De exemplu, pentru a nu crea confuzii, vom utiliza 
în prezenta lucrare, în general, termenul de sine şi pe cel de 
concept de sine (self-concept), dar şi pe cel de eu, dacă ne referim, 
de exemplu, la eul „pur” din aria filosofiei sau la cel din teoriile 
psihanalitice. Probabil, în aceeaşi încercare de clarificare şi sim- 
plificare conceptuală, unii autori români au renunțat la traduce- 
rea termenului de self şi îl folosesc ca atare (Gavreliuc, 2006; 
Chelcea, 2008). În lucrarea lui Septimiu Chelcea regăsim 
termenul self, integrat limbii române, inclusiv cu utilizare 
articulată (selful). Rămâne să vedem dacă acest din urmă termen 
va fi preluat şi utilizat astfel în limba româna. 


1.3. Perspective istorice în abordarea sinelui 


Realizarea unei periodizări care să ordoneze cronologic preo- 
cupările pentru domeniul sinelui este relativ dificilă, dată fiind 
abundența abordărilor şi limitele oarecum vagi ale ştiinţelor 
psihosociologice de la sfârşitul secolului al XIX-lea. Nici marile 
sinteze realizate în acest domeniu nu ne conduc spre un consens 
total. În funcţie de orientarea teoretică a autorilor, unele lucrări 

alocă un spațiu important direcțiilor filosofice şi psihanalitice de 
abordare a eului (Wylie, 1974; L'Ecuyer, 1978; Hattie, 1992, Ey, 
1983; Perron, 1991), în timp ce altele aduc în discuţie doar acele 
contribuții importante pentru dezvoltarea abordărilor empirice 
din domeniul psihologiei sociale experimentale sau, pur şi 
simplu, nu sunt interesate de realizarea unui istoric al evoluției. 
Majoritatea autorilor americani care au realizat sinteze pe tema 
sinelui (Greenwald şi Pratkanis; 1984; Brehm şi Kasin, 1990; 
McGuire şi McGuire, 1988; Gergen, 1984; Hogg şi Vaughan, 1998; 
Deaux et al., 1993; Baron si Byrne, 1994; Feldman, 1995; Brewer si 
Crano, 1994) le-au plasat în contextul cercetărilor asupra 
cognitiei sociale şi au insistat în special pe contribuţia adusă de 
Wiliam James (1890) la dezvoltarea acestora şi pe trecerea în 
revistă a cercetărilor empirice contemporane. Psihologii 
preocupați mai mult de abordarea fenomenologică a sinelui 
decât de cea experimentală au pus un accent mai mare în 
lucrările lor pe istoria mai îndepărtată a preocupărilor pentru 
acest obiect de studiu. 

Vom prezenta în cele ce urmează evoluția concepțiilor cu 
privire la sine, încercând să selectăm din cadrul principalelor 
etape-directii propuse de D. Martinot (1995) şi M. Zlate (1999) 
cele mai importante abordári care au stat la baza teoriilor 
psihologice vehiculate in prezent. Dupá o succintá prezentare a 
principalelor reflecții filosofice despre esența cognitivă a 
conştiinţei de sine, vor fi analizate orientările de la sfârşitul 
secolului a XIX-lea şi începutul secolului XX, care au adus sinele 
pe tărâmul psihologiei. Dintre autorii reprezentativi, William 
James (1890) este cel care a deschis calea spre posibilitatea de 
studiere ştiinţifică a sinelui în psihologie, iar sociologii C.H. 
Cooley (1902) şi G.H. Mead (1934) au accentuat natura socială a 
acestuia, care va fi dezvoltată în cadrul interactionismului 
simbolic actual, dar şi în cercetările de psihologie socială şi 
experimentală de după anii '80. Tot în această incursiune istorică 

va fi analizată şi orientarea psihanalitică, care oferă un important 
suport în înțelegerea mecanismelor de apărare a eului şi a stimei 
de sine şi care, prin provocările sale, contribuie la dezvoltarea 
psihologiei eului (ego psychology) şi a cercetărilor psihoumaniste 
de la mijlocul secolului trecut. Etapa actuală a cercetărilor 
psihologice ale sinelui, al cărei debut poate fi plasat la începutul 
anilor '80, va fi discutată pe larg în al doilea capitol al lucrării de 
fata, care va trata teoriile recente dezvoltate în cadrul cercetării 
fundamentale din psihologia socială şi experimentală, dar şi al 
unor domenii aplicate ale psihologiei, cum ar fi psihologia clinică 
şi cea educațională. 


1.3.1. Reflectüle filosofilor asupra sinelui 


Fără a insista pe dezvoltarea preocupărilor filosofice de 
analiză a conştiinţei de sine, vom trece în revistă doar câteva 
orientări care accentuează esenţa cognitivă a acesteia, calitatea ei 
de sursă a cunoaşterii şi adevărului. Încă din antichitate regăsim 
preocupări pentru definirea persoanei şi pentru explicarea 
naturii sale. Intuind dificultatea autoreflectiei şi a cunoaşterii 
complexităţii ființei umane, psihologia simțului comun a atras 
atenția asupra faptului că accesul la informaţia despre sine este 
uneori mai dificilă decât accesul la informaţia despre altul. 
Celebra maximă „Cunoaşte-te pe tine însuți!” exprimă preo- 
cupările timpurii ale gânditorilor pentru autenticitatea cunoaş- 
terii de sine ca scop şi sens al vieții. Socrate şi Platon au fost 
primii care au sesizat relația dintre sine şi principiile cognitive, 
cunoaşterea de sine fiind considerată calea care face posibilă 
existenţa individului uman ca ființă rațională (Hattie, 1992). 

Până în secolul al XIX-lea, când William James (1890) a 
deschis calea spre investigarea ştiinţifică a sinelui, teoriile cu 
privire la acest obiect de studiu au continuat să se dezvolte pe 
tărâmul filosofiei. În lucrarea Theories of the self, Jerome David 
Levin (1992) propune o periodizare a evoluției concepțiilor de 

factură filosofică cu privire la sine, începând cu perioada 
modernă. Odată cu secolul al XVII-lea se produce o schimbare de 
paradigmă în abordările cu privire la sine, accentul deplasându- 
se de pe conceperea acestuia în context relational pe dezvoltarea 
unei viziuni individualiste. Or, conştiinţa unui sine separat de 
divinitate şi de ceilalți pune în discuţiei însăşi existenţa lui. Este 
şi contextul în care Descartes „caută certitudini” cu privire la 
existenţa ființei umane, iar aceste certitudini, considera el, nu pot 
fi oferite decât prin rațiune. În concepţia rationalistului francez, 
sinele (eul), asimilat subiectului pur, substanței gânditoare 
despărțite de orice existență materială, este inferat şi nu trăit. Eul 
acesta gânditor care are conştiinţa propriei existente devine 
„fundament şi model al oricărei cunoştinţe” (Clément et al., 2000, 
p. 91). Pascal respinge însă ideea definirii sinelui ca „pură 
intelectualizare", considerând că sentimentele si nu gândirea, 
probabilitatea şi nu certitudinea reprezintă esenţa ființei (apud 
Levin, 1992). 

În opoziție cu rationalistii, empiriştii englezi au susținut cá 
originea cunoştinţelor nu se găseşte în rațiunea desprinsă de 
orice experienţă, ci în simţuri. Astfel, John Locke (1690/1961) 
sustine că elementele primare ale întregii cunoasteri, inclusiv a 
celei referitoare la sine, sunt ideile simple dobândite prin senzații 
la care se adaugă cele complexe provenite din reflectia asupra 
primelor. Filosoful englez abordează sinele, desemnat prin con- 
ceptul de identitate personală, ca fiind acel simt al propriei 
existente care însoţeşte orice idee, conştiinţa prezentă a acțiunilor 
actuale şi trecute, nedespártitá de corp şi de senzaţii. Disconti- 
nuitátile experiențelor noastre nu afectează sentimentul iden- 
titátii, deoarece există memoria ca punte de legătură a acestora, 
amintirea faptului că suntem una şi aceeaşi persoană. 

Immanuel Kant deschide o nouă perspectivă asupra sinelui 
criticând şi, în acelaşi timp, recuperând cele două concepții - 
rationalistá şi empiristă. Considerat un rationalist într-o primă 

perioadă a dezvoltării filosofiei sale, Kant ajunge să combată, în 
cea de-a doua perioadă, tocmai dogmatismul rationalist (Florian, 
1992). Concepţia lui cu privire la imposibilitatea cunoaşterii 
realităţii în sine ne conduce la distincția dintre cele două tipuri 
de sine: cel fenomenologic (empiric), care este obiect de studiu al 
psihologiei şi care poate fi cunoscut prin introspectie, şi sinele 
noumenal (adevăratul sine, sinele transcedental), care nu poate fi 
cunoscut, ci doar gândit (Levin, 1992). Cele două tipuri de sine 
nu sunt complet separate, deoarece sinele noumenal iese în afara 
ordinii cauzale a naturii, rămânând însă fundamentul pe care se 
construieşte experiența individului. De asemenea, el este creativ 
şi constitutiv experienței aşa cum sunt categoriile înţelegerii. 
Introspectia este metoda adecvată prin care putem accede la 
sinele fenomenologic cu toate cá ea nu ne conduce la adeváratá 
cunoastere de sine, deoarece este distorsionatá de limitele 
cunoaşterii umane. Însă ştiinţa, cu metodele pe care le are la 
dispoziţie, poate explica natura complexă a sinelui empiric. 
Astfel, psihologii orientati spre abordarea fenomenologicá a 
conceptului de sine au acordat un rol important metodei 
introspectiei în cunoaşterea propriei persoane (de exemplu, 
L'Ecuyer, 1978; Hattie, 1992; Marsh, 1990a, 1990b). 


1.3.2. Contribuția lui William James la dezvoltarea teoriilor 
psihologice cu privire la conceptul de sine 


Prin lucrarea sa fundamentală The principles of psychology din 
1890, William James a marcat trecerea de la abordarea filosoficá a 
sinelui spre investigarea psihologicá, pozitivistá, capabilá sá 
verifice empiric teoriile elaborate. In capitolul The Consciousness 
of Self al lucrării menţionate, James readuce în discuție distincția 
realizată de filosofi între eul empiric (eul-obiect) şi eul pur (eul- 
subiect), cu specificarea că acesta din urmă nu este un principiu 
transcendental, ci o funcție a primului. Această concepție va avea 
o influență importantă asupra cercetărilor eului în câmpul cogni- 

tiei sociale, unde distincția mai sus menționată îşi găseşte 
corespondent în diferențierea structurii sinelui de procesele sale. 
Delimitarea celor două ipostaze ale sinelui nu se dovedeşte a fi 
operațională în cercetările ulterioare care au vizat măsurarea 
conceptului de sine ca structură de cunoştinţe şi nu vom insista 
nici noi în studiile empirice realizate pe această distincție. Multi 
dintre teoreticienii conceptului de sine, care au elaborat instru- 
mente de autoevaluare şi autocunoaştere cu scopul de a explora 
sinele-obiect, au studiat inevitabil şi rolul elementelor acestuia în 
determinarea comportamentului, adică sinele-agent (Wylie, 1974). 

În sensul cel mai larg, James definea sinele unui individ ca 
fiind „suma a tot ceea ce el poate numi al său [s.n.], nu doar 
corpul şi capacitățile sale psihice, ci şi hainele si casa sa, soția si 
copiii, strămoşii şi prietenii, reputația şi profesia [...]. Toate 
acestea îi dau individului aceleaşi emoţii. Dacă ele cresc şi pros- 
peră, el se simte triumfător, dacă se diminuează, se simte 
descurajat” (James, 1890, p. 292). Reprezentant al pragmatis- 
mului american, autorul citat furnizează psihologiei un obiect de 
studiu care poate fi disecat şi măsurat cu metode ştiinţifice. Des- 
compunerea sinelui în cele două componente (obiect sau struc- 
tură care poate fi cunoscută şi evaluată şi subiect care cunoaşte, 
evaluează şi coordonează gândurile si comportamentele) 
reprezintă punctul de plecare al celor mai multe cercetări experi- 
mentale din domeniu. Pentru a explica mai clar distincția dintre 
aceste componente, Greenwald şi Pratkanis (1984) consideră că 
putem asimila aspectele subiective ale sinelui cu procesele de 
cunoaştere, în timp ce sinele ca obiect reprezintă conținuturile ce 
pot fi cunoscute. Astfel, sinele ar reprezenta deopotrivă istoria 
noastră personală, cât şi „istoricul“ care povesteşte această 
autobiografie (Vallerand si Losier, 1994). Constituentii sinelui 
empiric, ca obiect ce poate fi investigat, sunt: sinele material 
(corpul şi tot ceea ce posedám material - bani, maşină, casă etc.); 
sinele social (existenta noastrá vázutá de altii, recunoasterea 

noastră de către societate sau de către persoanele semnificative, 
percepțiile sinelui reflectate de ceilalți etc.) şi sinele spiritual 
(nucleul sinelui, ființa noastră láuntricá, credințele noastre 
despre ceea ce suntem, conştiinţa momentană de sine) (James, 
1890). Şi pentru că nimic din ceea ce face parte din sine nu este 
lipsit de investire emoțională, James adaugă la componentele 
sinelui empiric sentimentele şi emoțiile pe care aceşti constituenți 
le trezesc. Nu putem face abstracție de ceea ce simte subiectul în 
raport cu informaţiile pe care le are despre sine (autoapreciere 
sau, dimpotrivă, devalorizare). 

În calitatea sa de subiect sau agent (I), eul asigură menținerea 
sensului identității, a continuității persoanei în timp şi inițiază 
acțiuni în vederea autoconservării şi a afirmării de sine. Desco- 
perind natura socială şi dialectică a eului, filosoful şi psihologul 
american consideră că acesta nu reprezintă o entitate dată, care 
îşi are sediul în mintea noastră, ego-ul pur de care vorbeau filo- 
sofii, ci un flux continuu, 0 desfăşurare, în care fiecare segment le 
conține şi reprezintă pe toate celelalte, fapt ce dă coerenţă şi conti- 
nuitate experiențelor subiectului. Constiinta de sine este dată, în 
principal, de eul spiritual, care în sens abstract se defineşte ca 
ansamblul facultăţilor şi abilităților pe care le posedă o persoană, 
iar în sens concret reprezintă întregul flux al cunoştinţelor despre 
sine sau doar un segment prezent al acestui flux (James, 1890). 

O idee nouă, exploatată în cercetările empirice viitoare, pe 
care James (1890) o aduce în discuţie este aceea a unui sine 
multiplu, cu mai multe fațete inegale în ceea ce priveşte salienta 
şi centralitatea lor. Aceste diferențe sunt rezultatul reacțiilor 
afective diferite ale individului față de evaluările care vin din 
exterior. Afectivitatea este cea care are rolul central în selecția 
experienţelor sinelui, chiar dacă trăirile față de aceste experiențe 
nu sunt totdeauna conştiente. Prin ghidarea individului în 
alegerea celorlalți semnificativi, afectivitatea „operează” o ierar- 
hizare a evaluărilor sociale venite de la persoanele cu care acesta 

interacționează. Nevoia ființei umane de a fi apreciată şi iubită 
explică, în viziunea lui James, rolul important pe care îl au 
ceilalți în construirea valorii personale, în dezvoltarea exigen- 
telor care vor deveni etaloane pentru aprecierea de sine. Este 
analizată încă de la acea vreme, fără a fi verificată empiric, relația 
dintre stima de sine şi evaluările cognitive specifice asupra căreia 
vom reveni în mai multe rânduri pe parcursul acestei lucrări. 

Aproape în aceeaşi perioadă cu James, natura socială a sinelui 
a fost susținută şi de Cooley (1902) care a avansat ideea de eu- 
reflectat (looking-glass self). În opinia autorului, aşa cum oglinda 
reflectă caracteristici ale infátisárii noastre fizice, celălalt ne oferă 
informații despre scopurile şi acțiunile noastre, despre caracterul 
şi relațiile cu ceilalți. Dar ceea ce ne face să ne simțim într-un fel 
sau altul nu este simpla noastră imagine reflectată în ceilalți, ci 
efectul pe care presupunem că îl are această imagine în mintea 
celorlalți. Modelarea imaginii de sine se face pe baza combinării 
a trei categorii de informații: cum credem noi că apărem în fata 
celorlalți; ce credem despre evaluările pe care le fac ceilalți imaginii 
proiectate de noi; ce simțim cu privire la imaginea şi evaluarea altora 
despre noi. Subiectul este activ şi operează o selecție în percepția 
imaginii sale reflectate în celălalt. Astfel, conceptul de sine se 
construieşte social pe baza semnificației pe care el o atribuie 
comportamentelor proprii, dar si perceptiilor celorlalți cu privire 
la sine (Neculau, 1996). Selecția informației despre sine este 
influențată de preocuparea pentru a menţine stima de sine (Ilut, 
2001). Deşi contribuţia lui Cooley s-a făcut resimțită mai mult în 
sociologie, apropierea sa de James în contextul acestui demers ni 
s-a părut necesară pentru sublinierea contribuţiei pe care au 
avut-o amândoi la sublinierea ideii de sine social. 


1.3.3. Interactionismul simbolic 


Concepția cu privire la natura socială a sinelui a fost 
dezvoltată de George Herbert Mead în 1934, în cadrul teoriei 

interactionismului simbolic. Potrivit acestei orientări, sinele este 
o reflectare a perceptiilor pe care le are individul cu privire la 
evaluările celorlalți în cadrul grupurilor de apartenenţă. Nu este 
vorba doar de  interiorizarea judecăților, aprecierilor si 
atitudinilor pe care le au ceilalți semnificativi fata de individ, asa 
cum susțineau James şi Cooley, ci şi de o raportare a acestuia la 
grupurile de apartenenţă. Celălalt nu mai este perceput doar ca 
altul individualizat, ci ca altul generalizat. În procesul construcţiei 
sinelui interacțiunile de deplasează dinspre nivelul interper- 
sonal, spre un nivel simbolic, cel al relațiilor intergrupuri. 
Perceptiile de sine ale persoanei devin percepțiile modului în 
care ea este văzută de alții, în general (Shrauger şi Schoeneman, 
1999). Interiorizarea atitudinilor şi a normelor sociale la nivelul 
sinelui nu se realizează însă într-un mod pasiv. Dacă ar fi aşa, 
indivizii aparținând aceloraşi grupuri ar trebui să fie toti la fel. 
Eul (I), în calitatea sa de subiect activ si creator, va răspunde la 
atitudinile si judecátile interiorizate ale celorlalți si nu le va 
asuma fără a opera o anumită selecție (Lorenzi-Cioldi si Doise, 
1997). 

Luánd pozitie fatá de abordárile experimentale ale sinelui, dar 
şi fata de investigarea acestuia prin metode pseudo-stiintifice, 
continuatorii interactionismului simbolic de mai târziu insistă 
asupra faptului că aceste cercetări experimentale se axează prea 
mult pe structura sinelui, neglijând rolul pe care îl are societatea 
în constituirea lui, influența istoriei colective asupra istoriei 
personale (Martinot, 1995). Astfel, pentru a surprinde relația 
dintre Eu şi Altul, dintre psihologic şi social în conceperea 
identității, reprezentanţii interactionismului propun o nouă 
abordare teoretică, dar şi metodologică în cadrul a ceea ce s-a 
numit ego-ecologia (Zavalloni si Louis-Guerin, 1984, apud Iacob, 
2003). Studierea identității, din această perspectivă, presupune 
explorarea mediului interior al individului fără a folosi metoda 
introspectiei clasice care conduce doar la informațiile conştiente 

despre sine (cele inconştiente nefiind accesibile). Metoda uti- 
lizată în cadrul acestei direcții de cercetare (IMIS) nu solicită 
subiectului direct informații despre sine, ci permite analiza 
reprezentărilor sale cu privire la alteritatea la care se raportează, 
la grupurile cu care se identifică (Iacob, 2003). 

Deşi, pentru scopul lucrării de față, nu vom face apel la 
abordarea interactionismului simbolic, teoria are un rol 
important in interpretarea rezultatelor cercetárii conceptului de 
sine la nivel intra-individual. 


1.3.4. Psihanaliza 


Cu toate cá Freud nu a elaborat o teorie despre ceea ce în 
psihologia de astăzi a fost denumit eu/sine (self), cu sensul de 
nucleu al personalității sau identitate, contribuția sa la 
dezvoltarea teoriilor conceptului de sine nu poate fi ignoratá. E 
greu să vorbim de o psihologie a eului fără a lua în discuţie 
conceptele de ego şi narcisism ale marelui psihanalist. Deşi abor- 
dările psihanalitice au fost criticate pentru lipsa suportului 
empiric şi pentru supralicitarea rolului inconştientului în expli- 
carea personalității, multe dintre dezvoltările teoretice ulterioare 
privitoare la conceptul de sine şi la corelatele sale (stima de sine, 
autoglorificarea, ego-ul totalitar sau beneficienta) au recuperat, 
într-o formă indirectă, idei de sorginte freudiană. 

Cercetarea psihologică contemporană nu exclude influența 
inconştientului asupra gândirii, atitudinilor şi comportamentelor 
noastre. De exemplu, studierea bias-urilor cognitive ale persoanei 
ne trimite cu gândul la mecanismele de apărare a Eului. Vasile 
Dem Zamfirescu (2003) afirmă că, odată cu apariția psihanalizei, 
„disciplinele care studiază comportamentul social al omului - 
psihologia socială, sociologia, etica, antropologia culturală - vor 
include în consideratiile lor inconştientul” (p. 222). Eul, aşa cum 
este definit în structura aparatului psihic propus de Freud, se 
constituie în cadrul Sinelui într-o organizare specială care 

realizează medierea cu lumea exterioară (Freud, 2005). Deşi ia 
cunoştinţă de stimulii de mediu şi este responsabil de adaptarea 
organismului, Eul are şi o parte inconştientă. Contactul cu reali- 
tatea, controlul motricitátii, realizarea percepției şi gândirea 
rațională sunt asigurate de conştiinţă, considerată „nucleul 
eului”, partea conştientă a acestuia (Laplanche şi Pontalis, 1994). 
Mecanismele de apărare a Eului, considerate de Freud pulsio- 
nale, capătă mai târziu o semnificație mai curând socială, de 
adaptare. 

Concepția psihanalitică cu privire la narcisism ne aduce expli- 
catii utile pentru înțelegerea stimei de sine şi a mecanismelor 
care stau la baza acesteia. În viziunea lui Freud narcisismul este 
definit dintr-o perspectivă genetică şi este corelat cu o sursă 
instinctuală. El face referire atât la normalitatea iubirii de sine, 
cât şi la aspectul patologic al acesteia. Dezvoltarea normală a 
individului, a identităţii sale, reprezintă o trecere progresivă de 
la autoerotism (erotismul pentru părți izolate ale corpului) la 
narcisism (iubirea fata de sine, ca individualitate diferită de restul 
lumii) şi apoi la dragostea pentru ceilalți. Stima de sine a unei 
persoane depinde în mare măsură de modul în care se face 
conversia iubirii de sine în iubirea de altul. O supra-investire a 
celuilalt cu iubirea, care inițial era pentru sine, poate conduce la 
sărăcirea ego-ului şi la scăderea stimei de sine. Stima de sine 
normală rezultă din păstrarea unei „rezerve” de iubire de sine 
din narcisismul primar (infantil), care va coexista cu iubirea 
pentru ceilalți (Levin, 1992). Această convertire a narcisismului 
primar se realizează în cadrul primelor legături afective pe care 
le realizează copilul cu obiectul şi care, mai târziu, vor fi expresia 
relațiilor cu ceilalți. 

Anii '50 revolutioneazá concepţiile psihanalitice clasice si 
nuanteazá interpretările referitoare la rolul psihosexualitátii în 
evoluţia eului. Se dezvoltă mai multe direcții de reflecţie cu o 
importanță deosebită în abordarea identităţii. Sunt ilustrative în 

acest sens contribuţiile aduse de Alfred Adler privind senti- 
mentul de inferioritate, cele ale lui Karen Horney în studierea 
narcisismului sau cele ale lui Erik Erikson cu privire la 
identificare. Ponderată în ceea ce priveşte rolul sexualității în 
explicarea dinamicii psihice, Horney (1995) a susținut deplasarea 
accentului psihanalizei de pe bazele biologice ale personalității 
pe fundamentele culturale ale acesteia. Potrivit autoarei, apariția 
tendinţelor narcisiste este determinată de mediul nefavorabil în 
care copilul trăieşte, de legăturile emoționale negative cu ceilalți, 
care ajung să erodeze sentimentul propriei valori. Prin orientarea 
spre dezvoltarea  psihosocialá a personalității, Erikson 
(1959/1980) oferă o nouă perspectivă asupra constituirii iden- 
titátii, ca rezultantă a identificărilor persoanei. În aceeaşi peri- 
oadă, pe continentul american s-a dezvoltat o psihologie a eului 
care subliniază caracterul adaptativ al acestuia, prin evidenţierea 
mecanismelor de apărare. 

Există câteva puncte comune între abordarea psihanalitică a 
Eului şi abordările psihosociale ale acestuia, cel putin în privința 
dezvoltării şi a funcțiilor sale. Influenţa celorlalți semnificativi 
asupra dezvoltării eului social este evidențiată de psihanalişti 
prin rolul pe care îl exercită obiectul iubirii în dezvoltarea apara- 
tului psihic (L'Ecuyer, 1978). De asemenea, funcțiile Eului psiha- 
nalitic ne trimit la cele ale eului social: percepția stimulilor 
exteriori şi selecția acestora, autoafirmarea şi adaptarea, men- 
ținerea echilibrului şi a integrității psihice, autocontrolul şi 
decizia. 


1.4. Consacrarea conceptului de sine ca obiect de studiu al 
psihologiei 


Cercetările întreprinse în perioada 1940-1960 şi-au extras 
fundamentările teoretice din cele trei direcţii teoretice prezentate 
mai sus: abordarea pozitivistă a lui James, care va alimenta 

domeniul psihologiei experimentale de factură behavioristă; 
abordarea psihanalitică, care se regăseşte în preocupările din anii 
'50 ale neopsihanaliştilor („psihologia eului”), şi interactionismul 
simbolic. Tot în această perioadă, ca o reacţie la behaviorismul 
exagerat, care a neglijat studierea sinelui şi a fenomenelor psihice 
neobservabile, dar şi fata de exagerarea autonomizării eului de 
către reprezentanţii „psihologiei eului”, se dezvoltă psihologia 
umanistă (Zlate, 1999). Este de remarcat în această perioadă şi 
contribuția esenţială a lui Gordon Allport în dezvoltarea teoriilor 
conceptului de sine, prin susținerea în 1943 a necesității de a 
oferi ego-ului un loc privilegiat în cercetarea psihologică 
(Greenwald şi Pratkanis, 1984). 

Disputele dintre adepţii metodelor experimentale şi cei ai 
metodelor clinice în explorarea sinelui au pornit de aici şi 
continuă încă, deoarece şi astăzi există o tendință de impunere a 
primelor în defavoarea celorlalte, în toate ariile psihologice de 
cercetare, predominant însă în psihologia socială, clinică şi 
educațională. 


1.4.1. Contribuția psihologiei umaniste la reintroducerea sinelui în 
câmpul psihologiei 


Aşa cum sublinia şi M. Zlate (1999), o contribuţie importantă 
la reconsiderarea sinelui în psihologie a avut-o orientarea 
umanistă, prin principalii săi reprezentanţi, Abraham Maslow şi 
Carl Rogers. Aceştia au evidenţiat importanţa sinelui în structura 
şi dinamica personalității, în dezvoltarea individului şi în 
determinarea comportamentelor sale. Deşi focusul contribuţiilor 
lor teoretice este explicarea rolului pe care îl au experienţele 
sinelui în dezvoltarea şi schimbarea personalității, abordarea 
umanistă deschide calea şi spre dezvoltarea metodologiei de cer- 
cetare a conceptului de sine fenomenologic. Fără a face abstracție 
de rolul mediului social în constituirea sinelui, modelul propus 
de psihologii umanişti este mai curând unul individualist. În 

acord cu teoria personalităţii a lui Combs şi Snygg (1959), 
realitatea subiectivă a individului, percepțiile sale despre sine şi 
lume reprezintă obiectul de studiu al psihologiei. Rogers 
accentua această idee prin definirea sinelui drept concept care 
reuneşte percepțiile conştiente ale individului (apud L'Ecuyer, 
1978). Pornind de la aceste asumptii teoretice, s-a dezvoltat 
ulterior o multitudine de instrumente autodescriptive, utilizate 
în special în psihologia clinică şi cea educațională, menite să sur- 
prindă realitatea fenomenologică a conceptului de sine. Prin 
analiza acestuia, subiectul poate deveni mai conştient de calită- 
tile şi defectele sale, prin urmare şi de ceea ce trebuie schimbat în 
personalitatea sa. 

Cu toate că cercetările de factură umanistă asupra proceselor 
legate de sine din câmpul psihologiei şi educației abundă, ele nu 
au fost prea eficiente, deoarece cele mai multe studii care au 
analizat influența stimei de sine asupra funcționării psihologice 
au condus la rezultate inconsistente, iar strategiile folosite de 
psihologi pentru întărirea conceptului de sine au fost adesea 
lipsite de utilitate practică (Pajares şi Schunk, 2002). 


1.4.2. Emergenta cercetărilor sinelui în psihologia socială 


Începând cu anii '70, dezvoltarea cercetărilor din domeniul 
percepției sociale, al formării impresiilor, al stereotipurilor etc. a 
deschis calea cercetărilor experimentale şi în domeniul con- 
ceptului de sine. Pratkanis (1991) afirma că această perioadă se 
constituie într-o a treia etapă de emergentá a preocupărilor 
pentru abordarea identității (după cea de la sfârşitul secolului 
XIX şi cea a anilor '40). La rândul ei, această dezvoltare cuprinde 
două faze: o perioadă de coabitare a ultimilor behaviorişti radicali cu 
primii cognitivişti, în care s-au fundamentat teoriile clasice ale 
conceptului de sine şi procedurile de măsurare a acestuia 
(L'Ecuyer, 1978; Wylie, 1974, 1979) „şi o a doua fază, a marilor 

sinteze şi a cercetărilor de tip experimental, realizate în câmpul 
cognitiei sociale (Piolat et al., 1992) 

Ín prezent, sinele, ca domeniu al psihologiei, este studiat in 
principal de ramura socialá a acesteia. Acest fapt este pe deplin 
justificat de natura socială a sinelui, idee susținută încă de la 
„începuturi” de James şi Cooley, dar şi de analiza identității în 
contextul interacțiunilor sociale, propusă de G.H. Mead. Un al 
doilea motiv pentru care conceptul de sine a devenit obiectul de 
studiu al psihologiei sociale se referă la imensa lui influență 
asupra întregului nostru comportament social. Cum argumentele 
pentru susținerea acestui punct de vedere vin din partea cer- 
cetătorilor cognitivisti, sinele devine domeniu de studiu al 
cognitiei sociale, explicațiile motivational-afective fiind înlocuite de 
cele oferite de teoria procesării informaţiei. Noua perspectivă 
consideră procesele mentale succesiuni sau etape, fiecare dintre 
ele fiind consacrată execuției unei funcții particulare a procesării 
informației: codarea, organizarea, stocarea sau actualizarea. 
Conform acestei teorii, la nivelul sinelui există o serie de struc- 
turi cognitive care fac referire la evenimente şi situaţii în care a 
fost implicat subiectul. Toate aceste structuri, formate in 
decursul existenței persoanei pe baza evaluării comportamen- 
telor sale de către ceilalți, influențează prelucrarea informației 
despre sine, ceilalți şi lume. 


Acest capitol nu se constituie într-o sinteză exhaustivă a 
evoluției preocupărilor cu privire la studierea sinelui, ci 
reprezintă un demers de stabilire a unor repere istorice, necesare 
clarificării terminologiei variate din domeniu. Un astfel de 
demers ar fi depăşit cu mult posibilitățile de a trata istoria unui 
construct atât de amplu cum este sinele într-o lucrare al cărei 
scop principal este evidențierea relaţiei dintre autoevaluările 
generale şi specifice ale sinelui elevilor şi performanţa lor 

şcolară. A fost delimitat sensul pe care îl conferim conceptului de 
sine, în lucrarea de fata, acela de percepție cu privire la sine, dar 
şi de structură organizată, trecută prin filtrul conştiinţei. Au fost 
discutate dificultățile şi ambiguitátile determinate de diversitatea 
conceptuală din domeniu, dar şi imposibilitatea de simplificare a 
acesteia, dată fiind complexitatea conținuturilor desemnate de 
corelatele conceptului de sine. Selectarea principalelor orientări 
precursoare ale tratării ştiinţifice a conceptului de sine a avut ca 
rațiune impactul acestora asupra teoriilor din domeniu, dar şi 
necesitatea de a fundamenta abordarea teoretică şi metodologică 
a prezentei lucrări din perspectivă cognitivă, social-cognitivă şi 
fenomenologică. 

Modele teoretice ale sinelui 


2.1. Studierea sinelui în cadrul paradigmei cognitive 


Meritul abordării cognitive este acela de a fi permis cercetarea 
funcționării sinelui şi a altor procese asupra cărora acesta îşi 
exercită influența, cum ar fi memoria, percepția, atribuirile cau- 
zale, categorizarea. Există două direcții de cercetare cognitivă a 
sinelui: studierea componentelor sinelui, în calitatea sa de structură 
de cunoştinţe, şi cercetarea sinelui ca proces, cu rol în prelucrarea 
informației. 

În relație cu această realitate psihologică desemnată de 
conceptul de sine există astăzi o mulțime de alte concepte, 
rezultate din diverse cercetări empirice. Ele ar putea fi consi- 
derate fațete sau componente ale structurii variate şi complexe a 
acestui obiect de studiu. lată câteva exemple inventariate de 
Kihlstrom şi colaboratorii săi (1988): self-concept (conceptul de 
sine); self-awareness (conştiinţa de sine); self-esteem (stima de sine); 
perceived self-efficacy (autoeficacitatea percepută), self-monitoring 
(automonitorizarea);  self-verification (autoverificarea), self- 
presentation (autoprezentarea), self-handicapping  (autohandi- 
caparea) şi lista poate continua (vezi Martinot, 1995; Ilut, 2001; 
Chelcea, 2008, pentru o inventariere mai completă). D. Martinot 
(1995) considera că abordarea sinelui din perspectiva teoriei 
procesării informaţiei prezintă două avantaje: în primul rând, ea 
poate să răspundă eficient la întrebările legate de structurile şi 

procesele mentale şi, în al doilea rând, această viziune oferă un 
consens relativ ridicat în privința procedurilor şi a rezultatelor 
experimentale. 

Psihologia socială de orientare cognitivistă este preocupată 
predominant de explicarea modului în care persoana îşi 
organizează lumea sa psihologică. Teoriile atribuirii cauzale, 
autoperceptiei si categorizárii ilustrează aceste preocupări 
pentru descifrarea „teoriilor” naive ale ființei umane. Prin defi- 
nirea conceptului de sine ca structură de cunoştinţe, paradigma 
cognitivă încearcă să răspundă la câteva întrebări majore: Cum 
sunt stocate informațiile cu privire la sine? Cum sunt configurate 
aceste informații şi care sunt funcțiile structurilor? Există un 
tratament preferențial al informației despre sine? Care este rolul 
informațiilor despre sine în reglarea proceselor cognitive şi a 
comportamentelor? (Piolat et al., 1992). 

Trecerea spre abordarea cognitivá a sinelui a fost marcatá de 
aparitia in anul 1977 a douá articole, care au reprezentat un 
punct de plecare în cercetarea din acest domeniu. Este vorba de 
Self-schemata and Processing Information about the Self, elaborat de 
Hazel Markus, si Self-Reference and enconding of personal 
information, scris de Tim Rogers si colaboratorii săi. Ele au 
condus la configurarea a trei modele explicative ale structurárii 
conceptului de sine: modelul sinelui ca structurá mnezicá aso- 
ciativá, modelul sinelui ca sistem de referintá si modelul sche- 
melor de sine. Vom dezvolta in cele ce urmeazá aceste modele, 
precum si un model tripartit care sintetizeazá principalele 
componente ale sinelui. 


2.1.1. Modelul sinelui ca structură mnezică asociativă 


Modelul asociativ al conceptului de sine îşi propune o tratare 
a acestuia în contextul cercetărilor asupra memoriei şi cate- 
gorizării, care concep sistemul mnezic ca pe o colecţie de repre- 
zentări mentale. În acest cadru conceptual, sinele este definit ca 

,9 reprezentare mentală a propriei persoane care nu diferă, in 
principiu, de reprezentările mentale ale altor obiecte, idei sau 
evenimente” (Kihlstrom şi Cantor, 1984, p. 2). Prin urmare, sinele 
ar putea fi considerat un concept al sistemului nostru cognitiv, 
stocat la nivelul memoriei la fel ca toate celelalte structuri de 
cunoaştere. Ideea reprezentării mnezice a sinelui a fost susținută 
de cercetările empirice care au testat modelul teoretic Human 
Associative Memory (HAM), elaborat de Bower şi Gilligan (1979). 
Potrivit acestui model explicativ, structurile de cunoştinţe bine 
diferențiate şi organizate permit procesarea mai rapidă a infor- 
matiei. De aceea informaţiile referitoare la sine au o influență 
importantă asupra reamintirilor. Câteva nelămuriri apar însă în 
legătură cu această abordare. Nu se ştie dacă rețeaua sinelui este 
o componentă separată a rețelei mnezice, un nod în cadrul 
acesteia, legat direct sau indirect de alti factori cognitivi sau este 
o structurá extinsá care include si rezumá de fapt toate 
informatiile din memorie. 

Pentru înţelegerea modului de reprezentare a sinelui la 
nivelul memoriei este importantă cunoaşterea organizării siste- 
mului nostru cognitiv. John R. Anderson (1983) a clasificat repre- 
zentările mentale în două categorii: 

— reprezentări de origine perceptivă, elaborate în urma prelu- 
crării informaţiei la nivelul sistemului perceptiv-senzorial 
şi constituite din imagini ale derulării unor evenimente în 
spațiu şi timp; 

— reprezentări de origine semantică, rezultate în urma pro- 
cesării mentale superioare, care cuprind semnificația aso- 
ciată unui obiect sau eveniment. Reprezentările semantice 
sunt la rândul lor de două feluri: reprezentări propozitionale, 
adică structuri de cunoştinţe, enunturi care se constituie în 
unități particulare de semnificație şi scheme, adică structuri 
de cunoştinţe care reunesc mai multe forme de repre- 
zentări (imagini sau secvenţe). 

Potrivit modelului ACT (Adaptive Control of Thought) a lui 
Anderson, arhitectura sistemului cognitiv uman are la bază trei 
subsisteme mnezice: memoria declarativă de lungă durată, formată 
din cunoştinţe abstracte şi factuale; memoria procedurală de lungă 
durată, constituită din reguli şi procedee de manipulare a cunoş- 
tintelor declarative, şi memoria de lucru, care reprezintă o stare de 
activare temporară a informaţiilor din memoria de lungă durată. 

Distincția dintre cunoştinţele declarative şi procedurale este 
importantă pentru înțelegerea modului în care sunt reprezentate 
în memorie informaţiile despre sine. Toate reprezentările despre 
sine s-au format pe baza unor stimuli din mediul extern care au 
ajuns la nivelul memoriei prin intermediul sistemului perceptiv- 
senzorial si care au fost apoi prelucrati la un nivel superior. O 
parte dintre aceste reprezentări fac referire la structurile stabile 
ale sinelui (de exemplu, trăsăturile generale de personalitate, 
categoriile de apartenenţă), iar altele sunt dinamice (cum ar fi 
modurile de gândire şi acțiune, operațiile etc.). În cadrul memo- 
riei declarative, unele propoziții sunt de natură semantică, repre- 
zentând cunoştinţe categoriale despre sine, iar altele sunt de 
natură episodică şi constituie memoria autobiografică (Kihlstrom et 
al., 1988). Reprezentările mentale ale trăsăturilor personale sunt 
însă în strânsă legătură cu cele cuprinse în memoria 
autobiografică, care se constituie în sursa cunoştinţelor despre 
primele. De exemplu, cunoaşterea trăsăturilor fizice proprii, cum 
ar fi frumusețea sau independenţa, este legată de imaginile 
derulării unor evenimente relevante în care persoana a fost 
„actor principal”. Memoria autobiografică reprezintă amintirile 
cu privire la secvenţe de evenimente în care subiectul a fost 
implicat şi este esențială în formarea identității de sine (Miclea, 
1999). Fără aceste amintiri episodice, sinele nostru nu ar avea 
niciun sens. La rândul său, conceptul de sine, ca structură 
elaborată de cunoştinţe, dá sens noilor informaţii pe care le 
înregistrăm la nivelul memoriei. 

Unii cercetători consideră că modelul sinelui ca rețea 
asociativă nu este suficient pentru a explica de ce activarea 
informației cu referire la sine este mai rapidă decât cea 
referitoare la altul (Kuiper şi Rogers, 1979; Rogers, 1981/1992). 
Critica fundamentală ar fi aceea că sinele, ca structură cognitivă 
unică, este mult mai extins decât orice altă rețea asociativă de la 
nivelul memoriei. În aceste condiţii, conform teoriei memoriei 
asociative, activarea informaţiei despre sine ar trebui să ia mai 
mult timp, întrucât rețeaua este mai extinsă. Astfel, unele 
judecăţi despre sine, cum ar fi o sarcină de estimare a carac- 
terului autodescriptiv al unui adjectiv, ar trebui să se realizeze 
mai lent decât alte judecăţi, pentru că s-ar produce ceea ce cer- 
cetătorii numesc „efect de evantai” (fanning). Acesta se referă la 
faptul că timpul de acces la o informație din memorie creşte 
proporțional cu cantitatea de informaţie conținută de un concept 
(Anderson şi Bower, 1973). O altă critică adusă modelului asocia- 
tionist se referă la susținerea ideii că există o relaţie structurală 
între cunoştinţele categoriale despre sine (semantice) si cele 
autobiografice (episodice). Există cercetări experimentale in 
domeniu care au infirmat această teză şi au arătat că repre- 
zentările trăsăturilor autodescriptive sunt abstracte şi inde- 
pendente funcțional de reprezentările episodice din memoria 
autobiografică (Klein şi Loftus, 1993). Astfel, evaluarea unei 
trăsături ca fiind sau nu autodescriptivă nu presupune 
reamintirea unor comportamente trecute relevante pentru 
aceasta. 


2.1.2. Modelul sinelui ca sistem de referință 


Ipoteza funcționării sinelui ca sistem de referință a fost 
avansată în cadrul mai multor cercetări care au evidenţiat că pre- 
lucrarea informaţiei prin raportare la sine are la bază repre- 
zentările prototipice ale propriei persoane. Structurile cognitive 
ale sinelui pot fi considerate referentiale la care subiectul 

apelează pentru a evalua noile informații. Ideea prototipului, 
preluată din psihologia cognitivă pentru a explica funcționarea 
sinelui, suferă o serie de modificări. În această nouă perspectivă, 
sinele prototip nu este atât de rigid precum cel care stă la baza 
categorizării stimulilor non-sociali. El nu conţine caracteristicile 
necesare şi suficiente în funcție de care un atribut va fi sau nu 
autoatribuit, ci este mult mai flexibil, îndeplinind diverse roluri: 
de facilitare a memorării şi reactualizării informației referitoare la sine, 
de sistem de referință în evaluarea celorlalți, de proiectare a propriilor 
caracteristici asupra celorlalți etc. (Rogers, 1981/1992). S-a 
demonstrat experimental că evaluarea, categorizarea şi compa- 
rarea socială sunt procese cognitive, influențate de structura 
prototipică a sinelui. De exemplu, în compararea interpersonală, 
oamenii au tendința de a aprecia asimetric similitudinea dintre ei 
şi o altă persoană: celălalt ne seamănă mai mult decât îi 
semănăm noi lui (De la Haye, 1994). Efectul de referință la sine a 
fost studiat experimental şi presupune tratarea diferențiată a 
informației cu relevanță personală (Rogers et al., 1977). S-a 
constatat că subiecții distribuiți în mai multe condiţii de prelu- 
crare a unor informaţii referitoare la trăsături de personalitate 
(prelucrare perceptivă, fonetică, semantică) înregistrează perfor- 
mante mai mici în memorarea acestora decât cei care au fost puşi 
să aprecieze dacă trăsăturile respective sunt sau nu auto- 
definitorii. Aceste rezultate arată că prelucrarea informației cu 
referire la sine este mai profundă şi, de aceea, reamintirea este 
mai facilă. Mergând în acelaşi sens, un alt studiu a arătat că 
reamintirea trăsăturilor care sunt asociate cu experienţele 
personale ale subiecților este mai bună decât cea a trăsăturilor 
asociate cu diverse părți ale corpului (Belleza, 1984). Subiectii 
reuşesc să-şi amintească mai bine trăsăturile prezentate într-o 
listă dacă acestea au fost iniţial asociate cu evenimente în care ei 
au fost actorii principali, întrucât acestea fac parte din sinele lor 
interior, profund. 

Pentru a evidentia rolul pe care sinele îl joacă în funcționarea 
mentală, Rogers îl consideră o structură cognitivă prototipică, 
„constituită din ansamblul caracteristicilor pe care o persoană le 
consideră ca autodefinitorii” (Rogers, 1981/1992, p. 138). Aceste 
caracteristici pot fi trăsături de personalitate, valori, dar şi 
evenimente în care individul a fost implicat în trecut. Pentru a 
confirma faptul că referința la sine are efecte deosebite asupra 
prelucrării mnezice, Kuiper şi Rogers (1979) au comparat efectul 
referintei la sine cu efectul referintei la altul asupra memoriei. Desi, 
într-o primă cercetare, efectul de referinţă la sine a fost confirmat 
de rezultate, experimentele ulterioare realizate de aceiaşi cer- 
cetători, dar şi de alţii, au arătat că acest efect trebuie interpretat 
cu prudență, având în vedere că există şi alte posibile explicații 
pentru prelucrarea mnezică superioară din această condiție. De 
exemplu, Bower şi Gilligan (1979) au demonstrat experimental că 
prelucrarea informaţiei cu referință la sine este comparabilă cu 
prelucrarea informaţiei referitoare la propria mamă. Ori, aceste 
rezultate susțin modelul sinelui ca rețea asociativă, care 
subliniază importanța structurilor cognitive bine organizate în 
procesarea informației, şi nu efectul de referinţă la sine. Ar părea 
că nu calitatea de prototip a sinelui produce o prelucrare 
mnezică superioară, ci gradul său de elaborare şi organizare 
cognitivă. Principalele critici aduse lui Rogers şi colaboratorilor 
săi au fost acelea că ei nu au clarificat mecanismele care 
determină prelucrarea mai rapidă şi mai profundă a informației 
cu referire la sine. De asemenea, sunt puse în discuţie şi tipurile 
de sarcini cognitive utilizate în experimentele lor, care ar fi putut 
influența rezultatele. Implicarea subiecților în sarcini evaluative 
şi autobiografice cu valoare afectivă pentru aceştia ar fi putut 
determina profunzimea prelucrării, fără să fie vorba de un efect 
de referință la sine. În plus, materialul prezentat de susținătorii 
efectului de referință la sine a necesitat un efort de organizare 
din partea subiecților, ceea ce ar fi putut conduce la efecte 

mnezice mai bune, independent de calitatea prototipică a sinelui 
(Kihlstrom et al., 1988). 

Ínsusi Rogers (1981/1992), pentru a ráspunde criticilor fácute, 
a precizat cá efectul de referintá la sine apare doar atunci cánd 
este vorba de tratamentul mnezic al informatiei evaluative, care 
are impact afectiv asupra persoanei. Pentru a sintetiza rezultatele 
experimentelor realizate asupra efectului de referintá la sine, am 
putea afirma cá eficienta mai mare in memorarea informatiilor 
cu relevantá personalá se datoreazá atát gradului mai mare de 
elaborare si organizare a structurilor de cunostinte referitoare la 
sine, cât şi faptului că aceste informații au valență afectivă. 


2.1.3. Modelul sinelui ca schemă 


În sensul cel mai larg, conceptul de schemă a fost definit ca 
structură mentală care conține informații generale despre lume 
(de exemplu, oameni, evenimente, comportamente specifice unor 
situaţii, roluri sociale), achiziționate prin experienţă şi socializare 
(Augoustinos şi Walker, 1995). Pornind de la cercetările lui 
Bartlett din anii '30 cu privire la organizarea imaginilor şi infor- 
matiilor la nivelul memoriei umane non-sociale, cercetările 
contemporane din domeniul teoriei schemei sociale au arătat că 
oamenii pot să prelucreze mai repede informațiile dacă acestea 
sunt organizate în jurul unei teme (Hogg şi Vaughan, 1998). 
Caracterul selectiv al proceselor primare de cunoaştere permite o 
triere a stimulilor care ne invadează în fiecare moment, numai o 
parte dintre aceştia fiind prelucrati şi organizați la nivelul siste- 
mului nostru cognitiv. Noile structuri ale lumii noastre interne 
vor contribui la prelucrarea ulterioară a informației. 

Conceptul de schemă mentală a fost utilizat în psihologie 
începând cu gestaltiştii, apoi de către Piaget şi, mai târziu, de 
psihologii cognitivisti, care i-au atribuit înţelesul de „structură 
generală de cunoştinţe activate simultan, corespunzând unei 
situații complexe din realitate” (Miclea, 1999, p. 248). Pentru a 

clarifica sensul pe care-l atribuim schemelor cognitive, incluzând 
aici şi schemele de sine, am identificat câteva caracteristici 
specifice acestora, unanim acceptate de către cercetătorii din 
domeniu: structură internă asociată unor procese fiziologice; 
unitate organizată de cunoştinţe despre elementele unei situații, 
dar şi despre relaţiile dintre acestea; reprezentare a unui anumit 
domeniu de stimuli; posibilitate de schimbare prin experienţă; 
procesare selectivă a informației, prin orientarea atenţiei; asimi- 
larea şi adaptarea cunoştinţelor (Vallerand şi Losier, 1994; 
Miclea, 1999). Toate aceste caracteristici evidenţiază calitatea 
schemei cognitive de a fi, în acelaşi timp, conținut şi proces. 
Prezenţa şi modul de funcționare a schemelor de sine au fost 
puse în evidenţă de cercetarea realizată de Hazel Markus în 1977. 
Ipoteza de la care a plecat autoarea era aceea că sinele este 
organizat ca un ansamblu de scheme referitoare la anumite 
domenii sau aspecte ale personalității (de exemplu, indepen- 
dentá, dominantá, profesie). Aceste scheme sunt „generalizări 
cognitive despre sine, realizate pe baza experiențelor anterioare, 
care organizează şi orientează procesarea informaţiei” (Markus, 
1977, p. 64). Ele permit structurarea experiențelor trecute, iar 
odată formate devin mecanisme de selecție a noilor informații. 
Identificarea unor regularitáti în manifestarea comportamentului 
propriu pe o anumită dimensiune poate conduce la genera- 
lizarea acestora şi la elaborarea unei scheme de sine. Astfel, 
schema de sine a unei persoane pe dimensiunea independenţă / 
dependență poate fi rezultatul unei generalizări pe baza 
frecvenţei si regularitátii comportamentelor independente versus 
dependente în diverse situații. Pe măsură ce sunt alimentate cu 
informații de acelaşi tip, schemele de sine constituite devin tot 
mai stabile şi mai rezistente la schimbare. Prezența unei scheme 
de sine pe o dimensiune a personalității influențează prelucrarea 
informațiilor noi (de exemplu, evaluarea, decizia, inferentele). 
Numărul schemelor de sine diferă de la o persoană la alta, în 

funcție de complexitatea acesteia, de experiența personală, de 
maturitatea sa. Figura nr. 2.1. prezintă un exemplu de organizare 
a schemelor de sine ale unui elev de liceu: 


conflicte 
cu tata 


frate mai 
mare 


muzică 
rock 


competent NE 
7 profesor puternic inteligent 
engleza 


Figura nr. 2.1. Schemele de sine ale unui elev de liceu 


Dupa cum se observa, relatiile dintre elementele schemei 
generale a sinelui nu sunt de natură semantică, ci arată modul 
tipic în care sunt asociate componentele unei structuri complexe 
de cunoştinţe la nivelul memoriei. Sunt legate între ele compo- 
nente care exprimă contextul în care acestea pot să apară. De 
exemplu, cunoştinţele referitoare la statutul de elev de liceu sunt 
asociate cu abilitățile şcolare, cu relaţiile sociale din mediul 
şcolar etc. Pentru a aprecia dacă o persoană posedă o schemă de 
sine într-un anumit domeniu, pot fi urmărite câteva criterii: să fie 
capabilă să prelucreze rapid informaţia referitoare la acel 
domeniu; să evoce cu uşurinţă exemple de comportamente 

proprii trecute, legate de domeniul respectiv; să prezică proba- 
bilitatea de a adopta comportamente specifice domeniului în 
viitor şi să reziste la informații care vin în contradicție cu schema 
pe care o are (Markus, 1977). 

Markus şi colaboratorii săi au studiat prezența, particula- 
ritátile şi influența schemelor de sine asupra procesării infor- 
matiei şi asupra performanței într-o serie de cercetări empirice 
(Markus, 1977; Markus şi Nurius, 1986; Ruvolo şi Markus, 1992; 
Cross şi Markus, 1994; Markus et al., 1982). Acestea vor fi des- 
crise mai detaliat în capitolul al cincilea, referitor la mecanismele 
prin care sinele intervine în motivarea comportamentelor. 


2.1.4. Modelul tripartit al sinelui 


Complexitatea sinelui şi multitudinea elementelor legate de 
acest obiect de studiu creează adesea confuzii în înţelegerea 
structurii şi a modului său de funcționare. Calitatea sa, de 
conținut şi proces, face şi mai dificilă o abordare analitică a 
fatetelor lui. Manualele americane de psihologie socială prezintă 
un model tripartit al sinelui, denumit modelul abc (affect- 
behavior-cognition). În conformitate cu acest model sinele este 
format din trei componente: cognitivă, intitulată concept de sine 
(self-concept), afectivă, denumită stimă de sine (self-esteem), şi o 
ultimă componentă, comportamentală, autoprezentarea  (self- 
presentation) (Brehm & Kassin, 1990). 


Conceptul de sine 


Definirea conceptului de sine, în calitatea sa de latură cogni- 
tivă a sinelui, nu este lipsită de controverse. Este dificilă o 
separare netă între ceea ce este cognitiv, afectiv sau comporta- 
mental la nivelul unei reprezentări de sine. Considerat drept 
suma totală a credințelor cu privire la atributele personale, con- 
ceptul de sine conţine informații despre sinele nostru corporal, 
despre atributele implicate de anumite roluri sociale, despre 


57 


Conceptul de sine şi performanța şcolară 


valorile spirituale etc. Toate informaţiile despre propria persoană 
sunt structurate în această unitate pe care cognitiviştii au 
denumit-o concept de sine. Unele dintre aceste informații sunt 
mai generale şi stabile de-a lungul timpului, iar altele se modifică 
pentru a permite adaptarea la contexte variate. 

Păstrarea consistentei cunoştinţelor despre sine este impor- 
tantá pentru asigurarea sentimentului continuitátii si a predicti- 
bilitatii. Însă există şi situaţii în care cunoştinţele mai stabile se 
pot modifica în sensul schimbării locului pe care îl ocupă 
anumite atribute în definirea identității. De exemplu, în situații 
de slabă distinctivitate, oamenii aduc în prim-planul autodefi- 
nirii atributele care îi fac diferiți de ceilalți (McGuire şi McGuire, 
1988). Prezenţa unor cognitii de sine stabile, dar şi a unor cognitii 
schimbătoare permite satisfacerea nevoilor de consistență şi, 
respectiv, de actualizare a persoanei. Astfel, memoria autobio- 
grafică păstrează un fir al continuității tocmai prin această rein- 
terpretare a informaţiilor despre sine în noile contexte. Concepţia 
persoanei cu privire la stabilitatea sau schimbarea sa în timp 
influențează modul de prelucrare a informaţiilor autobiografice. 


Stima de sine 


Considerată componenta afectivă, stima de sine se referă la 
autoevaluarea individului, la modul în care acesta se valori- 
zează, în calitatea sa de persoană. Dacă am reduce conceptul de 
sine la o descriere lucidă şi obiectivă a propriei persoane, am 
putea afirma cá stima de sine cuprinde toate simtámintele cu 
privire la această descriere: dacă persoana se simte capabilă sau 
nu, utilă sau inutilă, optimistă sau pesimistă etc. Evaluarea se 
face în termeni de bun-rău, rezultând în final o apreciere globală 
pozitivă sau negativă a sinelui (Brehm şi Kassin, 1990). Deli- 
mitarea, chiar şi forțată, a nivelului cognitiv de cel afectiv atrage 
atenţia asupra faptului că sentimentele pe care le avem cu privire 
la propria persoană nu sunt rezultatul unei sume algebrice a 

cognitiilor de sine pozitive si negative. Nu înseamnă că, dacă 
avem mai multe reprezentări de sine pozitive, cu siguranță vom 
trăi o stare afectivă pozitivă. O singură trăsătură negativă, dar cu 
semnificație importantă pentru subiect, ar putea altera stima de 
sine. 

Cercetările empirice asupra stimei de sine sunt extrem de 
numeroase şi s-au centrat, în general, pe următoarele aspecte: 
nivelul scázut/ridicat al acesteia, stabilitatea /instabilitatea si 
caracterului unidimensional/ multidimensional. În general, 
oamenii cu stimă de sine scăzută se manifestă mai dependent şi 
sunt mai prudenti în ceea ce priveşte implicarea în relațiile 
sociale sau în evenimente cu relevanță personală. De asemenea, 
ei au tendinţa de a evita situațiile care le-ar putea oferi feed-back 
negativ. Social, aceştia sunt mai sensibili la influenţele celorlalți. 
Persoanele cu stimă de sine înaltă au încredere în posibilitățile 
proprii, sunt capabile să-şi asume riscuri şi se angajează în 
activități care le permit afirmarea de sine (Campbell şi Lavalée, 
1993). Instabilitatea stimei de sine, definită ca fluctuatia contex- 
tuală a sentimentelor sinelui, a fost analizată de mai mulți cer- 
cetători din domeniu (Campbell, 1990, Kernis et al., 1993 etc.). 
Studiile arată că stabilitatea stimei de sine este mai mare la per- 
soanele cu un nivel ridicat al valorii personale decât la cele care 
trăiesc stări afective negative față de sine (Vallerand şi Losier, 
1994). 

Instrumentele elaborate pentru măsurarea stimei de sine 
evaluează atât nivelul stimei de sine globale, cât şi anumite 
dimensiuni ale acesteia. Astfel, cel mai cunoscut instrument de 
măsurare a stimei de sine unidimensionale, dispozitionale, este 
scala stimei de sine construită de Rosenberg (RSES, 1965, apud 
Wylie, 1989), care estimează gradul de acceptare de sine. Fără a 
nega ideea unei stime de sine unidimensionale, teoreticienii din 
ultimele trei decenii optează pentru măsurarea pe diverse 
dimensiuni, considerând că aceasta ne poate oferi informații mai 

bogate si mai nuantate despre modul în care o persoană se 
valorizează. 


Autoprezentarea 


Contextele sociale diferite, precum şi sarcinile şi activitățile de 
realizat, îi implică pe oameni în diverse roluri sociale. Angajarea 
persoanei într-un anumit rol este însoţită de o preocupare pentru 
a oferi celorlalți o imagine favorabilă despre sine. Astfel, oamenii 
depun adesea eforturi substanţiale pentru a se prezenta, de 
pildă, energici, competenti, eficienți, încercând să se acomodeze 
cât mai bine cerințelor pe care le presupune rolul jucat. Cer- 
cetările din domeniul autoprezentării au evidențiat diferențe 
între comportamentul persoanei în situații publice şi private. 
Contextele interpersonale influențează modul de manifestare a 
agresivitátii, atribuirii cauzale, prejudecátilor sau reactantei 
psihologice (Baumeister, 2010). 

Dorinta fiintei umane de a fi apreciatá si respectatá declan- 
seazá un mecanism psihosocial complex, denumit managementul 
impresiei. Mecanismele construirii unei impresii favorabile sunt 
variate si uneori neconstientizate. Unii oameni se angajeazá in 
comportamente care pot fi nocive pentru sine sau pentru altii, 
numai pentru cá isi imagineazá cá astfel se prezintá íntr-o 
lumină care-i avantajează. De exemplu, un adolescent poate 
începe să fumeze din dorința de a se prezenta ca o persoană 
matură şi sigură pe sine. Prin urmare, managementul impresiei 
nu este doar o simplă acţiune externă de autoprezentare, ci 
implică o serie de procese interne, cognitive şi emoționale 
(Baumeister, 2010). Motivatá de cerințe externe şi de nevoia 
afirmării sinelui, persoana este nevoită uneori să adopte 
comportamente care nu sunt în concordanță cu adevăratul sine. 
Această autoprezentare vine în contradicție cu motivul 
consistentei sinelui şi îi poate crea o stare de disconfort cognitiv 
şi afectiv. Pentru a menține echilibrul intern, persoana poate 

pune în funcțiune mecanismele disonantei cognitive, încercând 
să schimbe atitudinile şi convingerile sale. Alteori schimbarea 
acestora nu se produce, iar persoana rationalizeazá comporta- 
mentul atribuindu-i alte cauze decât cele reale. 

Un management eficient al impresiei presupune: prezentarea şi 
menținerea comportamentelor cerute şi apreciate în contextele 
interpersonale; cunoaşterea şi manipularea expectantelor persoa- 
nelor în fata cărora ne prezentăm; menţinerea unei concordante 
între comportamentele prezentate, între informațiile de la nivelul 
conceptului de sine şi stările afective legate de stima de sine. 


În concluzie, sinele are o structură complexă, manifestată 
unitar, delimitarea fatetelor sale fiind realizată din rațiuni de cer- 
cetare. În fapt, la nivelul sinelui funcțional nu există separare. 
Acest lucru este demonstrat de structura profundă a acestor 
componente, care este una şi aceeaşi - schemele de sine. Aceste 
structuri cognitive reprezintă, în acelaşi timp, elemente infor- 
mative cu referire la sine (simple descriptii), categorizări (refe- 
ritoare la sine si la ceilalți), elemente evaluative (judecăți de 
valoare, cognitii valorizante), roluri si comportamente adoptate 
etc. 


2.2. Teoria sociocognitivá a sinelui 


Existá in psihologie trei orientári cu privire la rolul fiintei 
umane în determinarea propriei functionári. Unii cercetători 
consideră că omul este o ființă autonomă capabilă de controlul 
propriilor acțiuni, alții consideră că omul nu este capabil decât 
de reacție la acțiunea stimulilor de mediu, iar cea de a treia con- 
ceptie sustine ideea influenței interactive emergente (Bandura, 
1989). Potrivit teoriei sociocognitive, dezvoltată de Bandura în 
lucrarea sa din 1986, Social foundations of thought and action: a 
social cognitive theory, fiinta umaná actioneazá asupra propriei 

motivații şi acțiuni, în cadrul unui sistem complex de interacțiuni 
reciproce cu alti doi factori importanti - mediul şi comporta- 
mentul. Din această perspectivă, omul dispune de calitatea de 
agent (human agency) în virtutea capacităților sale de 
autoorganizare, autoreflectie si autoreglare. El este proactiv si nu 
doar reactiv sau condus de forte interne înnăscute. Bandura 
(1982b) susținea că influența sinelui asupra propriului comporta- 
ment trebuie înțeleasă în cadrul unei triple determinări 
reciproce. În modelul tridimensional propus de el, compor- 
tamentul nu poate fi explicat prin factori exclusiv interni sau 
exclusiv externi [C! = f (P2, M5)], dar nici pe baza interacțiunii 
bidirectionale dintre persoană şi mediu [C = f (P>M)]. Aşa cum 
se observă în Figura nr. 2.2, comportamentul, odată produs, 
exercită influențe atât asupra mediului, cât şi asupra persoanei, 
care la rândul lor vor influența comportamentele ulterioare. 


Factori personali (P) 
(cognitii, afecte, procese biologice) 


Comportament (C) 4————————————————— » Mediu (M) 


Figura nr. 2.2. Modelul tridimensional al interactiunii reciproce 
(Bandura, 1982b, p. 4) 


Perspectiva sociocognitivá asupra sinelui a accentuat rolul 
individului in autodeterminare, luând în considerare şi influența 


1 Comportamentul. 
? Persoana. 
3 Mediul. 

factorilor situationali. Prin capacităţile de care dispune, individul 
uman poate acționa asupra stimulilor de mediu pe care îi 
selectează, îi prelucrează şi îi interpretează, în vederea unei 
adaptări cât mai optime. Însă procesările cognitive despre sine şi 
lume depind, la rândul lor, de informaţiile care vin din exterior. 
Această viziune asupra sinelui aduce explicații noi privind 
funcționarea şi influența structurilor acestuia asupra compor- 
tamentului. Bandura (1999) pune în discuție accepțiunea dualistă 
asupra sinelui (sinele-subiect şi sinele-obiect) despre care am 
discutat în primul capitol. Nu putem izola acțiunea sinelui, 
susține autorul, de reacţiile sale, astfel încât să vorbim despre un 
agent şi despre un obiect, rezultat al acţiunii stimulilor din 
mediu. Chiar atunci când sinele este doar obiect al influențelor 
de mediu, el nu reacționează, ci acționează cognitiv, afectiv şi 
comportamental pentru a maximiza, neutraliza sau diminua 
aceste influențe. Autorul merge mai departe şi respinge chiar şi 
distincția pe care psihologii o realizează între structurile sinelui 
şi procesele sale, deoarece consideră că termenul de structură 
conduce la ideea de stabil, iar cel de proces la ceva ce se 
derulează undeva în afara acestor structuri. Or, funcțiile 
autoreglatoare ale comportamentului sunt exercitate de 
structurile sinelui, pe care Bandura le consideră dinamice, în 
continuă schimbare. De exemplu, standardele personale sunt 
structuri ale sinelui care pot fi schimbate progresiv, prin 
autoreglare. 


2.3. Abordarea fenomenologicá a sinelui 


Orientarea fenomenologicá este adesea asociatá filosofiei si, 
prin urmare, consideratá de psihologii experimentalisti ca 
inadecvatá cunoasterii stiintifice. Ínsá indiferent de criticile care 
se aduc acestui mod de cunoaştere, nu îl putem exclude din 
analiza si explicarea sinelui. Acest tip de abordare se referá la o 

cunoaştere empirică, fundamentată pe experiența directă a 
subiectului care accede la lumea sa interioară. Prin metode speci- 
fice, putem studia modul în care persoana se percepe şi orga- 
nizează aceste percepții despre sine. Deşi datele obținute prin 
accesul persoanei la lumea sa interioară sunt subiective, unii 
psihologi susţin cá acest lucru nu trebuie să fie un impediment 
pentru cunoaştere, deoarece însăşi existența persoanei este una 
subiectivă, trăită (a se vedea şi L'Ecuyer, 1978). Teoria lui Carl 
Rogers (1951) despre sine este, de asemenea, una fenome- 
nologică - persoana este singura care are acces direct la 
experiența sa subiectivă. Astfel, chiar dacă în autoevaluarea sa 
subiectul introduce o serie de distorsiuni, ceea ce el percepe 
despre sine reprezintă o realitate cu rol important în determi- 
narea comportamentului. 


2.3.1. Introspectia ca metodă de explorare a sinelui 


Într-o sinteză a teoriilor conceptului de sine, Ruth Wylie 
(1974) afirmă că pentru cercetare este important să se facă 
distincție între sinele fenomenologic, care cuprinde percepții, 
cognitii şi trăiri afective conştiente despre sine, si cel non-feno- 
menologic, care se referă la percepțiile, atitudinile şi motivațiile 
inconştiente. Această distincție conduce la direcții metodologice 
diferite. Studierea conceptului de sine fenomenologic se bazează 
prioritar pe metodele autodescriptive, care au la bază intros- 
pectia, în timp ce pentru surprinderea aspectelor neconstien- 
tizate ale sinelui sunt necesare metode mai riguroase, de tip 
experimental. 

Utilizarea instrumentelor autodescriptive pentru măsurarea 
conceptului de sine a atras o serie de critici din partea experi- 
mentaliştilor care au pus la îndoială caracterul ştiinţific al 
studiilor empirice realizate de către adepții psihologiei fenome- 
nologice. Ei considerau cá nu se pot face predicții corecte cu 
privire la comportamente, pe baza conceptului de sine 

fenomenologic, întrucât există numeroase alte variabile ale 
sinelui, care, deşi absente din câmpul conştiinţei, pot influența 
acțiunile subiectului. Acestea din urmă pot fi deduse utilizând 
manipulări experimentale şi măsurări implicite de tip proiectiv 
sau măsurări obiective (de exemplu, măsurarea timpilor de 
reacție în realizarea unei autoatribuiri sau a unor reacții fiziolo- 
gice). Critica introspectiei se leagă in principal de două incon- 
veniente majore (Kassin et al., 2011). Unul dintre ele este repre- 
zentat de preocuparea excesivă pentru procesarea informațiile 
provenite de la diverse surse, astfel încât nu mai putem fi sufi- 
cient de atenți la ceea ce gândim şi simțim. Cel de-al doilea mare 
neajuns este reprezentat de tendința de supraestimare a subiec- 
tului în ceea ce priveşte abilitățile sale, posibilitățile de a obține 
succes, precizia opiniilor proprii sau intensitatea emoțiilor față 
de anumite evenimente. 

Dincolo de principalele critici aduse introspectiei, aceasta nu 
poate fi exclusă din cadrul metodologiei de studiere a con- 
ceptului de sine. De aceea, pentru aprecierea valorii ştiinţifice a 
studiilor empirice din acest domeniu trebuie să se apeleze la alte 
criterii decât cele utilizate în studiile care vizează alte aspecte 
psihologice (de exemplu, percepțiile sau memoria). Chiar dacă 
generalizarea unor rezultate se va face cu prudență, reflectia cu 
privire la sine rămâne una dintre căile de investigare a acestei 
realități subiective. 


2.3.2. Sinele perceput şi sinele conceput 


În încercarea de clarificare a definiţiilor date conceptului de 
sine, L'Ecuyer (1978) propune mai multe explicații care se leagă 
atât de preferinţele teoreticienilor americani şi europeni, cât şi de 
distincția dintre sinele perceput şi cel conceput. El susține că 
expresia concept de sine trimite la sensul de structură organizată, 
trecută prin filtrul conştiinţei. Dar la vârstele mici copiii nu au 
încă elaborate cognitii coerente si consistente despre propria 

persoană, deşi au percepții de sine mai mult sau mai putin 
conştiente. Prin urmare, o adaptare a terminologiei în funcție de 
etapele de dezvoltare a identității ar elimina multe dintre ambi- 
guitátile existente. Astfel, identitatea persoanei evoluează de la 
câmpul conştiinţei la conştiinţa de sine, de la conştiinţa de sine la 
primele imagini de sine, de la imaginile de sine la reprezentările 
de sine şi de la reprezentările de sine la conceptul de sine. 
Potrivit autorului, termenul concept de sine ar trebui utilizat 
începând cu vârstele mai mari, când cunoştinţele despre sine 
devin structurate si elaborate. Conceptiile generalizate despre 
sine sunt rezultatul experienţei trăite, percepute, simbolizate şi 
apoi conceptualizate de subiect. Această distincție operată de 
psihologul canadian nu este prezentă şi în studiile americane sau 
australiene, unde conceptul de sine cuprinde totalitatea per- 
ceptiilor, reprezentărilor si cognitiilor de sine, mai mult sau mai 
putin constiente. 


2.4. Modele multidimensionale ale conceptului de sine 
2.4.1.Aplicabilitatea modelelor multidimensionale fn cercetare 


Lipsa consensului in stabilirea unui model teoretic asupra 
conceptului de sine a fost determinatá de conceptiile diferite 
privind caracterul unidimensional sau multidimensional al 
acestuia. Ce másurám atunci cánd urmárim o evaluare globalá a 
conceptului de sine, stiind cá ponderea diverselor componente 
ale acestuia nu este egalá? Unidimensionalitatea este legatá de 
conceptia unui sine stabil, in timp ce multidimensionalitatea este 
in relatie cu maleabilitatea sa. Ideea unui sine multidimensional 
nu este nouá, ci a fost sustinutá incá de la debutul cercetárilor 
din acest domeniu. Toti teoreticienii conceptului de sine sunt de 
acord cu faptul cá acesta reprezintá totalitatea cognitiilor si 
sentimentelor pe care o persoană le are despre sine, dar, până în 
anii “80, nu au existat preocupări sistematice pentru a analiza 

modul în care se grupează autoevaluările sinelui. James (1890) a 
propus o structură dimensională pentru conceptul de sine, dar 
nu a oferit şi un suport empiric acesteia. La rândul său, 
Rosenberg a susținut, de asemenea, structura dimensională a 
conceptului de sine şi a accentuat importanța relațiilor dintre 
cognitiile de sine pentru înțelegerea întregului, dar modelul pe 
care l-a propus inițial a oferit cercetătorilor o perspectivă 
unidimensională (Rosenberg et al., 1995). 

În 1987, Markus si Wurf afirmau că în domeniul cercetărilor 
asupra conceptului de sine s-a bătut pasul pe loc din cauza 
abordării acestui construct din perspectivă unidimensională. În 
încercările de a explica comportamentul uman pornind de la 
sine, multi dintre cercetătorii dinaintea deceniului al 8-lea au 
conceput acest construct ca pe o entitate unitară, stabilă şi gene- 
ralizată, ca pe un fel de medie a imaginilor despre propria 
persoană. Evident că o astfel de structură nediferentiatá nu este 
utilă în explicarea comportamentelor umane din cele mai diferite 
domenii ale vieții. Conceptiile despre sine au o influenţă discretă 
asupra comportamentului, fiind mascate de impactul altor 
factori care acționează concomitent cu acestea. În plus, tratarea 
conceptului de sine ca structură unidimensională nu permite 
intervenţii eficiente în vederea schimbării şi dezvoltării lui 
(O'Mara et al., 2006). De aceea, pentru a fi relevante, cercetările 
recente au dezvoltat o nouă viziune teoretică şi empirică asupra 
conceptului de sine, aceea „a unui fenomen cu mai multe fațete, 
a unui set de imagini, scheme, concepții, prototipuri, teorii, 
scopuri sau roluri” (Markus şi Wurf, 1987, p. 301). În această 
nouă viziune, conceptul de sine este un sistem de scheme 
asociate unor dimensiuni sau caracteristici individuale (Markus, 
1977; Markus si Sentis, 1982). Ideea multidimensionalitátii 
sinelui este sugerată şi de Rogers (1981/1992) care-l descrie ca pe 
o structură de cunoştinţe prelucrate la niveluri diferite de 
profunzime. Toate aceste definiții ne prezintă un concept de sine 

cu mai multe fațete, deşi autorii care le-au propus nu au fost 
interesaţi de descrierea unei structuri multidimensionale, ci mai 
curând de cercetarea modului în care anumite componente ale 
sinelui intervin în procesarea informațiilor. 

Abordarea explicită a multidimensionalitátii conceptului de 
sine şi preocuparea pentru dezvoltarea unor modele teoretice 
aparțin, în principal, cercetătorilor australieni şi canadieni 
(L'Ecuyer, 1978, 1990, 1994, 1997; Marsh, 1990a; Marsh şi 
Shavelson, 1985; Hattie, 1992; Byrne si Shavelson, 1996 etc.). 
Aceastá nouá directie a intensificat preocupárile de concepere si 
validare a unor instrumente care sá másoare fatetele conceptului 
de sine. Definitia operationalá a unei structuri dimensionale a 
conceptului de sine trebuia însoțită de fundamentele empirice 
care să o valideze. 

Structura multidimensională a conceptului de sine a fost 
dezvoltată în moduri diferite de către cercetători. Hattie (1992) 
propune un model general integrat, în care dimensiunile con- 
ceptului de sine sunt puternic intercorelate, fără a exista o 
ierarhie a acestora. Alţi autori au propus modele ierarhice, în 
care dimensiunile specifice ale conceptului de sine sunt în relație 
de subordonare (Shavelson et al, 1976; L'Ecuyer, 1997; 
Oubrayrie, 1997). Un model factorial, in care multiplele fatete ale 
conceptului de sine sunt relativ independente unele de altele si 
in care existá si un factor general, a fost propus de Marsh cu 
aplicabilitate in domeniul educational (Marsh, 1987). 


2.4.2. Modelul cognitiv al lui Hattie 


Hattie (1992) realizeazá o sintezá a principalelor abordári 
teoretice ale conceptului de sine, insistánd pe esenta cognitivá a 
constructului, care implică în acelaşi timp un cunoscător, un 
obiect de cunoscut, dar şi un proces de cunoaştere a informațiilor 
despre sine. Pornind de la aceste trei aspecte, autorul propune 
un model teoretic care sintetizează principalele asumptii ale 

teoriilor anterioare. Fără a oferi o definiție operaţională a 
conceptului de sine, teoria lui Hattie se susține pe un set de 
propoziţii care evidențiază complexitatea constructului explicat 
(Figura nr. 2.3.). 


Conceptul de sine sau concepţiile noastre cu privire la sine sunt evaluări 
cognitive exprimate în: 


Figura nr. 2.3. 
Descrieri Schema 
Expectante r 
Prescriptii modelului 
teoretic al 
Evaluarile cognitive suntintegrate in diverse dimensiuni sau caracteristici conceptului de 
pe care ni le atribuim. sine 
Integrarea evaluárilor cognitive în cadrul caracteristicilor atribuite se (Hattie, 199%, 
realizează având în vedere următoarele motive ale sinelui: p. 37) 


Autoverificarea 
Consistenta sinelui 


Complexitatea sinelui 
Autoglorificarea 


Atributele pot fi consistente sau inconsistente în funcție de tipul sau gradul de 
confirmare sau disconfirmare a evaluărilor noastre de către sine sau ceilalți. 


În acest model teoretic, conceptul de sine nu mai apare ca un 
monolit, ci ca o pluralitate de concepţii despre sine în funcție de 
timp şi de situație, fără a exclude însă ideea unității sinelui. 
Accentuarea evaluărilor cognitive în cadrul definirii conceptului 
de sine nu elimină prezența sentimentelor şi emoțiilor, ci atrage 
atenţia asupra rolului de evaluator al persoanei. Evaluarea 
cognitivă a elementelor cu relevanță personală nu se face în 
termeni de cunoştinţe neutre, ci în termeni de convingeri, cu 
numeroase implicații afective. Este şi motivul pentru care unii 
dintre teoreticienii momentului (Bandura, 1995; Pajares, 1996; 
Pajares şi Schunk, 2002) vorbesc de convingeri despre sine (self- 
beliefs), şi nu de cognitii despre sine. Evaluările cu privire la sine 

devin componente ale conceptului de sine numai dacă oamenii 

sunt conştienţi de emoţiile, comportamentele şi experienţele lor 

din anumite situaţii. Evaluările cognitive ale sinelui nu sunt 

simple descrieri ale caracteristicilor personale, ci implică un 

prescrie, la rândul lor, comportamente sau pattern-uri de acțiune. 
2.4.3. Modelul multidimensional-ierarhic al lui L'Ecuyer 


După ce în 1978 a elaborat un model teoretic multidimen- 
sional al conceptului de sine, L'Ecuyer propune în 1990 si o 
metodologie pentru studierea acestuia. El considera cá studierea 
structurii interne a conceptului de sine este absolut necesará 
pentru a clarifica ambiguitátile legate de metodologia de 
explorare a acestuia (L'Ecuyer, 1997). Avánd in vedere structura 
complexá a conceptului de sine, cercetátorul canadian considerá 
cá investigarea lui trebuie sá aibá in vedere aspectele sale diverse 
şi ierarhia care se stabileşte între acestea, pe parcursul stadiilor 
de dezvoltare a individului. Metodologia de explorare şi analiză 
a conţinutului conceptului de sine, denumită de L'Ecuyer GPS 
(Genese des Perceptions de Soi), permite ordonarea cunoştinţelor 
despre sine obținute de la subiecți cu ajutorul unei tehnici 
autodescriptive. În cadrul sarcinii de evaluare, subiecții trebuiau 
să răspundă liber la întrebarea Cine eşti? şi apoi să aleagă, din 
răspunsurile date, informaţia cea mai importantă pentru 
autodefinirea lor. După o atentă analiză a cercetărilor teoretice şi 
empirice din domeniu, autorul a emis câteva asumptii, care au 
reprezentat punctul de plecare al demersului său investigativ 
(L'Ecuyer, 1990): 

e Conceptul de sine este o realitate experentialá. Prin 

urmare, el poate fi explorat prin metode introspective. 

e Conceptul de sine este o structură multidimensional- 

ierarhicá, care evolueazá pe parcursul intregii vieti. 

e In această structură sunt integrate progresiv noi elemente 
pe măsură ce subiectul se implică în diverse experiențe. 
Rezultatele cercetărilor, realizate pe subiecți distribuiţi în 22 


de grupe de vârstă, cuprinse între 3 şi 100 de ani, au condus la 


elaborarea unui model al conceptului de sine, care se 


structurează pe trei paliere: structuri, substructuri şi categorii 


pose nr. 24.). 


înfăţişare fizică 
Td Sinele somatic M 


Sinele material - : 
N posesiuni materiale 
Sinele posesiv E ndi - 


posesiuni de persoane 


starea de sănătate 


aspirații, gusturi şi interese 

activităţi 

sentimente şi emoţii 
Imaginea de 


: capacităţi şi aptitudini 
sine 


Sinele personal calităţi şi defecte 


nume 


Identitatea de roluri si statute 
sine ideologii 
identități abstracte 
Valoarea competență A 
sinelui EUN Figura nr. 2.4. 
Si E valoare personalà 
inele adaptativ Modelul 
autonomie r izării 
Activităţile ambivalentă Q ganiză 
sinelui actualizare interne a 
stil de viaţă conceptului de 
"m receptivitite sine (tradus si 
[Sinclesocial |] d pe M inani adaptat dupá 
Sinele social < ms L'Ecuyer, 1990, 
Sexualitatea — 7 Simple referiri P. 136) 
cc e şi experienţă sexuală 
Referirile la Altul 
Sinele non-Sine | 
| — Opiniile altora 

Există o ierarhie a componentelor conceptului de sine, astfel 
că structurile, în raport cu substructurile şi categoriile, se 
situează la baza conceptului de sine şi reprezintă zonele cele mai 
generale ale acestuia. Structurile, aşa cum se poate observa în 
schema anterioară, se subdivid la rândul lor în componente mai 
reduse ca generalitate, cele din urmă cuprinzând categorii 
specifice, nuanţe ale experienţelor sinelui. Modelul propus de 
L'Ecuyer are aplicabilitate practică, întrucât el permite compa- 
rarea interindividuală şi intergrupuri pe baza profilurilor con- 
turate. Astfel, se poate constata că, în cadrul structurilor identi- 
ficate, unele percepții de sine sunt mai importante decât altele, 
având un rol deosebit în păstrarea consistentei sinelui. Această 
perspectivă este în concordanţă cu ceea ce susținea şi Allport 
(1981), şi anume existența unor percepții de sine centrale care 
reprezintă esența sinelui şi a căror schimbare afectează întreaga 
structură a personalității. În plus, modelul propus de L/Ecuyer 
oferă posibilitatea de a realiza analize comparative ale profi- 
lurilor pe diferite paliere. 

Structura multidimensională a conceptului de sine la vârstele 
mici ale copilăriei, evidenţiată de L'Ecuyer, nu a fost susținută de 
alți psihologi. Coopersmith (1967), autorul unui cunoscut 
inventar de măsurare a stimei de sine care poate fi aplicat şi la 
copii începând cu vârsta de 8 ani, nu a distins între mai multe 
dimensiuni. Itemii eterogeni cuprinsi în chestionarul său 
(conţinuturi cognitive, abilități fizice, caracteristici morale şi 
sociale) sunt insumati într-un scor global. Mai târziu, Susan 
Harter (1982) a elaborat un instrument de măsurare a per- 
ceptiilor de sine ale copiilor din clasele elementare pentru trei 
dimensiuni (cognitivă, fizică şi socială), adăugând şi o a patra 
scală, mai generală, care măsoară sentimentul propriei valori. 
Verificările psihometrice ulterioare au dezvăluit o structură 
factorială stabilă corespunzătoare celor patru subscale propuse 

de autoare, care se diferențiază progresiv pe măsură ce copiii 
cresc. 


* 


În dezvoltarea teoriilor ştiinţifice din acest capitol, am insistat 
pe distincția dintre afectiv şi cognitiv, dintre perceput şi 
conceput, dintre stabil şi dinamic, precum şi dintre uni- 
dimensional şi multidimensional în abordarea conceptului de 
sine. Am selectat din teoriile existente pe cele care ne oferă o 
bază pentru tratarea teoretică şi empirică a relației dintre con- 
ceptiile de sine şi realizarea şcolară în capitolele următoare. De 
asemenea, demersul teoretic din acest capitol oferă suportul 
pentru tratarea motivatiei si autoreglării învățării şcolare din 
perspectiva teoriilor sinelui. 

Teoriile conceptului de sine multidimensional au avut un 
impact deosebit în domeniul educațional. Un număr mare de 
cercetări au avut ca scop elaborarea şi validarea unor instru- 
mente care să măsoare conceptul de sine al elevilor şi studen- 
tilor. Aceste măsurări erau necesare în cercetările de psihologie 
educațională care aveau ca obiectiv studierea valorii motiva- 
tionale a sinelui, dar şi în programele de consiliere care vizau 
dezvoltarea conceptului de sine al elevilor. Întrucât cercetările 
anterioare nu au oferit rezultate concludente cu privire la efectele 
stimei de sine şi a conceptului de sine global asupra perfor- 
mantelor şcolare, nu înseamnă că sinele nu are nici o influenţă în 
adaptarea şcolară a acestora şi în autoreglarea învățării. Am 
putea afirma mai curând că diversitatea rezultatelor cercetării 
relației dintre sine şi performanţă este o consecință a măsurărilor 
diferite realizate, a problemelor pe care le ridică investigarea 
unei realități atât de complexe. 

În cadrul modelelor multidimensionale, dezvoltate începând 
cu anii '80, a fost delimitat şi validat un construct nou, denumit 
conceptul de sine academic, care cuprinde convingerile persoanei 
cu privire la valoarea, abilitățile şi competențele sale în domeniul 
şcolar. Pentru a defini şi caracteriza mai bine acest construct, 
vom prezenta modelele teoretice în cadrul cărora a fost elaborat. 

3.1. Modelul multidimensional-ierarhic lui Shavelson 


Realizând o sinteză a cercetărilor din domeniul conceptului 
de sine, Shavelson şi colaboratorii săi (1976) au remarcat impre- 
cizii în definirea şi măsurarea acestui construct (a se vedea, de 
asemenea, Wylie, 1974, 1979). Ei au identificat în studiile 
consultate şaptesprezece dimensiuni conceptuale care au fost 
clasificate în funcție de următoarele criterii: (a) centrarea pe un 
concept de sine stabil vs. dinamic; (b) centrarea pe metodele de 
schimbare a conceptului de sine - învățare/întărire, crearea 
disonantei, stimularea nevoilor şi a apárárilor; (c) centrarea pe 
determinantii conceptului de sine - situational, fenomenologic 
sau intern; (d) centrarea pe un anumit tip de evaluare - standard 
normativ, standard personal absolut sau non-evaluativ; (e) cen- 
trarea pe dimensionalitate - unidimensional vs. multidimen- 
sional. Aceastá variabilitate a definirii a condus la o mare diver- 
sitate in măsurare, ceea ce a făcut dificile si imprecise 
demersurile metaanalitice în vederea evidentierii efectelor 
directe şi mediatoare ale conceptului de sine. 

În acest context, Shavelson şi colegii săi (Shavelson et al., 1976, 
Shavelson şi Bolus, 1982; Shavelson et al., 1983) au realizat o serie 
de studii în care conceptul de sine este definit drept construct 
multidimensional. Fără a avea încă de la început o susținere 
empirică a definiției teoretice, autorii au avansat cu prudență 
ipoteza unei organizări ierarhice a dimensiunilor conceptului de 
sine. Ei s-au bazat inițial pe analiza a cinci instrumente de 
măsurare a conceptului de sine, utilizate în studiile existente: o 
scală de măsurare a conceptului de sine privind capacitatea 
academică!, un inventar pentru stima de sine?, scala „Cum má 


1 The Michigan State Self-Concept of Ability Scale (Brookover et al., 1962). 
2 The Self-Esteem Inventory — SEI (Coopersmith, 1967). 

văd pe mine insumi/insami’, scala conceptului de sine pentru 

copii a lui Piers-Harris^ şi un inventar de măsurare a conceptului 

de sine5 (Shavelson et al., 1976). Analiza definiţiilor teoretice, a 

modului de operationalizare a acestor instrumente şi a datelor 

empirice obținute a relevat că, deşi ofereau un scor global, itemii 
lor erau rezultatul operationalizárii mai multor dimensiuni: 
şcolară, socială, emoțională şi fizică. Pentru patru din cele cinci 
instrumente ei au găsit dovezi empirice satisfăcătoare în 

favoarea structurii multidimensionale: o bună consistență a 

itemilor în cadrul factorilor identificați pentru instrumentele şi 

populațiile examinate şi o corelație moderată între factori. 

În modelul propus (Figura nr. 3.1.), autorii au accentuat 
câteva elemente definitorii ale conceptului de sine, care au fost 
preluate si în studiile ulterioare de validare (Shavelson et al., 
1976; Marsh şi Shavelson,1985). 

e Conceptul de sine are o structură multidimensională, organi- 
zată, care reduce diversitatea perceptiilor despre experiențele 
subiectului la câteva categorii relationate între ele. Acesta 
cuprinde un concept de sine general, care se divide în două 
structuri: conceptul de sine academic şi conceptul de sine 
non-academic. Fiecare dintre aceste dimensiuni cuprinde alte 
categorii specifice, aşa cum se observă în Figura nr. 3.1. 
Conceptul de sine academic cuprinde percepțiile de sine 
referitoare la diverse discipline de studiu, cum ar fi engleza, 
matematica, istoria şi ştiinţe. 

e Dimensiunile conceptului de sine sunt organizate ierarhic pe 
baza gradului lor de generalitate. Astfel, subiectul poate 


3 The How I See Myself Scale - HISM (Gordon, 1968). 
4 The Piers-Harris Children's Self-Concept -The Way I Feel About Myself 
(Piers-Harris, 1964). 
5 The Self-Concept Inventory — SCI (Sears, 1963, apud Shavelson et al., 
1976). 

categoriza percepțiile cu privire la comportamentele din 
diverse situații particulare într-o serie de caracteristici 
personale mai generale, care la rândul lor vor fi grupate pe 
domenii, ajungându-se în final la o percepţie foarte generală 
a sinelui, reprezentată de conceptul de sine general. 
Gradul de stabilitate a conceptului de sine depinde de 
nivelul de generalitate al conceptualizărilor. Structura de la 
nivelul cel mai general este cea mai stabilă, iar pe măsură ce 
se coboară în ierarhie stabilitatea scade. Dimensiunile 
subordonate conceptului de sine general conțin informații 
mai puţin stabile, legate de domenii specifice de activitate. 
Informaţiile de la nivelurile ierarhice inferioare sunt în relație 
cu comportamentele persoanei în situaţii specifice. În opinia 
autorilor, instabilitatea cognitiilor de sine specifice este 
atenuatá de conceptualizárile realizate la nivelurile mai 
generale. 
Structura multidimensionalá a conceptului de sine se dez- 
voltá pe măsură ce persoana înaintează în vârstă. Conceptul 
de sine al copiilor este global, nediferentiat şi dependent de 
situațiile specifice. Pe măsură ce copiii dezvoltă limbajul şi 
capacitatea de conceptualizare, ei integrează informațiile 
despre sine în structuri mai bine diferențiate, făcând 
distincție între diverse dimensiuni ale conceptului de sine. 
Dezvoltarea structurilor stabile este importantă pentru 
menținerea identităţii, în timp ce structurile mai dinamice 
permit adaptarea la situaţiile contextuale. 
Conceptul de sine presupune atât o dimensiune descriptivă, 
cât şi una evaluativă. Informaţiile despre sine sunt supuse 
unei evaluări care se realizează în raport cu un standard 
relativ, cum ar fi „egalii” si evaluárile celorlalți semnificativi, 
sau prin raportare la un standard personal absolut (de 
exemplu, aspirații, idealuri). Autorii modelului susțin că 
distincția dintre cele două dimensiuni nu a fost suficient de 

bine clarificată în studiile anterioare, nici la nivel teoretic, nici 
la nivel empiric. 

Conceptul de sine este un construct care poate fi diferențiat 
de altele. Pentru verificarea validității sale este important să 
se evidentieze constructele psihologice cu care conceptul de 
sine este în relație strânsă şi cele de care se diferențiază. 
Dimensiunile conceptului de sine trebuie să difere semni- 
ficativ atât între ele (intra-construct), cât şi în raport cu alte 
constructe (inter-construct). De exemplu, conceptul de sine 
academic trebuie să coreleze mai bine cu performanța 
academică decât corelează conceptul de sine social sau cel 
emoțional cu aceasta. De asemenea, conceptul de sine 
academic corelează mai bine cu cel legat de matematică decât 
cu cel privind capacitatea de relationare socială. 


CS general 
CS non-academic 


CS academic CS social CS emoţional CS fizic 
Mate- Alţii Stări Abili- Înfăţi- 
En- Isto- Stiin- mati- Colegi semnifi- emotio- tati sare 
gleza rie te cà cativi nale fizice fizică 


Figura nr. 3.1. Modelul multidimensional-ierarhic al conceptului de 
sine (Shavelson et al., 1976, p. 413) 

Într-un alt studiu, care a avut ca scop verificarea modelului 
multidimensional-ierarhic, Shavelson şi Bolus (1982) au măsurat 
dimensiuni ale conceptului de sine, aflate la niveluri diferite de 
generalitate: conceptul de sine general, conceptul de sine 
academic şi conceptul de sine pentru trei discipline şcolare 
(engleză, matematică si ştiinţe). Au fost înregistrate, de 
asemenea, performanţele şcolare la cele trei discipline, pentru a 
analiza relația acestora cu percepțiile de sine ale elevilor. 
Măsurătorile s-au realizat în două momente diferite, pentru a 
analiza stabilitatea în timp a conceptului de sine şi predominanta 
cauzală a acestuia în raport cu performanța şcolară. Pentru 
măsurarea dimensiunilor conceptului de sine au fost utilizate 
câte două instrumente autodescriptive pentru fiecare nivel 
ierarhic. Rezultatele obținute în cele două momente ale cercetării 
au confirmat un model multidimensional în cinci factori: general, 
academic, engleză, matematică şi ştiinţe. Conceptul de sine 
general este distinct de conceptul de sine academic şi de dimen- 
siunile corespunzătoare disciplinelor şcolare, dar este în corelație 
cu acestea. De asemenea, datele confirmă existența dimen- 
siunilor corespunzătoare disciplinelor şcolare, ca structuri ale 
conceptului de sine, diferite de performanţele şcolare, dar în 
corelație cu acestea. Rezultatele nu au fost la fel de concludente 
şi în ceea ce priveşte structura ierarhică a conceptului de sine. 
Într-adevăr, există o corelație mai mare între conceptul de sine 
general şi dimensiunea sa academică decât între acesta şi 
dimensiunile şcolare specifice (engleză, matematică, ştiinţe). A 
fost însă infirmată ipoteza potrivit căreia structurile mai generale 
ale conceptului de sine sunt mai stabile decât cele specifice. 

Hattie (1992) critică metodele de analiză utilizate de către 
autorii menţionaţi anterior, considerând că acestea dovedesc 
structura multidimensională a conceptului de sine, dar nu şi pe 
cea ierarhică, care ar fi putut fi demonstrată dacă s-ar fi utilizat 
un model factorial de ordinul doi sau trei. Cu toate criticile aduse 

modelului propus de Shavelson şi colegii săi, acesta s-a dovedit a 
fi de interes pentru cercetările ulterioare care l-au testat. 


3.2. Modelul multidimensional al lui Marsh 


Herbert Marsh şi colegii săi de la Self-concept Enhancement and 
Learning Facilitation (SELF) Research Centre al Universităţii din 
Sydney au realizat mai multe studii care au avut ca obiect 
dezvoltarea şi validarea unor instrumente de explorare cât mai 
completă a conceptului de sine multidimensional (Marsh, 1987, 
1990a, 1990b, 1993c; Marsh et al., 1984; Marsh et al., 1988; Marsh 
şi Shavelson, 1985; Marsh si Byrne, 1993; Marsh et al., 1998). Sunt 
astăzi cunoscute şi utilizate în cercetare trei forme ale chestio- 
narului de evaluare a conceptului de sine, denumit Self 
Description Questionaire (SDQ), pe care l-a elaborat acest autor: 
SDQ I (preadolescenta), SDQ II (adolescență) şi SDQ III 
(adolescenţă târzie). În elaborarea instrumentelor sale, Marsh a 
plecat de la ipotezele lui Shavelson şi ale colaboratorilor săi, dar 
a adăugat la cele două domenii identificate de aceştia (academic 
şi non-academic) o dimensiune care vizează conceptul de sine 
general, independentă de celelalte. Această structură a 
conceptului de sine a mai fost studiată anterior şi de Susan 
Harter (1982) care a identificat, pe lângă cele trei domenii 
principale de competenţă la copii (cognitiv, social şi fizic), o a 
patra dimensiune, independentă de celelalte, referitoare la 
sentimentul valorii personale. Potrivit acestui model, conceptul 
de sine general nu mai reprezintă o medie a evaluărilor realizate 
pe dimensiunile specifice. 

Redăm în Figura nr. 3.2. structura SDQ I care ilustrează 
modelul elaborat de Marsh, cu menţiunea că celelalte două 
forme ale instrumentului prezintă aceeaşi structură generală. 
Astfel, toate cele trei forme ale instrumentului contin trei 
dimensiuni comune (academică, non-academică şi generală), dar 

în cadrul acestora sunt cuprinse subscale specifice fiecărei 
categorii de vârstă. Pentru dimensiunea academică, subscalele 
utilizate la toate cele trei categorii de vârstă corespund aceloraşi 
domenii (matematică, verbal şi academic general). Dimensiunea 
non-academicá a conceptului de sine la adolescenti (SDO II) şi la 
vársta adolescentei tárzii (SDO III) contine insá subscale diferite 
de cea a variantei pentru preadolescenti (SDO I). Pe lângă 
subscalele care măsoară percepțiile capacităților fizice, a înfă- 
tisárii, a relaţiilor cu colegii şi cu părinţii, dimensiunea non-aca- 
demică de la cele două scale mai include şi percepțiile legate de 
domeniul relațiilor cu sexul opus, de domeniul emotional, de cel 
al rezolvării de probleme şi de cel spiritual. Opţiunea autorului 
de a diversifica domeniile măsurate la vârstele mai mari este în 
acord cu ipoteza celor mai mulți teoreticieni din domeniu, 
potrivit căreia conceptul de sine devine mai diferențiat pe 
măsură ce individul înaintează în vârstă (Harter, 1982; Marsh, 
1993b; Byrne şi Shavelson, 1996). 

— — Matematică (8 itemi) 


CS academic — — | Verbal (8 itemi) 
(24 itemi) 
——— — Şcoală in general (8 itemi) 


— Abilități fizice (8 itemi) 


CS non-academic — Infatisare (8 itemi) 


(32 itemi) |... Relaţia cu colegii (8 itemi) 


“—— Relaţia cu părinții (8 itemi) 


CS general : NE 
(8itemi) — — —— Conceptul de sine general (8 itemi) 


Figura nr. 3.2. Modelul multidimensional al lui Marsh 
(tradus dupá Leach et al., 2006, p. 288) 

Pentru verificarea structurii factoriale a instrumentelor, Marsh 
şi colegii săi au recurs la analiza factorială confirmatorie şi la 
tehnica Multitrait-Multimethod (MIMM). Această tehnică este 
adesea utilizată în cercetările din domeniul psihologiei per- 
sonalitátii şi este recomandată în studierea validității construc- 
telor multidimensionale. Ea presupune aplicarea mai multor 
instrumente sau metode pentru a măsura mai multe constructe 
psihologice, cu scopul de a le studia validitatea convergentă şi 
divergentă (Marsh, 1983, 1990c, 1993c). Analizele realizate pe 
eşantioane diferite de elevi au evidențiat modelul factorial 
propus initial, pentru fiecare dintre seturile de date luate în 
studiu (Marsh, 1987; Byrne, 1988a, 1988b; Marsh, 1990b). Majori- 
tatea studiilor care au verificat validitatea de construct a SDQ s- 
au centrat mai mult pe componenta academică a acestuia şi mai 
putin pe celelalte dimensiuni. Într-un singur studiu mai 
important s-a verificat componenta socială a modelului inițial al 
lui Shavelson (Byrne şi Shavelson, 1996). Analiza validității de 
construct a evidenţiat o saturație mai mare a itemilor în factorii 
latenti presupusi de cercetători, decât în cei care nu au fost 
specificaţi în modelul initial. De exemplu, itemii referitori la 
domeniul academic au fost mai saturați în factorul concept de sine 
academic, decât în cel non-academic. Validitatea de construct a fost 
studiată de cercetători şi pe baza corelatiilor presupuse a priori 
între scorurile la diverse subscale şi alte variabile (performanța 
şcolară, abilitatea matematică, abilitatea verbală etc.). 

Deşi rezultatele obținute în mai multe studii nu sunt gene- 
ralizabile, ele au evidenţiat consens în ceea ce priveşte validitatea 
convergentă, dar nu şi pentru cea divergentă. Astfel, s-au obținut 
corelaţii semnificative între aptitudinea matematică şi scorurile 
la cele trei scale care măsoară conceptul de sine verbal, mate- 
matic şi cel şcolar general. Însă, corelatiile semnificative ale 
aceleiasi variabile cu alte dimensiuni ale sinelui non-academic 
ridică semne de întrebare cu privire la validitatea divergentă 

(Wylie, 1989). Totuşi, cele mai multe studii arată că aptitudinile 
verbală şi matematică corelează mai puternic cu scorurile 
conceptului de sine corespunzător disciplinelor engleză si, 
respectiv, matematică, decât cu percepțiile de sine în celelalte 
domenii şcolare. Consistenta internă a subscalelor este satisfă- 
cătoare (cuprinsă între 0,80 şi 0,90), iar stabilitatea în timp este 
acceptabilă, în special pentru vârstele mai mari. De exemplu, 
pentru SDO III, stabilitatea răspunsurilor la subscale a avut 
valoarea mediană de 0,87 la interval de o lună şi de 0,74 la 
interval de 18 luni (Marsh, 1993b). 

Meritul studiilor realizate de cercetătorii menționați a fost 
acela că au oferit suport empiric în favoarea susținerii modelului 
multidimensional al conceptului de sine, deşi structura ierarhică 
a acestuia a rămas neclară. Ele au evidențiat şi validat dimen- 
siunea academică a conceputului de sine, care poate fi măsurată 
ca variabilă de cercetare independentă. Cu toate imperfectiunile 
metodologice ale instrumentelor multidimensionale utilizate 
până acum în diverse studii, noile modele sunt importante 
pentru cercetarea empirică, oferind posibilitatea studierii per- 
ceptiilor de sine în domenii şi contexte specifice, mai uşor de 
operationalizat. Pentru domeniul şcolar ele devin utile, deoarece 
reuşesc să lege percepțiile generale de sine de percepțiile 
specifice ale competenţelor pe discipline de studiu sau pe arii 
curriculare. 

Song şi Hattie (1984, apud Hattie, 1992) aduc două modificări 
modelului elaborat de Shavelson şi colaboratorii săi, considerând 
că inconsistenta rezultatelor cercetărilor anterioare în ceea ce 
priveşte structura ierarhică a conceptului de sine a fost cauzată şi 
de faptul că instrumentele utilizate conţineau itemi care nu 
făceau distincţie clară între tipurile de estimări realizate (au fost 
evaluate abilități, performanțe, participare la diverse discipline 
etc.). Astfel, cei doi autori nu au mai divizat conceptul de sine 
şcolar în funcție de discipline, ci au tintit trei domenii de 

autoevaluare importante pentru definirea acestuia: performanţa, 
abilitatea şi sentimentele legate de statutul de elev. Conceptele 
de sine specifice disciplinelor de învățământ sunt subsumate 
celor trei domenii de evaluare. Conceptul de sine non-academic 
a fost divizat în doi factori de ordinul doi: conceptul de sine 
social şi imaginea de sine sau autoprezentarea. Redăm în Figura 
nr. 3.3. modelul propus de cei doi autori: 


Conceptul de sine general 


Imaginea de sine / 
autoprezentarea 


privind privind 
apartenența relaţiile relaţiile 
la clasă cu egalii | cu familia 


Figura nr. 3.3. Modelului multidimensional al lui Song şi Hattie, 
1984 (Hattie, 1992, p. 84) 


Fundamentarea empirică a modelelor multidimensionale pre- 
zentate este de mare importanță pentru cercetările care au ca 
scop studierea influențelor conceptului de sine asupra comporta- 
mentului şi a performanţei. Pattern-urile factoriale evidențiate 
permit tratarea diferențiată a fatetelor care reunesc percepții si 
convingeri de sine corespunzătoare unor domenii diverse şi 
facilitează analiza nuanţată a acestora. În aceste condiţii, se pot 
construi instrumente de explorare a conceptului de sine care să 
nu privească neapărat întregul, ci anumite dimensiuni ale sale. 

Pentru scopul lucrării de față, abordarea multidimensională 
oferă suportul teoretic şi metodologic necesar investigării con- 
ceptiilor de sine referitoare la dimensiunea şcolară. 


3.3. Dezvoltarea şi diferenţierea conceptului de sine 
academic 


Cele mai multe dintre cercetările care s-au centrat pe pers- 
pectiva dezvoltării conceptului de sine au avut scopuri adaptate 
în funcţie de categoria de vârstă investigată. De exemplu, 
studierea conceptului de sine la vârstele timpurii a avut ca 
obiectiv analiza modului în care se produce diferențierea pro- 
gresivă a dimensiunilor acestuia şi construirea unor instrumente 
şi tehnici de măsurare a lui la copiii de până în 8 ani (Marsh et al., 
1998). Cercetarea conceptului de sine la vârsta copilăriei mijlocii 
şi în adolescenţă s-a centrat mai mult pe identificarea unor 
perioade de declin în evoluția acestuia, pe studierea stabilității si 
a cauzelor sale şi pe relaţia sa cu rezultatele şcolare. 

La copiii foarte mici concepțiile despre sine sunt pozitive, 
nefiind corelate cu indicatori externi, cum ar fi abilitățile sau 
realizările lor (Marsh, 1990d). Activitățile realizate mai târziu şi 
reuşitele sau nereuşitele în diverse domenii, precum şi feedback- 
urile primite de la ceilalți semnificativi conduc la cristalizarea 
unor reprezentări specifice despre calitățile sau neajunsurile lor. 
Mărimea corelatiei dintre concepțiile de sine şi indicatorii externi 
ne indică gradul de realism pe care-l are persoana cu privire la 
autoevaluarea sa. Pe măsură ce copiii cresc şi participă la expe- 
riente variate de socializare, concepțiile lor despre sine devin mai 
realiste (Marsh et al., 1991; Marsh et al., 1998). Procesul de 
formare a conceptului de sine este asociat cu dezvoltarea cogni- 
tivá a persoanei, care ajunge sá conceptualizeze perceptiile cu 
privire la sine si descrierile concrete ale comportamentelor 
adoptate (Harter, 1988; L'Ecuyer, 1994). 

Susan Harter (1998) descrie un model al dezvoltării stimei de 
sine pe baza competenţelor, în care sunt descrise principalele 
etape ale acestui proces. Potrivit autoarei, începând cu vârsta de 
8 ani stima de sine este influențată de percepțiile copiilor cu 
privire la competențele pentru acele domenii în care reuşita este 
considerată importantă. Acest model explicativ al stimei de sine 
nu se aplică însă la copii mai mici de 8 ani, unde nu compe- 
tentele în sine sunt baza sentimentului valorii personale, ci 
încrederea. Acest mod de apreciere se explică prin incapacitatea 
cognitivă a copiilor mici de a compara simultan două concepte, 
cum ar fi importanța unui domeniu şi evaluarea sa. Numărul 
domeniilor de evaluare a sinelui creşte odată cu înaintarea în 
vârstă. Într-o cercetare care a avut ca subiecți copii de 4-7 ani, s-a 
constatat că autoevaluările lor s-au grupat pe două dimensiuni: 
una care a cuprins aprecieri ale competențelor cognitive şi 
sportive şi una care a inclus aprecieri referitoare la acceptarea 
socială, înfăţişarea fizică şi comportamentul (Harter şi Pike, 
1984). La copiii mai mari aprecierile enumerate mai sus s-au 
constituit în cinci dimensiuni diferite, aceştia distingând între 
domeniul competențelor cognitive şi fizice, precum şi între 
domeniul comportamentului social si cel al infátisárii. La vârsta 
adolescenței, dimensiunilor deja prezentate li se adaugă altele 
trei, şi anume relația cu egalii, relațiile sentimentale şi compe- 
tentele profesionale (Harter, 1998). 

Cercetárile realizate de Harter asupra stimei de sine globale si 
a autoevaluárilor specifice si cele care s-au centrat pe noile teorii 
ale conceptului de sine multidimensional (Marsh si Shavelson, 
1985) au demonstrat diferentierea progresivá a componentelor 
sinelui, printre care dimensiunea academică devine salientá. 
Totuşi, Marsh şi colegii săi au adaptat instrumentul SDQ I 
pentru a putea fi folosit şi la copii sub 8 ani, cu scopul de a 
investiga diferenţierea concepțiilor de sine pe domenii (Marsh et 
al., 1991; Marsh et al., 1998; Marsh et al., 2002). Utilizând analize 

statistice mai complexe, ei au arătat că, în circumstanţe bine 
determinate, preşcolarii sunt capabili să diferentieze între diferite 
categorii de informaţii despre sine, chiar dacă nu la fel de bine ca 
elevii mai mari, la care stabilitatea dimensiunilor autoevaluate şi 
corelatia cu factorii externi cresc. Guay şi colaboratorii săi (2003) 
afirmă că perspectiva dezvoltării conceptului de sine se susține 
pe următoarele argumente: (1) copiii mai mari au capacitatea 
cognitivă de a organiza reprezentările despre sine astfel încât ele 
să concorde cu indicatorii externi cu privire la sine (realizările 
personale, evaluările celorlalți etc.), (2) comparatia socială mai 
frecventă permite o echilibrare a cognitiilor proprii cu infor- 
matiile care vin de la ceilalti si (3) copii mai mari au internalizat 
standardele evaluative ale celorlalti, care diminueazá perspectiva 
egocentricá asupra sinelui. 

Ín ceea ce priveste stabilitatea in timp a conceptului de sine, o 
serie de cercetări au evidențiat momente de declin în auto- 
evaluarea acestuia pe care le-au asociat cu o serie de factori 
specifici vârstelor. Pe parcursul învățământului primar judecátile 
autoevaluative devin treptat mai putin pozitive (Harter, 1982; 
Harter şi Pike, 1984). Acest declin se explică prin accentuarea 
tendinței de comparare socială si a feedback-ului primit, care 
conduc la cresterea realismului copiilor cu privire la capacitátile 
si competentele lor. Un alt declin al stimei de sine si al auto- 
evaluárilor specifice se produce la inceputul adolescentei (11-13 
ani), după care concepţiile de sine devin mai pozitive spre 
sfârşitul acestei perioade (Harter si Whitesell, 2003). Adesea, 
declinul stimei de sine este asociat cu tranziţia de la un ciclu 
şcolar la altul. Creşterea autonomiei la liceu permite alegerea 
unor domenii de competenţă, iar dezvoltarea abilităților rela- 
tionale şi căutarea grupurilor de prieteni oferă tinerilor apro- 
barea socială necesară întăririi sentimentului valorii personale 
(Harter et al., 1996). 

Multe dintre demersurile de cercetare ale dezvoltării şi 
diferentierii conceptului de sine academic se leagă de elucidarea 
relației acestuia cu realizările şcolare, ca sursă principală care-l 
alimentează. În cadrul unei cercetări comparative pe două 
cohorte de elevi (de clasa a 3-a şi a 6-a), s-au constatat diferențe 
în ceea ce priveşte relaţia dintre conceptul de sine academic şi 
performanţele şcolare (Skaalvik şi Hagtvet, 1990). La elevii de 
clasa a 3-a performanța şcolară este predictivă pentru conceptul 
de sine referitor la abilitățile şcolare, în timp ce la elevii de clasa a 
6-a relația dintre cele două variabile este reciprocă. Autorii au 
presupus că aceste diferenţe se datorează vârstei şi că ele explică 
modul în care se dezvoltă conceptul de sine la elevi. Astfel, ei au 
susținut că în primii ani de şcoală conceptul de sine academic nu 
este încă dezvoltat, el suferind un proces de modelare şi remo- 
delare în funcție de experienţele de realizare şcolară trăite. Pe 
măsură ce copiii cresc, conceptul de sine academic se stabilizează 
şi devine predictiv pentru motivaţia de învăţare şi pentru perfor- 
mantele ulterioare, prin expectantele pe care le produce. Si alte 
cercetári care au evaluat conceptul de sine academic (matematic 
sau verbal) au arátat cá la scolarii mai mici dezvoltarea acestuia 
are la bazá rezultatele lor scolare (a se vedea Skaalvik si Valas, 
1999; Guay et al., 2003). Mai târziu, deşi performanţa şcolară pre- 
dominá ca factor cauzal al conceptului de sine, efectele celui din 
urmá incep sá deviná semnificative pentru evolutia ulterioará a 
realizárilor scolare (a se vedea Marsh si Yeung, 1997a, Marsh et 
al., 1999a, Marsh si Craven, 2006). 


3.4. Modelul cadrelor de referintá in evaluarea conceptului 
de sine academic 


Dezvoltarea unui concept de sine pozitiv si in acord cu reali- 
tatea ar trebui sá reprezinte un obiectiv educational important 

deoarece acesta este un determinant al celor mai multe realizări 
atât în plan personal, cât şi social. 

După cum am precizat anterior, dezvoltarea conceptului de 
sine academic are la bază informaţii despre realizările şcolare ale 
elevilor. Însă informația primită este supusă apoi unor procesări 
cognitive, în raport cu anumite standarde sau cadre de referință 
(Marsh, 1993b). Autorul citat descrie un model teoretic al 
cadrelor de referință interne vs. externe (Internal/ External Frame 
of Reference [I/E] Model), pentru a explica de ce în unele cercetări 
conceptul de sine verbal coreleazá semnificativ si chiar puternic 
cu cel referitor la matematică, în timp ce în alte studii aceste 
două dimensiuni sunt foarte slab corelate sau chiar necorelate 
(Marsh, 1990e). Potrivit modelului cadrelor de referință, for- 
marea conceptului de sine academic (verbal şi matematic) are la 
bază două categorii de surse de comparare: externe şi interne. În 
cazul surselor externe, elevul compară percepțiile abilităților 
pentru domeniul verbal sau matematic cu cele ale colegilor din 
clasa sau şcoala sa (de exemplu, „Consider că sunt bun la mate- 
matică pentru că mă descurc mai bine decât colegii mei”). În 
cazul cadrului de referință intern, percepțiile elevilor cu privire 
la abilitățile lor matematice sunt comparate cu cele privind abili- 
tátile verbale (de exemplu, „Consider cá sunt bun la matematică 
pentru că mă descurc mai bine decât la literatură”). 

Ponderea acordată celor două cadre de referință are efecte 
asupra modului în care sunt evaluate abilitățile corespunzătoare 
unor obiecte de studiu. De exemplu, dacă un elev se apreciază, 
prin raportare la ceilalți colegi, ca fiind mediu la disciplinele 
matematică şi literatură, dar în acelaşi timp, prin compararea 
celor două domenii şcolare, se apreciază ca fiind mai competent 
la matematică decât la literatură, el va avea un concept de sine 
matematic supraevaluat în raport cu propriile competențe mate- 
matice (Marsh, 1990e). De asemenea, un elev care are rezultate 
bune la toate obiectele şcolare, dar la unul dintre ele consideră că 

este totuşi mai putin capabil, va dezvolta un concept de sine mai 
scăzut pentru acest obiect, chiar dacă rezultatele sale sunt mai 
bune decât ale celorlalți. Elevul va avea tendinţa de a se sub- 
aprecia la acea disciplină, pentru care ştie că prezintă anumite 
puncte slabe. Aceste constatări explică lipsa unei relații sau 
corelatia negativă dintre conceptul de sine matematic si cel 
verbal chiar dacă realizările şcolare la cele două discipline 
corelează puternic. 

O altă variabilă care influențează autoevaluările elevilor în 
domeniile şcolare este tipul de grup şcolar de care aparțin. Elevi 
cu abilități şi competenţe egale pot avea niveluri diferite ale 
conceptului de sine, în funcție de prestigiul şcolii sau al clasei în 
care învaţă. Astfel, elevii din şcolile sau clasele cu nivel superior 
care au performanţe şcolare similare cu cei din clasele sau şcolile 
medii pot avea niveluri diferite ale conceptului de sine academic, 
determinate de efectele cadrelor de referinţă la care se raportează 
(Marsh et al., 2001; Marsh, 2004). Un elev cu abilități şcolare 
medii, aflat într-o clasă de elită, se poate angaja în trei situații de 
comparare, cu efecte diferite asupra nivelului conceptului de 
sine academic: (a) un efect de subestimare, produs de compa- 
rarea cu performanţa grupului său (efectul de contrast sau 
BFLPE negativ, pe care îl vom explica mai încolo), (b) un efect de 
supraestimare, atunci când elevul se apreciază ca membru al 
unui grup de elită, în comparaţie cu alte grupuri inferioare 
acestuia (efectul de asimilare, efectul gloriei reflectate sau efectul 
de identificare cu grupul), (c) o evaluare medie în acord cu 
abilitățile reale (Marsh, 1990e). Vom detalia în cele ce urmează 
efectul „peştelui mare în lacul mic" (Big-fish-little-pond effect - 
BFLPE), care a fost evidenţiat şi analizat în numeroase studii 
empirice de psihologia educaţiei, întrucât el poate avea implicații 
educaționale semnificative. 

BFLPE poate fi considerat un caz particular al proceselor de 
comparare externă descrise în modelul cadrelor de referință 

(Marsh, 1990e). Acest efect apare la elevii din clasele cu un nivel 
înalt de realizare şcolară, unde standardul ridicat de comparare 
externă poate diminua nivelul conceptului de sine, sub nivelul 
performanţelor reale ale acestora. Elevii din clasele de supra- 
dotati pot suferi o diminuare progresivă a conceptului de sine 
academic, chiar dacă nivelul performanţelor şcolare rămâne 
ridicat. Acest efect se poate menţine şi după ce elevul iese din 
mediul concurential. De exemplu, o cercetare realizată pe elevii 
din liceele germane cu un nivel ridicat al performanței a arătat că 
efectul mai persista şi după patru ani de la absolvire (Marsh et 
al., 2007). 

Cercetările au arătat că efectul este mai puternic pentru 
dimensiunile academice ale conceptului de sine şi mai slab sau 
inexistent în cazul celor non-academice (Marsh et al., 1995; 
Marsh, 2004). În mod tipic, rezultatele cercetărilor au confirmat 
efectul negativ al „peştelui mare în lacul mic” asupra con- 
ceptului de sine: performanţele individuale superioare au efecte 
pozitive asupra conceptului de sine academic, în timp ce perfor- 
mantele ridicate ale grupului din care face parte elevul au efecte 
negative. Marsh (1990e) a analizat datele privind rezultatele 
şcolare la matematică şi engleză şi conceptul de sine academic 
corespunzător acestor domenii pentru elevii de la mai multe 
licee cu niveluri de performanţă diferite. Ipoteza principală era 
aceea că nivelul conceptului de sine este influențat de nivelul de 
performanţă al şcolii din care elevul face parte. Acest efect a fost 
anticipat atât pentru domeniul engleză, cât şi pentru matematică. 
Analiza rezultatelor a arătat că nivelul mai ridicat al perfor- 
mantei şcolii la disciplina matematică are un efect negativ asupra 
conceptului de sine matematic al elevilor, dar nu şi asupra celui 
referitor la engleză. De asemenea, nivelul ridicat al performanței 
şcolii la limba engleză are un efect negativ semnificativ asupra 
conceptului de sine corespunzător acestui domeniu, dar nu şi 
asupra celui matematic. Această cercetare arată că BFLPE apare 

şi pentru conținuturi şcolare mai specifice şi nu doar pentru 
conceptul de sine academic general. 

Deşi s-a presupus că BFLPE apare la elevii cu performanțe 
mai reduse din cadrul şcolilor de elită, analiza mărimii acestui 
efect pe un eşantion reprezentativ din Australia a arătat că nu 
există diferențe semnificative în funcție de nivelul perfor- 
mantelor individuale (Marsh, 2004). Aceste rezultate aparent 
contradictorii ne atrag atenția asupra necesității de a lua în calcul 
şi alte variabile care ar putea influenţa „efectul peştelui mare în 
lacul mic”. O cercetare relativ recentă propune o analiză mai 
complexă şi o abordare integrată a proceselor de comparare 
socială implicate în apariția acestui efect (Huguet et al., 2009). 
Autorii au constatat că BFLPE este eliminat dacă este controlată 
variabila „comparare cu clasa” sau poate coexista cu efectul de 
asimilare produs de compararea socială ascendentă. Nu orice 
comparare socială ascendentă conduce la diminuarea con- 
ceptului de sine academic. Dacă elevul alege să se compare cu un 
coleg care este mai bun decât el, această comparaţie poate 
exprima o aspirație spre mai mult şi atunci percepțiile sinelui sáu 
academic nu vor fi afectate. Dacă însă elevul este forțat în perma- 
nentá la comparație ascendentă, prin standardele externe care se 
impun, acest tip de competiție poate produce efectul negativ al 
„peştelui mare în lacul mic”. În această din urmă situație compa- 
rarea ascendentă nu mai este percepută ca aspirație spre o țintă 
aleasă deliberat, ci ca o atingere a sinelui, prin sentimentele de 
inferioritate induse (Huguet et al., 2009). 

Cunoaşterea efectului descris mai sus are implicații practice 
pentru dezvoltarea reprezentărilor de sine. De aceea, unii autori 
consideră că până la stabilizarea conceptului de sine academic, 
repartizarea copiilor în şcoli sau clase selectate după nivelul de 
performanţă poate crea o serie de probleme legate de autoeva- 
luarea corectă a propriei persoane. Copiii mici din clasele cu per- 
formantá academică înaltă vor avea tendința să-şi subestimeze 

nivelul abilităților academice, dacă acesta se situează mai jos 
decât media clasei. Diminuarea nivelului conceptului de sine 
academic, în pofida performanţelor şcolare care se pot menține la 
un nivel acceptabil mai multă vreme, are efecte negative asupra 
alegerilor educaționale, asupra eforturilor investite şi asupra 
rezultatelor şcolare viitoare. Începând cu vârsta adolescenţei, 
conceptul de sine academic se stabilizează şi riscul acestui efect 
devine mai mic. 


* 


Ín acest capitol au fost prezentate fundamentele teoretice si 
metodologice pentru conceptul de sine academic, un construct 
de dată mai recentă, tratat în cadrul modelelor multidimen- 
sionale ale sinelui. A fost argumentată eficiența acestei abordări 
în cercetarea care are ca scop explicarea diversității comporta- 
mentelor şi a performanțelor umane pornind de la reprezentările 
sinelui. Trecerea în revistă a principalelor cercetări care au 
validat constructul propus de Marsh şi Shavelson a avut ca scop 
secundar descrierea principalelor componente ale conceptului de 
sine, cu centrare pe dimensiunile şcolare. Spre finalul capitolului 
au fost prezentate sursele şi mecanismele formării conceptului 
de sine academic. 

Autoeficacitatea percepută - 
structurá dinamicá a sinelui 


Pentru a explica rolul pe care structurile sinelui il au in deter- 
minarea functionárii umane, Bandura (1999) insistá pe nece- 
sitatea trecerii de la structurile generale ale autocunoasterii spre 
cele specifice si contextuale. Autorul considerá cá nu putem gási 
cauzele personale ale comportamentului pornind de la carac- 
teristici generale, rupte de circumstante si realitáti sociale. De 
aceea, abordarea social cognitivá a personalitátii se constituie 
într-un model alternativ la teoria trăsăturilor, care, deşi sur- 
prinde pattern-urile comportamentale, nu explicá mecanismele 
afective şi cognitive care stau la baza coerentei gândurilor si 
acțiunilor persoanei (Cervone, 2005; Cervone şi Shoda, 1999; 
Cervone et al., 2001). Deseori, diferențele individuale pe baza 
trăsăturilor nu scot în evidenţă diferențe şi în performanţele care 
se presupune că ar avea legătură cu acestea, ceea ce ar putea con- 
duce la interpretarea greşită că o anumită caracteristică de perso- 
nalitate nu are nici o contribuție în determinarea acțiunii. Prin 
urmare, explicarea personalităţii şi a influențelor sale prin inter- 
mediul trăsăturilor nu trebuie abandonată, ci reconsiderată într- 
un cadru teoretic mai complex. Potrivit teoriei sociocognitive, 
coerenţa sistemului sinelui nu este expresia unui set de carac- 
teristici stabile, ci o proprietate care emerge din interacțiunea 
mai multor procese psihice cu rol în interpretarea mediului, 

dezvoltarea cunoştinţelor şi abilităților, planificarea acțiunilor 
etc. (Cervone, 1997; Cervone şi Shoda, 1999). Perspectiva dina- 
mică asupra funcționării personalităţii este o cale utilă pentru 
cercetători. Ea permite explicarea consistentei comportamentelor 
în decursul timpului şi în diverse situaţii, dar şi variația acestora, 
pornind de la structurile şi procesele sinelui (Markus şi Kunda, 
1986). 

Cele două perspective teoretice au efecte diferite şi asupra 
modului în care ar trebui înțeleasă măsurarea personalității. În 
opinia sociocognitiviştilor, evaluarea personalității printr-un set 
de itemi presupuşi a măsura anumite predispozitii nu permite 
inferarea unor structuri interne stabile, deoarece răspunsurile 
obținute din relatările subiecților reprezintă o tendință medie, 
care nu tine cont de context. Prin urmare, este dificil să oferim 
explicații cauzale şi predicții cu privire la un comportament 
concret al unei persoane pe baza unei analize de tip top-down, 
adică pornind de la o serie de factori interni stabili. De aceea, ei 
consideră cá, pentru a explica rolul determinantilor personali în 
funcționarea umană, măsurarea personalității ar trebui să se 
supună următoarelor principii: să distingă între structurile şi 
procesele interne, pe de o parte, şi tendințele comportamentale 
observabile, pe de altă parte; să ţină cont de interacțiunile între- 
gului sistem şi să se realizeze in diverse contexte (Cervone et al., 
2001). 


4.1. Teoria autoeficacitátii 


Autoeficacitatea percepută (perceived self-efficacy!) este un 
exemplu de structurá de personalitate, dinamicá si multidimen- 


1 Termenul self-efficacy a fost tradus in limba română prin mai multe 
expresii pe care le putem considera echivalente: eficacitate de sine (Ilut, 
2001, p. 74, Ilut, 2009, p. 360), eficacitatea selfului (Chelcea, 2008, p. 387), 
autoeficienta (Sălăvăstru, 2004, p. 78, Gherasim si Butnaru, 2013, p. 37), 

96 


Autoeficacitatea percepută - structură dinamică a sinelui 


sională, care are putere de predictie pentru comportamente 
atunci când este măsurată în domenii şi contexte specifice. Ea se 
referă la convingerile persoanei cu privire la capacitatea de a 
atinge performanţe într-un anumit domeniu de competenţă. 
Autoeficacitatea percepută nu este o tendință comportamentală, 
ci un sistem intern de credinţe. Prin urmare, nu ne aşteptăm să 
existe o corespondenţă perfectă între măsura autoeficacitátii per- 
cepute şi comportamentul observabil, deoarece această variabilă 
psihologică interacționează si cu alti factori cauzali cum ar fi 
scopurile şi standardele personale, capacităţile autoreglatorii sau 
factorii externi (Cervone et al., 2001). Teoria autoeficacitatii 
(Bandura, 1977) subliniazá rolul central al acestei variabile in 
explicarea si predictia comportamentelor produse prin diverse 


conştiinţa eficienţei proprii (Radu et al., 1994, p. 24), sentimentul propriei 
eficiente (Neculau şi Boncu, 1998, p. 249), eficienţă personală (Boncu, 2007, 
p. 50, Curelaru, 2013, p. 141), autoeficacitate (Băban, 1998, p. 89) etc. 
Această diversitate terminologică poate fi explicată atât prin 
dificultăţile de echivalare inerente oricărei traduceri, cât şi prin faptul 
că, în uzul limbii române, nu se face o distincţie netă între eficacitate şi 
eficiență. În ediţiile recente ale dictionarelor explicative ale limbii 
române cei doi termeni apar ca fiind sinonimi. În știința mana- 
gementului însă, se propune o distincţie, care începe să fie din ce în ce 
mai prezentă şi în alte domenii: eficacitatea se referă la măsura în care o 
acţiune sau o activitate conduce la realizarea finalitátilor sau a rezul- 
tatelor propuse, în timp ce eficiența reprezintă realizarea finalitátilor 
propuse cu un consum mic de resurse (de exemplu, Ghergut, 2007, p. 
150). Pentru ne păstra cât mai aproape de sensul conceptului de self- 
efficacy, propus de Bandura (credinţa că actele noastre produc un 
anumit efect, adică sunt eficace si nu obligatoriu şi economicoase), în 
lucrarea de față, am optat pentru traducerea termenului prin auto- 
eficacitate, menţionând în același timp că, în cazul autoevaluării 
acţiunilor sinelui, o delimitare netă a celor două înţelesuri este dificilă. 

metode terapeutice. Autorul susține că toate tehnicile psihologice 
de schimbare comportamentală acționează asupra nivelului de 
încredere în eficacitatea proprie, care la rândul său va influența 
alegerea unei acțiuni, stabilirea scopului, efortul depus, perseverenta si, 
în final, nivelul de realizare a scopului. 

Deşi acest nou concept pare să se suprapună peste alte 
corelate ale sinelui (încrederea în sine, stima de sine, percepția 
capacității sau autocontrolul), definiția sa ne trimite la sensuri 
diferite. Autoeficacitatea percepută se referă la „încrederea per- 
soanei în capacităţile sale de a organiza şi realiza cursul unei 
acțiuni necesare pentru gestionarea situațiilor viitoare” 
(Bandura, 1995, p. 2). Nu este vorba de un sentiment general de 
control personal sau de un cumul de abilități, ci mai curând de o 
capacitate generativă care acționează asupra gândirii, motivatiei, 
emoțiilor şi comportamentelor, în cadrul unei structuri cauzale 
complexe, alături de aptitudini, expectante cu privire la rezul- 
tatele unei acțiuni, percepţia valorii acțiunii etc. (Bandura, 1997). 

Dintre toate cognitiile despre sine, cele referitoare la compe- 
tente şi eficacitate sunt considerate de autorul acestei teorii drept 
cele mai importante în motivarea pentru acțiune, deoarece ele 
leagă expectantele persoanei privind rezultatele de capacitatea sa de a 
exercita controlul în obţinerea acestora (Bandura, 1977, 1997). 
Există două categorii de expectante implicate în motivarea 
comportamentului. Pe de o parte, acționează expectantele privind 
rezultatele acțiunii (convingerea persoanei că o acțiune va con- 
duce la un anumit rezultat), iar pe de altă parte acționează 
expectantele privind autoeficacitatea, adică încrederea persoanei în 
capacitatea sa de a realiza acțiunea care să conducă la rezultatul 
dorit (Bandura, 1997). De exemplu, un elev poate fi convins de 
faptul că acțiunile de învăţare vor conduce la obținerea unei note 
bune la o disciplină, dar să nu aibă încredere în capacitatea sa de 
a realiza acele acțiuni. Expectantele privind rezultatele derivă 
din sesizarea relației care există între o acțiune şi consecințele 

sale, iar expectantele de autoeficacitate derivă din convingerea 
subiectului că el poate produce acele consecințe. 

Tratarea diferențiată a celor două tipuri de expectante permite 
estimarea lor separată. Este posibil ca nivelul aşteptărilor cu 
privire la rezultate să fie ridicat, dar expectantele privind auto- 
eficacitatea să fie reduse şi invers. Educatorii ar putea prezice 
comportamentele şi stările emoționale ale elevilor în anumite 
situații sau domenii de activitate şcolară dacă ar cunoaşte aceste 
expectante. Astfel, dacă încrederea în eficacitatea personală este 
puternică şi expectantele cu privire la rezultatele unei activități 
şcolare sunt pozitive, este foarte probabil să înregistrăm urmă- 
toarele efecte comportamentale şi afective: angajare productivă 
în activitate, creşterea aspirațiilor, satisfacție personală. Dacă 
încrederea în autoeficacitate este puternică, dar expectantele 
privind rezultatele sunt reduse, elevul poate considera că activi- 
tatea care-i este propusă nu este adecvată, poate protesta 
împotriva acesteia, se poate declara nemulțumit şi doreşte 
schimbarea ei. Dacă autoeficacitatea percepută este redusă, iar 
expectantele privind rezultatele sunt mari, elevul poate avea 
sentimente de descurajare, iar dacă ambele tipuri de expectante 
sunt negative, nivelul motivatiei acestuia se reduce considerabil. 

Potrivit lui Bandura (1997), convingerile persoanei privind 
autoeficacitatea contribuie la reglarea comportamentului si 
performanţei deoarece: 

- sprijină gândirea analitică eficientă, necesară în cunoaşterea 
predictivă; 

- reglează motivaţia prin dezvoltarea de aspirații şi expectante 
în raport cu eforturile depuse; 

—  conştientizează persoana cu privire la folosirea eficientă sau 
ineficientă a capacităților proprii. 

Acțiunea convingerilor privind  autoeficacitatea asupra 
gândirii, motivatiei, comportamentului şi dezvoltării este 

posibilă datorită capacităților fundamentale ale ființei umane 
(Bandura, 1999): 


Capacitatea de simbolizare ii permite persoanei sá reprezinte si 
sá inteleagá evenimentele, sá vehiculeze ideile si sá conceapá 
condițiile de mediu. Astfel, informaţia despre lume şi sine 
poate fi stocată la nivelul memoriei sub forma unor structuri 
cognitive care influențează gândirea şi acțiunea. 

Capacitatea de învățare prin modelare socială este specific 
umană. Oamenii pot învăța cunoştinţe, comportamente, 
valori şi emoții prin observarea celorlalți. 

Capacitatea de anticipare permite imaginarea rezultatelor posi- 
bile ale unei acţiuni, cu rol în reglarea paşilor care vor fi 
urmați. Proiectia individului în viitor poate să se manifeste în 
mai multe moduri: stabilirea de scopuri, planificarea cursului 
unei acțiuni, vizualizarea rezultatelor. Aceste reprezentări 
cognitive devin factori motivatori şi reglatori ai acțiunii. 
Capacitatea de autoreglare cognitivă, motivationalá, afectivă si 
comportamentală a persoanei se realizează printr-un set de 
trei funcții principale: autoobservatia, evaluarea şi reacțiile 
personale. 

Capacitatea autoreflexivă îi permite individului să examineze 
funcționarea cognitivă, afectivă şi comportamentală, gradul 
de adecvare a gândirii la realitate. Printre concepțiile cu refe- 
rire la sine, autoeficacitatea percepută este cea mai 
importantă în reglarea motivationalá, emoțională şi com- 
portamentală. 


4.2. Relaţia dintre conceptul de sine şi autoeficacitatea 
percepută 


Distincția dintre constructele legate de sine (conceptul de sine, 


stima de sine, competența percepută, autoeficacitatea percepută, 
încrederea în sine) este dificil de realizat, deoarece adesea sfera 

acestora acoperă parţial aceleaşi realități psihologice. Este şi 
motivul pentru care studierea influenței structurilor sinelui 
asupra funcționării persoanei nu poate să ne conducă la con- 
cluzii precise decât dacă subscriem unei anumite perspective teo- 
retice, pentru a putea operationaliza cât mai corect variabilele 
studiate. Trecerea în revistă a cercetărilor prin care s-a studiat 
relația dintre corelatele sinelui şi performanță a evidențiat 
controverse legate de definirea conceptuală şi metodologică a 
constructelor abordate. Comparatia dintre conceptul de sine si 
autoeficacitatea percepută a suscitat interesul cercetătorilor într-o 
măsură mai mare deoarece acestea sunt considerate cele mai 
importante variabile ale sinelui în relație cu motivaţia şcolară. 
Pentru a înțelege mai bine contribuția pe care structurile sinelui 
o pot avea în producerea performanței, trebuie să clarificăm dacă 
există sau nu o distincţie între constructele amintite. Literatura 
din domeniu dezvoltă două puncte de vedere cu privire la relația 
dintre ele, în funcție de orientările teoretice ale cercetătorilor: a) 
cercetătorii din domeniul conceptului de sine consideră că auto- 
eficacitatea percepută este o dimensiune sau o structură a 
acestuia; b) adepții teoriei autoeficacitátii disting constructul 
propus de conceptul de sine. 

Cele mai multe dintre definițiile conceptului de sine includ 
ideea unor conţinuturi organizate care fac referire la totalitatea 
gândurilor şi sentimentelor cu privire la sine ca obiect 
(Rosenberg, 1989). Brewer şi Crano (1994) definesc conceptul de 
sine printr-un set de credinţe şi atitudini, care includ compo- 
nente cognitive, afective şi comportamentale. Conţinutul si 
organizarea acestui sistem de credințe influențează acțiunile şi 
alegerile individului. Dacă avem în vedere definiția dată de 
Bandura conceptului de self-efficacy, am putea considera că acesta 
se referă la o structură a conceptului de sine, chiar dacă autorul îl 
distinge în câmpul cercetării ca variabilă independentă de acesta 
din urmă. În acord cu teoriile multidimensionale ale conceptului 

de sine, autoeficacitatea percepută ar putea fi asimilată per- 
ceptiilor de sine cu privire la competență, motivaţie si perfor- 
manta. Unii cercetători consideră că abordarea multidimen- 
sională a conceptului de sine permite investigarea sa la niveluri 
specifice, care fac legătura dintre cognitie şi comportament, iar 
self-efficacy, la rândul său, poate fi măsurată la niveluri mai mari 
de generalitate (Marsh, 1993a; O'Mara et al., 2006; Skaalvik si 
Rankin, 1995). Astfel, putem studia perceptiile individului 
privind competenta sa de a realiza o activitate sau sarciná spe- 
cificá, perceptiile privind orientarea scopurilor personale etc. Si 
alti teoreticieni ai sinelui consideră cá self-efficacy este o compo- 
nentá a conceptului de sine care se referá la perceptia privind 
abilitátile si competentele personale (Baron si Byrne, 1994). 
Skaalvik si Rankin (1996, apud Bong si Clark, 1999) sustin cá 
atunci când au înlocuit în scalele care másurau conceptul de sine 
itemii referitori la orientările motivationale cu itemi privind 
capacitatea, conceptul de sine şi autoeficacitatea percepută au 
devenit practic de nedistins. Ideea subordonárii autoeficacitátii 
percepute conceptului de sine a fost susținută si de alti autori (de 
exemplu, Cokley et al., 2003), care consideră că acesta din urmă 
reprezintă un set de cunoştinţe cu privire la capacităţile proprii 
însoțite de evaluárile lor afective. 

Tendinta cercetátorilor din domeniul conceptului de sine de a 
asimila cele douá concepte a intensificat preocuparea adeptilor 
teoriei autoeficacitátii de a realiza o distinctie cát mai clará. 
Frank Pajares si Dale Schunk (2002) diferentiazá intre convin- 
gerile cu privire la autoeficacitate si cele care se referá la con- 
ceptul de sine. Primele sunt convingeri ale persoanei cu privire 
la ceea ce ea poate face, iar ultimele cu privire la ceea ce ea este. 
Dar aceastá distinctie ar putea fi consideratá oarecum fortatá 
deoarece, în conformitate cu unele dintre definițiile prezentate 
deja, conceptul de sine cuprinde toate reprezentările şi convin- 
gerile cu privire la sine (ce este, ce poate, ce simte, cum reactio- 

nează în diverse situații etc.). Este adevărat că toate aceste 
cognitii despre sine nu sunt accesibile în orice moment, ci sunt 
activate în funcție de context. Unele situații activează repre- 
zentări de sine mai generale, care vizează atribute autodefinitorii 
sau sentimente generale față de sine, altele sunt specifice şi 
activează reprezentări de sine legate de competenţe specifice sau 
de comportamente. Similitudinile şi deosebirile dintre cele două 
constructe au fost discutate în raport cu două categorii de criterii: 
criterii de comparare a definiţiilor conceptuale şi criterii de 
comparare a definiţiilor operaționale (Bong şi Clark, 1999; Bong 
şi Skaalvik, 2003). Pentru fiecare din cele două tipuri de definiții 
au fost stabilite câte trei criterii, pe care le vom discuta în cele ce 
urmează. 


4.2.1. Criterii de diferențiere a conceptului de sine şi autoeficacitatii 
percepute din perspectivă conceptuală 


Definiţiile conceptuale au fost comparate după criteriul 
compoziției constructului, al naturii cadrelor de comparare şi al 
gradului de generalitate. În ceea ce priveşte compoziția construc- 
telor, cei doi autori consideră că ele au structuri interne similare, 
multidimensionale şi ierarhice, dar literatura de specialitate a 
evidenţiat şi elemente diferite. Majoritatea cercetătorilor care au 
definit conceptul de sine au inclus în conținutul acestuia 
elemente cognitive şi afective, descriptive şi evaluative (Skaalvik 
şi Rankin, 1990; Pajares, 1996). Definiţiile autoeficacitátii per- 
cepute insistă însă doar pe evaluările de ordin cognitiv ale 
capacităților de a realiza anumite sarcini (Bandura, 1977, 1997). 
Chiar dacă aceste cognitii sunt însoțite şi de alte elemente care 
fac parte din conceptul de sine, accentul se pune doar pe 
competențe, aşa cum sunt ele apreciate cognitiv. Este însă greu 
de imaginat că persoana poate realiza aceste evaluări doar la 
nivel cognitiv. 

În ceea ce priveşte natura cadrelor de referință, din cercetările 
trecute în revistă reiese că, atunci când se măsoară conceptul de 
sine, autoevaluările se fac mai ales prin comparare cu alții sau cu 
un standard absolut, în timp ce evaluarea autoeficacitátii se face 
prin raportare la criteriul competenţei de a realiza o anumită 
sarcină. Atunci când este evaluat conceptul de sine, centrarea 
subiectului pe valoarea sa personală este mai puternică, iar 
atunci când evaluám autoeficacitatea, accentul cade pe comparatia 
capacităților sale cu cerințele impuse de sarcină. Prin urmare, 
aprecierea autoeficacitátii în realizarea unei activități se face prin 
raportarea la un standard de performanţă. Şi Zimmerman (1990) 
susține că autoeficacitatea percepută presupune aprecierea capa- 
citátii proprii de a realiza cu succes o sarcină, în timp ce conceptul 
de sine face referire la superioritatea sau inferioritatea normativă 
a capacității. 

În ceea ce priveşte gradul de generalitate al celor două 
constructe, controversele purtate nu au condus la rezultate con- 
cludente. Dacă autoeficacitatea percepută este raportată la con- 
ceptul de sine definit din perspectivă fenomenologică unidi- 
mensională, atunci putem afirma cu certitudine că există dife- 
rente între cele două constructe. Încă de la avansarea conceptului 
de autoeficacitate percepută, Bandura (1977) a susținut natura 
multidimensională a acestuia, puterea sa de predictie pentru 
motivaţie şi schimbare comportamentală fiind cu atât mai mare, 
cu cât gradul de specificitate al domeniilor pentru care este 
măsurat este mai mare. Şi noile teorii ale conceptului de sine 
insistă însă pe necesitatea măsurării specifice a acestuia, dife- 
renta dintre cele două constructe diminuându-se astfel până la 
asimilare. Din perspectivă multidimensională, putem vorbi de 
asemenea de un concept de sine academic, social, profesional, 
fizic etc. 

4.2.2. Criterii de diferențiere a conceptului de sine şi autoeficacitatii 
percepute din perspectivă metodologică 


Din punct de vedere metodologic, criteriile de comparare a 
celor două variabile, conceptul de sine şi autoeficacitatea per- 
cepută, se referă la: consistenţa definiţiilor operaționale, specificitatea 
contextului în care este estimat constructul şi predominanta cauzală 
în determinarea realizării şcolare (Bong şi Clark, 1999). Studiile 
metaanalitice privind conceptul de sine şi autoeficacitatea au 
indicat o inconsistentá mai mare a definiţiilor operaționale ale 
primului construct. Instrumentele care măsoară conceptul de 
sine sunt extrem de eterogene în ceea ce priveşte compoziţia lor 
şi adesea există dificultăți în asigurarea validității de construct 
din cauza ambiguitátii teoriilor cu privire la conceptul de sine 
(Wylie, 1974, 1979, 1989; Hattie, 1992). Unele instrumente au 
inclus itemi care reunesc evaluările cognitive şi cele afective (de 
exemplu, „Îmi fac probleme pentru capacitatea mea de a 
învăța”), altele s-au centrat pe evaluarea capacităților fără a 
insista pe aspectul afectiv („Chiar dacă întâmpin dificultăți în 
rezolvarea unei teme, nu mă las până nu o rezolv”). Alteori, eva- 
luarea perceptiilor cu privire la competente se face prin raportare 
la ceilalți („In comparaţie cu alti colegi, má consider un elev 
bun”). Această diversitate în conceperea itemilor referitori la 
concepțiile de sine şcolare ale elevilor a condus la o variație mare 
a rezultatelor privind influența lor asupra performanţei. Per- 
ceptiile referitoare la competente sunt mai predictive pentru per- 
formantá decát cele referitoare la trásáturi. Studiile care au 
analizat puterea predictivă a autoeficacitátii au demonstrat o 
consistentá mai mare a másurilor obtinute. Existá un consens al 
cercetátorilor in definirea operationalá a conceptului propus de 
Bandura, acesta fiind másurat in raport cu domenii si sarcini 
specifice. Delimitarea clará a contextului in care se realizeazá 
măsurarea în cazul autoeficacitátii percepute face ca această 

variabilă să fie mai predictivă pentru performanță decât con- 
ceptul de sine specific domeniului măsurat. De exemplu, 
corelatia dintre conceptul de sine pentru domeniul matematică si 
performanța unui elev la această disciplină este mai mică decât 
corelatia aceleiaşi performante cu autoeficacitatea percepută 
pentru matematică (Pajares şi Miller, 1994). 

Evaluarea conceptului de sine la niveluri specifice nu presu- 
pune măsurarea acestuia în legătură cu o anumită sarcină, ci în 
raport cu domenii diferite ca grad de generalitate. Autoefica- 
citatea poate fi însă măsurată atât pentru sarcini specifice, cât şi 
la niveluri mai mari de generalitate, unde ar putea fi asimilată cu 
conceptul de sine corespunzător nivelului respectiv. Deşi măsu- 
rarea autoeficacitátii la niveluri foarte reduse de specificitate 
permite predicții mai precise ale performanţei, ea ar putea 
deveni inutilă. Unii autori atrag atenția asupra faptului că 
,Operationalizarea judecăților despre autoeficacitate nu trebuie 
să ajungă până la un nivel atomic”, astfel încât măsurarea lor să 
fie lipsită de aplicabilitate (Pajares, 1996, p. 563). De exemplu, am 
putea măsura încrederea în capacitatea de a realiza mici operații 
ale unei activități, dar care nu ar fi concludentă pentru încre- 
derea în capacitatea de a realiza activitatea în ansamblul ei. 
Măsurarea unui sentiment mai general privind eficacitatea 
şcolară este mai importantă atunci când tinta predictiei este 
performanţa într-o activitate de complexitate mai mare. 


4.3. Stima de sine şi autoeficacitatea percepută 


Conceptul autoeficacitate percepută ar putea fi uşor confundat 
cu cel de stimă de sine, deoarece ambele fac referire la încrederea 
în sine. Deşi se întâmplă adesea ca lipsa de siguranţă cu privire 
la propria eficacitate în anumite activități să fie însoțită de o 
stimă de sine scăzută, se impune o distincție între aceste două 
constructe. Baron şi Byrne (1994) susțin că diferenţa între cele 

două corelate ale sinelui constă în faptul că autoeficacitatea este 
asociată cu domenii specifice, pe când stima de sine este mai 
generală. Când vorbim de autoeficacitate nu ne referim la un 
sentiment general de valoare sau de control personal, ci mai 
curând la capacitatea de a pune în practică resurse personale. 


4.3.1. Valoare şi competență în autoevaluarea personală 


Cele mai importante distincţii între stima de sine şi auto- 
eficacitatea percepută au la bază două criterii. O primă diferență 
este dată de centrarea definiţiilor celor două constructe pe 
aspectul afectiv şi, respectiv, cognitiv al evaluărilor. A doua 
distincție are la bază centrarea definiţiilor pe caracterul general 
sau specific al evaluărilor afective şi cognitive ale sinelui. Astfel, 
stima de sine a fost definită în multe dintre studiile realizate ca 
evaluare globală predominant afectivă a sinelui, ca atitudine 
pozitivă sau negativă față de sine ca persoană (Rosenberg et al., 
1995). Autoeficacitatea percepută se referă la evaluări cognitive 
specifice. 

Preocupările mai recente din domeniul cercetării sinelui, 
precum şi construirea unor instrumente care măsoară dimen- 
siuni specifice ale stimei de sine au diminuat diferenţele dintre 
cele două concepte psihologice (a se vedea Harter, 1982; 
Oubrayrie, 1997). Bandura (1997) a susținut că autoeficacitatea 
percepută se referă la un construct diferit de stima de sine, chiar 
dacă aceasta din urmă este măsurată la nivel specific. De ase- 
menea, potrivit opiniei sale, stima de sine nu este o formă gene- 
ralizată a perceptiilor privind autoeficacitatea, aşa cum, în mod 
greşit, consideră unii autori. El oferă ca exemplu cercetările 
realizate de Susan Harter asupra stimei de sine, în care pers- 
pectiva unidimensională (evaluarea globală) şi cea multidimen- 
sională (evaluarea competențelor specifice) sunt integrate într-un 
model ierarhic al autoevaluării. În acest model, aprecierile valorii 
personale şi cele ale competenţei reprezintă, de fapt, niveluri 

diferite de generalitate pentru acelaşi fenomen - stima de sine. 
Valoarea personală este măsura globală, în timp ce percepțiile 
competențelor reprezintă domenii specifice. Autorul teoriei auto- 
eficacitátii nu este însă de acord cu reducerea sentimentului 
global al valorii personale la o sumă de percepții ale compe- 
tentelor specifice, deşi admite că fiecare din aprecierile specifice 
contribuie în grade diferite la această evaluare generală. 

Mruk (2006) oferă un model al stimei de sine care clarifică mai 
bine relația dintre aceasta si autoeficacitate. În concepția sa, 
stima de sine cuprinde două componente: valoarea sau demnitatea 
persoanei şi competența sa. Un instrument care ar măsura ambele 
componente ar permite evidențierea diferențelor individuale 
privind autenticitatea stimei de sine, fundamentată atât pe senti- 
mentul valorii personale, cât şi pe cel al competenţei. Cele mai 
multe dintre scalele utilizate în măsurarea stimei de sine, 
inclusiv cea a lui Rosenberg, cer subiectului să evalueze în prin- 
cipal sentimentul valorii personale şi mai putin pe cel referitor la 
competente. Cu astfel de instrumente putem obține niveluri 
ridicate ale stimei de sine, dar care nu sunt reale, deoarece nu se 
bazează pe competenţe. Astfel, o persoană poate avea un 
sentiment foarte puternic al valorii personale deoarece a fost 
încurajat în acest sens, dar acest sentiment să nu fie validat şi de 
competente. În acest caz, corelatiile dintre stima de sine şi perfor- 
mantele în diverse domenii nu vor fi mari. Acestea pot creşte 
însă atunci când există congruentá între sentimentul valorii 
proprii şi conştiinţa competenţei pentru un domeniu care este 
valorizat de subiect. Prin urmare, stima de sine este un construct 
diferit de autoeficacitatea percepută, care este totdeauna in 
relație cu performanţele domeniului pentru care aceasta din 
urmă a fost evaluată. 

4.3.2. Competența ca sursă a valorii personale 


Autoeficacitatea percepută se referă la reprezentările 
persoanei privind capacităţile sale, în timp ce stima de sine se 
referă la aprecierea valorii personale. Faptul că o persoană crede 
în capacitatea sa de a realiza o anumită activitate nu ne spune 
nimic despre ponderea pe care o are această percepție la apre- 
cierea globală a sinelui şi nici despre gradul de mulțumire al 
acesteia. De asemenea, oamenii pot aprecia că nu sunt eficace 
într-un domeniu de activitate fără ca acest sentiment să afecteze 
negativ valoarea lor personală. Este adevărat însă că, în general, 
oamenii au tendința de a cultiva competențele pentru domenii 
de activitate care să permită dezvoltarea şi valorizarea personală 
şi atunci ei consideră importante aceste domenii pentru auto- 
definire. De exemplu, un elev va considera important domeniul 
competențelor şcolare dacă percepe că acesta îi asigură senti- 
mentul valorii personale. În caz contrar, un elev pentru care 
rezultatele şi activitățile şcolare sunt doar motive de ruşine va 
diminua importanţa acestui domeniu, în vederea menținerii unui 
nivel satisfăcător al valorii personale. Cercetările realizate de 
Harter (1996) au arătat totuşi că majoritatea elevilor consideră 
domeniul competenţelor şcolare important, desi nu toti au per- 
ceptii pozitive cu privire la rezultatele si competentele lor 
şcolare. Discrepanta mare dintre importanța acordată dome- 
niului şcolar şi percepțiile elevului privind competențele sale 
corespunzătoare se reflectă în nivelul scăzut al stimei de sine. 
Pentru a reduce această discrepantá, elevul are la dispoziție două 
strategii: fie diminuează importanța percepută a domeniului, fie 
îşi dezvoltă competențele corespunzătoare. De aceea centrarea 
părinţilor şi profesorilor pe conştientizarea de către elevi a 
importanței domeniului şcolar în lipsa preocupărilor de 
susținere a dezvoltării competențelor acestora poate conduce la 
diminuarea stimei de sine. 


109 


Conceptul de sine şi performanța şcolară 


Unii autori consideră că diferența dintre stima de sine şi 
autoeficacitate nu este dată de distincția dintre valoare şi compe- 
tentá, ci de nivelul de generalitate al evaluărilor presupuse de 
cele două constructe. Brown (1993) susține că stima de sine 
exprimă o convingere foarte generală atât despre valoarea 
proprie („Sunt valoros” sau „Sunt lipsit de valoare”), cât şi 
despre eficacitatea sa („Pot” sau „Nu pot”), dar nu despre per- 
formante sau competente specifice. Convingerile despre acestea 
din urmá pot fi incluse sub umbrela conceptului de autoefi- 
cacitate percepută. 

Realizarea distinctiei dintre cele două constructe este cu atât 
mai dificilă cu cât noile abordări teoretice din domeniul sinelui 
nu mai fac o diferenţă clară între acestea. Multi dintre cercetătorii 
care studiază influența conceptului de sine asupra comporta- 
mentului şi performanţei consideră că definirea stimei de sine ca 
fiind unidimensionalá si operationalizarea acesteia prin atitu- 
dinea pozitivá sau negativá fatá de sine nu este eficientá. Pentru 
explicarea functionárii umane este mai util sá studiem con- 
ceptiile de sine specifice care ne oferá informatii si despre carac- 
terul pozitiv sau negativ al evaluárilor. Nu inseamná cá ar trebui 
eliminat conceptul de stimá de sine, ci el ar trebui operationalizat 
prin mai multe dimensiuni care să se refere atât la acceptarea de 
sine, cât şi la percepțiile privind competența, identitatea, aparte- 
nenta, scopurile persoanei (Hoban si Hoban, 2004). 

O altă diferență între stima de sine şi autoeficacitatea per- 
cepută priveşte modul în care cele două structuri se dezvoltă şi 
sursele de informare cu privire la evaluările realizate. În cazul 
stimei de sine evaluările se fac predominant pe baza infor- 
matiilor primite de la ceilalți semnificativi şi a celor provenite 
prin comparare socială. Autoeficacitatea percepută se bazează 
mai mult pe performanţele proprii obținute în diverse domenii. 
Astfel, între nivelul de încredere în autoeficacitate şi nivelul de 
dezvoltare a competenţei există o corelație strânsă. Dacă în 

perioadele timpurii ale copilăriei acceptarea necondiționată şi 
evaluările pozitive ale adulților cresc stima de sine şi, ca urmare, 
şi siguranța cu privire la capacitatea de a realiza anumite 
activități, mai târziu stima de sine nu mai este suficientă pentru a 
susține cursul unei activități orientate spre obținerea perfor- 
mantei. Angajarea într-o activitate, investirea efortului necesar si 
perseverenta nu pot fi susținute doar de un sentiment global al 
valorii personale, ci de convingeri cu privire la capacitățile 
specifice necesare pentru obținerea succesului (Bandura, 1997). 


4.4. Surse ale convingerilor despre sine 


4.4.1. Importanța cadrelor de referință în dezvoltarea şi activarea 
convingerilor despre sine 


Pentru a asigura dezvoltarea unor percepții corecte asupra 
propriilor competenţe, este important să cunoaştem sursele şi 
procesele care contribuie la formarea conceptului de sine. 
Întrebările cele mai frecvente la care au încercat să răspundă cer- 
cetătorii din domeniu se referă la mecanismele prin care se 
formează, se schimbă sau se menţin reprezentările şi convin- 
gerile despre sine. Tesser şi Campbell (1983) au analizat mai 
multe perspective care explică antecedentele autodefinirii, pe 
care le-au clasificat după două dimensiuni: cognitivá/motiva- 
tionalá si ontogeneticá/situationalá. Combinarea celor două 
dimensiuni conduce la patru tipuri de abordări ale surselor auto- 
definirii. O primă abordare, cea ontogenetic-cognitivá, este o 
perspectivă piagetiană şi susține că sentimentul unui sine unic şi 
stabil, diferit de ceilalți, se dezvoltă treptat în cadrul procesului 
de decentrare a subiectului, ca urmare a interacțiunilor sale cu 
mediul. Formarea unor structuri cognitive stabile cu privire la 
sine nu este posibilă înainte vârstei de 7-11 ani, când copilul 
achiziționează conservarea invariantilor. Abordarea ontogenetic- 
motivationalá, de factură psihanalitică, a pus în legătură auto- 

definirea cu principalele stadii de dezvoltare a ființei umane, 
sentimentul identității sinelui având originile în perioadele 
timpurii ale vieții. Erikson (1987) a propus mai multe stadii de 
evoluție a identității, analizând pentru fiecare dintre ele 
specificul conflictelor pe care le trăieşte persoana în dinamica 
autodefinirii. De exemplu, modul în care este rezolvată criza 
identitară din perioada adolescenţei are efecte ulterioare asupra 
evaluării sinelui şi a trăirii lui autentice. Abordarea cognitiv- 
situationalá este specifică psihologiei sociale si are la bază teoria 
autoperceptiei a lui Daryl Bem (1972), potrivit căreia oamenii 
inferează caracteristicile proprii pornind de la observarea 
propriilor comportamente, şi cercetările lui McGuire asupra con- 
ceptului de sine, care arată că persoanele au tendința de a se 
autodescrie prin caracteristici care să le distingă de ceilalți 
apropiați (McGuire si McGuire, 1988). Accentuarea pe sursele 
situationale ale autodefinirii pune însă o serie de probleme cu 
privire la caracterul stabil si unitar al conceptului de sine. Ín 
cadrul celei de-a patra abordări, motivational-situationalá, 
caracteristicile autodefinitorii se cristalizează pe baza a trei tipuri 
de motive care acționează contextual: motivaţia intrinsecă, auto- 
prezentarea şi menţinerea autoevaluării. 

Cele patru tipuri de abordări iau în discuție atât sursele care 
alimentează nucleul stabil al sinelui, cât şi pe cele responsabile 
de elementele schimbătoare, flexibile, adaptate contextului. 
Autorii menționați disting între sursele care alimentează dimen- 
siunile emoţionale ale sinelui, considerate mai stabile, şi cele de 
performanţă, care sunt mai flexibile. Autodefinirea pe dimen- 
siunile emoționale se dezvoltă în perioadele mici ale copilăriei, în 
cadrul relaţiei cu alţii semnificativi, în timp ce autodefinirea pe 
dimensiunile de performanţă se dezvoltă mai târziu prin compa- 
rare socială. 

Vom prezenta în cele ce urmează sursele de informare cu 
privire la autoeficacitate, ca dimensiune a conceptului de sine 

care vizează performanța, din perspectiva teoriei sociocognitive 
(Bandura, 1997). Experiențele proprii de succes şi eşec, consi- 
derate de către behaviorişti importante pentru întărirea 
comportamentelor şi pentru autocunoaştere, sunt completate de 
Bandura cu alte surse informative. Două elemente sunt inedite în 
această nouă perspectivă asupra autodefinirii: accentuarea rolului 
mecanismelor cognitive în producerea informaţiei despre sine si 
accentuarea pe cognitüle referitoare la autoeficacitate ca elemente 
importante ale autocunoaşterii care asigură functionarea umană 
adaptativă. Bandura (1997) insistă asupra faptului că informația 
obiectivă provenită de la diverse surse nu este totdeauna 
relevantă pentru evaluarea autoeficacitátii. Ea devine parte 
integrată a cognitiilor de sine numai după ce a fost procesată 
cognitiv (selectată şi interpretată în funcţie de factori personali, 
sociali şi situationali). Altfel, ar fi greu de înţeles de ce un copil, 
care în primele clase elementare are succes la cele mai multe 
discipline, ajunge mai târziu să se indoiascá de competențele sale 
şcolare. 


4.4.2. Rolul experiențelor de succes şi eşec în dezvoltarea 
autoeficacității percepute 


Experiențele anterioare ale persoanei reprezintă cele mai 
importante surse de informare cu privire la capacitatea sa de a 
realiza anumite activități. De exemplu, un elev va avea un nivel 
ridicat al autoeficacitátii percepute în rezolvarea unei teme la 
matematică dacă anterior a obţinut performanţe înalte la sarcini 
similare. Modul în care succesul şi eşecul contribuie la construi- 
rea sentimentului de autoeficacitate merită a fi analizat mai 
detaliat. Chiar dacă, în general, s-a dovedit că succesele repetate 
conduc la creşterea nivelului de autoeficacitate, iar eşecurile sunt 
dăunătoare, pentru practica educațională este important să spe- 
cificăm condiţiile în care această sursă de informare influențează 
convingerile despre sine. Bandura (1997) analizează aceste 

condiţii, luând în considerare o serie de caracteristici ale situa- 
tiilor de obtinere a succesului, cum ar fi: dificultatea sarcinii în 
care este implicată persoana, efortul investit în realizarea sarcinii, 
gradul de control pe care-l are în obținerea succesului şi inter- 
pretarea succesului sau eşecului (concepţiile de sine pre- 
existente, teoriile implicite, autoobservatia selectivă şi eviden- 
tierea progreselor). 

Dificultatea sarcinii şi factorii contextuali influențează valoarea 
diagnostică a informației despre propriile performanțe. Astfel, 
succesul într-o activitate dificilă este mai relevant pentru dez- 
voltarea autoeficacitátii decât cel obținut în sarcini facile. O 
activitate complexă reprezintă o provocare pentru cel care se 
confruntă cu ea. În cazul în care subiectul reuşeşte să găsească 
strategii de rezolvare, încrederea sa în propria competenţă va 
creşte, iar dacă nu, este foarte probabil ca ea să scadă. Succesele 
repetate la sarcini uşoare pot influența negativ dezvoltarea con- 
vingerilor privind autoeficacitatea, prin faptul că descurajează 
elevul în fata esecului. Expectanta obținerii facile a unor rezultate 
bune demobilizează atunci când activitățile cer efort, perse- 
verentá şi toleranţă la frustrare. Bandura afirmă că, pentru întă- 
rirea sentimentului de autoeficacitate, individul trebuie să învețe 
următorul lucru: în general, succesul presupune efort, iar dificul- 
tățile întâmpinate reprezintă oportunități de învățare a unor 
strategii de autoreglare a propriilor acțiuni. 

Efortul investit în sarcină are de asemenea influență în pro- 
cesarea informaţiei despre performanța obținută şi despre 
competențe. Nicholls (1989) a analizat situațiile în care efortul 
devine sursă pentru autoevaluarea autoeficacitátii, susținând 
efectele diferite ale acestuia asupra perceptiilor de sine la copii şi 
adulti. Potrivit autorului, percepțiile privind abilitățile proprii 
evoluează pe parcursul dezvoltării ontogenetice, iar sursele care 
le alimentează sunt dependente de vârstă. Astfel, copiii mai mici 
nu diferențiază efortul de abilitate, considerând că ambele sunt 

importante pentru dobândirea performanţelor. În schimb, elevii 
mai mari interpretează efortul ca pe o lipsă de abilitate sau 
capacitate şi de aceea nu-l valorizează. Alte studii arată însă că şi 
la copiii mai mari, precum şi la adulți, efortul poate fi asociat cu 
creşterea sau compensarea abilității, dar această corelație depind 
de teoriile implicite pe care le au cu privire la posibilitatea 
schimbării. Bandura (1997) susține că diferențele în inferarea 
autoeficacitátii pe baza efortului depus în sarcină nu depind de 
vârstă, ci de alti factori individuali sau situationali. Performanța 
obtinutá la o sarciná simplá prin investirea unui efort puternic 
poate sá scadá nivelul autoeficacitátii, in timp ce performanta la 
o sarcină complexă în care s-a investit mult efort îl creşte. Aceste 
constatări s-ar putea explica prin faptul că o sarcină complexă 
presupune coordonarea mai multor capacități, care nu este 
posibilă fără investiţie de efort. 

Controlul exercitat de persoană în organizarea acțiunii care 
conduce la succes reprezintă o sursă de informare cu privire la 
autoeficacitate. Dacă aceasta este convinsă că a avut o contribuţie 
esenţială la producerea performanței, încrederea în eficacitatea 
proprie creşte. Dimpotrivă, rezultatele atribuite unor factori 
externi, necontrolabili, nu reprezintă o sursă de informare cu 
privire la competențele sale. Prin urmare, reuşitele obținute de 
elev cu mult suport din afară pot fi mai putin benefice pentru 
dezvoltarea autoeficacitátii decât performante mai mici la 
activități pentru care nu a existat sprijin de la ceilalți sau în care 
au existat chiar obstacole. 

Interpretarea succesului sau eşecului este un alt element situa- 
tional important. Asa cum am precizat atunci când am definit 
constructul de autoeficacitate percepută, nu rezultatele obiective 
au efecte asupra acțiunilor ulterioare ale persoanei, ci modul în 
care acestea sunt interpretate. Prelucrarea cognitivă a infor- 
matiilor despre performanţele proprii este influenţată de o serie 
de variabile psihologice (Bandura, 1997). 

Conceptiile de sine preexistente cu privire la propriile 
capacități influențează procesarea noii informaţii provenite de la 
experienţele de succes şi eşec. Potrivit teoriei schemelor de sine, 
informația receptată va fi interpretată şi integrată în acord cu 
aceste structuri relativ stabile (Markus, 1977; Markus şi Sentis, 
1982). Astfel, dacă persoana are o schemă de sine pozitivă cu 
privire la autoeficacitatea într-un anumit domeniu, un eventual 
eşec nu va influența în mare măsură schema, care va respinge 
noua informaţie, cel mai probabil printr-o atribuire care să nu 
pună în pericol percepția deja existentă. De exemplu, un elev cu 
încredere stabilă în eficacitatea sa poate explica eşecul la un 
examen printr-o serie de factori externi, cum ar fi incorecti- 
tudinea profesorului sau caracterul ambiguu al sarcinilor, men- 
ținând schema deja existentă. Bandura susține însă că schema de 
sine cu privire la autoeficacitate nu este un dat, ci presupune o 
continuă dinamică, ea fiind în acelaşi timp şi produsul expe- 
rientei, dar şi organizatorul acesteia. Stabilitatea concepțiilor de 
sine privind eficacitatea personală are şi avantaje şi dezavantaje. 
Atunci când este vorba despre o schemă a autoeficacitátii înalte, 
caracterul ei stabil îl determină pe individ să reziste în cazurile 
de eşec pentru că informaţiile negative care decurg din acestea 
sunt respinse. Însă dacă schema eficacitátii proprii este negativă, 
stabilitatea ei este un impediment în receptarea informației 
despre succesele trăite. 

Autoobservatia selectivă şi reconstrucția experienţelor de per- 
formantá reprezintă o altă categorie de factori de care depinde 
inferarea concepțiilor privind autoeficacitatea. În viata cotidiană 
şi în practica educațională, rezultatele obținute în diverse sarcini 
şi activități nu sunt apreciate de fiecare dată în termeni absoluti 
de succes sau eşec. Performanţa este apreciată la niveluri variate 
de calitate. Această variație a aprecierii performanței este 
consecința unei multitudini de factori, printre care şi orientarea 
mai pregnantă a atenţiei spre anumite situații decât spre altele. 

În combinaţie cu alte variabile de mediu, în perioadele timpurii 
ale dezvoltării, când abilitățile şi competențele nu sunt complet 
formate, selectivitatea autoobservatiei poate conduce la creşterea 
sau, dimpotrivă, la scăderea încrederii în eficacitatea personală. 
De exemplu, pedepsirea frecventă a comportamentelor greşite şi 
a performanțelor reduse şi lipsa aprecierii în situaţiile de succes 
pot conduce la prelucrarea mai rapidă a informaţiilor provenite 
din situațiile de eşec şi minimalizarea celor referitoare la succes. 

Evidenţierea progreselor este o variabilă cu efect pozitiv 
asupra dezvoltării autoeficacitátii percepute, chiar şi atunci când, 
în mod obiectiv, persoana înregistrează câteva eşecuri repetate. 
Aceeaşi performanţă ridicată obținută în mod constant nu mai 
reprezintă o sursă de informare cu privire la autoeficacitate. În 
schimb, progresele mici, monitorizate continuu, indică posibi- 
litatea dezvoltării şi, ca urmare, cresc încrederea în capacitatea 
de a controla acțiunile întreprinse. Persoana devine convinsă că 
acțiunile sale nu sunt lipsite de utilitate, ci produc efecte şi de 
aceea sentimentul eficacitátii devine mai puternic. 

O altă variabilă care influențează procesarea cognitivă a infor- 
matiilor privind eficacitatea proprie este reprezentată de teoriile 
implicite ale oamenilor cu privire la caracteristici şi abilități. 
Acestea sunt presupuneri sau premise pe care oamenii le utili- 
zează în înţelegerea sinelui şi a lumii. Cercetările pe această 
temă, realizate în domeniul psihologiei educaționale, au avut în 
vedere, în principal, explicarea inteligenţei de către elevi şi stu- 
denti. Rezultatele au arătat că tendința de a concepe această 
abilitate ca fiind stabilă sau, dimpotrivă, în dezvoltare (entity vs. 
incremental theory) are efecte asupra gândirii şi acțiunii (Dweck et 
al., 1995). O sinteză a cercetărilor care au analizat impactul 
teoriilor implicite ale sinelui asupra realizării şcolare a evidențiat 
efectele acestora asupra unor variabile motivationale, cum ar fi 
stabilirea scopurilor, investirea de efort, strategiile autoreglatorii, 
stima de sine sau stilul atributional (Dweck şi Molden, 2005). 

Astfel, considerăm că teoriile implicite ale unei persoane au 
efecte asupra modului în care este percepută eficacitatea în 
diverse domenii. O persoană care crede că abilitățile şi carac- 
teristicile necesare unui domeniu sunt stabile şi nu pot fi 
schimbate prin efort personal se va percepe ca ineficace. În 
schimb, o persoană care consideră că abilitățile se pot dezvolta 
prin exersare va avea expectante ridicate cu privire la eficacitatea 
sa în acel domeniu. 


4.4.3. Rolul experiențelor vicariante în autocunoaştere 


Una dintre ideile centrale ale teoriei lui Bandura este aceea că 
ființa umană este capabilă de învăţare prin observarea unui 
model şi prin interpretarea a ceea ce observă. Prin urmare, şi 
concepțiile privind autoeficacitatea în diverse domenii de activi- 
tate pot fi învățate pe baza observării altora în activități similare. 
Această sursă de informare este absolut necesară atunci când 
indicatorii de performanță pentru un domeniu de activitate sunt 
ambigui. Potrivit teoriei comparării sociale a lui Leon Festinger 
(1954), în aceste situaţii de incertitudine, evaluarea se face prin 
raportare la ceilalți similari, în situații similare. Pentru activitățile 
a căror performanţă este înregistrată prin indicatori precişi, auto- 
eficacitatea este evaluată prin raportarea performanţei proprii la 
norma grupului (media performanțelor). Însă în viața cotidiană 
rareori cunoaştem norma grupului, astfel că adesea evaluarea 
autoeficacitátii se realizează prin compararea performanțelor 
proprii cu a celorlalți asemănători (colegi, rivali etc.). Dacă per- 
formanta proprie este superioară celor cu care „intrăm în compe- 
titie", nivelul autoeficacitátii percepute creşte, iar dacă este infe- 
rioară, acesta scade. 

Bandura explică mecanismele prin care observarea unei per- 
soane asemănătoare sub aspectul competenţei influențează 
propriul nivel de autoeficacitate. Dacă persoana observată reali- 
zează cu succes acțiunea, încrederea observatorului în propria 

eficacitate creşte. Dimpotrivă, dacă modelul, considerat a avea 
competente similare observatorului, eşuează, nivelul auto- 
eficacitátii celui din urmă scade. Concluziile observatorului se 
bazează pe raționamentul pe care e foarte probabil să-l facă şi 
anume că „dacă alții pot, şi el va avea capacitatea de a-şi creşte 
performanţa” (Bandura, 1997, p. 87). Pornind de la regulile gene- 

rale ale învățării vicariante, vom analiza în cele ce urmează o 

serie de factori care, potrivit autorului menţionat, modereazá 

rolul acesteia în formarea convingerilor privind autoeficacitatea. 

e Incertitudinea unei persoane cu privire la capacitățile sale, 
cauzată de lipsa ei de experienţă într-un domeniu de compe- 
tentá, conduce la căutarea unor situații de comparare. 

e Învățarea vicariantá produce efecte numai în cazul mobi- 
lizării şi coordonárii tuturor resurselor de atenție, cognitive, 
motivationale şi afective ale observatorului. De exemplu, un 
model nu va fi adecvat pentru dezvoltarea autoeficacitátii 
percepute a unui observator dacă cel din urmă trăieşte stări 
negative în procesul comparării. 

e Căutarea unui model de competență spre care o persoană 
aspiră poate creşte puterea informativă a experienţelor 
acestuia. Pe lângă faptul că oferă un standard de comparație, 
modelele competente oferă observatorului şi posibilitatea de 
a învăța comportamente şi strategii corecte. 

e Acțiunea modelului, însoțită de verbalizarea operaţiilor 
realizate şi de exprimarea convingerii că va reuşi să atingă 
scopul propus, contribuie la creşterea nivelului de expectantá 
al eficacitátii observatorului. 

e  Perseverența modelului în situațiile în care întâmpină 
obstacole alimentează autoeficacitatea observatorului. 

La o primă vedere, mecanismele învăţării vicariante descrise 
în cadrul teoriei sociocognitive par să reunească explicaţiile 
teoriei comparării sociale despre autocunoaştere, autoevaluare şi 

reglarea stimei de sine. În cazul învăţării vicariante însă nu este 
vorba doar de rolul informativ al comparării, ci şi de cel 
instructiv, prin oferirea modelelor de competenţă şi a strategiilor 
de adaptare. Modelarea comportamentului poate fi utilizată cu 
succes în activitatea educațională şi didactică dacă sunt luate în 
considerare regulile amintite şi particularitátile modelului, cum 
ar fi vârsta, competenţa, eficacitatea sau experiența anterioară 
(Schunk, 1987; Bandura, 1997). 


4.4.4. Persuasiunea ca sursă a cunoaşterii de sine 


În anumite condiții persuasiunea poate reprezenta un mijloc 
de informare a persoanei cu privire la sine. Feedback-ului verbal 
primit în primii ani ai copilăriei, dar şi cel de mai târziu, este o 
importantă sursă de autocunoastere. Convingerile despre sine 
pot fi întărite sau, dimpotrivă, slăbite de mesajele verbale 
receptate. În ceea ce priveşte autoeficacitatea percepută, persua- 
siunea are un rol semnificativ. Încurajarea unei persoane atunci 
când are de realizat o sarcină dificilă presupune convingerea 
acesteia că posedă capacitatea de a initia şi urma cursul acțiunii. 
În perioadele timpurii ale vieții, formarea convingerilor cu 
privire la posibilitățile proprii de autodezvoltare şi gestionare a 
situațiilor se bazează în mare măsură pe evaluările primite din 
partea persoanelor semnificative. Rolul persuasiunii în infor- 
marea copilului cu privire la eficacitatea sa este cu atât mai mare 
cu cât se ştie că dezvoltarea competenţelor se face treptat şi 
presupune exercițiu şi perseverență în depăşirea unor eventuale 
obstacole. În aceste condiţii, eficiența persuasiunii asupra per- 
ceptiilor de sine depinde de mai multi factori (Bandura, 1997): 

- Credibilitatea sursei. Pentru a fi eficace in realizarea activi- 
tátilor, persoana trebuie sá se automotiveze si sá gestioneze 
resursele de care dispune (cognitive, afective, motorii etc.). Auto- 
motivarea depinde insá si de motivatiile primite din exterior, 
deoarece autoevaluarea, în calitatea sa de componentă a auto- 

reglării comportamentale, are la bază evaluările celorlalți 
semnificativi şi credibili în ochii subiectului. 

- Convingerile personale. Cu cât o persoană consideră că ceea ce 
ştie despre sine este mai sigur, cu atât mai putin va fi influențată 
de feedback-ul oferit de ceilalți. 

- Discrepanta dintre evaluările sursei de persuasiune şi convingerile 
personale. Cu cât aceasta este mai mare, cu atât influenţa sursei de 
persuasiune este mai mică. În general, persuadarea verbală este 
eficientă şi încurajatoare atunci când informația oferită diferă 
moderat de ceea ce ştia persoana despre sine. Dacă feedback-ul 
persuasiv diferă foarte mult de convingerile preexistente, el nu 
mai este credibil şi atunci este respins. 


4.4.5. Rolul stărilor fiziologice şi emoționale în autocunoaştere 


Modificările fiziologice care pot să apară în momentul 
confruntării individului cu diverse situații oferă acestuia 
informații despre eficacitatea proprie, deoarece toate activitățile 
în care suntem implicați presupun reglare emoțională. Scott şi 
Cervone (2002) consideră că există două mecanisme prin care 
stările afective influențează procesele de autoreglare: activarea 
nodurilor cu valoare emoțională ale rețelei asociative a memoriei 
(affect priming) şi funcţia informativă a emoțiilor (affect-as- 
information). Primul mecanism are influență indirectă asupra 
judecăților autoevaluative, în timp ce al doilea reprezintă o sursă 
directă de informare. Orice comportament sau activitate necesită 
din partea persoanei activare şi adaptare prin mobilizarea resur- 
selor. Dacă această activare este resimțită ca stare emoțională 
negativă, ea poate afecta autoeficacitatea pentru acea activitate. 
Influența stărilor afective asupra autoeficacitátii depinde de 
nivelul de concentrare a atenţiei asupra propriei persoane în 
timpul realizării unei activități şi de interpretarea cognitivă a 
acestora. Cu cât o persoană este mai centrată pe stările emo- 
tionale negative trăite, cu atât nivelul autoeficacitátii percepute 

scade. Procesarea cognitivă a informaţiei provenite de la stările 
fiziologice presupune: identificarea corectă /incorectă a sursei de 
activare, aprecierea realistă a nivelului de activare (individul 
poate să perceapă distorsionat intensitatea reală a stării), bias- 
urile de interpretare determinate de cognitiile preexistente. 


4.5. Procesele prin care actioneazá autoeficacitatea 
perceputá 


Bandura (1994) sustine cá autoeficacitatea perceputá este o 
structurá cognitivá complexá care influenteazá comportamentul 
prin intermediul a patru categorii de procese: cognitive, moti- 
vationale, emotionale si de selectie. 


4.5.1. Procesele cognitive 


Date fiind capacitățile de care dispune ființa umană, cele mai 
multe comportamente sunt orientate spre un anumit scop. 
Reglarea acțiunilor, în toate etapele sale, presupune intervenția 
proceselor cognitive. De la anticiparea unei acțiuni şi până la 
autoevaluarea efectelor acesteia au loc procesări de informație. 
De exemplu, stabilirea scopurilor este un proces cognitiv care are 
la bază autoevaluarea capacităților personale. De cele mai multe 
ori, cursul desfăşurării unei acțiuni este proiectat inițial pe plan 
mintal, fiind imaginate strategiile care ar putea conduce la 
succes. Procesările cognitive continuă şi pe parcursul realizării 
acțiunii, când subiectul analizează corectitudinea demersului, 
gradul de adecvare al strategiilor sau dificultatea obstacolelor 
întâmpinate. În finalul realizării acțiunii intervin, de asemenea, 
procesele cognitive de evaluare a performanţelor obținute. Toate 
aceste prelucrări cognitive sunt influențate de convingerile 
persoanei cu privire la eficacitatea sa (Bandura, 1994). De 
exemplu, dacă o persoană are expectante ridicate privind auto- 
eficacitatea, va stabili scopuri şi obiective mai înalte şi mai pro- 

vocatoare, va avea aşteptări pozitive legate de rezultate, va 
construi scenarii cognitive optimiste ale acțiunii şi va realiza 
autoevaluări favorabile. Prin urmare, efectele autoeficacitátii 
percepute nu se exercită direct asupra comportamentului, ci 
asupra procesărilor cognitive care la rândul lor vor influența 
motivația, emoțiile şi acțiunea. 


4.5.2. Procesele motivationale 


Autoeficacitatea percepută, ca structură cognitivă a sinelui, 
este o variabilă importantă în autoreglarea comportamentului, 
întrucât ea influențează principalele mecanisme cognitive cu rol 
motivator, atribuirile cauzale, expectantele şi stabilirea scopurilor 
(Bandura, 1999; Pajares, 1996; Schunk, 1994). În funcție de modul 
de structurare a informaţiei despre sine, persoana va dezvolta 
mai mult sau mai putin anumite motive. De exemplu, un elev 
care are o percepție pozitivă privind competențele sale mate- 
matice va dezvolta motivaţia pentru activitățile legate de 
domeniu. Efectul percepției asupra atribuirilor cauzale ale per- 
formantei la matematică va determina angajarea elevului în 
învățarea la această disciplină. 

Tratarea motivatiei din perspectiva teoriilor cognitiviste, dez- 
voltatá pe larg in capitolul al cincilea, porneste de la ideea cá cele 
mai multe dintre motivele specific umane au la bazá procesarea 
informatiei (Markus, 1977; Weiner, 1985; Markus si Nurius, 1986; 
Cantor et al., 1986; Trope, 1983, 1986; Carver si Scheier, 1990; 
Weinberger si McClelland, 1990). Cognitiile despre auto- 
eficacitate ocupá un loc privilegiat in cadrul acestor teorii moti- 
vationale, intrucát angajeazá persoana in acele comportamente 
despre care stie cá vor conduce la rezultatele dorite. Astfel, 
caracterul motivator al obiectivelor (provocator, dificil, valoros, 
ambitios) depinde de cát de sigur este individul cu privire la 
capacitatea sa de a controla actiunile necesare atingerii lor. 


123 


Conceptul de sine şi performanța şcolară 


4.5.3. Procesele emotionale 


Prin rolul pe care il are in procesarea cognitivá a informatiilor 


legate de diverse contexte, autoeficacitatea percepută are efecte si 
asupra tráirilor emotionale. O situatie va fi consideratá mai mult 
sau mai putin provocatoare, mai stresantá sau mai relaxantá, mai 
mult sau mai putin amenintátoare, in functie de increderea pe 
care o are persoana în capacitatea sa de a-i face față. Bandura 
(1997) identificá o serie de mecanisme prin care autoeficacitatea 
perceputá regleazá procesele emotionale: 


Interpretarea cognitivă a situației. O situaţie va fi evaluată ca 
fiind mai gravă sau mai putin gravă, în funcție de încrederea 
individului în capacitatea sa de a se adapta acesteia. 
Susținerea acțiunilor de coping. Încrederea în capacitatea de 
adaptare la situaţii dificile determină căutarea şi alegerea 
strategiilor, efortul depus şi perseverenta. 

Controlul gândurilor perturbatoare. Centrarea pe aspectele 
negative ale unei situații şi pe deficiențele proprii reflectă un 
nivel scăzut al autoeficacitátii percepute. Persoanele care au 
încredere în capacitățile proprii vor controla mai bine gân- 
durile negative, perturbatoare, care apar în situații ame- 
nintátoare, în raport cu cele care au expectante reduse pri- 
vind eficacitatea proprie. De exemplu, un elev cu un nivel 
scăzut al autoeficacitátii academice, care trebuie să se con- 
frunte cu un examen dificil, poate trăi stări intense de 
anxietate determinate de gânduri negative (nu mă voi putea 
concentra la examen, probele vor fi foarte grele şi nu voi 
reuşi să termin la timp etc.). 

Calmarea stării emoționale aversive. Creşterea încrederii în 
capacitatea de a stăpâni situațiile dificile conduce treptat la 
reducerea stărilor de anxietate, în condiţiile exersării unor 
strategii adaptative. De exemplu, stările emoționale negative 
ale elevilor produse de evaluare pot fi controlate mai bine 

după ce aceştia s-au confruntat cu mai multe astfel de 

situaţii, pentru care au dezvoltat treptat strategii de adaptare. 

Nivelul redus al încrederii în capacitatea de a exercita control 
asupra situațiilor produce depresie şi anxietate, prin neîm- 
plinirea aspirațiilor si prin neimplicarea în relaţii sociale care să 
ofere modele de adaptare (Bandura, 1994). Autoeficacitatea per- 
cepută acționează asupra sistemului emoțional şi prin reacțiile 
fiziologice pe care le declanşează. Percepția incapacității proprii 
de a controla un eveniment stresant conduce la secreția unor 
substanţe chimice în organism, care afectează la rândul lor starea 
emoțională. 


4.5.4. Procesele de selecție 


Prin influența pe care o exercită asupra proceselor descrise 
anterior, autoeficacitatea percepută permite crearea unui mediu 
propice exercitării controlului personal. Astfel, persoana poate 
alege acele domenii şi activități ale vieții care să-i permită dez- 
voltarea (dobândirea competențelor şi a valorilor, cristalizarea 
intereselor etc.) şi să evite situaţiile care împiedică autoperfectio- 
narea. Cu cât nivelul autoeficacitátii percepute este mai ridicat pe 
anumite dimensiuni, cu atât mai mult individul se va implica în 
dezvoltarea acestora prin alegerea activităților specifice, inves- 
tirea de efort şi perseverenţă. 


4.6. Abordarea metodologică a constructului 
autoeficacitate percepută 


Pentru a explica puterea predictivă şi motivationalá a auto- 
eficacitátii percepute sunt necesare câteva lămuriri legate de 
modul în care acestea pot fi evaluate şi de nivelul lor de 
generalitate. Cel mai frecvent, constructul propus de Bandura a 
fost măsurat pentru domenii specifice de comportament şi chiar 
pentru sarcini specifice, deoarece este putin probabil ca o 

persoană să poată realiza o estimare corectă a capacității sale de 
a organiza şi realiza cu succes activități în general. Atunci când 
suntem puşi să apreciem cât de siguri suntem de eficacitatea 
noastră trebuie să ne raportăm la un anumit domeniu. Chiar 
dacă se poate face o estimare a autoeficacitátii generale, aceasta 
nu este relevantă pentru explicarea comportamentelor specifice. 
Cercetările au arătat că puterea predictivă a perceptiilor privind 
autoeficacitatea este cu atât mai mare, cu cât ele sunt asociate 
unor domenii cu grad mai mic de generalitate (Pajares, 1996). 
Pornind de la asumptia fundamentată teoretic cá autoefica- 
citatea percepută este un concept multidimensional, Bandura (2006a) 
propune un ghid de construire a scalelor de măsurare a acestei 
variabile pentru diverse domenii ale funcționării umane. Se obțin 
astfel informaţii despre modul de structurare a convingerilor cu 
privire la capacitățile persoanei şi despre gradul de generalitate a 
acestora. Pentru a elimina ambiguitátile create de másurárile 
globale ale increderii in sine, autorul considerá cá opera- 
tionalizarea constructului trebuie adaptatá unui context. El a ela- 
borat un instrument multidimensional de másurare a autoefica- 
citátii percepute la copii, pentru nouă domenii de competenţă, 
numit Multidimensional Scales of Perceived Self-efficacy (MSPSE). A 
fost măsurată autoeficacitatea percepută a elevilor în: (1) reali- 
zarea şcolară, (2) reglarea învăţării, (3) organizarea de activități 
extraşcolare, (4) rezistenţa la influenţele negative ale colegilor, (5) 
activitățile sociale, (6) comunicarea asertivă, (7) autoafirmare, (8) 
căutarea ajutorului şi (9) a răspunde aşteptărilor celorlalți 
(părinți, profesori, prieteni). Acest instrument a fost preluat si 
adaptat în nenumărate cercetări care au avut ca scop studierea 
relației dintre această variabilă şi adaptarea elevilor în mediul 
şcolar - aspiraţiile şcolare şi performanța, sentimentele de lipsă 
de valoare, depresia şi alegerea carierei (Bandura et al., 1996; 
Bandura et al., 2001). Autorii au restructurat instrumentul inițial 
şi au identificat prin analiză factorială trei factori, corespunzători 

perceptiilor elevilor privind autoeficacitatea în trei mari domenii: 
autoeficacitatea academică (19 itemi), autoeficacitatea socială (13 
itemi) şi autoeficacitatea în autoreglare (5 itemi). 

Caracterul multidimensional al autoeficacitátii percepute are 
o importantă valoare practică pentru intervenţiile educative. De 
exemplu, identificarea unui nivel scăzut al acestei variabile 
pentru un domeniu şcolar nu indică obligatoriu o stimă de sine 
negativă şi nici nu necesită intervenţii care să tinteascá întărirea 
sinelui. Uneori, simpla observare a progresului înregistrat în 
timpul programelor instructive, însoțită de strategii meta- 
cognitive, creşte nivelul autoeficacitátii percepute. Dacă mai 
intervin şi alte surse pozitive de informare, elevul poate să 
dezvolte progresiv încrederea în capabilitățile sale. 


4.7. Impactul teoriei autoeficacitátii 


Teoria autoeficacitátii a fost dezvoltată în cadrul abordárilor 
teoretice de psihologie socială, dar a căpătat astăzi o largă 
aplicabilitate în cele mai diverse domenii ale funcționării umane. 
Fie că este vorba de viața personală, de cea familială, profesio- 
nală sau socială, încrederea individului în capacitatea sa de a fi 
eficace în activitățile cerute de rolurile jucate influențează starea 
subiectivă de bine, realizările şi performanţele şi îi asigură o 
bună funcționare psihologică. Bandura (1995) consideră că 
investigarea si întărirea convingerilor de autoeficacitate a 
devenit cu adevărat necesară într-o societate care se schimbă atât 
de repede. Adaptarea la provocările contemporane produse de 
schimbările accelerate nu s-ar putea realiza dacă omul nu ar 
crede că este capabil să exercite un oarecare control asupra 
evenimentelor. Convingerile cu privire la eficacitatea proprie 
sunt responsabile de dezvoltarea intelectuală a copiilor, de perfor- 
mantele lor şcolare, de alegerea carierei sau de exercitarea rolului de 
părinte. 

Având în vedere numărul şi diversitatea studiilor empirice 
realizate de la apariția conceptului de autoeficacitate percepută, 
am putea afirma că impactul lui a fost mai mare în domeniul 
clinic şi în cel educațional. Faptul se poate explica prin centrarea 
prioritară a acestor ramuri aplicate ale psihologiei pe învăţare şi 
schimbare comportamentală. Însă nu trebuie să minimalizăm 
nici contribuţiile teoretice şi practice recente din domeniul 
psihologiei organizaționale şi manageriale, precum şi din diverse 
alte arii. Bandura însuşi a realizat mai multe studii privind 
aplicaţiile teoriei sale în psihologia politică şi în publicitate. În 
lucrarea sa din 1997, Self-efficacy. The exercise of control, autorul 
consacră câte un capitol fiecărui domeniu psihologic în care 
constructul propus îşi găseşte fundamentarea teoretică, dar şi 
aplicabilitatea practică. Referindu-se la domeniul dezvoltării, 
Bandura insistă asupra factorilor responsabili de cristalizarea 
sentimentului de autoeficacitate. În domeniul cognitiv, auto- 
eficacitatea este un factor important în construirea competențelor 
intelectuale, în timp ce în domeniul psihologiei clinice şi al 
sănătății conceptul îşi dovedeşte aplicabilitatea practică în tera- 
pille cognitiv-comportamentale si în promovarea comporta- 
mentelor sănătoase. În domeniul psihologiei organizaționale, 
autoeficacitatea percepută este legată de alegerea carierei şi 
angajarea în rolurile ocupaţionale, de luarea deciziilor în organi- 
zatii şi de percepția eficacitátii colective. De asemenea, în 
domeniul psihologiei sportive, exersarea practicilor care au ca 
scop creşterea performanţei se bazează pe convingerile privind 
autoeficacitatea. 

Mai târziu, Bandura şi Locke (2003) au inventariat un număr 
de nouă metaanalize care au avut ca scop clasificarea cercetărilor 
centrate pe investigarea autoeficacitátii percepute. Au fost 
identificate şapte domenii de studiu al acestui construct: 
performanța în muncă, funcționarea psihosocială la copii şi adolescenți, 
performanța şcolară şi perseverenta, psihologia sănătății, performanța 

sportivă, funcționarea grupurilor şi manipularea experimentală a 
autoeficacitatii percepute în laborator. O primă concluzie a acestor 
metaanalize a fost aceea că, indiferent de domeniul de cercetare, 
variabila psihologică influențează semnificativ nivelul motivatiei 
şi performanței. 


Scopul acestui capitol a fost acela de a dezvolta cadrul teoretic 
şi metodologic al constructului de autoeficacitate percepută în 
contextul teoriilor sinelui pentru a evidentia relația semnificativă 
a acestuia cu comportamentul de realizare şcolară, prin valoarea 
motivationalá mai puternică pe care o posedă. Deşi teoreticienii 
conceptului de sine consideră autoeficacitatea percepută o 
componentă a sinelui, şi anume cea referitoare la competenţe, nu 
am asimilat cei doi termeni în lucrarea de față. Am ales să 
utilizăm constructul propus de Bandura, definindu-l ca structură 
dinamică a conceptului de sine, şi l-am investigat raportându-ne 
la teoriile multidimensionale. Am evidențiat pe parcursul 
prezentului capitol relația acestei dimensiuni dinamice cu struc- 
turile stabile, cum ar fi stima de sine sau conceptul de sine 
general. În acelaşi context, am analizat şi relația dintre percepția 
valorii personale şi cea a competenţei. 

Motivația si autoreglarea învățării 
din perspectiva teoriilor sinelui 


Necesitatea de a explica motivaţia elevilor pornind de la 
reprezentările pe care aceştia le au despre ei înşişi a fost 
demonstrată în ultimele decenii ale secolului trecut de înmulțirea 
preocupărilor privind cercetarea conceptului de sine (ca şi a altor 
corelate ale acestuia) şi în câmpul psihologiei educaționale. 
Citând un studiu publicat de Sandra Graham şi Bernard Weiner 
in 1996 (Theories and principles of motivation), Pajares şi Schunk 
(2002) afirmau cá existá o tendintá de dominare a acestor preo- 
cupári, in special in cadrul cercetárilor care trateazá motivatia. 
Sunt abordate constructele care vizeazá credintele cu privire la 
sine, acele elemente ale autocunoasterii care stimuleazá si 
orienteazá actiunile elevului. Interesul psihologilor din domeniul 
educatiei pentru elementele care tin de conceptul de sine s-a 
revigorat în contextul teoriilor cognitive recente care încearcă să 
explice relația dintre sine şi motivaţie. Nu relaţia în sine este o 
noutate, deoarece ea a fost discutată anterior de cei mai mulți 
teoreticieni din domeniul personalității (Heider, 1958, Allport, 
1981), ci modul în care cognitiviştii încearcă să explice reglarea 
comportamentului pornind de la reprezentări cognitive specifice 
ale componentelor motivationale ale conceptului de sine. Din 
perspectivă cognitivă, nu putem explica diferențele interindivi- 
duale sau cele intercontextuale ale motivatiei aceleiaşi persoane 

doar prin măsurarea unor motive generale (de realizare, de 
apartenenţă şi putere sau de competenţă, de relationare si 
autonomie). Cunostintele sistematice despre capacitățile, prefe- 
rintele, abilitățile, valorile, planurile sau scopurile proprii sunt 
cele care explică diferențele în motivarea comportamentelor 
(Cantor et al., 1986). Unele abordări cognitive leagă motivaţia 
direct de schemele de sine, pe care le consideră centrale în expli- 
carea acestui proces psihic (Cantor et al., 1986; Markus şi Nurius, 
1986), iar altele se referă la influența indirectă a acestor structuri 
ale sinelui (Weiner, 1985; Weinberger şi McClelland, 1990). 
Potrivit autorilor citați, sinele joacă rolul principal în deter- 
minarea motivatiei de realizare a comportamentului. Însă 
influența unor aspecte ale conceptului de sine asupra comporta- 
mentului se produce numai dacă acestea au fost puternic 
activate, adică dacă ele au fost supuse atenției individului. 


5.1. Argumente privind valoarea motivationalá a sinelui 


Valoarea motivationalá a sinelui este susținută atât de cer- 
cetătorii din domeniul motivatiei şcolare, cât si de teoreticienii 
conceptului de sine. Însă argumentele nu sunt la fel de puternice 
de ambele parti. Pentru cercetătorii din domeniul educaţiei, 
dimensiunile sinelui sunt tratate ca variabile printre multe altele 
care explică motivația, învățarea şi performanţa la elevi, pe când 
teoreticienii din domeniul conceptului de sine accentuează rolul 
structurilor sinelui în motivare. 


5.1.1. Argumente din partea teoreticienilor motivatiei şcolare 


Realizánd o sintezá a principalelor cercetári de psihologie a 
dezvoltárii si educationalá, Eccles si Wigfield (2002) au evi- 
dentiat predominanta teoriilor cognitive in explicarea motivatiei. 
Cele mai multe dintre teoriile prezentate de cei doi autori 
implicá intr-un fel sau altul sinele si convingerile despre sine: 

teoria autoeficacitátii, teoria controlului, teoria expectantá- 
valoare, teoria autovalorizării sau teoria atribuirii cauzale. 
Accentuarea pe convingeri şi valori umane supralicitează rolul 
proceselor cognitive şi rationale în explicarea motivatiei, în 
defavoarea factorilor afectivi, care nu sunt eliminați, ci doar 
,Subordonati" primilor. Waugh (2002) propune o scală complexă 
de măsurare a motivatiei, care, utilizând tehnica autodescriptivă, 
leagă scopurile şi intenţiile elevilor („Ce îmi propun?” sau „Ce 
îmi doresc să fac?”) de comportamente („Ce fac în prezent?”). 
Pentru construcția scalei, autorul inventariază zece modele expli- 
cative ale motivatiei, dintre care trei se referă, în mod explicit, la 
implicarea elementelor conceptului de sine în reglarea 
comportamentului: modelul fundamentat pe autoeficacitatea perce- 
pută (Bandura, 1982a; Schunk, 1989); modelul atribuirii cauzale 
(Weiner, 1985) şi modelul învățării autoreglate (Schunk, 1991; 
Zimmerman, 1990; Zimmerman, 1994; Zimmerman et al., 1992). 

Cercetárile din domeniul psihologiei educationale evidentiazá 
aspecte specifice ale perceptiilor de sine legate de context, cum ar 
fi percepția competenţei, încrederea în capacitatea de a realiza o 
sarcină sau percepția capacității de a controla o activitate, care 
sunt studiate în relație cu motivaţia elevului. Cele mai multe 
dintre aceste tipuri de abordări se încadrează în teoriile socio- 
cognitive ale învăţării, care tratează influența factorilor subiectivi 
în determinarea comportamentelor, în egală măsură cu a celor 
situationali, obiectivi. Unii autori susțin chiar cá se observă o 
centrare a teoriei sociocognitive pe factorii situationali şi o lipsă 
de interes față de importanța elementelor stabile ale perso- 
nalitátii în predicția comportamentului (de exemplu, Feather, 
1990). Credem că aceste tendințe ar putea fi o reflectare a 
teoriilor behavioriste care au dominat timp de câteva decenii aria 
cercetărilor din psihologia educației. 

5.1.2. Argumente din partea teoreticienilor sinelui 


Cum este şi firesc, de altfel, cercetările din domeniul con- 
ceptului de sine îi acordă acestuia un rol mult mai important în 
motivarea comportamentelor şi în determinarea performanței, în 
raport cu factorii externi. Integrarea cercetărilor conceptului de 
sine în cadrul teoriilor motivationale s-a realizat în contextul 
apropierii motivatiei mai mult de cognitie decât de afectivitate. 
Sorrentino şi Higgins (1986, 1990) au publicat două volume care 
reunesc studii şi cercetări ale relației dintre sine şi motivaţie. Nu 
există o teorie sistematică şi unitară care să explice implicarea 
sistemului sinelui în determinarea comportamentului, dar putem 
afirma că cele mai multe dintre modelele teoretice cognitive pro- 
puse insistă pe faptul că o anumită configuraţie a structurilor 
sinelui, activată de un context specific, influențează motivația de 
a acționa. Reprezentările cognitive ale sinelui în trecut, prezent şi 
viitor iau forma unor motive personale globale (Cantor et al., 
1986). 

Vom dezvolta în cele ce urmează, în cadrul principalelor teorii 
motivationale centrate pe sine, trei constructe care leagă 
motivaţia de structurile sinelui: atribuirea cauzală a performanței 
(Weiner, 1980, 1985), conceptul de schemă de sine (Markus şi 
Nurius, 1986; Markus si Wurf, 1987; Garcia si Pintrich, 1994; 
Eccles si Wigfield, 1995) şi competența si autoeficacitatea percepută 
(Harter, 1982; Wigfield et al., 1998; Bandura, 1977, 1982a, 1994, 
1997). 


5.2. Teoriile motivationale cu focusare pe sine 


5.2.1. Modelul atribuirii cauzale a succesului si egecului 


Nu putem înțelege relația dintre performanţă si concepțiile de 
sine ale elevului fără să aducem în discuţie reprezentările 
cognitive pe care acesta le are cu privire la cauzele rezultatelor 

sale şcolare. Autoevaluarea globală a sinelui şi a performanței 
este influențată de stilul atributional al persoanei. Teoriile 
dezvoltate pe tema atribuirii îşi propun să abordeze modul în 
care ajung oamenii să explice cauzele unui eveniment, 
comportament sau fenomen. Fritz Heider (1958), iniţiatorul 
teoriilor atribuirii cauzale, susține că studierea simțului comun 
este de un real folos cunoaşterii ştiinţifice a proceselor prin care 
„omul înțelege realitatea, o poate prezice şi controla” (pp. 79). 
Astfel, înțelegând cauzele unor evenimente, ființa umană poate 
să anticipeze evoluția acestora şi să-şi adapteze comportamentul. 
Cauzele atribuite unor conduite sau evenimente pot proveni de la 
persoane (dispoziţii, motivații, trăsături), formând cauzalitatea 
internă, sau de la mediu (situaţii, constrângeri sociale), 
desemnând cauzalitatea externă. Ideea unei cauzalitáti interne 
versus cauzalitate externă a fost dezvoltată de către Julian Rotter 
(1966). Preocupat de analiza rolului pe care-l au gratificatiile în 
procesul învăţării sociale, autorul susține că acestea devin 
întăritori ai comportamentelor în funcție de modul în care sunt 
percepute de persoană. Dacă un factor recompensator este 
perceput ca derivând din producerea propriului comportament, 
persoana va considera că ea deține controlul acestuia. Dacă însă 
gratificatia nu este resimţită ca fiind contingentá cu acțiunea 
produsă de propria persoană, oamenii vor considera că sursa 
acesteia este externă şi că nu depinde de ei. Această plasare 
internă/ externă a ceea ce în psihologie a fost denumit locus of 
control are efecte asupra motivatiei şi performanței ulterioare în 
învățare. Locul controlului poate fi definit drept convingerea 
unei persoane că întărirea unui comportament are la bază fie 
factori interni, fie externi (Weiner et al., 1976; Weiner, 1980). Din 
această perspectivă, putem distinge între două categorii de 
persoane: unele care consideră că întăririle în învățare depind de 
capacităţile lor inerente şi plasează controlul în interiorul lor, iar 

altele care consideră că întărirea depinde de factori care vin din 
exterior, cum ar fi recompensele, criticile, situaţiile, şansa etc. 

Atribuirile interne sau externe ale întăririlor au efecte 
importante asupra eficacitátii şi performanței, prin sistemul de 
expectante pe care îl creează şi depind în mare măsură de repre- 
zentările de sine. Weiner şi colaboratorii săi (1976) consideră însă 
că teoria locului controlului nu distinge între diverse tipuri de 
cauze în cadrul celor două categorii (interne şi externe). Astfel, 
expectanta unui rezultat va fi diferită dacă acesta este atribuit 
norocului sau unei alte persoane, chiar dacă ambele cauze sunt 
externe. De aceea, Weiner (1980) rafinează analiza şi propune un 
model al atribuirii comportamentului de realizare, prin ordo- 
narea cauzelor după trei dimensiuni: intern - extern (locus of 
control); stabil - instabil, controlabil - necontrolabil. Se obțin prin 
combinarea acestor dimensiuni patru tipuri de cauze, care pot fi 
atribuite de către subiecți succesului şi eşecului propriu, în 
funcție de percepțiile de sine structurate anterior: 

- efortul (intern, instabil, controlabil); 

- capacitățile şi abilitățile (interne, stabile, necontrolabile); 
- şansa (externă, instabilă, necontrolabilă); 

- dificultatea sarcinii (externă, stabilă, controlabilă). 

În încercarea lor de a menţine o stimă de sine înaltă, oamenii 
au tendința de a atribui succesul unor cauze interne şi eşecul 
unor cauze externe. Dacă luăm în considerare şi dimensiunea 
stabilității, reuşita este atribuită, mai degrabă, unor factori interni 
instabili (efortul), decât unor factori interni stabili (capacitatea) 
pe care subiectul nu îi poate controla. Eşecul poate fi atribuit 
unor factori stabili interni (lipsa abilității într-o sarcină) sau unor 
factori externi (neşansa, severitatea profesorilor etc.). În funcție 
de atribuirea pe care o face, elevul îşi va adapta comportamentul 
viitor. 

Valoarea motivationalá a erorilor de atribuire 


Cercetările din domeniu au arătat că există o tendință a 
oamenilor de a realiza atribuiri interne mai degrabă decât 
atribuiri externe, fenomen care a fost denumit „eroare 
fundamentală” de atribuire (fundamental attribution error) (Ross, 
1977). Observatorii sunt tentaţi să explice conduitele actorilor 
mai curând pe baza dispoziţiilor personale ale acestora decât 
prin invocarea unor cauze externe. Desi mai putin evidentă, 
eroarea apare şi în autoatribuire, oamenii dorind să se simtă 
responsabili față de ceea ce fac şi de soarta lor. Eroarea 
fundamentală în autoatribuire apare din nevoia oamenilor de a 
controla şi stăpâni mediul fizic şi social şi de a elimina pe cât 
posibil întâmplarea. 

Un alt bias prezent în atribuire este eroarea de autocomplezenta 
(self-serving bias), care se referă la tendința oamenilor de a 
interpreta şi explica rezultatele pe care le obțin, astfel încât ima- 
ginea lor de sine să nu aibă de suferit. De exemplu, un succes 
este considerat mai curând ca fiind determinat de contribuția 
personală a individului decât un eşec (Deschamps, 1992). 
Eşecurile sau evenimentele neplăcute determină stări afective 
negative şi de aceea oamenii încearcă în general să le evite. Cum 
evitarea lor nu este totdeauna posibilă, oamenii dezvoltă strategii 
care să le asigure confortul psihologic. Dar un eveniment 
neplăcut provoacă stări afective negative numai dacă persoana 
se simte responsabilă pentru el. Dacă a fost determinat de factori 
externi, eşecul nu mai aduce prejudicii imaginii de sine. Atri- 
buirea de cauze interne pentru succes şi de cauze externe pentru 
eşec este o modalitate de satisfacere a nevoii de stimă de sine. 
Alti cercetători nu sunt de acord cu astfel de explicații moti- 
vationale ale autocomplezentei şi invocă rațiuni cognitive (de 
exemplu, Sanitioso et al., 1999). Potrivit acestora, atunci când 
întreprind o acțiune, oamenii se aşteaptă de obicei să obțină 

succes şi de aceea ei vor depune efort. După ce au obținut 
succesul, evident că ei îl vor atribui efortului depus. Câtă vreme 
persoana a depus efort, un eventual eşec nu ar putea fi explicat 
decât prin cauze externe. Din această perspectivă, am putea con- 
chide că, în general, sunt atribuite cauze externe doar succeselor 
şi eşecurilor neaşteptate, în timp ce reuşitele şi nereuşitele 
aşteptate sunt explicate prin factori interni. 

Explicatiile cauzale ale rezultatelor obținute de o persoană 
depind în mare măsură de nivelul stimei de sine al acesteia. 
Persoanele cu stimă de sine înaltă au mai multă încredere în 
caracteristicile lor pozitive şi, prin urmare, în posibilitățile lor de 
a reuşi. Situatiile evaluative sunt considerate de ele drept oportu- 
nitáti pentru afirmarea de sine, iar succesul obținut este pus pe 
seama competenţelor şi abilităților lor. Eşecurile acestor persoane 
nu afectează prea mult sentimentul valorii lor, întrucât el este 
atribuit unor factori externi. În conformitate cu reprezentările 
negative pe care le au despre propria persoană, cei cu stimă de 
sine scăzută sunt tentaţi să atribuie succesul unor factori externi 
întâmplători, iar eşecul propriilor inabilitáti şi trăsături. Prin 
urmare, bias-ul de autocomplezentá nu este la fel de prezent la 
cele două categorii de persoane (Blaine şi Crocker, 1993). 


Motivația intra-personalá şi interpersonală 


În cadrul teoriei atribuirii cauzale, Weiner şi colaboratorii săi 
dezvoltă o dublă perspectivă asupra motivatiei: intrapersonală şi 
interpersonală (Weiner, 2000; Weiner, 2005; Hareli şi Weiner, 
2002). Motivația intrapersonalá este reprezentată de gândurile si 
sentimentele autodirijate (expectantele cu privire la rezultatele 
unei acțiuni, stima de sine, sentimentele de vinovăţie şi ruşine), 
iar motivația interpersonală este determinată de gândurile şi 
emoțiile produse de ceilalți (părinți, profesori, colegi). Procesele 
atribuirii cauzale a rezultatelor proprii, dar şi a celorlalți, intră în 
funcțiune numai atunci când aceste rezultate sunt neaşteptate. 

Un elev care are succes şi se aştepta la acest lucru nu se va 
întreba care sunt cauzele succesului, pe când un elev care are un 
eşec neaşteptat va căuta imediat explicaţii cauzale. Atribuirea 
eşecului depinde de mai multe surse: experiențele de succes şi 
eşec anterioare, normele sociale, performanța celorlalți, regulile 
de stabilire a relațiilor cauzale etc. De exemplu, persoana poate 
atribui eşecul sinelui dacă a mai avut eşecuri şi în trecut, dacă 
alții au reuşit la acelaşi tip de sarcină şi dacă are stimă de sine 
negativă (Weiner, 2000). Cele trei proprietăţi ale cauzelor (locul, 
stabilitatea şi controlabilitatea) se reflectă în principalii deter- 
minati ai motivatiei, şi anume, expectanta (probabilitatea subiec- 
tivă a succesului sau eşecului) şi valoarea (consecințele afective 
ale atingerii sau neatingerii scopului) (Weiner, 2005). 

Motivația interpersonalá este determinată de expectantele pe 
care le au ceilalți cu privire la elev. În general, oamenii sunt 
motivati sá actioneze astfel incát sá satisfacá asteptárile celorlalti, 
pentru a obtine recompense si pentru a evita sanctiunile. Íntre 
motivatia intrapersonalá si cea interpersonalá existá inter- 
dependenţă. Reacţiile profesorilor si părinților față de elev 
depind de atribuirile cauzale pe care le fac cu privire la rezul- 
tatele şcolare şi induc astfel acestuia o anumită conduită ulte- 
rioară. De exemplu, dacă un profesor atribuie eşecul unui elev 
lipsei de capacitate şi îşi manifestă îndoială cu privire la 
posibilitățile sale de progres, acesta din urmă poate deduce că 
este vorba despre o cauză stabilă şi necontrolabilă. Dacă însă 
profesorul atribuie eşecul lipsei de efort şi reacționează prin 
responsabilizarea elevului, atunci acesta din urmă îşi va întări 
convingerea că este vorba de o cauză controlabilă (Weiner, 2000). 
Observăm că cele două atribuiri realizate de către profesor au 
efecte diferite asupra motivatiei elevului pentru învăţare. 

Influenţa atribuirii performanţei asupra perceptiilor de sine 


Obţinerea performanțelor individuale şi colective la diverse 
discipline este, in principal, scopul oricărei instituții cu rol 
educativ. Toţi profesorii şi educatorii îşi doresc ca elevii să fie cât 
mai performanti. Însă drumul până la obținerea performanței 
este lung şi presupune parcurgerea mai multor etape: alegerea şi 
inițierea unor acțiuni, mobilizarea resurselor şi investirea efor- 
tului necesar pentru realizarea acțiunilor, perseverenta în sarcină 
atunci când apar obstacole şi dificultăți. Implicarea unei per- 
soane în parcurgerea acestor etape depinde de o multitudine de 
factori individuali şi contextuali. Dintre factorii individuali, ne 
interesează, pentru scopul lucrării de fata, să clarificăm modul în 
care percepția capacității sau a abilității, în cadrul perceptiilor de 
sine, motivează pentru acțiune şi pentru obținerea performanței. 

Cercetătorii din domeniile personalității, motivatiei, dezvol- 
tării şi interacțiunii sociale au studiat factorii care determină 
implicarea persoanei în etapele mai sus menționate şi, dincolo de 
unele divergențe, s-au delimitat două idei asupra cărora există 
acord (Trope, 1983, 1986). Prima dintre ele se referă la faptul cá 
oamenii caută să maximizeze valoarea subiectivă a rezultatelor 
aşteptate, iar a doua susține că valoarea rezultatelor este asociată 
cu sentimentele de stimă personală. Succesul este asociat cu 
sentimente pozitive de mândrie şi satisfacție, în timp ce eşecul 
este asociat cu ruşinea şi nemulțumirea. Însă reuşita sau nere- 
uşita produce mândrie sau ruşine în funcție de tipul de atribuiri 
realizate (Trope, 1983). O persoană va trăi sentimentul de stimă 
numai dacă succesul său este atribuit unor cauze interne stabile, 
cum ar fi capacitatea. 

Şi alti psihologi insistă asupra importanţei pe care o are atri- 
buirea succesului în dezvoltarea perceptiilor privind capacitatea 
(Nicholls, 1979, 1984). Atribuirea succesului capacității sau 
efortului are consecințe atât asupra autoevaluării sinelui, cât şi 

asupra performanțelor. Până în anii '80 au existat numeroase 
dispute cu privire la aceste consecinţe. Unii au susținut că este 
mai bine să obţii o performanţă bună datorită capacității şi lipsei 
de efort, în timp ce alții consideră că este mai bine să ai succes 
pentru că ai depus efort, chiar dacă nivelul capacității este redus 
(Weiner, 1994). Dacă avem în vedere că abilitățile unei persoane 
sunt considerate stabile, iar efortul instabil, discuția cu privire la 
efectele stilurilor atributionale se complică. Caracterul stabil al 
capacităţii (înalte sau scăzute) permite o mai bună predictie cu 
privire la comportament decât instabilitatea efortului. 

Prin urmare, consecinţele atribuirii performanţei mai depind 
şi de alti factori, cum ar fi tipul de teorie implicită cu privire la 
natura abilității sau angajarea morală a persoanei în auto- 
evaluare. Nu toti oamenii au aceleaşi concepții cu privire la 
abilități. Unii cred că anumite atribute personale, precum inteli- 
genta, sunt înnăscute si, deci, nu pot fi schimbate în decursul 
existenţei, in timp ce alții le consideră schimbătoare şi supuse 
dezvoltării (Dweck et al., 1995). Astfel, pentru prima categorie, 
explicarea reusitei pe baza inteligentei are consecinte pozitive 
asupra autoevaluării, în timp ce atribuirea esecului aceleiaşi 
cauze afectează in sens negativ nivelul perceptiilor de sine. Nu 
acelasi lucru se intámplá in cazul celor pentru care inteligenta 
are perspective de dezvoltare. Pentru acestia din urmá, esecul 
pus pe seama unei capacitáti intelectuale mai reduse nu 
afecteazá atát de mult perceptiile de sine intrucát existá convin- 
gerea că prin efort aceasta poate fi dezvoltată. 

Luând în considerare angajarea morală a persoanei în pro- 
cesul autoevaluării, Bernard Weiner (1994) a analizat efectele 
atribuirilor cauzale combinate ale capacității şi efortului şi a 
arătat că eşecul cauzat de lipsa efortului este mai blamabil decât 
cel determinat de lipsa capacității pentru că implică responsa- 
bilitatea. Într-un studiu anterior, a fost evidenţiată implicarea 
morală a subiecților care erau puşi să realizeze evaluarea unor 

elevi, în termeni de recompensă versus pedeapsă (Weiner şi 
Kukla, 1970). Subiectii trebuiau să realizeze evaluarea in mai 
multe condiții experimentale, care descriau elevii prin trei 
variabile: performanța obținută de aceştia (de la excelentă la foarte 
scăzută); nivelul capacității (înalt versus scăzut) şi intensitatea 
efortului depus (ridicată versus scăzută). Evaluarea performan- 
telor elevilor descrisi prin cele trei variabile s-a realizat pe o scală 
de la +5 (recompensă maximă) la -5 (pedeapsă maximă). Aşa 
cum era şi firesc, rezultatele studiului arată că, în general, perfor- 
mantele cele mai înalte sunt cele mai recompensate si cele 
scăzute sunt cele mai pedepsite. Luând în calcul însă şi celelalte 
variabile (capacitatea şi efortul), s-a constatat că cel mai înalt 
recompensati au fost elevii din situația de succes care erau 
descrişi cu abilitate scăzută, dar care au depus efort intens. Cel 
mai puternic pedepsiţi au fost elevii din situația de eşec care 
aveau un nivel înalt al capacității, dar care nu au depus efort. 

O concluzie generală ar putea fi aceea că eşecul atribuit lipsei 
de efort este puternic pedepsit, iar cel atribuit lipsei de capacitate 
este mai putin pedepsit sau chiar deloc. Weiner explică aceste 
rezultate prin faptul că lipsa de efort se asociază cu lipsa 
responsabilitátii, în timp ce lipsa capacității nu poate fi imputată 
persoanei, deoarece nu este controlabilă. Figura nr. 5.1. 
evidențiază modul în care s-ar putea explica judecátile severe 
sau îngăduitoare ale evaluatorilor din situațiile de eşec. 

Cauză 
controlabilă 
Elevul este 
responsabil 


Capacitate Cauză 
scăzută necontrolabilă 
Boo ia cd i Elevul nu este 


Figura nr. 5.1. Evolutia judecatilor de evaluare in situatia de esec 
la o sarcină şcolară (Weiner, 1994, p. 165). 


Acest pattern de evaluare a fost prezent atunci când alții au 
fost puşi să aprecieze elevul, în funcție de cauzele perfor- 
mantelor sale. Care vor fi consecințele atribuirilor cauzale când 
evaluarea performanţelor se face de către persoana însăşi? Dacă, 
aşa cum am constatat în cazul evaluărilor celorlalți, efortul este 
apreciat pozitiv, de ce în general elevii şi studenţii nu vor să 
recunoască că au muncit din greu pentru obținerea unei perfor- 
mante înalte? Pentru a nu fi pedepsiţi de profesori, ei susțin cá 
au depus efort, dar, în acelaşi timp, fata de colegii lor trebuie să 
ascundă într-o oarecare măsură că au muncit foarte mult, ca, în 
eventualitatea unui eşec, acesta din urmă să nu fie atribuit lipsei 
de capacitate (Weiner, 1994). Această tendință se poate explica 

prin faptul că, în general, abilitățile intelectuale şi, în particular, 
inteligenţa, sunt atribute puternic valorizate şi apreciate social. 

Toate strategiile de autoprezentare atributivă au la bază 
obținerea unei imagini de sine favorabile, a aprobării şi aprecierii 
celorlalți. Juvonen (1996) a studiat tacticile pe care le folosesc 
adolescenţii în managementul impresiilor, atunci când explică 
propriile realizări şcolare. Explicatiile date de aceştia colegilor 
sunt diferite de cele oferite părinţilor şi profesorilor. Ei le spun 
adulților că succesul a fost determinat de efortul intens depus, 
iar eşecul de faptul că nu au putut face mai mult. Colegilor însă 
le prezintă succesul propriu ca fiind datorat capacităților lor, în 
timp ce eşecul este atribut faptului că nu au muncit destul. În 
general, nivelul performanţei obținute de un elev are valoare 
diagnostică pentru nivelul capacităţii intelectuale şi, de aceea, 
nivelul scăzut al performanței este perceput ca o amenințare a 
valorii personale şi sociale (Wood şi Bandura, 1989). Angajarea 
unui efort intens pentru obținerea unei performanţe este, de ase- 
menea, percepută în sensul negativ, deoarece este asociată cu 
lipsa capacității. 

Cunoaşterea mecanismelor atribuirii performanței este impor- 
tantă pentru înțelegerea modului în care aceasta influențează 
percepțiile de sine, expectantele şi, în final, acțiunea (Weiner, 
2010). Perceptiile proprii cu privire la competenţă şi autoefica- 
citate pot fi modificate prin schimbarea stilului atributiv (a se 
vedea şi Gherasim şi Butnaru, 2013). De asemenea, atribuirile 
frecvente ale succeselor obținute capacității pot schimba per- 
ceptia asupra acesteia prin modificarea teoriilor implicite ale 
persoanei. 


5.2.2. Modelul fundamentat pe schemele de sine 


În articolul din 1977, Markus a evidenţiat schemele de sine, pe 
care le-am prezentat succint în al doilea capitol al acestei lucrări, 
folosind o procedură cunoscută în psihologia cognitivă. Intr-o 

primă etapă a cercetării, au fost utilizate liste de adjective şi scale 
de diferenţiere semantică pe dimensiunea independentá/ 
dependenţă, pe baza cărora au fost selectate grupurile de 
subiecți: schematici (subiecţi fie independenți, fie dependenți) şi 
aschematici (nici independenţi, nici dependenţi). Subiectii consi- 
derati independenţi se autodefineau mai mult prin caracteristici 
asociate independenţei (nonconformist, inițiator, rapid în decizie 
etc.), iar cei dependenţi se defineau prin caracteristici relevante 
în acest sens (conformist, dependent de ceilalți, lipsit de inițiativă 
etc.). Subiectii aschematici erau cei care se autodefineau prin alte 
caracteristici, nerelevante pentru dimensiunea luată în discuție 
(de exemplu, această dimensiune nu era considerată importantă 
pentru autodefinirea lor). 


Rolul schemelor de sine în prelucrarea informaţiei 


Pentru a evidentia influența schemelor de sine în tratamentul 
informației, în a doua fază a cercetării au fost prezentate subiec- 
tilor trei sarcini cognitive: realizarea de judecăți autodescriptive, 
evocarea unor comportamente trecute şi predicția propriului comporta- 
ment în viitor. Rezultatele arată că la toate aceste sarcini subiecții 
schematici diferă în mod semnificativ de cei aschematici. Cei 
schematici independenți îşi atribuie mai multe adjective asociate 
cu independenţa decât celelalte grupuri, prelucrează mai repede 
informația referitoare la această dimensiune a personalității şi 
apreciază cu o mai mare probabilitate că vor adopta în viitor 
comportamente ilustrative pentru independență. Subiectii 
dependenţi prelucrează mai repede informația referitoare la 
dependenţă şi apreciază cu o mai mare probabilitate că vor 
adopta în viitor comportamente de dependenţă. Subiectii din 
grupul aschematici nu fac nici o deosebire între stimulii referitori 
la independenţă şi cei legati de dependenţă, deci nu manifestă 
nici o tendință de generalizare a cunoştinţelor pe dimensiunea 
dependenţă / independenţă. 

Într-o a doua cercetare, prezentată în acelaşi articol, Markus 
studiază diferențele interindividuale manifestate în selecția şi 
interpretarea informaţiei despre sine, în funcție de prezența sau 
absența schemelor de sine. Obiectivul cercetării era de a evalua 
impactul unei informaţii noi care vine în contradicție cu o 
schemă de sine deja existentă. Subiectilor (schematici şi aschema- 
tici) li se prezenta o informație care era discordantă cu schema de 
sine deja pusă în evidenţă în prima cercetare. De exemplu, inde- 
pendentilor li se spunea cá au obținut un scor mare la un test de 
sugestibilitate (fapt care contravine imaginii lor de inde- 
pendenti), iar dependentilor li se spunea că testul a arătat că nu 
sunt sugestibili. Ipoteza a fost aceea că subiecţii schematici vor 
refuza să accepte această informație, în timp ce aschematicii îi 
vor acorda mai mult credit. Rezultatele au confirmat ipoteza, dar 
au pus în evidenţă şi alte aspecte interesante. Timpii de latentá a 
reacțiilor fata de cuvintele autodescriptive ,dependentá" si 
,independentá" au fost mai lungi în această cercetare decât în 
prima, când schema de sine nu a fost contrazisă. Acest efect pare 
să fie determinat de informația contra-schematică, inconsistentă 
cu schema existentă. 

Rezultatele obținute pledează pentru existența şi funcționarea 
schemelor de sine. Subiectii schematici pe o anumită dimensiune 
au o imagine de sine bine structurată în această direcție, dis- 
punând de o mai mare stabilitate în adoptarea comportamentelor 
corespunzătoare. De asemenea, la ei apare o concordanță mai 
mare între autodescrieri şi comportamentele adoptate. Dimpo- 
trivă, subiecții care nu dispun de scheme de sine bine definite 
sunt mai inconstanti în conduita lor de la o situaţie la alta. 
Prezenţa schemelor de sine explică diferențele dintre oameni 
privind modul de selecție şi prelucrare a informațiilor referitoare 
la sine. 

Teoria schemei de sine pune în discuţie unele dintre tezele 
susținute de teoriile autoperceptiei şi autoatribuirii (Brehm şi 

Kassin, 1990). Potrivit teoriei autoperceptiei a lui Bem (1972), noi 
inferăm stările şi dispoziţiile noastre interne pornind de la 
observarea propriilor acțiuni. Însă această asumptie ar 
presupune cá orice schimbare de comportament ar trebui sá 
conducă la o schimbare a imaginii despre noi înşine, lucru care 
nu se întâmplă în realitate. Dacă ne ştim persoane timide şi se 
întâmplă să avem curajul uneori să ne exprimăm în public, nu 
însemnă că după aceea ne schimbăm reprezentarea pe care o 
aveam anterior despre sine (aceea de persoană timidă). Acest 
fapt se explică prin existența unei scheme de sine privind 
timiditatea, deja bine structurată, iar informaţia contradictorie 
despre noul comportament este respinsă. Prin urmare, am putea 
reconsidera teoria autoperceptiei, afirmând cá, în definirea 
stărilor şi dispoziţiilor interne, oamenii iau în considerare 
comportamentele lor numai dacă acestea sunt în acord cu 
generalizările pe care ei le au despre ei înşişi, adică cu schemele 
lor de sine. 

Prezenţa la nivelul conceptului de sine a unor structuri de 
cunoştinţe elaborate pentru anumite dimensiuni sau domenii ale 
realității individului influențează, după cum am arătat mai sus, 
prelucrarea informaţiei despre sine, iar comportamentul este 
adesea în concordanţă cu aceste prelucrări. O altă cercetare reali- 
zată de Markus şi colaboratorii săi (1982) a pus în evidenţă dife- 
rente semnificative între performanţele cognitive ale subiecților 
în funcție de modul de structurare a cunoştinţelor despre 
propriul gen. Prezenţa unei scheme de sine de gen, care influen- 
teazá tratamentul informaţiei despre sine şi despre ceilalți, a fost 
verificată şi de alte cercetări. Rezultatele acestora au arătat că 
schema de gen este foarte rezistentă la informația contradictorie 
şi se constituie într-un important pol de organizare a conceptului 
de sine (Lipsitz Bem, 1981; Durand Delvigne, 1989). Persoanele 
care sunt schematice pe o dimensiune pot fi considerate 
„experte” în acest domeniu şi capabile să sesizeze şi să memo- 

reze mai bine detaliile comportamentelor specifice schemei pe 
care o au (Kunda, 1999), iar comportamentele se conformează 
acestor structuri stabile. 

Explicarea organizării sinelui prin intermediul schemelor 
cognitive, precum şi supoziţia că aceste scheme influențează 
prelucrarea informaţiei despre sine şi despre altul suportă o serie 
de critici. O primă critică ar fi aceea că nu există o explicație clară 
privind modul în care devenim ,,experti” într-un domeniu: 
suntem experti într-un domeniu pentru cá avem deja formată o 
schemă de sine şi avem cunoştinţe elaborate în acel domeniu, sau 
ne structurăm treptat o schemă de sine pentru că suntem experți 
într-un domeniu? De exemplu, un copil poate fi preocupat de un 
domeniu pentru că părinţii sau profesorii accentuează informația 
specifică acelui domeniu şi apoi, devenind „expert”, îşi asumă 
această ,competentá", o generalizează, elaborând o schemă de 
sine. Însă o persoană poate dezvolta întâi o schemă de sine care-i 
va orienta interesul spre domeniul vizat, alimentând în felul 
acesta autocunoaşterea pe această dimensiune. O altă critică se 
referă la modul în care este reprezentat sinele în memorie. Nu se 
ştie dacă acesta este o componentă a rețelei mnezice, fiind legată 
de alti factori cognitivi sau este o structură extinsă care rezumă, 
de fapt, toate informațiile din memorie. Markus şi Sentis (1982) 
susțineau ideea unui concept de sine care este reprezentat la 
nivelul memoriei ca o structură separată de cunoştinţe legate mai 
puternic sau mai slab de alte concepte. 

O ultimă critică, importantă pentru înțelegerea rolului con- 
ceptiilor de sine în orientarea gândurilor şi motivelor de acțiune, 
este cea referitoare la rezistența schemelor de sine fata de infor- 
matia care vine să le contrazică. Această concepție ne duce cu 
gândul la un sine incapabil de schimbare şi, prin urmare, ea 
trebuie clarificată. Concilierea între concepția unui sine stabil şi 
cea a unui sine emergent este posibilă dacă acceptăm natura 
duală a conceptului de sine. Markus şi Kunda (1986) au 

demonstrat experimental că structurile conceptului de sine sunt 
mai stabile sau mai schimbătoare în funcție de gradul de 
accesibilitate al acestora. Astfel, unele concepții de sine sunt mai 
importante în autodefinire, iar accesul la ele este mai frecvent, în 
timp ce activarea altora este mai rară şi depinde de stările 
afective ale subiectului sau de diverse contexte. Conceptiile de 
sine cronic accesibile (de exemplu, schemele de sine) sunt 
responsabile de comportamentele tipice ale persoanei, celelalte 
reprezentând adaptări ale acestora la diverse situații. 


Caracterul prescriptiv al schemelor de sine 


Prezenţa schemelor de sine influențează procesarea infor- 
matiei despre sine în prezent, gândurile persoanei privind 
evoluţia sa în viitor şi comportamentele pe care le va adopta. 
Activarea unor posibile euri dorite sau, dimpotrivă, temute, o 
ghidează în alegerea strategiilor şi a acțiunilor necesare realizării 
unor sarcini (Markus şi Nurius, 1986). Astfel, reprezentările de 
sine devin suportul cognitiv al motivatiei pentru diverse 
activități. De exemplu, existența unei scheme de sine a succesului 
în memoria autobiografică a elevului determină activarea unor 
expectante pozitive cu privire la comportamentele acestuia în 
context şcolar (Martinot, 1995; Monteil, 1998). Prin urmare, 
inițierea, realizarea şi susținerea unor activități şcolare pe baza 
acestor reprezentări cognitive vor fi mai probabile în aceste 
situaţii. Elevii care nu posedă o schemă a succesului şcolar nu 
sunt neapărat mai putin capabili pentru acest domeniu, dar 
neavând un motor intern care să îi stimuleze (de exemplu, repre- 
zentări cognitive ale propriului succes academic), au nevoie de 
stimulare extrinsecă, de constrângeri, de cineva din exterior care 
să-i ajute în structurarea sarcinii şi în găsirea strategiilor 
adecvate pentru rezolvarea ei. 

Ruvolo şi Markus (1992) au evidenţiat calitatea de resurse 
motivationale a eurilor posibile, prin inducerea experimentală a 

unei imagini a succesului sau a eşecului individual în viitor, 
înainte ca subiecții să fie implicați în rezolvarea unor sarcini 
specifice. Rezultatele au arătat că performanţele obținute, 
precum şi atitudinile lor fata de aceste sarcini au fost influențate 
de tipul de imagerie indusă. În situația de imaginare a 
succesului, performanţele subiecților în sarcină au fost mai mari 
decât în condiţia de inducere a imaginii eşecului. În plus, 
subiecţii care s-au imaginat în situația de succes şi au obținut 
performante înalte activează mult mai repede posibile imagini 
de sine pozitive şi resping informaţiile negative despre sine în 
viitor. Prin contrast, pentru cei care au proiectat o imagine a 
eşecului, accesul la variate euri posibile pozitive a fost mai lent, 
în timp ce activarea celor negative a fost mai rapidă. 

Într-un studiu empiric, Cross şi Markus (1994) încearcă să 
surprindă mecanismele prin care o schemă de sine influențează 
performanţa într-o sarcină specifică. Ipoteza cercetării era aceea 
că subiecţii schematici într-un anumit domeniu posedă euri 
posibile mai elaborate decât aschematicii. Ei pot anticipa mult 
mai repede comportamentele pe care le vor adopta atunci când 
se confruntă cu o sarcină specifică domeniului. Aschematicii au 
reprezentări vagi despre sine şi activează mult mai lent eurile 
posibile legate de dimensiunea vizată. Autoarele au selectat 
subiecți cu abilități echivalente pentru rezolvarea de probleme 
logice, dar care erau diferiți în ceea ce priveşte autoatribuirea 
acestei abilități: unii considerau că abilitatea este puternic auto- 
definitorie (schematicii), iar alții nu se autodefineau prin aceasta 
caracteristică (aschematicii). 

A fost studiată performanța subiecților la sarcini logice şi 
activarea eurilor posibile legate de caracteristica „bun la logică” 
la cele două grupuri. Nu s-au obținut diferențe semnificative în 
ceea ce priveşte performanţa la sarcina de logică, dar au existat 
diferenţe în viteza cu care subiecții şi-au atribuit caracteristicile 
posibile pentru sine în viitor. De exemplu, subiecții schematici îşi 

atribuie mai rapid trăsături pozitive legate de raționalitate şi 
întârzie în atribuirea caracteristicilor negative. Aschematicii îşi 
atribuie mai rapid caracteristici negative legate de logică decât 
schematicii. Activarea imediată a concepțiilor de sine negative la 
aschematici poate avea efecte importante asupra performanţei 
lor viitoare în domeniu. Dacă nu există factori externi care să 
stimuleze elaborarea de strategii pentru rezolvarea sarcinii, 
aschematicii au dificultăți în menţinerea performanței, chiar dacă 
ei posedă abilitățile necesare. Prezența schemei de sine în dome- 
niul problemelor logice îi determină pe subiecți să evalueze 
imediat sarcina dată şi să mobilizeze judicios strategiile 
adecvate. Figura nr. 5.2. ilustrează modul în care schemele de 
sine furnizează persoanei o bază de cunoaştere a propriilor 
abilități şi imaginarea unor posibile euri în viitor. Acestea din 
urmă reprezintă un important mobil al acțiunii. Sarcinile şi 
activitățile relevante pentru un domeniu reprezintă oportunități 
pentru activarea schemelor de sine şi îi determină pe schematici 
să transforme posibilitatea în realitate. Dacă o sarcină activează o 
anumită schemă de sine, prezența acestei scheme în memoria de 
lucru facilitează organizarea strategiilor de rezolvare a sarcinii. 


Schemă de sine 
într-un domeniu 


Dezvoltarea şi 
activarea eurilor 
posibile 


Gânduri şi 
sentimente relevante 
pentru sarcină 


Performanta 


Atribute, 
abilitati pentru 


domeniu 


Figura nr. 5.2. Reprezentarea relatiei dintre abilitati, scheme de sine, 
euri posibile si performanta (Cross si Markus, 1994, p. 425) 

Introducerea conceptului de schemă de sine în abordarea 
motivatiei şcolare permite integrarea a două perspective teore- 
tice care explică procesul de învățare la elevi: cea cognitivă, care 
insistă pe rolul cunoştinţelor conceptuale şi metacognitive ale 
elevului, pe procesele şi strategiile de cunoaştere şi pe perfor- 
mantele şcolare, şi cea motivationald, care supralicitează rolul 
convingerilor elevului, a strategiilor de motivare şi a implicării 
active a acestuia în obținerea performanței. Cele două pers- 
pective nu se exclud reciproc, iar analiza lor într-un model 
integrat permite evidenţierea rolului central pe care îl are sinele 
în semnificarea tuturor factorilor implicați în realizarea şcolară. 
Garcia şi Pintrich (1994) propun un astfel de model al auto- 
reglării învăţării şcolare care reuneşte cunoştinţele, convingerile, 
strategiile şi rezultatele elevilor şi în care acordă schemelor de 
sine un rol explicativ important. Opţiunea celor doi autori 
pentru această abordare a fost justificată prin următoarele 
argumente: 

- convingerile şi evaluările sinelui sunt autoreglatori impor- 
tanti ai comportamentelor şi performanței; 

- structura multidimensională a schemelor de sine permite 
activarea acestora în funcţie de varietatea situațiilor şcolare şi 
de interpretarea diferențiată a fiecărui context, păstrând în 
acelaşi timp şi stabilitatea şi continuitatea intraindividuală; 

- ca structură organizată de cunoştinţe, schema de sine poate 
semnifica o rețea care cuprinde mai multe convingeri motiva- 
tionale subordonate; 

- schemele de sine cuprind planurile acțiunilor, dar şi mo- 
durile prin care aceste planuri pot fi realizate. 

În concluzie, caracterul descriptiv şi prescriptiv al schemelor 
explică modul de transpunere a concepțiilor despre sine, din 
intenție în acțiune. Carver şi Scheier (1990) au realizat o distincție 
dintre structurile cognitive implicate în percepția, construcția şi 
interpretarea informațiilor şi structurile cognitive care sunt 

stocate în memorie sub forma prescriptiilor pentru acțiune. De 
exemplu, schema de realizare şcolară cuprinde atât convingerile 
elevului cu privire la ceea ce este şi poate (de exemplu, capacități, 
efort, posibilități de acțiune), cât şi strategiile necesare pentru 
atingerea unor rezultate, în concordanţă cu aceste convingeri. 


5.2.3. Motivația derivată din competență si autoeficacitate 


Explicarea motivatiei şcolare pornind de la nevoia de 
realizare, aşa cum a fost ea definită de McClelland (1987), a creat 
numeroase confuzii în câmpul cercetării, deoarece conceptul de 
,realizare" nu a fost clar definit şi operationalizat. Teoreticienii 
recenti din domeniu consideră că termenul de , competentá" este 
mai potrivit pentru a desemna nucleul a ceea ce inseamná de 
fapt realizarea (Deci si Ryan, 1991; Elliot si Dweck, 2005). Din 
aceastá nouá perspectivá, putem afirma cá un comportament 
este motivat de nevoia unei persoane de a deveni competentá 
sau de dorinta sa de a evita incompetenta. Ín domeniul concret al 
cercetárii competenta poate fi másuratá la niveluri diferite, 
mergând de la indicatorii de realizare a unei acțiuni până la 
rezultatele specifice, cum ar fi notele de la şcoală, scorurile la un 
test de inteligență sau nivelul de măiestrie a execuţiei unei 
sarcini (Elliot şi Dweck, 2005). Însă oamenii nu posedă de fiecare 
dată o măsură obiectivă a competenţelor lor şi de aceea, pentru 
motivarea comportamentelor, contează percepțiile pe care le au 
cu privire la aceste competente. Dacă în confruntarea sa cu o 
sarcină elevul se percepe ca fiind competent sau capabil să 
dezvolte competenţă pentru a atinge un anumit nivel de perfor- 
mantá, el se va angaja în realizarea ei, dar dacă anticipează 
incompetenta, nivelul său de angajare va fi redus. Motivarea 
comportamentului de nevoia de competenţă şi de cea de evitare 
a incompetentei a fost susținută şi de Susan Harter (1982, 1993, 
1998). Ea a arătat că elevii sunt mai orientati intrinsec spre 

domeniile în care se percep ca fiind competenti decât în cele în 
care ar putea dovedi incompetenta. 

O contribuție importantă în cercetarea perceptiilor competen- 
tei şi eficacitátii, în raport cu motivația şi performanța şcolară, a 
avut-o teoria autoeficacitátii a lui Bandura (1977). Autorul a 
dezvoltat o nouă perspectivă teoretică în cadrul teoriilor învățării 
insistând pe implicarea conştientă a celui care învață în reglarea 
propriilor comportamente. Din perspectivă behavioristă, reglarea 
unui comportament se produce automat, pe baza consecințelor 
sale şi fără implicarea conştientă a subiectului. Însă omul este o 
ființă autoreflexivă care evaluează şi interpretează consecințele 
propriului comportament, iar aceste procese cognitive la rândul 
lor au efecte asupra pattern-urilor comportamentale ulterioare. 
Gândurile şi convingerile cu privire la programul întăririlor au o 
influență mai importantă asupra comportamentului decât înseşi 
întăririle. 

Aşa cum am argumentat şi în capitolul destinat tratării auto- 
eficacitátii percepute, aceasta are un rol esenţial în autoreglarea 
motivatiei şi a performanțelor. Introducerea acestui construct a 
permis o analiză mai detaliată a modului în care sunt relationate 
expectantele cu privire la rezultate şi capacitatea de a exercita 
controlul personal în obținerea acestora. Cei mai multi dintre 
teoreticienii din domeniul autoreglării încadrează teoria auto- 
eficacitátii în rândul teoriilor motivationale care pun accentul pe 
rolul expectantelor în determinarea comportamentului si perfor- 
mantei. Unii autori consideră cá putem include în această cate- 
gorie şi teoria controlului, teoria expectantá-valoare sau teoria 
atribuirii cauzale (Eccles şi Wigfield, 2002). Din această pers- 
pectivă, motivația de a iniția şi realiza un comportament se 
bazează pe reprezentările cognitive cu privire la acțiunile orien- 
tate spre scop. Dar există două categorii de expectante care 
motivează şi reglează comportamentul persoanei. Pe de o parte, 
acționează expectantele privind rezultatele, care motivează ale- 


154 


Motivația si autoreglarea învăţării din perspectiva teoriilor sinelui 


gerea şi inițierea unei acțiuni. Pe de altă parte, intervin 
expectantele privind autoeficacitatea, care susțin efortul necesar, 
mobilizează resursele şi menţin subiectul în sarcină, în pofida 
dificultăților întâmpinate. De asemenea, autoreglarea comporta- 
mentului este determinată de reprezentările cognitive ale 
scopurilor si de autoevaluarea performantei prin raportarea la 
standardele interne ale persoanei (Bandura, 1977). Succesul unei 
activitáti este evaluat prin raportare la scopurile si aspiratiile 
proprii, iar discrepanta dintre rezultate si standarde poate 
actiona ca factor motivator (Higgins, 1987). 


5.3. Rolul conceptului de sine în autoreglarea 
performanţei 


Nu ne propunem o trecere în revistă a tuturor teoriilor 
autoreglárii, ci o prezentare a acelor modele care ar putea explica 
mecanismele pe care se bazează relația dintre conceptul de sine 
şi motivația şcolară. Preocupările din domeniul educației pentru 
reconsiderarea teoriilor sinelui în contextul învățării au fost 
stimulate de predominanta, în anii '50 şi '60, a tendințelor beha- 
vioriste care au supralicitat rolul factorilor exteriori, reducând 
persoana care învață la un simplu automat. Psihologii feno- 
menologi au considerat însă că percepțiile şi emoțiile legate de 
sine sunt realități care influențează alegerea unei activități, 
angajarea cognitivă şi perseverenta elevului în învățare, iar 
factorii de mediu îşi exercită acțiunea numai după ce sunt trecuți 
prin filtrul conştiinţei persoanei. În această optică, studierea 
motivatiei pentru învățare si a performanţei şcolare ar trebui să 
pună accentul mai mult pe persoană şi pe ceea ce crede ea despre 
sine şi lume, decât pe aspectele tehnice şi organizaționale ale 
sistemului educativ (McCombs, 2001). Din punctul de vedere al 
autoarei, formarea capacităţilor de autoreglare a învăţării la elevi 
este legată de dezvoltarea structurilor de cunoaştere ale sinelui, 

de procesele de conştientizare de sine, automonitorizare, auto- 
reflecţie şi autoevaluare, precum şi de concepția unui sine ca 
agent al acţiunii. 

Din perspectiva teoriei sociocognitive, autoreglarea este o 
consecință a posibilităților de autodeterminare ale ființei umane 
şi se referă la implicarea acesteia în controlul propriului 
comportament, ținând cont în acelaşi timp şi de stimulii externi. 
Bandura (1977) susține că există două direcţii de explicare a 
mecanismelor care stau la baza reglării comportamentale: una 
care susține că achiziționarea şi reglarea comportamentului se 
sprijină pe mecanisme cognitive (teoriile cognitive) şi alta care 
accentuează pe rolul performanţelor obținute în întărirea si 
schimbarea comportamentelor (teoriile behavioriste). Prima 
direcție insistă pe caracterul intentional al autoreglării, în timp ce 
a doua include şi autoreglarea reflexă. Teoria lui Bandura 
reuneşte cele două orientări într-una singură. În noua viziune, 
comportamentul este reglat pe baza cognitiilor şi credințelor 
despre sine, influențate la rândul lor de consecințele comporta- 
mentelor anterioare, dar şi de informaţii provenite de la alte 
surse. Prin urmare, putem vorbi de două tipuri de consecinţe ale 
comportamentelor adoptate: rezultate obiective şi reacții auto- 
evaluative fata de rezultate (Bandura, 1997). De exemplu, un 
comportament urmat de succes (rezultat obiectiv) poate să nu se 
repete dacă persoana crede (bazându-se şi pe alte surse) că el nu 
va mai fi recompensat în viitor. În acest caz, succesul este evaluat 
din perspectiva nevoilor personale şi nu din perspectivă obiec- 
tivă. Astfel, aceeaşi consecință a unui comportament poate 
influența în mod diferit incidența ulterioară a acestuia, în funcție 
de evaluările şi interpretările persoanei. Dacă rezultatele obti- 
nute în urma unei acțiuni sunt atribuite întâmplării şi nu capa- 
citátii sau eforturilor personale, ele nu vor întări comporta- 
mentul ulterior. 

Este evident că nici behavioriştii nu exclud interacțiunea 
dintre persoană şi factorii de mediu în determinarea comporta- 
mentului, numai că ei accentuează pe rolul acestora din urmă în 
determinarea acțiunii, fără a lua în seamă faptul că persoana are 
capacitatea de a crea situații de mediu care să-i fie favorabile sau 
de a respinge acei factori care o dezavantajează. 

Vom dezvolta în cele ce urmează perspectiva cognitivă asupra 
autoreglării, urmată de prezentarea abordării sociocognitive. 


5.3.1. Perspectiva cognitivă asupra autoreglárii 


Cercetătorii din domeniul cognitiei sociale, preocupați de 
explicarea autoreglării, au insistat pe caracterul intentional al 
acestui proces şi pe implicarea conceptului de sine. Ei au consi- 
derat că reprezentările despre sine se constituie în reglatori 
importanți ai comportamentului. Chiar dacă nu este exclusă 
influența altor variabile în determinarea comportamentelor 
noastre, cum ar fi mediul social şi cultural, nevoile personale sau 
stările emoționale, interpretarea lor se face întotdeauna prin 
referire la sine (Markus si Wurf, 1987). De exemplu, o apreciere 
negativă care vine din exterior nu va avea aceleaşi efecte asupra 
unei persoane cu o imagine de sine pozitivă sau asupra uneia 
care se valorizează negativ. Prin urmare, ceea ce credem şi 
simțim despre sine influențează prelucrarea informaţiei şi regla- 
rea comportamentală. Markus si Wurf (1987) disting trei 
componente importante ale autoreglării, care se regăsesc în cele 
mai multe dintre studiile şi cercetările cu privire la acest subiect: 
stabilirea scopurilor, planificarea şi organizarea acțiunii şi ciclul 
cibernetic al comportamentului. 

Carver şi Scheier (1982/1999) au propus un model ciclic al 
autoreglării comportamentale în care sinele are un rol central. 
Deşi nu este vorba despre o teorie pur cognitivă, autorii au tratat 
autoreglarea în acest cadru, deoarece ea este legată de 
următoarele asumptii ale psihologiei cognitive privind existența 

şi elaborarea schemelor de sine implicate în funcționarea ființei 

umane (Scheier şi Carver, 1988): 

- Oamenii tind să pună ordine în experiențele şi informațiile 
deținute, pe baza regularitátilor pe care le-au întâlnit in 
decursul vieţii; 

- Această ordine se exprimă printr-o organizare schematică la 
nivelul memoriei; 

- Odată dezvoltată, structura de la nivelul memoriei va fi 
folosită pentru recunoaşterea, înţelegerea şi interpretarea 
noilor evenimente şi experienţe. 

Aşa cum am mai menționat, schemele cognitive de la nivelul 
memoriei conțin şi informații cu privire la comportamente 
(scopuri sau obiective comportamentale şi standarde de perfor- 
mantá). Prin evidențierea elementelor prescriptive din cadrul 
schemelor de sine, Scheier şi Carver (1988) realizează o punte de 
legătură între cognitie şi comportament. Într-un alt studiu, ei 
susțin că orice comportament uman este orientat spre un scop 
sau obiectiv reprezentat mintal şi este o consecinţă a unui sistem 
intern de autoreglare, inerent ființei umane (Carver şi Scheier, 
1990). Din perspectivă cognitivă, motivaţia realizării unui 
comportament îşi are rădăcina în activitățile cognitive ale indi- 
vidului: reprezentarea cognitivă a consecinţelor unui comporta- 
ment, reprezentarea rezultatelor obținute, stabilirea unor 
scopuri, autoevaluarea, crearea expectantelor potrivit cărora 
acționând într-un anume fel se pot obține anumite rezultate. 

Modelul autoreglării propus de cei doi autori are la bază prin- 
cipiile controlului sau ale feedback-ului din sistemele cibernetice. 
Într-un ciclu cibernetic al autoreglării comportamentului 
(denumit buclă de feedback) putem include următoarele etape: (1) 
observarea unei stări prezente, (2) compararea valorii stării 
prezente cu o valoare de referință (standard) şi (3) producerea 
unei reacții (cognitive, emoționale sau comportamentale) pentru 
a diminua eventuala discrepantá dintre starea prezentă si 

standard. Reacţia sau comportamentul produs nu acționează 
direct asupra discrepantei, ci indirect, prin impactul pe care îl are 
asupra mediului extern. Schimbarea condițiilor de mediu con- 
duce la o nouă percepție, care este iarăşi comparată cu valoarea 
de referință şi ciclul autoreglării continuă (Carver şi Scheier, 
1982/1999). Evaluarea se face prin raportare la un standard per- 
sonal, fixat la nivelul memoriei, sau la un standard exterior, 
impus de o comparatie cu ceilalti. Dacá un comportament este 
foarte diferit de standardele pe care le are persoana, ea va 
actiona prin schimbarea comportamentului sau prin schimbarea 
perceptiei pe care o are asupra acelui comportament. 


5.3.2. Locul sinelui în cadrul modelului cognitivist al autoreglárii 


La o primă vedere, rolul concepțiilor despre sine în cadrul 
modelului cognitivist nu este evident. Mecanismul reglării pare 
mai curând un act automat, asemănător cu cel din cadrul 
sistemelor cibernetice. Însă apariția unei discrepanțe între 
rezultatele unui comportament şi un standard nu conduce 
automat la implicarea în acțiuni autoreglatorii. Este important ca 
această discrepantá să fie percepută ca atare de subiect. Anga- 
jarea în ajustarea comportamentului depinde şi de expectantele 
persoanei cu privire la capacitatea sa de a atinge standardul 
(Carver şi Scheier, 1982/1999). Cei doi autori susțin că auto- 
reglarea este mai eficientă atunci când subiectul îşi concentrează 
atenţia asupra lui însuşi, este puternic implicat şi exercită un 
control asupra acțiunilor sale. De exemplu, în cazul activității de 
învățare şcolară, elevul are stabilite anumite standarde. Când 
rezultatele învăţării nu corespund obiectivelor fixate, elevul îşi 
analizează acțiunile desfăşurate pentru a identifica eventualele 
erori şi ameliorárile care se impun. Dacă şi expectantele privind 
capacitățile sale de a atinge obiectivul dorit sunt favorabile, el se 
va angaja în adaptarea comportamentelor de învățare. 
Dimpotrivă, dacă elevul apreciază că posibilitățile sale de a 

obține rezultatul aşteptat sunt reduse, autoreglarea comporta- 
mentală este întreruptă, activitatea fiind abandonată. Un elev, 
care are expectante pozitive cu privire la performanțele pe care 
ar putea să le obțină la o anumită disciplină, nu va abandona 
învățarea atunci când întâmpină anumite dificultăți, ci va perse- 
vera prin adoptarea unor noi strategii care să îndepărteze 
obstacolele întâlnite. În Figura nr. 5.3. sunt reprezentate ele- 
mentele procesului de autoreglare cu evidenţierea rolului pe care 
îl are încrederea în sine în cadrul acestui sistem. 

Câteva întrebări sunt necesare pentru a clarifica acest model 
al autoreglării. De unde ne vin standardele sau valorile de 
referință? Cum poate fi diminuată discrepanta dintre comporta- 
mente şi standarde? Care este rolul condiţiilor externe în 
autoreglare? Pentru a răspunde acestor întrebări vom dezvolta si 
concepția sociocognitivă asupra autoreglării, care nu exclude 
modelul prezentat mai sus, ci mai degrabă îl completează, luând 
în discuţie şi factorii sociali. 


Activitate orientată Dificultăţi, Atingerea 
Autoreglare spre atingerea unui obstacole scopului 
scop întâlnite? 


Da 


Întrerupere activităţii şi 
evaluarea rezultatelor aşteptate 


Da 


Incredere în 
sine 


Nu 


Renuntare, lipsă de 
angajare 


Figura nr. 5.3. Autoreglarea comportamentului orientat spre atingerea 
unui scop sau obiectiv (Carver si Scheier, 1990, p. 23) 

5.3.3. Perspectiva sociocognitiva asupra autoreglárii 


Abordarea sociocognitivă a autoreglării are meritul de a fi 
preluat elementele modelului cibernetic pe care le-a reintegrat 
într-o elaborare mai complexă. Potrivit acesteia, autoreglarea nu 
se bazează doar pe reducerea unei discrepanțe dintre o stare pre- 
zentă şi o valoare de referință (bucla de feedback negativ), ci şi 
pe posibilitatea anticipării acestei discrepanțe care poate fi 
evitată înaintea producerii unui comportament, grație carac- 
teristicilor fundamentale ale ființei umane: (1) intentionalitatea 
(orientarea spre scop), (2) capacitatea de anticipare a unei acțiuni 
(planificare), (3) capacitatea de motivare şi autoreglare (mobi- 
lizarea resurselor) şi (4) autoreflectia (asupra propriilor capa- 
citáti, asupra gândurilor şi acţiunilor proprii etc.) (Bandura, 
2001). 

Concepția unui model al autoreglării comportamentale în 
cadrul triplului determinism reciproc conferă sinelui un rol 
esenţial. Însă acesta nu mai este privit „ca un agent psihic care 
controlează comportamentul, ci mai curând ca un set de structuri 
cognitive care furnizează mecanisme de referință, ca un 
ansamblu de subfunctii pentru percepţia, evaluarea şi reglarea 
comportamentului” (Bandura, 1978, p. 348). Capacitatea ființei 
umane de a reflecta îi permite să evalueze atât comportamentele 
şi acțiunile realizate, prin raportare la scopurile şi obiectivele 
propuse, cât şi capacităţile sale de a le realiza (Bandura, 2001). 
Tabelul nr. 5.1. sintetizează principalele subfunctii autoreglatorii 
ale performanţei. Reacţiile față de anumite caracteristici ale 
performanţelor atinse depind de raportarea acestora la stan- 
dardele personale, la performanţele de referință, la valoarea 
acordată activității sau la atribuirile realizate. Astfel, o 
performanţă este considerată recompensatoare numai după ce 
este evaluat gradul său de concordanţă cu o anumită valoare de 
referință internă sau externă. De asemenea, o performanță nu 

produce o reacție personală dacă procesele de selecție o elimină 
din câmpul autoobservatiei. Astfel, nivelul scăzut al perfor- 
mantei şcolare nu este resimțit negativ de către un elev dacă 
acesta nu are standarde academice ridicate şi dacă atenţia sa este 
centrată pe alte aspecte din afara şcolii. În această situaţie, nu vor 
fi declanşate mecanismele autoreglării în vederea ameliorării 


performanţei. 
7 


Tabelul nr. 5.1. Componentele procesului de autoreglare 
a comportamentului prin contingente autoprescrise 
(Bandura, 1978, p. 349) 


Autoobservatia Procesele de evaluare Reacţiile personale 
Di iu nil 2: , 
Mee Standardele personale Reacţii autoevaluative 
performanței i 
Sursele de modelare Pozitive 
Calitatea Sursele întăririlor Negative 
Cantitatea — — 
Modul de evaluare Performanţele de ^ 
x v i Efecte în plan personal 
(ex. notă) referință 
Originalitatea Normele standard Recompensare 
Impactul Compararea socială Pedeapsă 
Caracterul etic Compararea 
personală 
Devianta Sonipatarta Nici un răspuns 
2 colectivá 


Valoarea activității 
Puternic valorizată 
Neutră 
Devalorizată 


162 


Motivația si autoreglarea învăţării din perspectiva teoriilor sinelui 


Autoobservatia Procesele de evaluare Reacţiile personale 
Atribuirea 
performanţei 
Cauze interne 
Cauze externe 


Având ca punct de plecare concepția sociocognitivă a lui 
Bandura asupra învăţării, Rolland Viau (1997) propune un 
model explicativ al dezvoltării sistemului motivational al 
elevilor, care plasează pe un loc important percepțiile de sine. 
Concentrarea atenţiei asupra propriilor aptitudini şi capacități 
permite dezvoltarea unei autoreglări conştiente şi responsabile. 
Model dinamic propus reuneşte factorii, condițiile şi indicatorii 
implicaţi în autoreglare (Figura nr. 5.4.). 


DETERMINANTI INDICATORI 


Perceptii ale elevului 


- , privind valoarea Angajare 
unei activităţi cognitivă 
Context | |4—1 | > Alegere Performantà 
ry T 
privind competența 
sa 
Perseverenta 


- y privind capacitatea 
sa de a controla 
activitatea 


Figura nr. 5.4. Un model al motivatiei în context şcolar 
(Viau, 1997, p. 32) 

După cum se observă, toate componentele modelului sunt în 
relație de determinism reciproc. Perceptiile de sine ale elevului (per- 
ceperea competenţei şi perceperea capacității de a controla o 
anumită activitate) au un rol important în dezvoltarea motivatiei. 
În calitatea sa de membru al unui grup şcolar, elevul dezvoltă o 
imagine de sine specifică acestui context. Ceea ce el crede despre 
sine ca elev are efecte asupra modului de organizare a activității 
de învățare. Perceptiile privind competența şi capacitatea de a 
controla o activitate sunt modelate de schemele cauzale dezvol- 
tate la nivelul conceptului de sine. De exemplu, tendința de a 
atribui eşecul unor cauze interne stabile (nivelul scăzut al 
inteligenţei) sau unor cauze externe incontrolabile (hazardul, 
şansa) poate afecta percepția elevului privind competenţa si 
capacitatea sa de control. Dimpotrivă, explicarea propriei 
performanţe prin variabile interne controlabile (efortul) relevă 
încrederea în capacitatea de a controla o anumită activitate sau 
situație. 

Din perspectivă sociocognitivă, autoreglarea activităților de 
învățare şcolară se referă la strategiile utilizate de elev, in mod 
conştient, sistematic şi responsabil, şi sunt influențate de: 

- conceptul de sine: autocunoaşterea, credinţele privind 
controlul, autoeficacitatea percepută, schemele cauzale etc.; 

- scopurile sau standardele fixate (interne sau externe); 

- strategiile metacognitive dezvoltate: autoobservatia, evaluarea 
abilităților şi a strategiilor cognitive utilizate sau monito- 
rizarea progreselor. 

Rezultatele studiilor asupra învățării autoreglate (self-regulated 
learning) susțin că ajustarea comportamentelor academice se 
desfăşoară ciclic, în trei etape: o etapă de anticipare (proiectarea 
pe plan mintal a activității de învăţare - scopuri şi obiective, 
expectante cu privire la eficacitate şi la rezultate), o etapă de 
realizare (dozarea eforturilor de învățare, aplicarea si coor- 
donarea strategiilor) şi o etapă de autoreflectie (apreciere, 
evaluare) care survine la sfârşitul realizării sarcinii de învățare 

(Cleary şi Zimmerman, 2004). Deşi ar părea că veriga inter- 
mediară este esențială pentru că ea presupune acțiunea propriu- 
zisă pentru realizarea comportamentului, ea nu reprezintă decât 
partea „executivă”, în timp ce prima şi ultima verigă sunt cele 
care asigură autoreglarea. Zimmerman şi Martinez-Pons (1986) 
au investigat strategiile de autoreglare a învăţării la studenți şi 
au evidenţiat, în cadrul acestora, subfunctiile psihologice care 
presupun centrarea pe sine: autoobservarea propriilor activități, 
aplicarea standardelor personale pentru aprecierea performanţei, 
observarea reacțiilor personale pentru a le putea utiliza în motivare. 


* 


Íntrucát relatia dintre conceptul de sine si performanta scolará 
nu poate fi inteleasá in afara variabilelor motivationale, am 
dezvoltat in acest capitol principalele teorii care explicá modul in 
care cunostintele despre sine intervin in autoreglarea comporta- 
mentelor. În prima parte am pus accentul pe teoriile care au în 
centrul reglárii motivationale elemente ale conceptului de sine - 
schemele cauzale ale succesului si eşecului, schemele de sine si 
autoeficacitatea percepută. În partea a doua, au fost analizate în 
cadrul modelelor teoretice prezentate mecanismele prin care 
structurile şi procesele sinelui influențează reglarea motivatiei 
pentru învățare şi, ca urmare, şi performanța. 

Performanţa şcolară! şi reprezentările 
acesteia la nivelul sinelui 


Şcoala este o organizație al cărei scop principal este cel de 
realizare a sarcinii de învăţare si de obtinere a performanței. 
Eficiența procesului de învățământ poate fi evaluată atât la 
nivelul sistemului de învățământ (analiza rezultatelor şcolare ale 
elevilor pe diferite cicluri), cât şi la nivelul fiecărui elev în parte 
(analiza rezultatelor şcolare individuale). Randamentul şcolar se 
referă la nivelul de pregătire teoretică şi practică a elevilor şi se 
măsoară prin estimarea raportului dintre achiziţii şi prevederile 
programelor şcolare (Jude, 2002; Cucoş, 2008). Chiar dacă 
randamentul şcolar ar trebui să fie reflectat şi de evaluarea 
personalității elevilor sub toate dimensiunile ei, s-a observat că 


1 Când vom face referire la performanţa elevilor, vom folosi alterna- 
tiv expresiile „performanţă academică” şi „performanţă şcolară”, ca 
desemnând unul şi acelaşi concept. Deşi în Dicţionarul explicativ al limbii 
române termenul de „academic” nu trimite la conotatia atribuită lui în 
acest volum (cea referitoare la domeniul şcolar), el a început să fie 
utilizat în domeniul psihologiei, cu sensul amintit. De asemenea, în 
documentele oficiale ale MECT (de exemplu), dar şi în alte lucrări de 
psihologie şi pedagogie, sunt folosiți termenii de ,performantá", 

xir e 


,rezultat" sau ,sarciná academicá", in special cu referire la studenti, 
l 
dar există şi tendinta de extindere a lor la domeniul şcolar în general. 
| 

există o preocupare mai mare pentru evaluarea aspectelor 
intelectuale, concretizate în mediile şcolare, în defavoarea celor 
legate de alte capacități psihice, de calităţile profesionale şi 
moral-estetice, de spiritul de iniţiativă, de creativitate, interese 
sau aspirații (Bontas, 1998). Însă, indiferent de domeniile de dez- 
voltare pe care se insistă mai mult în sistemul educațional, 
scopul final al acestuia este de a forma competenţe în vederea 
obținerii performanţei. 

În pedagogia evaluării se face distincţie între competențe şi 
performanțe, deşi între cele două constructe există o relație de 
interdependentá. Competența reprezintă „totalitatea abilităților 
şi capacităților de care în principiu este capabil elevul”, iar 
„performanţa şcolară este ceea ce elevul realizează efectiv, 
situational" (Cucos, 2008, pp. 85-86). În psihologia educaţiei, 
această distincție este mai putin evidentă şi de multe ori compe- 
tenta se exprimă în niveluri ale performanței, iar performanța 
efectivă obținută ne poate oferi informaţii despre gradul de 
dezvoltare a unei competenţe (Elliot şi Dweck, 2005). În viziunea 
lui Weiner (2005), competența nu este un dat, o structură deja 
existentă, ci o percepție, o inferentá subiectivă pe care o facem cu 
privire la sine sau la alții. Această percepţie se construieşte 
treptat pe baza a două categorii de antecedente - capacitatea şi 
efortul depus - corelate cu nivelul performanţei atinse în diverse 
sarcini relevante. 


6.1. Succesul şi insuccesul şcolar - indicatori obiectivi sau 
trăiri subiective ale performanţei şcolare 


Preocupările pentru studierea succesului şi eşecului, ca 
variabile care exprimă nivelul competenţei sau al performanţei 
umane, poate avea la bază mai multe motive: explicarea rolului 
acestora în definirea identității, identificarea determinatilor 
acestor fenomene, configurarea condiţiilor favorizante pentru 

obținerea succesului sau dezvoltarea strategiilor de gestionare 
constructivă a eşecului (Stan , 2013). În lucrarea de față, noţiunile 
de succes/ eşec sau de reuşită / nereusitá sunt abordate luând în 
considerare rolul lor în autoreglarea învăţării, prin impactul pe 
care îl au la nivelul reprezentărilor sinelui. 

Deşi frecvent adusă în discuție, s-ar părea totuşi că definirea 
noțiunii de succes şcolar nu este foarte simplă. Există mai multe 
acceptiuni în care termenul poate fi utilizat. În plan psihologic, 
eficiența procesului de învățământ constă în punerea în acord a 
posibilităților psihice ale elevilor cu solicitările obiective impuse 
de sarcinile de natură şcolară (Nicola, 2003). În aceste condiţii, 
concordanța sau neconcordanta dintre nivelul dezvoltării 
psihofizice a elevului şi solicitările obiective vor desemna reuşita 
şi, respectiv, nereuşita şcolară (Figura nr. 6.1.). Dacă avem în 
vedere această definiție, un randament crescut la învățătură, 
concretizat în note mari, va indica succes şcolar, în timp ce notele 
mici vor evidenția eşec. Însă, dacă definim succesul şcolar printr- 
o raportare concomitentă atât la solicitările externe obiective, cât 
şi la posibilitățile interne, psihice ale individului, o aceeaşi 
performanță exprimată printr-o notă medie poate evidenția 
reuşită pentru un elev cu posibilități reduse şi nereuşită pentru 
un elev cu posibilități înalte. Prin urmare, efectele unei activități 
umane pot fi catalogate ca succes sau eşec, în funcție de valoarea 
pe care o acordă persoana rezultatelor obținute. 

Rezultate 
(performanţe) 


Solicitări 
obiective 


Succes/insucces şcolar 


Eficiența procesului de învățământ 


Figura nr. 6.1. Relaţia dintre eficiența procesului de învățământ 
şi succesul / insuccesul şcolar (Nicola, 2003, p. 489) 


Într-un sens mai general, succesul şcolar reprezintă obținerea 
unui randament şcolar optim, exprimat în note situate la extrema 
superioară a unei scale de evaluare (de la 7 la 10 pentru sistemul 
de notare românesc) şi în competenţe pentru activități practice, 
culturale, artistice şi participări la concursuri şcolare. Dar el 
poate fi evidențiat şi în calitățile superioare ale personalității 
elevilor cum ar fi capacități intelectuale elevate, aptitudini şi 
înclinații deosebite, spirit de inițiativă, independenţă, capacitate 
de adaptare şcolară şi socială, capacitate de autoevaluare etc. 
Prin opoziţie, insuccesul reprezintă obținerea unui randament 
şcolar scăzut, exprimat prin note situate la extrema inferioară a 
scalei de evaluare (de la 1 la 4 în sistemul de notare românesc) 
sau printr-o insuficientă dezvoltare a personalității: abilități 
intelectuale slab dezvoltate, abateri comportamentale, lipsă de 
motivaţie, inadaptare şcolară şi socială. 

Dificultăţile de definire a succesului şi eşecului şcolar derivă 
şi din numeroasele ipostaze sub care se prezintă aceste fenomene 
în cadrul sistemului educativ. Luând în considerare mai multe 
criterii analitice, Liliana Stan (2013) propune o clasificare a 
ipostazelor de manifestare a succesului, în general, unele fiind 
aplicabile şi în cazul celui şcolar. Astfel, în funcție de numărul de 
persoane pentru care această variabilă se evaluează, deosebim 
între succesul personal, cel al unui grup sau al unei comunități. 
După criteriul intervalului de derulare, distingem între succesul 
momentan, cel de durată mare şi cel prelungit la nivelul unei 
etape mari de viata sau chiar pe parcursul întregii vieți. Luând în 
considerare numărul domeniilor de activitate implicate, deo- 
sebim între succesul secvențial sau particular (la nivelul unui 
domeniu particular de activitate) şi succesul global sau gene- 
ralizat (care se manifestă în majoritatea domeniilor de activitate). 
Potrivit aceloraşi criterii pot fi clasificate şi ipostazele eşecului 
şcolar. De exemplu, se poate distinge între eşecul generalizat şi 
cel secvențial. În primul caz, este vorba despre dificultăți de 
adaptare a elevului la majoritatea obiectelor de învățământ, în 
timp ce insuccesul particular presupune probleme de adaptare 
doar la unele discipline. Se poate vorbi, de asemenea, de o etapă 
inițială a insuccesului, când apar doar rămâneri în urmă la 
învățătură, dar şi de o fază finală când eşecurile se generalizează 
şi se stabilizează, contribuind la deteriorarea sentimentului 
competenţei. În aceste condiții, am putea afirma că eşecurile 
elevilor se instituie treptat şi, de aceea, unii specialişti în 
domeniul educaţional se întreabă dacă nu cumva şcoala însăşi 
contribuie la semnificarea şi amplificarea acestora (Perrenoud, 
1992). 

Preocupările privind studiul acestor fenomene şcolare - 
succesul şi eşecul - s-au intensificat în ultima perioadă de timp. 
Condiţiile economice şi sociale actuale, explozia informaţională, 
cererea de forță de muncă din ce în ce mai calificată pun 

problema adaptării elevului la diversitatea ofertei educaționale. 
Solicitările externe din ce în ce mai mari necesită un efort tot mai 
intens de adaptare a posibilităților individuale şi un nivel din ce 
în ce mai crescut al competenţelor. În acest context, eşecul şcolar 
poate avea implicații profunde la un nivel mai extins, socio- 
cultural şi economic, poate deveni sursă a marginalizării sociale, 
cauză a limitării accesului la diverse servicii şi la o anumită 
bunăstare materială. Un eşec şcolar poate fi premisa unui 
insucces profesional, a unui statut social inferior, pentru că, 
adesea, în societatea actuală aprecierea valorii umane a unui 
copil se face prin raportare la rezultatele şcolare, considerate 
drept criteriu esenţial. 


6.2. Factorii individuali şi contextuali ai performanţei 
şcolare 


Sistemul social complex în care evoluează elevii exercită 
multiple influențe asupra performanţelor acestora. Reusita 
presupune obținerea performanţei scontate, în acord cu 
obiectivele stabilite, în condiţiile acțiunii mai multor factori de 
natură biologică şi psihosocială. Adesea, însă, reuşita elevilor a 
fost pusă în relaţie cu un nivel intelectual ridicat, cu inteligența, 
fiind omişi factorii de altă natură (Monteil şi Huguet, 2002). 

O coroborare a analizelor realizate de pedagogi cu rezultate 
ale cercetărilor psihologice asupra succesului şi eşecului, ca 
variabile care exprimă performanţele şcolare, a condus la identi- 
ficarea determinantilor menţionaţi de cei mai multi autori 
(Nicola, 2003; Jigău, 1998; Stan, 2013; Gherasim şi Butnaru, 2013). 
Figura nr. 6.2. sintetizeazá principalele categorii de factori 
determinanti ai performantei scolare. 


172 


Performanţa şcolară şi reprezentările acesteia la nivelul sinelui 


Factori biologici 


Factori 


interni Factori cognitivi 


(individuali) 


Factori afectiv- 
motivationali 
Factori socio-familiali 


Contextul educational 
Factori global 


externi 


(contextuali) Organizarea procesului 
de invátare 
Climatul social al 
clasei 


Figura nr. 6.2. Factorii determinanti ai performantei scolare 

Íntr-un studiu transversal efectuat pe 1571 elevi de gimnaziu 
şi liceu din diverse zone ale țării, Mihaela Jigáu (1998) a urmărit 
identificarea factorilor care asigură reuşita şcolară. Ipotezele 
cercetării au pus în relație rezultatele şcolare cu următoarele 
variabile: 

- Caracteristicile individuale ale elevilor: starea de sănătate, 
rangul in fratrie, nivelul dezvoltării psiho-intelectuale, 

motivații si interese, nivelul aspirațiilor şcolare, atitudinea 
față de şcoală, imaginea de sine; 

- Indicatorii socio-economici si alte caracteristici ale familiei: mediul 
de provenienţă al părinților, nivelul de instruire, profesia 
părinților, starea materială şi dimensiunile familiei, climatul 
afectiv din familie etc.; 

- Grupul şcolar şi grupul de prieteni: atitudinea fata de grupul 
şcolar, activitățile desfăşurate în timpul liber, interesul 
acordat instruirii de către colegi, relaţiile cu colegii; 

- Factorii şcolari: criteriile de eficacitate şi calificare a 
profesorilor, relația profesor-elev, calitatea echipamentelor şi 
a materialelor didactice etc. 

Rezultatele obținute confirmă ipoteza că nivelul dezvoltării 
psiho-intelectuale reprezintă unul dintre factorii esentiali ai 
performanţelor şcolare. S-a observat însă o dependenţă mai mare 
a rezultatelor şcolare de nivelul dezvoltării intelectuale la elevii 
din gimnaziu fata de cei de liceu. Explicaţia acestor diferente ar 
putea fi aceea că la elevii de liceu apar interesele pentru anumite 
discipline, altele fiind neglijate, sau se dezvoltă mai multe inte- 
rese extraşcolare. Astfel, deşi unii elevi de liceu au un potențial 
intelectual ridicat, nu obțin rezultate bune la toate disciplinele. 
Cu toate că este un factor important pentru obținerea perfor- 
mantei academice, nivelul de dezvoltare intelectuală trebuie 
corelat cu alte variabile - motivații, aspirații, interese. 

Investigarea sferei motivationale în această cercetare a pus în 
evidenţă corelaţii semnificative între variabilele specifice acesteia 
şi nivelul de instrucție al părinților, statutul lor şi condiţiile de 
studiu pe care aceştia le oferă copiilor. Aşa cum era de aşteptat, 
nivelul de aspirație, ca motivaţie superioară, influențează 
semnificativ activitatea şi rezultatelor şcolare. O ultimă variabilă 
din categoria caracteristicilor individuale este imaginea de sine, 
operationalizatá prin autoevaluări globale si prin gradul de 
incredere al elevului in reusita sa la un concurs de admitere, in 

succesul său profesional şi social viitor. În general, răspunsurile 
obținute la diverşi itemi privind încrederea elevilor în succesul 
lor la examene sau în viitor sunt dispersate. Certitudinea reuşitei 
a apărut şi la elevii cu performanţe scăzute. Un număr mare 
dintre aceştia s-au apreciat ca având rezultate şcolare ridicate sau 
medii (65%) şi, de asemenea, au manifestat încredere în succesul 
lor profesional. Explicaţia autoevaluărilor pozitive poate fi găsită 
în tendința oamenilor de a se autofavoriza pentru a păstra o 
imagine de sine favorabilă şi în faptul că elevii cu performanţe 
mici pot avea un nivel de aspirație mai scăzut, astfel că nu apare 
o discrepantá mare între posibilitățile lor şi ceea ce ei ar dori să 
devină. 

Un clasament privind relevanta influențelor individuale 
subiective asupra rezultatelor şcolare, realizat în aceeaşi cer- 
cetare, a plasat pe locul întâi imaginea de sine, pe locul doi 
importanța acordată instruirii şi pe locul al treilea atitudinea fata de 
şcoală şi nivelul aspirațiilor şcolare (Jigáu, 1998). 

Într-o lucrare recent apărută la noi în ţară au fost abordati 
teoretic şi empiric principalii factori individuali şi contextuali ai 
performanţei academice şi ai stărilor afective la adolescenții 
români (Gherasim şi Butnaru, 2013). Autoarele au realizat o serie 
de cercetări empirice pe 1614 elevi de gimnaziu şi liceu din 
diverse regiuni ale țării, pornind de la două perspective 
teoretice: modelul lipsei de speranță învățată pentru explicarea 
rezultatelor şcolare, care analizează mecanismele de producere a 
deficitelor la nivel cognitiv, motivational şi afectiv, şi perspectiva 
ecologică, care pune accent pe influenţele reciproce dintre 
persoană şi contextul dezvoltării sale. În acord cu primul model, 
au fost analizate efectele principalelor categorii de factori 
individuali, considerați de risc pentru evoluţia realizărilor 
şcolare ale elevilor: performanțele şcolare scăzute, strategiile de 
învățare deficitare, stima de sine scăzută şi stările afective 
negative (legate de autoeficacitatea percepută, teoriile implicite 

ale inteligenţei etc). Dintre factorii contextuali cu rol în 
autoreglarea motivationalá şi a performanţelor au fost investigati 
suportul parental şi suportul primit din partea clasei. 

Rezultatele acestor cercetări au evidenţiat efectele directe ale 
mai multor factori individuali specifici asupra rezultatelor 
şcolare şi a stărilor afective ale adolescenților: stilul atributiv, 
atribuirea efortului, teoriile implicite ale inteligenţei, orientarea 
scopurilor de învăţare şi orientarea motivationalá. Suportul 
parental perceput, cel oferit de profesori şi cel venit din partea 
colegilor sunt variabile contextuale care au avut atât efecte 
directe semnificative, cât şi efecte de interacțiune asupra perfor- 
mantelor elevilor. Dintre efectele de interacțiune semnificative 
sunt menţionate: efectul de interacțiune dintre teoriile implicite 
ale inteligenţei şi scopurile de învățare, dintre stilul atributiv 
optimist vs. depresiv şi suportul parental, dintre atribuirea 
efortului şi perceperea suportului sau dintre orientarea motiva- 
tionalá şi perceperea suportului. Dintre variabilele motivationale 
măsurate în aceste cercetări, variabila orientarea scopurilor de 
învățare a avut efecte asupra competenţei percepute a elevilor. 

În demersul teoretic şi empiric al acestei lucrări, atenţia 
noastră s-a focalizat pe factorii psihologici non-intelectuali şi 
dintre ei pe reprezentările sinelui (specifice şi generale) şi pe 
influența acestora asupra motivatiei şi performanţei academice. 


6.3. Standardele şi rolul lor în autoevaluare 


Autoreflectia asupra realizării unei sarcini îi oferă persoanei 
informații despre abilitățile sale, despre progresele înregistrate 
sau despre eficiența metodelor şi tehnicilor alese. Însă fiecare om 
selectează, evaluează şi interpretează experiențele personale şi 
sociale în mod diferit, astfel că aceleaşi performanțe sau 
feedback-uri conduc la judecăți autoevaluative diferite. Aceste 
diferențe de interpretare cognitivă a realizărilor personale pot fi 

explicate prin raportarea subiectului la scopurile, obiectivele sau 
standardele fixate. William James (1890) considera că trăirile 
afective produse de autoevaluarea persoanei depind de raportul 
dintre rezultatele obținute şi exigenţele pe care le are aceasta cu 
privire la sine. Diferenţele care există între standardele oame- 
nilor explică de ce aceeaşi performanță produce stări afective 
diferite: unii se simt mulțumiți pentru că rezultatele corespund 
standardelor personale, în timp ce alții trăiesc dezamăgirea, 
pentru că pretenţiile lor sunt superioare performanțelor atinse. 
Angajarea si perseverenta în realizarea activităților umane la un 
anumit nivel de performanță depind de standardele unei 
persoane. Dar de unde provin aceste standarde utilizate în 
autoevaluare? Experiențele legate de performanţele proprii, 
normele şi valorile culturale interiorizate, raportarea la grupurile 
de referință sau la persoane semnificative sunt surse care stau la 
baza stabilirii unui referential (Higgins et al., 1986). 


6.3.1. Niveluri de structurare a standardelor de autoevaluare 


Pentru a înţelege rolul diferitelor tipuri de standarde în 
autoevaluare, acestea au fost grupate de cercetători în trei mari 
categorii: (1) repere factuale, (2) standarde dobândite şi (3) repere 
imaginate (Higgins et al., 1986). În prima categorie, sunt incluse 
standarde cu un grad mai mare sau mai mic de obiectivitate, 
provenite de la următoarele surse: 

- categoriile sociale - standardele de referință de la acest nivel 
reprezintă o medie a performanţelor sau atributelor 
membrilor unui grup sau categorii (de exemplu, statutul 
economic, prestigiul profesional); 

- persoanele semnificative - reperele corespunzătoare acestei 
surse sunt performanţe sau atribute ale unor persoane 
relevante pentru comparare socială sau semnificative din 
punct de vedere afectiv (de exemplu, standard de frumuseţe, 
standard de inteligenţă); 

- biografia proprie - reperele autobiografice sunt reprezentate 
fie de o performanţă din trecutul recent sau îndepărtat al 
persoanei, fie de o medie a mai multor performanțe 
anterioare (de exemplu, standard de fericire, standard de 
eficacitate); 

- anumite contexte sociale: reperele de acest tip apar atunci 
când anumite evenimente ale unui context devin relevante 
pentru persoană (de exemplu, în situația de inducere a unei 
comparații sociale). 

Cea de-a două categorie de standarde include criteriile de 
excelență sau de acceptabilitate. Spre deosebire de prima cate- 
gorie, care cuprinde standarde sociale, cele dobândite sunt stan- 
darde personale, cu rol esenţial în autoreglarea comporta- 
mentelor. Teoria discrepantei eurilor? (self-discrepancy theory) pro- 
pune un cadru de analiză a standardelor personale, luând în 
considerare două dimensiuni: domeniile eului (actual, ideal, 
datorat) şi punctul de vedere cu privire la sine (punctul de 
vedere propriu cu privire la sine şi punctul de vedere al altcuiva 
cu privire la sine) (Higgins et al., 1986). Eul actual se referă la 
atributele şi performanţele prezente ale unei persoane. Eul ideal 
(ideal self) include reprezentările mintale ale atributelor si 
performanţelor pe care o persoană şi le-ar dori ea însăşi pentru 
sine sau altcineva ar dori ca ea să le aibă. Eul datorat (ought self) 
se referă la reprezentarea mintală a atributelor şi performanţelor 


? Vom traduce în acest context termenul de self cu cel de eu şi nu cu 
cel de sine, deoarece se face referire la posibile euri, termenul fiind 
folosit şi la plural. În plus, prezentarea fatetelor motivationale descrise 
de Breckler şi Greenwald (1986) aduce în discuție conceptul de ego- 
involvement (implicarea eului) şi de ego-task (sarcină care implică eul). 
Prin urmare, pentru contextul teoretic descris, termenul eu ni s-a părut 
mai adecvat pentru o exprimare corectă în limba română. 

pe care o persoană crede că ar trebui să le posede sau să le 
atingă. Discrepantele dintre domeniile eului şi modul în care 
acestea sunt trăite de subiect indică standardele pe care le are şi 
nivelul de atingere a acestora. Astfel, o discrepantá mare între 
atributele şi performanțele actuale şi eul ideal, aşa cum este 
văzut de subiectul însuşi, denotă un standard ridicat dorit, a 
cărui neindeplinire produce insatisfactie şi dezamăgire. Aceeaşi 
discrepantá, văzută din perspectiva altcuiva, evidenţiază un 
standard ridicat dorit de alții din exterior, iar neîndeplinirea lui 
de către subiect produce ruşine. Discrepanta mare dintre eul 
actual şi cel datorat, ca standard propriu, produce sentimente de 
vinovăţie si neajutorare, in timp ce discrepanta dintre eul actual 
şi eul datorat, ca standard impus din exterior, produce anxietate 
şi nesiguranță. Prin urmare, cunoaşterea şi restructurarea 
standardelor este importantă, întrucât discrepantele permanente 
dintre acestea şi performanțe pot conduce, după cum am 
precizat, la stări afective negative. 

Orice evaluare a performanței într-o sarcină dată este şi o 
evaluare a propriei persoane, care implică anumite dimensiuni 
ale eului. Angajarea şi susținerea energetică a activității desfă- 
şurate este în relație cu standardele la care se raportează 
subiectul în momentul activării acestor dimensiuni. Breckler şi 
Greenwald (1986) au identificat patru fațete motivationale ale 
eului a căror dezvoltare ontogenetică respectă ordinea etapelor 
prezentate mai jos, dar care pot şi coexista în cadrul aceluiaşi 
stadiu. 

e Eul difuz. Acesta orientează si sustine energetic acele 
activități care-i permit persoanei obținerea plăcerii. Este 
vorba de o motivație hedonistă prezentă mai ales în primul 
an al ontogenezei, când acţiunile întreprinse de copil sunt 
ghidate de căutarea plăcerii şi evitarea neplăcerii. În acest 
stadiu, „standardul de evaluare” este unul neconştientizat şi 
acționează în mod instinctiv. 

Eul public. Implicarea acestei dimensiuni motivationale 
presupune o autoevaluare prin raportare la standarde 
exterioare persoanei. Comportamentele sunt orientate de 
dorința de a obține aprobarea celorlalți semnificativi pentru 
subiect. Adesea, autoreglarea determinată de eul public 
devine o conformare din complezentá, fără o identificare a 
subiectului cu normele celuilalt care-i serveste ca standard. 
Motivatia izvorátá din aceastá dimensiune este specificá 
perioadei prescolare si scolare mici, dar ea rámáne prezentá 
in ponderi variate si mai tárziu, aláturi de celelalte surse 
motivationale. 

Eul privat. Autoevaluarea prin raportarea la aceastá fatetá 
implicá standarde interne, principii si valori personale, care 
ghidează alegerea si susțin comportamentele adoptate. 
Motivația care decurge de aici este legată de nevoia de 
realizare individuală. 

Eul colectiv. Dezvoltarea acestei dimensiuni a personalității 
implică interiorizarea standardelor unor grupuri de referință. 
Acţiunile şi comportamentele persoanei sunt orientate de 
dorința de a corespunde normelor şi rolurilor cerute de 
grupuri semnificative. Motivația publică este diferită de 
motivaţia furnizată de dimensiunea colectivă a eului: în cazul 
motivatiei publice, subiectul doreşte să obțină aprobarea unei 
persoane semnificative (de obicei cea care poate recompensa 
sau întări un comportament), dar nu se identifică şi cu 
normele acesteia. În cazul motivatiei colective, comporta- 
mentele sunt ghidate de normele interiorizate ale grupului, 
iar scopul urmărit este unul comun. 

Implicarea eului în realizarea unei sarcini reprezintă un 


important factor motivational. Sarcinile cu relevanță personală 
sunt mai motivante decât cele care nu-l privesc direct pe subiect 
sau care nu-l pun în valoare. De asemenea, angajarea în 
activităţile care corespund intereselor şi idealurilor personale 

este mai puternică. Însă o valoare de referință care implică 
structurile eului (de exemplu, un standard sau un obiectiv) are 
un grad mare de generalitate şi nu va interveni în autoreglare 
dacă nu sunt îndeplinite mai întâi obiectivele de ordin inferior 
(Sava, 2003). Stabilirea şi atingerea obiectivelor apropiate si 
specifice, subordonate unui obiectiv mai general şi îndepărtat, 
reprezintă o condiţie a dezvoltării competențelor autoreglatoare. 
Astfel, dezvoltarea motivatiei de realizare despre care vorbea 
McClelland (1987) depinde de gradul în care sarcinile specifice 
oferite copilului spre rezolvare contribuie la dezvoltarea şi 
activarea dimensiunilor eului său. 


6.3.2. Dinamica standardelor de autoevaluare 


Rolul reprezentărilor de sine în explicarea dinamicii moti- 
vationale demonstrează complexitatea şi diversitatea tipurilor de 
motive care orientează, susțin şi autoreglează conduita umană. 
Fiecare perioadă de vârstă are specificul sáu motivational si, în 
funcție de circumstanțe, pot intra în acțiune anumite fațete moti- 
vationale ale personalităţii. De asemenea, comportamentele 
orientate spre atingerea unui obiectiv pot fi motivate în acelaşi 
timp de activarea tuturor dimensiunilor descrise mai sus. De 
exemplu, un elev din ciclul gimnazial poate depune efort 
susținut pentru faza națională a olimpiadei de matematică din 
mai multe motive: pentru că părinţii i-au promis o vacanţă în 
străinătate, pentru că vrea să atingă nivelul propriu de exigentá 
sau pentru că rezultatele sale bune vor situa clasa din care face 
parte printre primele din şcoală. 

Inițierea unor programe de dezvoltare a competenţelor de 
autoreglare a învăţării trebuie să se centreze şi pe orientarea 
elevilor în stabilirea standardelor, în special a celor personale şi 
colective. Autoevaluarea procesului şi produselor învățării, ca 
verigă a autoreglării, conştientizează elevul asupra capacităților 
sale, asupra stilului personal, asupra strategiilor adoptate şi a 

progreselor înregistrate (Paris şi Paris, 2001). Astfel, includerea 
autoevaluărilor în activitățile de predare-invátare ale profe- 
sorilor dá posibilitatea elevilor sá revizuiascá standardele si sá 
aloce efort in mod corespunzátor. 

Procesul autoreglării permite stabilirea si atingerea sco- 
purilor, dar şi depăşirea acestora. Standardele fixate sunt 
dinamice; ele se pot modifica în decursul timpului în funcție de 
feedback-urile primite şi de noile comportamente adoptate. Un 
elev care are ca standard obținerea notei 7 ar putea să-şi adap- 
teze activitățile de învăţare pentru a atinge acest standard. Însă, 
odată ajuns la această performanţă, el poate să ridice nivelul de 
aspirație care va reprezenta o nouă valoare de comparaţie. 
Alteori, procesul de autoreglare a învățării devine deficitar, 
conducând la diminuarea standardelor. Obstacolele întâlnite, 
asociate cu expectante negative privind posibilitățile de reuşită, 
duc la abandonarea activității, la lipsă de implicare în atingerea 
obiectivului de învățare. Un copil poate avea la intrarea în şcoală 
un standard ridicat, dar eşecurile şi feedback-urile nefavorabile 
pot conduce la generalizarea unui referential mai coborât ca 
valoare. 

Intensitatea motivatiei şcolare depinde de nivelul standar- 
delor, dar şi de autoevaluarea corectă şi realistă a copilului. Un 
standard înalt, în condiţiile unor percepții negative a capa- 
citátilor personale, poate produce anxietate şi demobilizare. 
Dimpotrivă, un standard scăzut la persoanele care dispun de 
capacități înalte produce submotivare. lată, deci, că auto- 
cunoaşterea reprezintă un alt factor implicat în dinamica moti- 
vationalá. Cercetătorii au evidențiat funcțiile cu potential 
motivator, atribuite conceptului de sine: furnizeazá individului 
un sens al identitátii si continuitátii sale, oferá un sens pentru 
comportamentele trecute si este un reglator al conduitelor ce vor 
fi adoptate (Cantor et al., 1986). Astfel, oamenii îşi construiesc o 
imagine despre ceea ce sunt, despre preferințele şi valorile lor, 

despre potenţialul de care dispun, despre eşecurile şi succesele 
pe care le-au avut, despre planurile şi scopurile viitoare. Toate 
aceste cunoştinţe despre sine orientează şi reglează compor- 
tamentele lor viitoare, ale căror consecințe vor influența la 
rândul lor autoevaluarea sinelui. 


6.4. Abordarea eficienţei şcolare prin raportare la 
reprezentările sinelui 


Imaginile despre sine sunt construite ca ansambluri de valori, 
ceea ce înseamnă că toate caracteristicile prin care se defineşte 
persoana sunt resimtite de aceasta ca fiind dezirabile sau indezi- 
rabile în diverse grade. Sentimentul de a fi valoare dă sistemului 
nostru de personalitate coerență şi permanență. Ce se întâmplă 
însă când ne confruntăm cu multiple eşecuri, când performanța 
noastră în diverse domenii nu este cea dorită? Ne mai simțim 
valoroşi? Sentimentul continuității, al coerentei şi al valorii 
personale nu se poate menţine în lipsa unor mecanisme de 
reglare. Pentru practica educaţională este important să înțelegem 
reacţiile diferite ale elevilor față de eşecuri similare sau 
nemulțumirea unora fata de o performanţă considerată un real 
succes de către alţii. Un mecanism important de reglare a senti- 
mentelor cu privire la sine este nivelul de exigentá sau standar- 
dele despre care tocmai am menţionat. Eşecul sau succesul este 
trăit în mod diferit de diverse persoane, în funcție de criteriile pe 
care le foloseşte pentru aprecierea acestor fenomene. Roger 
Perron (1991) prezintă trei tipuri de criterii pe care le utilizează 
oamenii pentru a aprecia reuşita sau eşecul într-o acțiune: 

- Criterii realiste fixate în funcție de natura sarcinii sau 
situației; 

- Criterii fondate pe compararea interindividualá (cu o alta 
persoană, cu o categorie, cu ansamblul oamenilor); 

- Criterii legate de un sentiment mai intim, prin referinţă la o 
imagine de sine ideală. 


6.5. Reacţii afective şi comportamentale fata de rezultatele 
şcolare 


Etichetarea elevilor în „buni” şi „răi” se realizează adesea în 
funcţie de performanţele obținute de aceştia la şcoală. Dacă 
rezultatele şcolare slabe sunt îngrijorătoare pentru dezvoltarea 
ulterioară a elevului, pentru reuşita sa la examene sau în activi- 
tatea profesională de mai târziu, eticheta de elev rău este la fel de 
gravă pentru cristalizarea sentimentului de valoare personală. 
Marginalizarea pe care o creează stigmatizarea poate avea 
repercusiuni importante asupra personalității copilului, asupra 
stării sale de bine şi asupra integrării sociale. Dacă elevul cu per- 
formante slabe asociază aceste rezultate cu lipsa de valoare, 
acesta ar putea fi un handicap serios pentru integrarea sa 
ulterioară într-o societate in care competiția, competențele si 
inteligenţa sunt puternic valorizate (Compas, 1991). 

Reprezentările performanțelor obținute în sarcinile academice 
sunt stocate la nivelul memoriei autobiografice şi se pot constitui 
în scheme de sine ale succesului sau eşecului (Martinot, 1995). 
Dacă generalizarea unor reprezentări ale reuşitei şcolare este 
benefică pentru motivarea comportamentelor viitoare, schema 
eşecului are efecte negative asupra stimei de sine şi a auto- 
eficacitátii percepute şi, prin urmare, asupra motivatiei si perfor- 
mantei academice. Din fericire, cercetările privind schemele de 
sine şcolare (Monteil şi Martinot, 1995, 1996, apud Monteil şi 
Huguet, 2002) au evidenţiat structuri cognitive bine definite ale 
succesului la elevi, dar nu şi scheme ale eşecului, rezultate ce pot 
fi explicate prin tendința de a menţine un nivel satisfăcător al 
stimei de sine. Însă expectantele negative pe care le au elevii cu 
insucces cu privire la reuşită îi determină să evite angajarea în 

activitățile şcolare. Pentru a se putea totuşi valoriza global, ei vor 
căuta situaţii extraşcolare care să le permită afirmarea şi 
menținerea unei autoevaluări acceptabile. 

Într-un studiu care a analizat relația dintre reprezentările 
sinelui şi performanţele şcolare, au fost identificate o serie de 
strategii de menţinere a stimei de sine la elevii cu eşec (Curelaru, 
2002). Rezultatele au arătat că nivelul stimei de sine la această 
categorie de elevi a fost acceptabil, în pofida performanțelor 
şcolare scăzute. Analiza atribuirilor cauzale ale esecurilor 
proprii, dar şi ale succeselor elevilor buni a evidenţiat o serie de 
distorsiuni care pot fi considerate strategii de menținere a unei 
stime de sine pozitive. Afirmațiile elevilor cu eşec despre cauzele 
succesului colegilor lor se referă predominant la factorii interni 
instabili (efortul). Se constată între atribuirile realizate o supra- 
licitare a factorului memorie față de factorul inteligență, ceea ce 
indică tendința grupului cu eşec de a-i defavoriza pe cei cu 
succes. Multe dintre cauzele externe invocate au o conotație 
negativă şi explică tendința elevilor cu eşec de a-şi menţine o 
identitate oarecum pozitivă în compararea intergrupuri. Astfel, 
în opinia acestora, colegii lor au rezultate şcolare bune pentru că: 
„sunt obligati de părinţi”, „au timp liber”, „nu au altă ocupaţie”, 
„sunt terorizati de părinți”, „stau tot timpul în casă”, „nu se 
distrează”, „au relații cu unii profesori” etc. Elevii cu eşec îşi 
atribuie propria situație şcolară în egală măsură factorilor interni 
(stabili şi instabili) şi factorilor externi şi încearcă să compenseze 
explicaţiile care îi defavorizează (de exemplu, „nu înțeleg”, „mi-e 
lene”, „nu vreau”, „nu am inițiativă”) cu alte afirmaţii care îi 
absolvă de responsabilitate (de exemplu, „nu-mi plac profii”, 
„nu am fost motivat”) sau cu explicaţii care evocă preocupările 
lor pentru alte domenii din afara şcolii (de exemplu, „muncesc în 
gospodărie”, „am alte ocupaţii”, „sunt pasionat de maşini”). 

Reacţiile profesorilor față de performanţele elevilor reprezintă 
un factor în plus de influențare a comportamentelor acestora din 

urmă în clasă. Un studiu citat de Compas (1991) în legătură cu 
părerea unor profesori despre eşecul elevilor arată că aceştia nu 
incriminează în nici un fel instituția şcolară şi că pun rezultatele 
slabe aproape exclusiv pe seama elevului, considerat responsabil 
de dificultățile sale (lipsa mijloacelor intelectuale sau o perso- 
nalitate inadecvată muncii şcolare). Între reprezentările sinelui şi 
conduitele de eşec există o strânsă legătură. O lipsă de încredere 
în sine determină nereuşită. Profesorul judecă nefavorabil elevul. 
Ca urmare, devalorizarea sinelui va fi şi mai mare din partea 
elevului, iar reuşita sa şi mai mică. La elevii cu rezultate şcolare 
scăzute, eşecul şcolar se traduce prin neputinta acestora de a face 
fata sarcinilor şcolare, ceea ce aduce critici din partea profe- 
sorilor şi părinților cu atingerea stimei de sine. A nu reuşi 
înseamnă a nu fi inteligent, a nu fi capabil. Aceste caracteristici 
negative afectează încrederea în propriile capacități. Sentimentul 
de lipsă de valoare dezvoltă motivaţia de evitare a sarcinilor care 
ar putea dovedi incompetenta elevului aflat în situație de eşec. 
Ulterior, lipsa de angajare în sarcina de învăţare, lipsa de 
perseverenţă şi efort susținut se vor reflecta direct în perfor- 
manta academică. 


%* 


În acest capitol am definit performanța academică din pers- 
pectivă psihopedagogicá si am descris factorii determinanti ai 
acesteia, insistând pe cei care se leagă de reprezentările sinelui. 
Noţiunile de succes şi eşec şcolar reprezintă aspecte ale perfor- 
mantei care au făcut obiectul numeroaselor studii realizate în 
domeniul psihologiei educaționale, atribuirile cauzale ale acestor 
două fenomene având un rol important în determinarea perfor- 
mantelor ulterioare ale elevilor. Din perspectiva psihologilor 
francezi, cele două fenomene merită eforturile de cercetare, nu 
numai pentru a identifica factorii care le determină sau le 
favorizează, ci mai ales pentru că, dincolo de calitatea lor de 

indicatori ai nivelului de performanţă, ele devin etichete 
interiorizate la nivelul memoriei autobiografice, reprezentări de 
sine stabile (Perron, 1991; Martinot, 1995; Monteil si Huguet, 
2002). De aceea a fost subliniatá necesitatea de a identifica 
reactiile afective si comportamentale ale elevilor fatá de rezul- 
tatele scolare. 

Abordarea standardelor, ca verigá in cadrul ciclului auto- 
reglator al comportamentului, a urmárit evidentierea relatiei 
reciproce dintre autoevaluarea performantei si autoevaluarea 
sinelui, in cadrul dinamicii referentialelor personale. Asa cum 
am constatat pe baza teoriilor prezentate, performantele unei 
persoane nu sunt evaluate in mod absolut, ci prin raportare la 
standardele de autoevaluare care, la rândul lor, se revizuiesc în 
funcție de primele. Au fost analizati, de asemenea, şi factorii 
externi care contribuie la construirea standardelor personale. 

Direcţii de cercetare 
a sinelui multidimensional 
în domeniul psihologiei educaţiei 


Preocupările recente pentru studierea sinelui şi a efectelor sale 
în domeniul psihologiei educaţiei se leagă de dezvoltarea, 
începând cu anii '80, a unei perspective sociocognitive de abor- 
dare a motivatiei şcolare. Ín acest context, locul stimei de sine, ca 
variabilá predominant afectivá cu rol in reglarea motivationalá, a 
fost preluat de conceptul de sine multidimensional si de auto- 
eficacitatea percepută, ca variabile predominant cognitive. 
Nevoia de a dezvolta perceptii de sine specifice, cu efecte 
benefice pentru adaptarea elevilor, cerea mai mult decát investi- 
garea si ameliorarea unei stime de sine generale, aşa cum s-a 
întâmplat în perioada anilor '60 si '70, când au predominat 
abordările umaniste. Multe dintre cercetările care au avut ca 
scop investigarea efectelor stimei de sine şi a conceptului de sine 
unidimensional asupra realizărilor şcolare s-au dovedit lipsite de 
aplicabilitate practică. Roy Baumeister şi colaboratorii săi au 
susținut că ameliorarea stimei de sine nu se soldează cu creşterea 
performanţelor, a succeselor interpersonale şi cu eliminarea 
comportamentelor indezirabile şi că nu ar trebui să se supra- 
estimeze efectele cauzale ale acestei variabile psihologice 
(Baumeister et al., 2003). Pe baza studiilor corelationale dintre 
stima de sine şi diverse evaluări ale comportamentelor şi perfor- 
mantelor şcolare, autorii citati concluzionează că, deşi există o 

corelație semnificativă statistic între aceste variabile, ea este 
slabă. 

Referindu-se la relația dintre diverse corelate ale sinelui şi 
performanţa şcolară, Ruth Wylie (1979) a analizat dificultățile 
teoretice şi metodologice pe care le implică abordarea acesteia. 
Opinia generală a celor mai multi autori este că există o corelație 
pozitivă moderată între conceptul de sine general şi perfor- 
mantá. Studiile metaanalitice realizate au evidenţiat rezultate 
inconsistente ale numeroaselor cercetări care au pus în relație 
evaluările sinelui cu diverse variabile referitoare la realizarea 
academică (Hattie, 1992). Hansford şi Hattie (1982) au realizat o 
metaanaliză pe 128 de cercetări şi au identificat 1136 de 
coeficienți de corelaţie între diverse evaluări ale sinelui (con- 
ceptul de sine global, stima de sine, conceptul de sine referitor la 
capacitate, imaginea de sine, acceptarea de sine etc.) şi măsuri 
diferite ale realizării şcolare (media rezultatelor şcolare, perfor- 
manta verbală, performanța matematică, performanța in 
domeniul ştiinţe etc.). Rezultatele metaanalizei au indicat mari 
variații ale corelatiilor dintre cele două categorii de variabile 
luate în discuţie, cuprinse între (-) 0,77 şi (+) 0,96, cu o medie de 
0,21. Distribuţia coeficienţilor de corelaţie indică o predominantá 
a valorilor pozitive (944 corelaţii au fost pozitive, 170 au fost 
negative si 22 au avut valoarea 0). Variația rezultatelor obținute 
în studiile analizate a depins de o serie de factori, cum ar fi 
validitatea constructelor măsurate, denumirea acestora şi tipul 
de instrument utilizat, vârsta, statusul socioeconomic sau capa- 
citatea subiecților. De exemplu, pentru studiile care au utilizat 
constructele concept de sine global şi stimă de sine, media core- 
latiilor lor cu rezultatele şcolare a fost moderată (0,18 si, 
respectiv, 0,22), iar variația coeficienţilor a fost mică. Comparatia 
rezultatelor din aceste studii cu valoarea medie a corelatiei din 
cercetările care au măsurat conceptul de sine referitor la capacitate a 
evidenţiat o creştere a ei la 0,42. Dacă din analiză se exclud 

cercetările care au utilizat cele trei constructe menționate 
(conceptul de sine global, stima de sine şi conceptul de sine 
privind capacitatea), distribuția coeficienţilor de corelație creşte 
(între -0,14 şi 0,53) din cauza diferențelor mari existente între 
variabilele autodescriptive studiate. 

În concluzie, având în vedere diversitatea aspectelor implicate 
în studierea relației dintre variabilele sinelui şi cele care descriu 
realizarea şcolară, circumscrierea cercetării unei anumite teorii 
este absolut necesară. Aşa cum am constatat şi din metaanaliza 
prezentată (Hansford şi Hattie, 1982), conceptul de sine general 
şi stima de sine nu prezintă o asociere puternică cu perfor- 
mantele şcolare. Dar această slabă corelație nu înseamnă cá 
reprezentările persoanei cu privire la sine nu au legătură cu 
reglarea activităților şi performanţelor sale, ci mai curând este 
vorba de impreciziile metodologice ale cercetărilor. De exemplu, 
performanţa şcolară scăzută a unui elev se poate asocia cu o 
stimă de sine globală ridicată, din cauză că cea din urmă este 
menținută prin diminuarea importanţei domeniului academic şi 
valorizarea altor domenii din afara acestuia. Dacă ar fi fost 
măsurată stima de sine şcolară şi nu cea globală, rezultatele ar fi 
fost diferite. Prin urmare, pentru a studia efectele sinelui în 
autoreglarea acțiunilor şi performanţelor este necesară o 
abordare mai specifică a dimensiunilor sale şi o centrare mai 
mare pe reprezentarea cognitivă a capabilităților subiectului 
(Pajares şi Schunk, 2002). Pornind de la aceste constatări, în 
ultimele trei decenii s-au dezvoltat două direcții mari de 
cercetare a sinelui în raport cu realizările şcolare: cercetările 
fundamentate pe teoriile multidimensionale ale conceptului de 
sine (Shavelson et al., 1976, Marsh si Shavelson, 1985; Marsh, 
1990a) si cele care au la bazá teoria autoeficacitátii (Bandura, 
1977). 

7.1. Cercetări ale conceptului de sine în domeniul 
educațional 


După elaborarea modelelor multidimensionale ale concep- 
tului de sine (CS)! (Shavelson et al., 1976; Marsh şi Shavelson, 
1985), cercetárile s-au orientat pe douá directii: una care a avut ca 
scop validarea empirică a conceptului de sine academic şi una 
care s-a centrat pe analiza sensului cauzalitátii în relația concept 
de sine - performanța academică. 


7.1.1. Studii de validare a conceptului de sine academic 


Aşa cum am prezentat în capitolul al treilea al lucrării, 
destinat prezentării conceptului de sine academic, cercetările 
empirice din cadrul primei direcții au analizat validitatea 
constructului pe o diversitate de subiecți, selectați în funcție de 
vârstă, gen, cultură etc. În aceste studii, performanţa şcolară a 
fost utilizată adesea drept criteriu pentru validarea externă a CS 
academic si de aceea relația dintre aceste două variabile a consti- 
tuit unul dintre obiectivele principale ale cercetărilor. Marsh 
(1993b) a inventariat o serie de cercetări care au demonstrat 
corelatia puternică a performanţei şcolare cu dimensiunea acade- 
mică a CS, dar nu şi cu cea non-academică sau cu CS global (a se 
vedea Marsh et al., 1988; Hansford si Hattie, 1982; Shavelson si 
Bolus, 1982; Marsh, 1990b). 

Revizuirea si verificarea prin analize factoriale confirmatorii a 
modelului initial (Marsh si Shavelson, 1985) au condus la 
distingerea mai multor dimensiuni in cadrul CS academic, care 
pot fi puse in legáturá cu disciplinele scolare. Scorul global al CS 
academic este rezultanta ponderilor diferite pe care le au 
dimensiunile specifice obiectelor de studiu. Astfel, Marsh a 


1 Pentru a evita repetitia supărătoare, dar necesară, a termenului 
concept de sine, vom utiliza în text abrevierea acestuia, CS. 

analizat relația dintre dimensiunile corespunzătoare celor 15 

discipline şcolare şi CS academic global şi a găsit că dimensiunile 

care se referă la disciplinele din core curriculum corelează mai 
puternic cu măsura globală a CS academic?. 

În manualul SDQ I, Marsh a analizat rezultatele a 11 studii 
care au abordat relația dintre CS academic şi performanţele 
şcolare ale preadolescentilor. Pe baza acestor rezultate au fost 
emise câteva idei care susțin structura multidimensională a CS 
academic şi corespondenţa dintre dimensiunile sale specifice şi 
performanţa şcolară măsurată (Marsh, 1993b): 

- Există o corelație nesemnificativă sau chiar negativă între 
rezultatele şcolare şi cele patru domenii extraşcolare ale CS (a 
se vedea CS non-academic din modelul lui Marsh, descris în 
capitolul al treilea). 

- Performanţa verbală corelează semnificativ cu CS referitor la 
citire (0,39), dar mai slab cu CS academic global (0,21) şi 
nesemnificativ cu cel referitor la matematică (0,04); 

- Performanţa la matematică este corelată mai puternic cu CS 
matematic (0,33), mai puţin corelată cu cel global (0,26) şi 
foarte slab cu cel referitor la citire (0,10). 

În alte cercetări, corelatiile descrise mai sus au fost chiar mai 
relevante pentru validarea unor componente specifice ale CS. 
Astfel, într-un studiu realizat de Marsh şi O'Neill (1984) la elevii 
de liceu, performanța matematică a corelat semnificativ cu CS 
matematic (0,58), cu CS academic general (0,27) şi nesemnificativ 
cu CS verbal (0,11). Cum era de aşteptat, performanţa verbală a 
corelat semnificativ cu CS verbal (0,42), apoi cu CS academic 


? 9 discipline au fost considerate de către personalul didactic ca fiind 
de bază (de exemplu, matematica, engleza, istoria, ştiinţe), în timp ce 6 
au fost considerate ca nefăcând parte din core curriculum (de exemplu, 
muzica, educația fizică). 

general (0,24) şi în cele din urmă cu CS matematic (0,19). Nici 
una dintre performanţele şcolare măsurate nu a corelat semni- 
ficativ cu scorurile obținute la dimensiunile non-academice ale 
CS. Corelatia rezultatelor şcolare cu scorul obținut pentru CS 
global a fost de asemenea nesemnificativă şi aproape de zero 
(0,02 în cazul performanţei matematice şi 0,06 pentru perfor- 
manta verbală). 


7.1.2. Relaţia dintre conceptul de sine academic şi performanta 
şcolară 


Aşa cum am precizat anterior, există un consens al cer- 
cetătorilor cu privire la corelatia dintre performanţa elevilor (la 
diverse discipline şcolare) şi CS academic. În general, această 
corelație variază în funcție de gradul de corespondenţă dintre 
nivelurile de generalitate ale dimensiunilor CS şi ale domeniilor 
de performanță măsurate. Însă asocierea semnificativă dintre CS 
academic şi performanța academică nu ne oferă informații 
despre cauzalitate şi nici despre primatul cauzal al uneia dintre 
variabile. Răspunsurile oferite de cercetători la întrebarea legată 
de direcția relației cauzale sunt importante pentru practica edu- 
cationalá. Dacă se constată în această relație predominanta 
cauzală a CS academic, ameliorarea lui va conduce la creşterea 
ulterioară a performanţelor. Dimpotrivă, dacă în această relație 
primează efectele produse de performanţele anterioare asupra 
CS academic, atunci stimularea obținerii succeselor şcolare va 
contribui la dezvoltarea unor percepții de sine pozitive. Pentru a 
clarifica direcția cauzalitátii într-o relație de asociere a două 
variabile este necesară utilizarea a trei criterii: identificarea unei 
covariatii între cele două variabile, analiza precedentei tempo- 
rale a unei variabile în raport cu cealaltă şi eliminarea altor varia- 
bile care ar putea explica efectele constatate (Hattie, 1992). 

Rezultatele cercetărilor din domeniu conduc spre conturarea a 
trei modele explicative ale acestei relații: un model al dezvoltării 

conceptului de sine care sustine predominanta CS academic în 
determinarea performanței, un model al dezvoltării abilităților care 
sustine dominanta cauzalá a performanței în determinarea CS 
academic si un model al efectelor reciproce sau al cauzalitátii 
bidirectionale. Dacă se admite dominanta cauzală a CS academic, 
atunci dezvoltarea aspectelor pozitive ale acestuia ar putea avea 
efecte motivatoare pentru comportamentele de realizare scolará. 
Dacá insá CS academic este un efect al performantelor ante- 
rioare, creşterea lui va depinde de dezvoltarea abilităților. În 
acest din urmă caz, performanţele anterioare ale elevului sunt 
predictive pentru CS academic. Modelul efectelor reciproce va fi 
analizat mai în detaliu, după o succintă prezentare a cercetărilor 
care le susțin pe primele două. 

Shavelson şi Bolus (1982) au realizat un studiu în care au 
măsurat CS general, CS academic general şi CS corespunzător 
disciplinelor şcolare engleză, matematică şi ştiinţe, precum si 
performanţele elevilor la aceste discipline. Măsurările au fost 
realizate în două momente temporale (T1 si T2), la patru luni 
distanță unul de celălalt. Rezultatele au evidenţiat un efect 
semnificativ al CS academic măsurat în primul moment asupra 
performanţei măsurate în momentul al doilea, dar performanța 
de la momentul T1 nu a avut un efect semnificativ asupra CS 
academic măsurat la T2. Critica principală a acestor rezultate a 
fost aceea că timpul dintre cele două măsurări a fost prea scurt. 

Însă nu toate cercetările au susținut ipoteza potrivit căreia CS 
academic ar fi predictor predominant pentru performanță. 
Stringer şi Heath (2008) au realizat un studiu pe 155 de elevi de 
clasele a patra şi a cincea, în care au analizat relația dintre 
percepțiile de sine privind competențele academice la citire si 
matematică şi performanţele şcolare la aceste discipline. Cele 
două categorii de variabile au fost măsurate în două momente 
temporale, la un an distanță unul de celălalt (T1 si T2). 
Rezultatele au arătat că percepțiile elevilor despre competențele 

academice corespunzătoare celor două discipline sunt relativ 
stabile în timp şi reprezintă predictori moderati ai perfor- 
mantelor viitoare. De exemplu, dacă avem în vedere doar efectul 
perceptiilor de sine academice măsurate la T1, rezultatele arată 
că acestea explică 16-2576 din varianta performanţelor de la 
momentul T2. Însă dacă se tine cont şi de performanţa de la 
momentul T1, puterea de predictie a perceptiilor de sine scade, 
ele dând seamă doar de 6-9% din varianta performanţei de la T2. 
În plus, rezultatele au arătat că schimbările de la nivelul CS nu 
au condus la modificări ale performanţei academice ulterioare, 
aşa cum ar trebui să se întâmple în cazul unei relații cauzale. 
Pornind de la aceste constatări, cei doi autori pun sub semnul 
întrebării predominanta cauzalá a CS academic şi susțin nece- 
sitatea de a investiga efectele lui indirecte. 

În alte studii, rezultatele susțin dominanta cauzală a perfor- 
mantei şcolare, care devine predictor pentru evoluția conceptului 
de sine academic. Skaalvik şi Valas (1999) au realizat un studiu 
longitudinal în două etape, situate la un an distanţă, pe trei 
cohorte de elevi norvegieni de vârste diferite (clasa a 3-a, a 6-a şi 
a 8-a). Au fost puse în relație performanţele şcolare în domeniile 
limbă şi literatură şi matematică, CS academic corespunzător şi 
motivația pentru învățare la cele două discipline. Rezultatele 
obținute la toate cele trei categorii de vârstă au susținut modelul 
dezvoltării abilităților, şi nu pe cel al dezvoltării CS academic, 
adică au arătat că performanţa şcolară anterioară este predictivă 
pentru CS academic ulterior şi nu invers. În plus, nu a fost 
evidenţiat nici un efect al CS academic asupra motivatiei, ca 
variabilă care să afecteze direct performanța şcolară. Dimpotrivă, 
la copii din clasele elementare, motivația pentru domeniul 
matematică a fost influențată de performanța anterioară la 
această disciplină, ceea ce ar putea susține ipoteza că elevii mici 
au tendinţa de a fi interesați de domeniile în care observă că sunt 
capabili. 

Un studiu realizat anterior evidenţiază, de asemenea, rolul 
prioritar al performanțelor şcolare în dezvoltarea conceptului de 
sine la elevi (Skaalvik şi Hagtvet, 1990). Autorii au analizat 
relația dintre performanţele şcolare, conceptul de sine referitor la 
abilități şi stima de sine globală la 635 de elevi din două cohorte 
diferite, în două momente temporale diferite (T1 şi T2). Elevii din 
prima cohortă erau în clasa a 3-a la momentul T1 şi în clasa a 4-a 
la momentul T2, iar cei din cohorta a doua erau în clasa a 6-a si, 
respectiv, a 7-a în cele două momente. Rezultatele au arătat că 
pentru prima cohortă performanța şcolară măsurată la T1 a 
prezis conceptul de sine referitor la abilitățile şcolare şi stima de 
sine globală de la T2. La cohorta a doua s-a constatat un efect 
semnificativ al performanţei şcolare măsurate în clasa a 6-a 
asupra conceptului de sine măsurat în clasa a 7-a şi un modest, 
dar semnificativ, efect al conceptului de sine măsurat în clasa a 6- 
a asupra performanţei din clasa a 7-a. Rezultatele acestei cer- 
cetări oferă suport atât pentru modelul dezvoltării abilității, cât 
şi pentru modelul efectelor reciproce. 

Rezultatele prezentate anterior nu trebuie să conducă însă la o 
concluzie certă cu privire la predominanta cauzală, indiferent de 
perspectiva pe care au sustinut-o. Principala limită a cercetărilor 
citate se leagă de perioada scurtă pe parcursul căreia s-au 
derulat. Pentru a avea dovada că o schimbare a CS academic 
conduce la o modificare a performanţei şcolare, ar trebui urmă- 
rită evoluţia acestor variabile un timp mult mai îndelungat. Prin 
urmare, nu putem conchide că nu există efecte ale CS academic 
asupra performanţelor, ci că relaţia dintre cele două variabile 
este una complexă, în care unele efecte pot fi mascate de alte 
variabile care ar trebui investigate. 

Pentru a surprinde ordinea cauzală a celor două variabile 
luate în discuţie, Marsh (1990d) a analizat date ale 1456 de 
adolescenţi, preluate dintr-o bază de date reprezentativă 

națională. Pentru aceşti adolescenti, Marsh a selectat, din nume- 

roase date înregistrate, pe cele referitoare la abilitatea academică, 

la CS academic şi la media şcolară, măsurate în patru momente 

diferite: la începutul clasei a 10-a (T1), la sfârşitul clasei a 11-a 

(12), la sfârşitul clasei a 12-a (T3) şi la un an după absolvirea 

liceului (T4). Întrucât variabilele menționate nu au fost regăsite 

în baza de date pentru toate cele patru momente temporale, 
anumite efecte nu au putut fi măsurate. Rezultatele obținute pot 
fi sintetizate în următoarele afirmații: 

- CS academic de la momentul T2 a fost influenţat de abilitatea 
academică şi de CS, măsurate la T1, dar nu şi de performanța 
măsurată la T1. 

-  Performanta la T2 a fost influentatá de CS academic de la T1 
şi de performanţa de la T1. 

- Performanța măsurată la T3 a fost influențată de CS 
academic şi de performanţa de la momentul T2. 

- CS academic măsurat la momentul T4 a fost influențat de CS 
măsurat la T3, dar nu şi de performanțele măsurate la T3. 

De asemenea, autorul a constatat că nu există nici un efect direct 

al performanţei de la un anumit moment asupra CS academic de 

la momentul următor. 

Cumulate, aceste rezultate reprezintă un suport empiric 
pentru existența unui efect predominant al CS academic asupra 
performanţelor ulterioare. Anumite limite ale studiului ne invită 
însă din nou la prudenţă. Astfel, lipsa evaluării tuturor 
variabilelor în toate cele patru momente temporale, numărul mic 


3 Este vorba despre baza de date a unui studiu longitudinal realizat 
în cadrul unui proiect național derulat pe continentul american în 
perioada 1965-1977 (Youth in Transition) cu scopul de a investiga 
posibilitățile de schimbare şi dezvoltare ale tinerilor din liceu. 


198 


Direcţii de cercetare a sinelui multidimensional 


al indicatorilor prin care au fost operationalizate principalele 
variabile lasă cale deschisă verificărilor prin alte cercetări. 


Modelul efectelor reciproce 


Pe baza mai multor cercetări care au avut ca scop clarificarea 
relației cauzale dintre cele două constructe, Marsh şi cola- 
boratorii săi au propus un model al efectelor reciproce care 
sustine o relație de cauzalitate bidirectionalá (Marsh, 1988; 
Marsh şi Yeung, 1997a; Marsh et al., 1999; Guay et al., 2003; 
Marsh şi Craven, 2006; Marsh şi O'Mara, 2008; Marsh şi Martin, 
2011). În cadrul acestui model, cele două perspective descrise 
mai sus pot fi reconciliate, întrucât putem afirma că o creştere la 
nivelul CS academic conduce la o creştere a performanţei şcolare, 
care la rândul său se va reflecta într-un nivel mai înalt al CS 
academic. Astfel, programele educative ar trebui să se centreze 
atât pe dezvoltarea abilităților academice, cât şi pe întărirea CS 
academic, prin evidenţierea reuşitelor şcolare. 

Cercetarea realizată de Marsh şi Yeung (1997a) oferă un 
important suport empiric pentru modelul efectelor reciproce. 
Autorii au investigat relația dintre CS academic corespunzător 
domeniilor matematică, ştiinţe şi engleză şi performanţele la 
aceste discipline şcolare. A fost măsurat CS academic în trei ani 
şcolari consecutivi şi au fost înregistrate performanţele la cele 
trei discipline în fiecare din cele şase semestre. Analizele statis- 
tice au evidenţiat efecte semnificative ale CS academic măsurat 
în cei trei ani asupra performanţelor ulterioare, pentru toate cele 
trei discipline. De asemenea, au fost înregistrate efecte semni- 
ficative ale performanţelor anterioare asupra CS măsurat ulterior 
pentru matematică, engleză şi ştiinţe. Chiar dacă efectele perfor- 
mantelor anterioare asupra CS academic au fost mai mari decât 
cele ale acestuia din urmă asupra performanțelor măsurate 
ulterior, valoarea lor semnificativă statistic susține relația 
reciprocă dintre cele două variabile (Marsh şi Yeung, 1997a). 

Bazându-se pe analiza unor studii longitudinale care au arătat că 
diverse performanțe academice sunt sistematic corelate cu 
anumite dimensiuni academice ale CS şi necorelate cu cele non- 
academice sau slab corelate cu CS global, Marsh şi Craven (2006) 
au oferit un suport atât pentru modelul multidimensional al 
conceptului de sine, cât şi pentru cel al efectelor reciproce. 

Într-un alt studiu, care a avut ca scop susținerea relației 
cauzale reciproce dintre CS şi performanţele şcolare, a fost 
comparat modelul multidimensional cu modelul unidimensional 
al stimei de sine (Marsh şi O'Mara, 2008). Autorii au pornit de la 
două predicții: (1) în relația CS - performanță şcolară efectele 
reciproce ale celor două variabile sunt semnificative şi consis- 
tente; (2) corelatia dintre stima de sine şi performanţă va fi în 
mod constant mai mică sau chiar nesemnificativă în raport cu 
cea care implică CS academic. Datele utilizate în această cer- 
cetare au fost extrase din aceeaşi bază de date a proiectului 
american Youth în Transition, pe care Marsh a utilizat-o şi într-o 
cercetare anterioară (Marsh, 1990d). De această dată, însă, au fost 
selectate informaţii despre concepțiile de sine (academice sau 
generale), performanţele şcolare şi nivelul de studii atins de 
participanți, colectate la cinci momente temporale diferite: trei 
momente din timpul liceului (T1, T2, T3), la un an după 
absolvirea liceului (T4) şi la cinci ani după absolvirea acestuia 
(15) Autorii au înregistrat date despre CS academic la 
momentele T1, T2 şi T3, despre stima de sine în toate cele cinci 
momente, despre performanța şcolară în momentele T1, T2 şi T3 
şi despre nivelul de studii atins în momentele T4 şi T5. Pentru a 
evita alte efecte, au fost controlate nivelul abilității academice şi 
statusul socioeconomic al tinerilor. 

Rezultatele au demonstrat efecte reciproce semnificative 
statistic între CS academic şi performanţă (cuprinse între 0,14 şi 
0,36), care se mențin în cadrul lanțului cauzal de la un moment la 
altul. Astfel, performanța măsurată la T1 are influență asupra CS 

academic măsurat la T1, care la rândul său are efect asupra 
performanţei de la momentul T2. Aceasta din urmă influențează 
CS academic de la momentul T2, care la rândul său influențează 
performanţa de la T3. Aceste efecte reciproce nu se regăsesc şi în 
relația dintre stima de sine şi performanța şcolară (corelatiile au 
fost sub 0,07), chiar dacă între CS academic şi stima de sine 
corelatiile obţinute au fost semnificative (între 0,44 si 0,46). În 
plus, rezultatele arată că nivelul de studii al subiecților la 
momentul T4 este prezis de CS academic de la momentele T2 şi 
T3. La rândul său, nivelul de studii de la momentul T4 este un 
predictor semnificativ pentru CS academic de la T4, care devine 
predictor pentru nivelul de studii evaluat la T5. Aceste rezultate 
reprezintă o dovadă în plus pentru relația reciprocă dintre CS 
academic şi nivelul de realizare educațională. În contrast cu 
patternul consistent de relationare dintre CS academic si reali- 
zarea scolará, corelatiile stimei de sine cu performanta sunt mai 
mici sau nesemnificative (Marsh si O'Mara, 2008). 

Ín concluzie, in cadrul relatiei dintre conceptul de sine si 
performanta scolará, cauzalitatea poate fi discutatá in situatia in 
care se utilizeazá modelul multidimensional al CS si metodele 
complexe de analizá statisticá. Pentru o analizá acuratá a puterii 
predictive a CS pentru performanta scolará, considerám cá ar 
trebui sá tinem cont de o serie de strategii, cum ar fi: adáugarea 
altor variabile relevante pentru performanta scolará in modelele 
de predictie, adecvarea gradului de specificitate CS - perfor- 
mantá, utilizarea unor fundamente teoretice adecvate pentru 
analiza relaţiei CS - performanţă (a se vedea si Swann Jr. et al., 
2007). 

7.2. Cercetări ale autoeficacitatii percepute (AEP?) în 
domeniul educațional 


Deşi teoria autoeficacitátii a fost aplicată initial în explicarea 
schimbărilor comportamentale la persoanele fobice, ea a devenit 
operațională şi pentru cercetările care vizau dezvoltarea compe- 
tentelor cognitive sau a altor capacități responsabile de obținerea 
performanţei în mediul şcolar. Interesul cercetătorilor din 
domeniul educaţiei pentru studierea autoeficacitátii percepute 
(AEP) a elevilor este explicabil, întrucât principalul scop al şcolii 
este dezvoltarea competenţelor. Principalele direcții de cercetare 
au avut în vedere următoarele teme: (1) dezvoltarea AEP a 
elevilor şi construirea instrumentelor de măsurare, (2) efectele 
AEP în dezvoltarea competențelor cognitive ale elevilor, (3) 
relația dintre AEP şi performanţa la diverse discipline şi (4) 
dezvoltarea unui model de autoreglare a învăţării şcolare şi prac- 
ticile educative care ar putea creşte nivelul şi tăria AEP. 

Cercetătorii care au studiat dezvoltarea competențelor şcolare 
din perspectiva teoriei autoeficacitátii susțin că factorul principal 
în obținerea performanţei este încrederea elevului în capacitatea 
sa de a realiza cu succes o anumită sarcină sau activitate. Fără a 
exclude alte variabile interne (capacitățile) sau exterioare (practi- 
cile educative) ale persoanei, ei consideră că acestea îşi exercită 
influența asupra performanţei prin intermediul AEP. În cele ce 
urmează, vom realiza o trecere în revistă a unor cercetări care au 
avut ca scop investigarea AEP în domeniul psihologiei educaţiei. 


7.2.1. Rolul AEP în dezvoltarea competențelor cognitive la elevi 


Cercetările autoeficacitátii percepute a elevilor au pus în 
evidenţă, in general, relația variabilei în cauză cu performanţele 


^ Pentru a evita repetiţia supărătoare, dar necesară, a termenului 
autoeficacitate percepută, vom utiliza în text abrevierea acestuia, AEP. 

obținute la diverse discipline şcolare. Efectele acestor percepții 
de sine au fost investigate în cadrul teoretic al motivatiei şcolare 
care include şi alte variabile personale şi situationale implicate în 
determinarea performanţei şi a adaptării elevilor (Schunk, 1991; 
Pajares, 1996). Scopurile şi obiectivele, procesarea cognitivă a 
informației, feedback-ul şi recompensele, interesele intrinseci şi 
atribuirile cauzale ale performanței sunt constructe motiva- 
tionale care acționează împreună cu AEP. 

În continuare, vom face o prezentare succintă a cercetărilor 
care au investigat efectul AEP, conjugat cu cel al altor trei varia- 
bile, importante în dezvoltarea competenţelor şi a reprezentărilor 
mintale ale acestora la elevi, şi anume, obiectivele, recompensele şi 
feedback-ul. Ne-am centrat atenția asupra acestor variabile 
deoarece ele sunt inerente practicilor educative ale profesorilor, 
iar cunoaşterea modului în care interacționează cu elementele 
conceptului de sine este importantă pentru dezvoltarea unui 
sistem motivational sănătos al elevilor. 

Schunk şi colegii săi au realizat o serie de cercetări prin care 
au analizat rolul AEP în dezvoltarea unor competențe cognitive 
şcolare, cum at fi cele matematice, de scriere şi de citire (Schunk, 
1984, 1985, 1989, 1996; Bandura şi Schunk, 1981; Schunk şi Gunn, 
1984; Schunk şi Rice, 1993). Pentru a explica relaţia de inter- 
dependenţă dintre această variabilă şi performanța şcolară, în 
contextul mai larg al teoriei sociocognitive, au fost incluse în 
studiu şi variabilele motivationale menţionate anterior. În toate 
cercetările este utilizat acelaşi tip de design longitudinal, care 
cuprinde următoarele etape: (1) pretest, (2) etapa experimentală 
(un program de intervenţie instructivă care are ca scop exersarea, 
în anumite condiţii, a competenţei vizate) şi (3) posttest. Subiectii 
au fost elevi în clasele elementare care prezentau deficiențe la 
nivelul competenţelor pentru matematică, citire sau scriere. A 
fost măsurat succesiv nivelul AEP pentru o sarcină (în faza de 
pretest, pe parcursul intervenţiei şi în cea de posttest) şi nivelul 

performanţei (la pretest şi test), dar şi alți factori implicaţi în 
realizarea şcolară, cum ar fi perseverenta în sarcină, interesul 
intrinsec etc. 

Pentru măsurarea AEP, elevii trebuiau să aprecieze pe o scală 
cu 10 trepte, de la 10 la 100, cât de siguri sunt că pot rezolva 
fiecare item al unei sarcini (de matematică, de citire sau de 
scriere). Competența elevului era evaluată pe baza performanței 
obținute la sarcini similare cu cele pentru care s-a apreciat 
nivelul AEP. Programul de intervenţie instructivă la care au fost 
supuşi elevii era de scurtă durată, organizat în general pe mai 
multe şedinţe (între 2 şi 7 şedinţe derulate în zile succesive) şi a 
urmărit dezvoltarea competențelor prin utilizarea unor strategii 
autoreglatorii: propunerea de scopuri, monitorizarea progre- 
selor, autoevaluarea şi alte strategii metacognitive. În fiecare 
şedinţă, elevii au avut la dispoziţie un set de sarcini de mate- 
matică, citire sau scriere, pe care trebuiau să le rezolve într-un 
anumit timp, după ce au primit explicații privind strategiile 
corecte de rezolvare. La sfârşitul programului, elevii erau testati 
pentru a se măsura nivelul performanței în sarcină. Pe parcursul 
programului instructiv, în funcție de scopul fiecărei cercetări, au 
fost introduse manipulările experimentale ale variabilelor 
motivationale enumerate mai sus (obiectivele, recompensele si 
feedback-ul) pentru a studia interactiunea acestora cu AEP 
pentru sarciná. 


Impactul stabilirii obiectivelor asupra AEP 


Rolul scopurilor si al obiectivelor in activitatea scolará a fost 
studiat in psihologia educationalá in cadrul mai multor cercetári 
care au explorat motivaţia de realizare, adică acele motive care-l 
determină pe elev să se implice mai mult sau mai putin în 
sarcinile de învățare. Au fost evidenţiate efectele obiectivelor de 
performanţă (performance goals) în raport cu cele de învăţare 
(learning goals) (Dweck, 1986), a celor care implică evaluarea şi 

afirmarea eului (ego involvement) cu cele care sunt centrate pe 
realizarea sarcinii (task involvement) (Nicholls, 1984; Koestner et 
al., 1987; Ryan et al., 1991) sau a celor centrate pe angajarea în 
sarciná (approach goals) cu cele de evitare a sarcinii (avoidance 
goals) (Elliot, 1999; Elliot, 2005). Cei mai multi teoreticieni din 
domeniul motivatiei sunt de acord cu faptul cá obiectivele 
creează un cadru care îi permite persoanei autoevaluarea şi 
reglarea activităților de realizare. Stabilirea obiectivelor este 
rezultatul unor procese de comparare a performanțelor ante- 
rioare cu standardele personale şi reprezintă o sursă cognitivă de 
automotivare. 

Bandura şi Schunk (1981) au studiat modul în care motivarea 
prin stabilirea de obiective pe termen scurt influențează dez- 
voltarea competenţelor şi a AEP. Respectând design-ul de cer- 
cetare descris anterior, ei au realizat o cercetare pe 40 de elevi din 
clasele elementare, care aveau deficiențe grave în achiziționarea 
operaţiei de scădere şi lipsă de interes pentru sarcinile de 
aritmetică. În pretest a fost măsurată AEP pentru rezolvarea a 25 
de perechi de exerciții de scădere de dificultăți diferite. Fiecare 
pereche de exerciții era prezentată elevilor pe un cartonaş timp 
de două secunde. Elevii trebuiau să aprecieze pe o scală cât de 
siguri sunt că le pot rezolva corect. Scorul mediu al celor 25 de 
evaluări reprezenta nivelul AEP (gradul de încredere al elevilor 
în capacitatea lor de a rezolva exerciţiile de scădere). Se măsura 
apoi performanţa elevilor la 25 de sarcini similare cu cele pentru 
care s-a evaluat AEP. 

În etapa experimentală, elevii au fost repartizați în patru 
grupuri (trei experimentale şi unul de control). Cei din grupurile 
experimentale urmau un program instructiv timp de şapte zile 
consecutive, câte 30 de minute pe zi. Ei primeau şapte seturi de 
exerciții de scădere cu câte şase pagini fiecare. Pe prima pagină a 
fiecărui set se găseau explicaţii cu privire la modul de rezolvare 
şi exemple de exercitii rezolvate. Elevilor li se cerea să rezolve în 

ritm propriu exercițiile şi, în funcție de condiţia în care erau 
repartizaţi, primeau consemne diferite. În prima condiție, li se 
spunea subiecților să-şi propună să realizeze cel putin 6 pagini in 
fiecare sesiune (obiectiv pe termen scurt); în a doua li se spunea 
că trebuie să termine cele 42 de pagini cu 258 de exerciţii la 
sfârşitul celor 7 şedinţe (obiectiv îndepărtat); în a treia condiţie, 
nu li se sugera nici un obiectiv, iar în condiția de control elevii 
nu au urmat un program instructiv. A doua zi după încheierea 
intervenției, elevii primeau un nou test cu probe paralele de 
scădere şi după aceasta se măsura din nou nivelul AEP în 
rezolvarea exerciţiilor de scădere. 

Rezultatele arată că, indiferent de condiţiile experimentale, 
programul instructiv conduce la o creştere a performanţei şi a 
AEP, prin comparaţie cu condiţia de control unde nu se produce 
nici o schimbare. Însă această creştere este diferită în funcție de 
cele trei condiții experimentale. Cei care au avut obiective 
proxime au înregistrat o creştere mai mare a performanței decât 
celelalte două grupuri, iar cei care au avut un obiectiv îndepărtat 
nu diferă fata de cei care nu au avut nici un obiectiv propus. Şi in 
cazul AEP apar diferenţe între grupuri. Astfel, grupul cu un 
obiectiv apropiat are un nivel mai ridicat al AEP în posttest decât 
toate celelalte grupuri. Grupul cu obiectiv îndepărtat diferă de 
cel de control, dar nu şi de cel care nu a avut stabilit niciun 
obiectiv. 

În concluzie, stabilirea de obiective apropiate influențează în 
sens pozitiv competența matematică şi AEP pentru sarcinile de 
scădere. Aceste rezultate se pot explica prin faptul că stabilirea 
unor obiective pe termen scurt creşte acuratețea cunoaşterii 
propriilor capacități prin posibilitatea monitorizării progreselor. 
Obiectivele îndepărtate nu oferă această posibilitate şi, de aceea, 
ele nu au activat prescriptiile comportamentale imediate, 
necesare rezolvării sarcinii. Pentru a studia efectele pe care le are 
performanța asupra AEP, aceasta din urmă a fost măsurată 

imediat după terminarea intervenției, atât înainte de testul post- 
intervenţie, cât şi după. Elevii din grupul cu obiectiv îndepărtat 
au înregistrat o creştere a AEP în rezolvarea de exerciții, ca 
urmare a intervenţiei instructive, dar nu şi ca urmare a perfor- 
mantei mai mari obținute la testul post-interventie. Perfor- 
mantele anterioare nu determină direct nivelul AEP, ci indirect, 
prin intermediul atribuirilor cauzale ale acestora de către subiect 
(Bandura, 1977/1980). 

Într-un studiu asemănător ca design metodologic cu cel 
descris mai sus, Schunk (1985) a evidentiat importanta parti- 
cipárii active a elevilor la stabilirea obiectivelor pentru cresterea 
încrederii in capacitățile proprii si a motivatiei pentru învățare. 
Rezultatele cercetării sale au relevat diferente semnificative 
privind nivelul AEP în cele trei situații induse: situația în care 
elevii şi-au ales singuri un obiectiv, situația în care profesorul a 
fost cel care a stabilit obiectivul şi situația în care nu a existat nici 
un obiectiv stabilit dinainte. Elevii care au stabilit ei înşişi obiec- 
tivul (un anumit număr de exerciții pe care le vor rezolva până la 
sfârşitul unei şedinţe de instrucție) au înregistrat la sfârşitul 
intervenției o creştere mai mare a AEP pentru aritmetică, prin 
comparație cu cei care au avut un obiectiv prestabilit sau cu cei 
care nu au avut nici un obiectiv explicit pe termen scurt. 

Efectele obiectivelor proxime asupra AEP şi asupra 
competenţei cresc şi mai mult atunci când elevilor li se preci- 
zează că vor primi o recompensă în raport cu performanța 
obținută. Astfel, datoria de a îndeplini obiectivul este întărită de 
recompensă (Schunk, 1984). 

Dale Schunk (2003) sustine că obiectivele nu contribuie prin 
ele însele la creşterea motivatiei, ci prin standardele de perfor- 
mantá pe care le contin. După cum au demonstrat şi cercetările 
descrise, obiectivele specifice, explicite si apropiate au eficientá mai 
mare în reglarea comportamentului decât cele generale, implicite 
şi pe termen lung. Explicaţia acestei diferențe constă în faptul că 

prima categorie de obiective presupune activarea unor repre- 
zentări cognitive clare care conduc la mobilizarea şi organizarea 
eficientă a capacităților de care dispune elevul. De exemplu, dacă 
un elev îşi propune ca obiectiv să ia nota 10 la lucrarea de control 
programată pentru a doua zi la istorie, se va motiva mai bine 
decât dacă îşi propune să devină un elev foarte bun la istorie. Al 
doilea obiectiv este vag, general, îndepărtat şi nu conduce la 
angajarea imediată în acțiune. Nu înseamnă că elevul nu trebuie 
să-şi propună şi obiective pe termen lung, însă întotdeauna 
obiectivelor generale trebuie să li se subordoneze obiective mai 
specifice care să permită legarea reprezentărilor mentale de 
acțiune. Cât de bun îşi propune elevul să devină? În cât timp va 
deveni un elev mai bun? Ce trebuie să facă pentru a deveni un 
elev bun? lată câteva întrebări care pot conduce spre selectarea 
unor obiective mai apropiate şi mai specifice. 

Cantor şi colaboratorii săi au adus în discuție noțiunea de 
sarcini ale vieții (life tasks), pentru a desemna reprezentările 
cognitive ale persoanei cu privire la principalele scopuri care ar 
trebui îndeplinite în anumite perioade ale vieţii. De exemplu, in 
perioada copilăriei predomină sarcinile şcolare, iar în perioada 
adolescenței predomină sarcinile şcolare şi cele sociale (Cantor et 
al., 1986). Aceste scopuri reprezintă direcții generale care moti- 
vează persoana, dând semnificaţie obiectivelor şi activităților 
curente. Însă pentru autoreglarea comportamentului, obiectivele 
specifice sunt cele care permit autoevaluarea corectă, monito- 
rizarea progreselor şi întărirea convingerilor privind auto- 
eficacitatea. Există o dependenţă ierarhică a obiectivelor, astfel că 
îndeplinirea unor obiective de la niveluri inferioare de gene- 
ralitate contribuie la îndeplinirea altora de nivel superior (Sava, 
2003). 

Rolul recompenselor în medierea influenţei AEP 


Schunk (1984) a studiat influența pe care o au recompensele şi 
obiectivele pe termen scurt asupra AEP, a motivatiei pentru 
sarcină şi a performanței. Efectele separate ale celor două 
variabile au mai fost studiate anterior, dar autorul a presupus 
existența unui important efect conjugat al acestora. Anticiparea 
rezultatelor unei acțiuni are la bază informațiile provenite din 
interpretarea recompenselor. Astfel, recompensele au atât 
valoare informațională, cát şi  motivationalá (Bandura, 
1977/1980). Nu ne propunem aici sá discutám rolul recompen- 
selor în activitatea şcolară. Acesta este binecunoscut şi 
demonstrat de numeroase studii de psihologie educațională. 
Schunk, însă, evidențiază modul în care recompensele (de 
exemplu, un premiu promis elevilor pentru punctajele pe care le 
vor obține la rezolvarea de probleme), în interacțiune cu obiec- 
tivele apropiate stabilite (cum ar fi un anumit număr de pro- 
bleme de rezolvat), contribuie la performanţă, prin intermediul 
AEP. 

Rezultatele cercetării au evidențiat o creştere a nivelului AEP 
pentru rezolvarea de probleme de matematică, după aplicarea 
unui program instructiv la trei grupuri de subiecţi: un grup 
căruia i se spunea că va primi o recompensă, fără a avea stabilit 
un obiectiv; un grup care avea stabilit un obiectiv, fără a i se 
promite o recompensă, şi un grup care avea stabilit un obiectiv şi 
căruia i se promitea o recompensă. Nu au existat însă diferențe 
între cele trei grupuri în ceea ce priveşte performanţa obținută la 
rezolvarea problemelor de matematică în timpul programului de 
training. Prin urmare, creşterea nivelul AEP după faza experi- 
mentală nu este o consecință a creşterii performanței, ci se 
datorează altor variabile. Nivelul AEP a fost semnificativ mai 
mare în condiţia în care elevii au primit recompensă şi au stabilit 
obiective apropiate decât în condiţia în care au primit recom- 

pense şi nu au avut un obiectiv sau în cea în care şi-au stabilit 
obiective apropiate, dar nu au primit recompense. Între aceste 
ultime două condiţii nu există diferențe semnificative. 

Asocierea unui obiectiv apropiat cu o recompensă contingentă 
cu performanţa este mai eficientă pentru dezvoltarea compe- 
tentei decât situaţia in care elevul şi-ar stabili doar obiectivul, 
fără să primească recompensa. Putem concluziona că angajarea 
şi perseverenta în îndeplinirea obiectivului este întărită de 
recompensă. De asemenea, asocierea recompensei cu un obiectiv 
apropiat oferă elevului posibilitatea de a compara progresele 
realizate prin raportare la un standard extern, iar monitorizarea 
progreselor creşte nivelul AEP. Aceasta din urmă, la rândul său, 
are efecte asupra performanțelor obținute ulterior, deoarece 
creează expectante pozitive cu privire la posibilitatea succesului 
(Bandura, 1977). 


Rolul feedback-ului în dezvoltarea AEP 


Feedback-ul verbal reprezintă o variabilă importantă în deter- 
minarea motivatiei si performanței şcolare. Deşi, singur, 
feedback-ul nu conduce la creşterea stabilă a nivelului AEP, el 
devine eficient în autoevaluare atunci când se bazează pe 
rezultate obiective şi pe evidenţierea progreselor. Efectele 
persuasiunii asupra AEP sunt mediate de mecanisme cognitive, 
motivationale şi afective. 

Influența feedback-ului asupra AEP a fost demonstrată 
experimental. Schunk şi Rice (1993) au arătat că furnizarea perio- 
dică de feedback referitor la valoarea strategiei utilizate de elevi 
în sarcinile de citire conduce atât la dezvoltarea abilității, cât şi la 
creşterea nivelului AEP. Schunk şi Swartz (1993) au studiat 
efectele de interacțiune ale feedback-ului privind progresul cu 
obiectivele de învățare a unor strategii de scriere la copiii 
supradotaţi. Feedback-ul care evidenţiază progresul îi oferă 
elevului informaţii despre performanţă, dar şi despre eficiența 

strategiei folosite. Astfel încrederea acestuia în capacitatea de a 
dezvolta competența de scriere creşte. În situaţiile în care 
autoevaluarea progresului este dificilă întrucât nu există 
standarde clare sau pentru că dezvoltarea competenţelor este 
lentă, feedback-ul venit din exterior este foarte important pentru 
întărirea AEP (Schunk, 1999). 

Efectele feedback-ului privind progresul depind de atribuirile 
cauzale ale acestuia şi de teoriile implicite ale persoanei cu 
privire la capacitățile sale (Schunk, 1996). La elevii care consideră 
capacitatea o caracteristică stabilă, AEP creşte mai mult atunci 
când li se spune că progresul şi rezultatele se datorează acesteia 
şi nu efortului. La elevii care consideră capacitatea o carac- 
teristică în dezvoltare, feedback-ul care pune succesul pe seama 
efortului depus şi a strategiilor utilizate contribuie la creşterea 
încrederii în autoeficacitate. Deşi relația dintre dezvoltarea unei 
competențe şi AEP este reciprocă, Bandura susține primatul 
cauzal al celei din urmă. 

În perioadele timpurii ale vieţii, până la vârsta de 8 ani, când 
copiii devin capabili să evalueze competențele lor pentru varii 
domenii (Harter, 1982), încrederea în sine se dezvoltă în special 
pe baza feedback-urilor primite de la persoanele semnificative. 
Mai târziu însă, pentru a fi credibil, feedback-ul trebuie să fie în 
concordanţă cu realitatea. O laudă care vine de la o persoană 
semnificativă poate avea un impact pozitiv la nivel afectiv, dar 
dacă ea nu se întemeiază pe realitate, nu va putea fi acceptată şi 
la nivel cognitiv. Este şi motivul pentru care mulți educatori, 
încercând să fie corecti în evaluare, oferă adesea feedback 
negativ elevilor care nu reuşesc. Însă chiar şi atunci când 
evidența greselii pare să justifice evaluarea negativă, există 
posibilități de a o evita, mai ales dacă se urmăreşte dezvoltarea 
unei competențe. Educatorii pot crea situaţii de învățare care să 
permită cât mai frecvent feedback-ul pozitiv realist, prin 
evidenţierea progreselor, şi nu a rezultatelor scontate. 

Bandura (1997) susține că dezvoltarea competenţelor este un 
proces care presupune exercițiu şi confruntarea persoanei cu 
sarcini provocatoare, a căror dificultate trebuie crescută pro- 
gresiv. Dacă în momentul întâmpinării unor obstacole în reali- 
zarea sarcinilor şcolare elevul este încurajat să persevereze şi 
ajutat să găsească strategii corespunzătoare, progresul înregistrat 
va avea influenţă asupra AEP. 

Dobândirea unei competenţe la un anumit nivel presupune o 
evoluţie a acesteia spre un anumit standard. Evaluarea perfor- 
mantei obținute la un moment dat se poate face în două moduri: 
fie prin centrarea pe progresul realizat în comparație cu punctul 
de plecare, fie prin relevarea neajunsurilor în comparație cu 
scopul ultim. De exemplu, un elev care achiziționează compe- 
tenta de citit poate primi un feedback care să evidentieze faptul 
că la acel moment este capabil să citească mai bine decât în urmă 
cu două săptămâni sau poate primi un feedback care să 
accentueze faptul că nu a reuşit să citească fără nici o greşeală. 
Modul în care este structurat feedback-ul de evaluare are efecte 
asupra AEP. Feedback-ul care insistă asupra eşecului aduce un 
blam social persoanei şi nu îi oferă informații cu privire la modul 
în care poate să progreseze. S-a constatat că persuadarea 
negativă este mai puternică decât cea pozitivă, adică este mai 
greu să întăreşti încrederea în sine prin mijloace de persuasiune 
decât să o slăbeşti (Bandura, 1997). 


7.2.2. Relaţia dintre AEP şi performanța academică 


Cele mai multe dintre cercetările care au analizat relația dintre 
AEP pentru un domeniu şi performanța corespunzătoare 
acestuia au evidenţiat corelaţii semnificative, chiar dacă unele nu 
au fost atât de ridicate cum s-a presupus. Nu toate cercetările au 
confirmat ipoteza avansată şi verificată de Bandura şi alti autori, 
potrivit căreia dintre corelatele sinelui AEP este cea mai 
predictivă pentru performanță (Bandura, 1977; Bandura si 

Schunk, 1981; Schunk, 1984, 1985, 1989, 1996 etc.). De exemplu, 

Wood şi Locke (1987) au obținut o corelație de numai 0,27 între 

AEP şi notele studenților, dar acest rezultat ar putea fi explicat 

prin impreciziile metodologice ale cercetătorilor. Pentru a 

preveni aceste imprecizii, Bandura a propus mai tárziu un ghid 

de elaborare a scalelor de másurare a constructului, stabilind o 

serie de reguli de operationalizare care trebuie sá corespundá 

definitiei conceptuale. Numai in aceste conditii analiza relatiei 
dintre performantá si AEP devine relevantá pentru cercetare. 

Vom prezenta cele mai importante recomandări pentru 

constructia instrumentelor de másurare oferite de autorul teoriei 

autoeficacitátii (Bandura, 20062). 

e Dat fiind faptul cá AEP se referă la reprezentarea capa- 
bilitátilor, itemii trebuie formulati în termeni de „cât de sigur 
sunt că pot să fac”, nu de „cât de sigur sunt că voi face”. 

e Trebuie făcută distincţia între AEP si alte constructe, cum ar 
fi: stima de sine, care se referă la valoarea personală, nu la 
capabilități; locus of control, care se referă la convingerea 
persoanei că poate/nu poate controla un eveniment sau un 
rezultat, nu la convingerea cu privire la capabilitățile efective 
ale sale (de exemplu, o persoană poate avea sentimentul 
controlului, fără să reflecteze la capabilitățile sale) sau 
expectantele privind rezultatele (despre care am discutat deja, în 
capitolul patru). Având în vedere aceste distincții, itemii care 
măsoară AEP trebuie să evalueze încrederea persoanei cu 
privire la capacitățile sale de a realiza o anumită sarcină sau 
activitate. lată câteva întrebări adecvate măsurii AEP: „Cât 
de sigur eşti cá poti obține rezultate bune la examen?", „Cât 
de sigur eşti cá poti să organizezi această activitate?", „Cât de 
sigur eşti cá poti găsi strategiile necesare realizării acestei 
activitáti?". 

e Este necesară o analiză a domeniului pentru care se măsoară 
AEP, pentru a elabora itemi corespunzători aspectelor 

comportamentale studiate (Pajares şi Miller, 1997). Pentru 
acelaşi domeniu de activitate putem utiliza mai multe scale 
care să măsoare dimensiuni diferite ale AEP, în funcţie de 
scopul cercetării. De exemplu, pentru domeniul şcolar putem 
măsura AEP pentru realizarea şcolară (la diverse obiecte de 
studiu), AEP în reglarea învățării sau AEP în obținerea unui 
anumit nivel de performanţă. 

Trebuie să existe o corespondenţă între gradul de speci- 
ficitate al AEP şi cel al performanţei măsurate, altfel puterea 
predictivă a primei variabile pentru cea de-a doua scade. 
Când se măsoară AEP pentru o categorie de sarcini cores- 
punzătoare aceluiaşi domeniu de activitate, este recomandată 
o ierarhizare a acestora de la simplu la complex. 

Utilizarea scalelor de măsurare a AEP cu mai multe trepte 
creşte puterea de predictie a constructului, față de situația in 
care acesta este evaluat pe o scală cu mai puține niveluri. De 
exemplu, un instrument la care răspunsurile sunt date pe o 
scală de la 0 la 100 permite o predictie mai bună decât unul la 
care se răspunde pe o scală de la 1 la 6 (Pajares et al., 2001). 
Plecând de la aceste câteva reguli, fiecare cercetător poate 


construi un instrument de măsurare a AEP, adecvat domeniului 
de performanţă pe care vrea să-l studieze, respectând criteriile 
psihometrice cunoscute (consistență internă, validitate de 
construct, fidelitate etc.). 


AEP şi performanța matematică 


Până în anii '80, încrederea în capacitatea pentru matematică a 


fost măsurată foarte general, cerându-li-se elevilor să răspundă 
la întrebări despre aptitudinea lor matematică. După apariția 
teoriei AEP, s-a pus problema măsurării acestei variabile pentru 
dimensiuni specifice, pentru ca ea să poată fi relevantă în raport 
cu anumite categorii de performanţă. 

Betz şi Hackett (1983) au deschis calea cercetărilor care 
măsoară AEP pentru matematică mai specific şi mai nuantat, în 
acord cu teoria lui Bandura. AEP pentru matematică se referă la 
convingerea persoanei cu privire la capacitatea sa de a realiza cu 
succes sarcini tipice sau probleme specifice acestui domeniu. 
Pentru a elimina ambiguitátile metodologice, cele două cerce- 
tătoare au delimitat mai multe dimensiuni pe care le presupune 
disciplina matematică şi au construit un instrument multidimen- 
sional, denumit Mathematics Self-Efficacy Scale (MSES). Acesta 
cuprinde trei subscale: o scală care măsoară încrederea subiec- 
tului în capacitatea sa de a rezolva sarcini tipice de matematică, o 
scală care evaluează încrederea în capacitatea de a obține succes 
la disciplinele matematice şi o scală care evaluează încrederea în 
capacitatea de a rezolva probleme specifice de aritmetică, algebră 
şi geometrie. Pentru a păstra criteriul corespondenţei dintre 
domeniul de măsurare a AEP şi domeniul de măsurare a perfor- 
mantei la matematică, aceasta din urmă este măsurată printr-un 
test paralel, care cuprinde probleme similare cu cele pentru care 
se evaluează AEP. Hackett şi Betz (1989) au elaborat un astfel de 
test, denumit Mathematics Problems Performance Scale (MPPS), 
care oferă o măsură a performanţei subiecţilor în rezolvarea de 
probleme specifice. 

Corelatiile obținute de Hackett şi Betz (1989) între AEP pentru 
matematică şi performanţele corespunzătoare nu au fost însă 
foarte mari, variind între 0,39 şi 0,49 pentru cele trei subscale ale 
instrumentului. Corelatii mai ridicate au fost obținute pentru 
subscala care măsoară AEP în rezolvarea de probleme şi anume, 
0,70 (Pajares şi Miller, 1994). Corelatiile mai mici obținute în alte 
cercetári ar putea fi explicate prin faptul cá nu au fost controlate 
alte variabile care interactioneazá cu AEP sau operationalizárile 
nu au fost corecte. Efectele AEP asupra performantei nu pot fi 
intelese decát in contextul unei cauzalitáti complexe, asa cum 
sustine teoria sociocognitivá a lui Bandura. 

Norwich (1987) a arătat că nu există efecte independente ale 
AEP asupra performanței la matematică, atunci când este 
controlat efectul conceptului de sine referitor la această 
disciplină. După o a doua măsurare a performanței, autorul a 
analizat un model de predictie a ei, luând în calcul trei variabile 
care au explicat 37% din variantá: conceptul de sine pentru 
matematică, performanţa anterioară şi AEP în rezolvarea proble- 
melor de matematică. După controlul primelor două variabile, a 
constatat că AEP nu a contribuit semnificativ la cea de-a doua 
performanţă. Predictorul cel mai puternic al performanţelor ulte- 
rioare a fost performanţa anterioară. 

Hackett şi Betz (1989) au evidenţiat o corelație semnificativă 
de 0,57 între încrederea globală a elevului în capacitatea sa 
pentru matematică şi scorul la un test standardizat de mate- 
matică. Când au realizat regresia ierarhică pentru predicția 
alegerii cursurilor de matematică, au observat că numai AEP era 
predictor semnificativ, şi nu performanţa anterioară, aşa cum s-a 
întâmplat în studiul lui Norwich. Prin urmare, am putea accepta 
că nu performanţa în sine a avut efect asupra alegerilor stu- 
dentilor, ci AEP, ca rezultat al interpretărilor cognitive ale 
performanţelor anterioare. 

Teoreticienii conceptului de sine multidimensional au obținut 
corelaţii semnificative între performanța la matematică si 
percepțiile de sine referitoare la acest domeniu. Însă au existat 
numeroase diferențe în funcție de modul în care s-au realizat 
operationalizárile. Unii au măsurat percepții mai generale care 
defineau elevul în raport cu disciplina „matematică”, alții s-au 
centrat mai mult pe percepțiile de sine privind capacitățile 
pentru matematică şi influența acestora asupra unor variabile 
importante pentru performanţă, cum ar fi efortul, nivelul de 
anxietate, perseverenta sau stilul atributional. 

AEP şi performanța verbală 


O trecere în revistă a cercetărilor prin care s-a studiat relația 
dintre AEP şi performanţă a evidenţiat o preocupare mai intensă 
pentru disciplina matematică decât pentru cele care presupun 
competențe verbale, deşi cele mai multe sarcini şcolare presupun 
competenţe de citire şi scriere. O posibilă explicație a acestui fapt 
ar putea fi dificultatea stabilirii unor indicatori clari care să 
operationalizeze competenţa pentru scris sau citit. 

Cu toate acestea, există în literatura de specialitate o serie de 
cercetări care au evidenţiat efectele AEP pentru scriere asupra 
performanţei obținute de elevi si studenti la eseuri sau, în 
general, la disciplinele de limbă şi literatură (Schunk şi Swartz, 
1993; Zimmerman şi Bandura, 1994; Pajares şi Valiante, 1997; 
Pajares et al., 2001). Pajares (2003) a identificat trei modalități de 
măsurare a AEP pentru scriere: (1) evaluarea gradului de 
încredere a elevului în competențele sale pentru scriere (să scrie 
corect gramatical, să folosească corect termenii din limbă, să 
utilizeze semnele de punctuație şi ortografie, să organizeze 
propoziţiile în paragrafe cu sens sau să redea coerent ideile unui 
text); (2) evaluarea gradului de încredere în capacitatea de a 
realiza o sarcină de scriere după cerințele date (de exemplu, o 
lucrare, un text de ficțiune sau o scrisoare adresată unui prieten); 
(3) evaluarea gradului de încredere în capacitatea de obținere a 
unei anumite note la cursurile de limbă si literatură. 
Performanţele măsurate au fost reprezentate de notele la 
cursurile de limbă şi literatură sau de notele obținute la eseuri şi 
alte sarcini specifice de scriere. 

În general, rezultatele obținute în mai multe studii arată că 
AEP pentru scriere are o contribuţie independentă în predicția 
rezultatelor obținute în acest domeniu. Mărimea efectelor 
obținute în modelele de regresie, care au inclus AEP pentru 
scriere ca variabilă predictivă pentru performanța în acest 

domeniu, a variat în cercetările realizate între 0,19 şi 0,40, atunci 
când s-a menținut constant nivelul performanței anterioare sau 
aptitudinea pentru scris (Pajares, 2003). Alte cercetări care au 
analizat relația dintre AEP cu performanţa au inclus şi conceptul 
de sine corespunzător domeniului investigat (Bong şi Skaalvik, 
2003). O sinteză a cercetărilor anterioare indică un efect predictiv 
mai bun al AEP asupra realizărilor şcolare decât cel produs de 
conceptul de sine corespunzător domeniului măsurat (Bong şi 
Clark, 1999; Schunk, 1991). 


7.2.3. AEP în autoreglarea învățării 


Încrederea persoanei în capacitatea sa de a utiliza strategii 
autoreglatoare eficace reprezintă, de asemenea, un factor al 
motivatiei şi performanței. Toate teoriile autoreglării susțin cá 
motivația învățării derivă din importanţa rezultatelor obținute 
pentru sine, dar există diferenţe între orientările psihologice în 
ceea ce priveşte interpretarea naturii rezultatelor şi a modului în 
care acționează ele asupra subiectului. Orientările behavioriste 
insistă asupra efectelor concrete, de natură materială sau socială, 
care motivează persoana pentru obținerea unei recompense sau 
a unui statut mai bun. Orientările fenomenologice iau în consi- 
derare efectele rezultatelor asupra stimei de sine sau a senti- 
mentului identității, care vor motiva apoi comportamentul 
(McCombs, 2001). Teoriile cognitive accentuează rolul proceselor 
sinelui în autoreglare, printre care enumerăm autoactualizarea şi 
reducerea disonantei. Din această perspectivă, autoreglarea 
presupune corectarea unui minus, a unei discrepanțe dintre 
rezultatul obținut şi un standard intern (Zimmerman, 1990). 

Pentru a depăşi anumite neajunsuri ale teoriilor menţionate, 
psihologii din domeniul educației au dezvoltat, în cadrul 
paradigmei sociocognitive, un model complex al autoreglării, 
aplicat la învăţarea şcolară. Pornind de la perspectiva agentică şi 
de la modelul triplei determinări reciproce a personalității a lui 

Bandura (1982b), sociocognitiviştii consideră că autoreglarea se 
bazează pe rezultatele obținute, pe interpretarea acestora, dar şi 
pe anticiparea unor eventuale rezultate viitoare. Astfel, 
autoreglarea nu presupune doar corectarea unei discrepanțe care 
apare între un rezultat obținut şi un standard, aşa cum susțin 
teoriile cognitive, ci şi anticiparea unei discrepanțe pe baza 
experienţelor trecute. Altfel spus, subiectul nu acționează doar 
pentru a corecta un minus, ci şi pentru a obține un plus. 

Noua abordare reconciliază oarecum concepţiile extreme cu 
privire la autoreglare. Implicatiile generale şi indirecte ale con- 
ceptului de sine în autoreglarea comportamentală, susținute de 
teoriile fenomenologice, sunt înlocuite de teoreticienii socio- 
cognitivişti cu impactul direct si specific al autoeficacitátii 
percepute (AEP). Chiar concepția mai nuanțată cu privite la rolul 
conceptului de sine în autoreglare, avansată de McCombs şi 
Marzano (1990), este criticată de Zimmerman (1990). Primii 
autori susțin că percepțiile sarcinilor şcolare de către elevi sunt 
filtrate printr-un sistem de structuri de sine, compus din credinţe 
cu privire la sine, scopuri personale şi autoevaluări, dar moti- 
vatia provine in principal din conştiinţa faptului cá ei sunt agenti 
creativi, capabili de autodeterminare a propriilor scopuri. La fel 
ca şi ceilalți sociocognitivişti, Zimmerman consideră însă că rolul 
fundamental în motivarea comportamentului este exercitat de 
AEP, şi nu de o concepţie generală despre sine. În cadrul mode- 
lului sociocognitiv al autoreglării, sunt atenuate şi orientările 
behavioriste care supralicitează rolul factorilor externi in 
autoreglare, în detrimentul celor personali (Zimmerman, 1990). 

Sunt remarcabile contribuţiile aduse de Barry Zimmerman şi 
colaboratorii săi la fundamentarea teoretică şi empirică a 
modelului sociocognitiv al învăţării autoreglate (self-regulated 
learning) şi la aplicarea practică a acestuia în dezvoltarea 
competențelor reglatorii ale elevilor şi studenților (Zimmerman, 
1995; Zimmerman şi Martinez Pons, 1986; Zimmerman şi 

Bandura, 1994; Cleary si Zimmerman, 2004; Zimmerman et al., 

1992); 

În modelul său, Zimmerman reuneşte şi, în acelaşi timp, 
distinge între: procesele autoreglarii (de exemplu, AEP) şi strategiile 
autoreglării, care optimizează procesele (Zimmerman, 1990). 
Elevul nu este motivat pe deplin nici de un sentiment global de 
stimă de sine, determinant al rezultatelor obținute, nici în 
exclusivitate de rezultatele obținute. Autoreglarea este o 
activitate mult mai complexă, în care AEP poate fi motivator al 
acțiunii, dar şi rezultat al acesteia, ca efect al progreselor 
înregistrate. Astfel, persoana inițiază adesea acțiuni pentru a 
produce rezultate, care vor optimiza la rândul lor procesele auto- 
reglatoare, cum ar fi, de exemplu, autoevaluarea sau auto- 
perfecționarea. Este putin probabil ca un elev să inițieze o 
activitate al cărei rezultat crede că îi va aduce prejudicii la 
nivelul reprezentărilor de sine. Astfel, autoreglarea activității de 
învățare este ciclică si se bazează atât pe feedback-ul care vine de 
la performanţă, cât şi pe feed-forward (anticiparea performan- 
tei). Cleary şi Zimmerman (2004) disting în cadrul unui ciclu de 
autoreglare trei etape: 

e Anticiparea (procesul care precede acțiunea propriu-zisă) - 
presupune stabilirea scopurilor şi planificarea acțiunii; 

e Controlul performanței (procesele din timpul realizării acțiunii) 
- presupune autocontrol (concentrarea atenției, dezvoltarea 
strategiilor de învățare, mobilizarea efortului, perseverenta) 
şi autoobservatie (monitorizarea progreselor, a greşelilor şi a 
gradului de adecvare a strategiilor utilizate); 

e Autoreflectia (procesele ulterioare obținerii performanței) - se 
referă la autoevaluare şi la reacția personală. 

Toate cele trei etape sunt influențate de componentele motiva- 
tionale ale sinelui (AEP, orientarea scopurilor, interesele 
intrinseci şi expectantele). Dintre acestea, autorii consideră că 
AEP într-un domeniu este elementul-cheie, deoarece ea 

determină alegerea acțiunii, efortul depus, perseverenta si inter- 
pretarea rezultatelor (Bandura, 1997, Pajares, 1996). Astfel, am 
putea analiza AEP a unui elev pentru un domeniu de activitate, 
prin prisma capacităților sale de autoreglare. Încrederea în 
capacitatea de realizare şcolară este asociată cu AEP pentru 
autoreglarea învățării: încrederea în capacitatea de a stabili 
obiective, de a dezvolta standarde sau de a căuta strategii 
adecvate (Zimmerman şi Bandura, 1994, Zimmerman et al., 
1992). 


* 


Ín capitolul de fatá au fost trecute in revistá cercetárile care 
sustin valoarea predictivá a conceptiilor de sine pentru realizarea 
şcolară. Prezentarea principalelor dovezi empirice ale relației 
dintre concepțiile de sine şi performanţă a fost realizată având în 
vedere două cadre teoretice diferite: cel al conceptului de sine (ca 
reprezentare de sine mai stabilă şi mai generală) şi cel al auto- 
eficacitátii (ca reprezentare de sine dinamică şi specifică). Au fost 
analizate si modalitățile de abordare  metodologicá a 
constructelor din cadrul teoriei sociocognitive cu privire la sine. 

Cercetări privind relația dintre concepțiile 
despre sine şi performanța şcolară 
în mediul educațional românesc 


8.1. Prezentare generală a cercetărilor 
8.1.1. Introducere 


În acest capitol vor fi prezentate patru studii empirice prin 
care se va analiza relația dintre diverse componente ale 
conceptului de sine şi performanța şcolară, în cadrul teoriei 
sociocognitive. Cercetările româneşti din domeniul educațional 
care s-au centrat pe studierea factorilor responsabili de perfor- 
manta şcolară au tratat indirect şi rolul conceptului de sine în 
explicarea variațiilor acesteia. Sunt reprezentative pentru această 
temă două lucrări care prezintă cercetări ample privind rolul 
factorilor individuali şi contextuali în determinarea performanţei 
şcolare. O primă cercetare, realizată de Mihaela Jigău (1998) pe 
1571 de elevi de la diferite clase, a arătat că imaginea de sine a 
acestora se situează pe primul loc în categoria factorilor 
individuali subiectivi asociați realizării şcolare. O altă lucrare 
care realizează o sinteză a cercetărilor privind determinantii 
performanţei şcolare pe un eşantion de 1614 elevi este cea 
publicată recent de Gherasim şi Butnaru (2013). Cercetarea are 
drept cadru teoretic modelul lipsei de speranță învățată şi 
perspectiva ecologică şi insistă în egală măsură pe analiza 

factorilor motivationali de natură internă şi externă, fără a se 
focusa explicit pe conceptul de sine. 

Alte cercetări care au avut ca variabilă de studiu conceptul de 
sine, realizate în mediul şcolar românesc, au tintit spre scopuri 
diferite. De exemplu, Mielu Zlate (1999) a propus o metodologie 
de analiză a conceptului de sine pe baza aplicării probei „Cine 
sunt eu?" la un număr de 591 de subiecti (elevi, studenti, pro- 
fesori). Analiza răspunsurilor date de participanții la cercetare a 
permis relevarea triplei utilități a acestei probe: cognitivă (rol de 
autocunoaştere), predictivă (rol în predicția comportamentelor) 
şi formativă (rol de exersare a autocunoaşterii). Alte cercetări au 
evidenţiat dependența stimei de sine, ca variabilă afectivă, de 
organizarea cognitiilor despre propria persoană la elevi 
(Chelaru, 2003; Radu et al., 1994). 

Cercetările prezentate în capitolul de față au ca scop predo- 
minant evidenţierea şi analiza efectelor dimensiunilor con- 
ceptului de sine asupra performanţei şcolare. Definirea şi opera- 
tionalizarea variabilelor s-a realizat în acord cu următoarele 
modele teoretice circumscrise paradigmei sociocognitive: mode- 
lul schemelor de sine (Markus, 1977), teoria autoeficacitátii 
(Bandura, 1977) si modelul multidimensional al conceptului de 
sine (Marsh si Shavelson, 1985). Pentru cá vor fi utilizate în 
aceste cercetári mai multe constructe referitoare la reprezentárile 
de sine ale elevilor, vom prezenta în cele ce urmează o succintă 
definire şi diferențiere a lor. Explicatiile detaliate ale acestor 
constructe se regăsesc în capitolele teoretice dezvoltate în 
lucrarea de fata. 


8.1.2. Diferentieri ale principalelor constructe utilizate in cercetare 


Schemele de sine. Sunt structuri cognitive relativ stabile care 
generalizează experiența trecută şi influențează prelucrarea 
informației despre sine şi ceilalți în trecut, prezent şi viitor 
(Markus, 1977). Schemele de sine au grade diferite de gene- 

ralitate, în funcție de dimensiunea sau domeniul comporta- 
mental pe care îl organizează. Astfel, putem avea o schemă de 
sine despre un domeniu comportamental specific (de exemplul 
„competent la matematică”), o schemă de sine mai generală sub 
forma unei trăsături de personalitate (de exemplu, 
„perseverent”) sau chiar o schemă foarte generală a propriei 
persoane, văzută ca „bună” sau „rea”, „valoroasă” sau „lipsită 
de valoare”. Odată formate, aceste scheme devin din ce în ce mai 
stabile şi mai rezistente la schimbare, constituindu-se într-un 
filtru cognitiv. Schemele de sine conțin atât informații 
descriptive, cât şi prescriptive şi, de aceea, ele pot fi predictive 
pentru comportamente. 

Stima de sine. Este o variabilă care a fost definită de cer- 
cetători în două moduri: ca variabilă afectivă cu caracter general 
sau ca structură cognitiv-afectivă multidimensională. 

Stima de sine globală. Este o evaluare predominant afectivă a 
sinelui, o atitudine generală pozitivă sau negativă față de sine 
(Rosenberg et al., 1995). Într-o definire foarte largă, stima de sine 
globală poate fi asimilată cu sentimentul propriei valori. 

Stima de sine multidimensională. Se referă la evaluările afective 
şi cognitive ale sinelui pe mai multe dimensiuni. În cadrul 
acestui model teoretic, se consideră că distincția dintre cele două 
componente ale sinelui (cognitivă şi afectivă) este mai putin 
tranşantă, iar atributele cuprinse în instrumentele auto- 
descriptive fac referire la domenii variate ale vieții persoanei: 
fizic, social, şcolar, emoţional (Harter, 1982, Harter, 1998). 
Adepții teoriilor multidimensionale consideră cá stima de sine 
globală nu este de fapt decât dimensiunea generală a conceptului 
de sine (Marsh şi O'Mara, 2008). Potrivit acestor autori, diferența 
realizată în cadrul modelului cognitivist tripartit între stima de 
sine şi conceptul de sine nu ar avea la bază distincția dintre 
afectiv şi cognitiv, ci pe cea dintre general şi specific. Astfel, 
stima de sine şi dimensiunile sale sunt integrate într-un model 

ierarhic, în care dimensiunea globală depinde de componentele 
specifice (Harter, 1982, Oubrayrie, 1997). 

Conceptul de sine academic. Se referă la convingerile elevilor 
şi studenților cu privire la valoarea, abilitățile şi competențele lor 
în domeniul şcolar. În opoziţie cu domeniul non-academic 
(percepții despre sine in context social, percepții despre aspectele 
fizice sau emoționale etc.), conceptul de sine academic cuprinde 
reprezentările elevului despre statutul său şcolar sau despre 
abilitățile sale pentru diverse obiecte de studiu. Potrivit mode- 
lului multidimensional elaborat de Marsh şi Shavelson (1985), 
conceptul de sine academic cuprinde o dimensiune generală şi 
dimensiuni specifice disciplinelor de studiu (de exemplu, 
matematică, limbă şi literatură sau ştiinţe). 

Conceptul de sine academic general. Cuprinde reprezentări 
generale ale elevilor cu privire la statutul lor şcolar. Acest 
construct se suprapune peste dimensiunea şcolară a stimei de 
sine, descrisă în modelul propus şi testat de Harter (1982). Auto- 
evaluarea se realizează pe dimensiuni generale şi presupune 
estimarea valentei pozitive sau negative a unor atribute legate de 
activitatea şcolară („Sunt mai bun la învățătură decât colegii 
mei.", „Mă descurc la sarcinile şcolare.” etc.), precum si apre- 
cierea atitudinii şi emoțiilor fata de şcoală („Nu-mi place la 
scoalá.", „Sarcinile şcolare mă descurajează.” etc.). 

Conceptul de sine matematic. Cuprinde reprezentările şi atitu- 
dinile elevului cu privire la abilitățile sale în domeniul mate- 
matică. De asemenea, conceptul de sine verbal cuprinde repre- 
zentările şi atitudinile elevului cu privire la abilitățile sale pentru 
citit şi scriere. 

Autoeficacitatea percepută (AEP). Este definită ca încrederea 
persoanei în capacităţile sale de a organiza şi realiza cursul unei 
acțiuni pentru a obține rezultatele dorite (Bandura, 1977). În 
general, această variabilă se măsoară pentru domenii specifice de 
comportament şi chiar pentru sarcini specifice. Spre deosebire de 

stima de sine şi conceptul de sine, unde autoevaluările sunt 
generale şi presupun estimarea caracterului autodefinitoriu al 
unor atribute, AEP presupune o evaluare a convingerilor pe care 
le are persoana cu privire la capacităţile sale. Dacă conceptul de 
sine este mai curând descriptiv, AEP este mai degrabă 
prescriptivă. Altfel spus, conceptul de sine defineşte „ceea ce 
este” subiectul şi emoțiile sale față de „ceea ce este”, în timp ce 
AEP estimează „ceea ce poate” subiectul şi gradul de încredere 
că poate să atingă un anumit rezultat. În măsurarea conceptului 
de sine/stimei de sine estimările se realizează mai ales prin 
comparare socială, în timp ce evaluarea autoeficacitátii presu- 
pune compararea capacităților proprii cu cerințele impuse de 
sarcină. 

În domeniul şcolar, AEP a fost măsurată pentru cele mai 
diverse domenii şi sarcini, de la cele mai generale, până la cele 
foarte specifice. Cel mai frecvent a fost măsurată AEP pentru 
realizarea şcolară, în general, şi AEP în autoreglarea învăţării. La 
rândul lor, aceste constructe pot fi operationalizate in variabile 
mai specifice. De exemplu, AEP pentru realizarea şcolară poate fi 
măsurată în raport cu diverse obiecte de studiu sau cu anumite 
sarcini specifice. De asemenea, AEP în autoreglarea învăţării 
poate include evaluarea autoeficacitátii în stabilirea obiectivelor, 
în căutarea şi proiectarea strategiilor sau în managementul 
resurselor pentru învățare. 

În cercetările prezentate în acest capitol au fost utilizate 
următoarele dimensiuni ale AEP: 

(1) AEP în rezolvarea unor sarcini specifice (task-specific self- 
efficacy). Aceasta se referă la încrederea subiectului în capacitatea 
sa de a rezolva cu succes o anumită sarcină. Constructul a fost 
utilizat în numeroase cercetări din domeniu (Schunk, 1984, 1985, 
1989, 1996; Bandura şi Schunk, 1981; Schunk si Gunn, 1984; 
Schunk şi Rice, 1993; Pajares şi Miller, 1997; Pajares şi Valiante, 
1997). 

(2) AEP în obținerea performanței. Este definită ca încrederea 
persoanei în capacitatea sa de a atinge un anumit nivel al 
performanţei. Poate fi considerată o dimensiune a variabilei mai 
generale AEP pentru realizarea şcolară. 

(3) AEP în autoreglarea activității de scriere. Aceasta este o 
aplicare a constructului mai general AEP în autoreglarea 
învățării la domeniul „scriere de text” (Zimmerman şi Bandura, 
1994; Zimmerman şi Kitsantas, 1999; Zimmerman et al., 1992). 
Măsurarea sa presupune o autoevaluare a capabilitátilor per- 
sonale necesare scrierii de texte: elaborarea unor idei creative, 
interesante şi de efect; structurarea, organizarea şi revizuirea 
ideilor, precum şi managementul activității. 

Competența percepută. Reprezintă o evaluare generală a 
nivelului competenţei pentru un anumit domeniu, în termeni de 
autoatribuire a acesteia. 

Performanţa şcolară (academică). Se referă la indicatori ai 
nivelului de realizare şcolară. În studiile realizate, această 
variabilă a fost măsurată prin indicatori cantitativi, sub formă de 
note sau medii şcolare. Au fost înregistrate mediile şcolare 
generale, mediile pentru anumite discipline de studiu sau notele 
obținute la sarcini şcolare specifice. 

În continuare, vom prezenta şi alte variabile individuale sau 
contextuale corelate ale sinelui incluse în studii, dar care au un 
rol secundar. 

Teoriile implicite cu privire la sine. Acestea sunt credințe ale 
oamenilor cu privire la stabilitatea sau flexibilitatea caracteris- 
ticilor personale (Dweck şi Molden, 2005; Dweck et al., 1995). 
Constructul a fost dezvoltat în ultimele decenii cu referire la 
caracterul înnăscut sau stabil al inteligenței (entity theory) vs. 
dobândit sau dinamic (incremental theory), dar poate fi aplicat si 
în cazul altor caracteristici sau abilități personale. Astfel, unele 
persoane consideră că inteligența este o capacitate înnăscută care 
nu poate fi schimbată, in timp ce alţii o consideră dinamică, in 

schimbare. Studierea teoriilor implicite cu privire la inteligenţă a 
evidenţiat rolul lor în cadrul sistemului motivational al elevilor 
(Dweck şi Molden, 2005). Stabilirea scopurilor şi obiectivelor, 
căutarea unor strategii eficiente, investirea efortului, atribuirea 
cauzală a succesului şi eşecului sau chiar performanţele şcolare 
sunt influențate direct sau indirect de credinţele elevilor privind 
posibilitățile de schimbare. De asemenea, teoriile implicite ale 
sinelui pot fi predictori ai evoluţiei stimei de sine a elevilor. 

Obiectivele de realizare şcolară. Reprezintă o variabilă 
motivationalá cu rol în determinarea performanţelor şcolare. 
Efectele directe sau indirecte ale obiectivelor de realizare asupra 
performanţelor depind de orientarea acestora: spre obținerea 
performanţei, spre învățare şi dezvoltare, spre evitarea eşecului 
sau spre relationare socială. 

Standardul autoevaluativ. Reprezintă o variabilă cu rol 
important în autoreglarea învăţării şi se exprimă prin gradul de 
mulțumire sau nemulțumire a elevului în raport cu performanța 
obținută (Zimmerman şi Bandura, 1994). 


8.1.3. Obiective şi aspecte metodologice generale 


În cele patru cercetări care vor fi prezentate în acest capitol au 
fost puse în evidenţă efectele unor dimensiuni ale conceptului de 
sine asupra performanțelor de tip şcolar, dar şi efectele per- 
formantelor şcolare anterioare asupra conceptului de sine, având 
în vedere relația de reciprocitate dintre cele două categorii de 
variabile. Au fost discutate comparativ efectele conceptului de 
sine asupra performanţei şcolare, având în vedere mai multe 
categorii: 

- efectele unor dimensiuni mai generale ale sinelui, în raport 
cu altele mai specifice: de exemplu, stima de sine globală - 
stima de sine şcolară, conceptul de sine academic general - 
conceptul de sine pentru obiecte de studiu sau competenta 
perceputá - AEP; 

— efectele unor dimensiuni predominant afective ale sinelui, in 
raport cu altele predominant cognitive: de exemplu, stima de 
sine globală - schema de sine a perseverentei, stima de sine 
globalá - competenta perceputá sau stima de sine globalá - 
AEP; 

- efectele unor dimensiuni predominant descriptive, în raport 
cu altele predominant prescriptive: de exemplu, conceptul de 
sine academic - AEP. 


Participanți 


La toate cele patru cercetări au participat 1218 elevi şi studenți 
din municipiul laşi. Dintre aceştia, 485 au fost studenti de anul I, 
la facultățile de litere şi economie ale Universităţii „Al I. Cuza” 
laşi, 331 au fost elevi de clasa a 10-a şi a 11-a de la mai multe 
licee din laşi şi 402 au fost elevi de gimnaziu de clasele a 6-a şi a 
7-a de la mai multe şcoli din laşi. 


Instrumente şi procedură generală 


În studiile realizate au fost utilizate trei categorii de 
instrumente şi măsurări: instrumente autodescriptive, sarcini 
obiective de performanţă şi înregistrări ale unor date despre 
performanţele elevilor şi studenţilor. Instrumentele autodes- 
criptive au fost aplicate sub forma creion-hártie, iar sarcinile de 
performanţă au fost în concordanţă cu cerințele şcolare obişnuite. 
Având în vedere că au fost folosite probe autodescriptive, datele 
obținute au fost prelucrate, în general, prin analize ale 
covariatiilor dintre variabile şi prin analize corelationale. 

8.2. Stima de sine, schemele de sine şi performanţa! 


Cercetarea a avut ca scop analiza efectelor stimei de sine şi a 
unei scheme de sine asupra performanței într-o sarcină specifică. 
Au fost discutate şi posibilele influenţe ale structurilor sinelui 
asupra performanţei şcolare generale a studenţilor. Demersul 
empiric a avut în vedere surprinderea corespondenţei dintre 
gradul de generalitate al autoevaluărilor şi cel al performanței 
măsurate, precum şi interacțiunea dintre stima de sine, ca 
dimensiune predominant afectivă, şi schemele de sine, ca 
structuri cognitive, în determinarea performanței. Concret, ne- 
am propus să analizăm modul în care prezența unei scheme de 
sine pe dimensiunea perseverenţă are efecte asupra performanței 
într-o sarcină specifică de perseverență. Am analizat, de ase- 
menea, şi gradul de asociere dintre cele două variabile auto- 
descriptive, pe de o parte, şi performanţa şcolară a subiecților 
investigati, pe de altă parte. Am ales să studiem schema de sine a 
perseverentei, deoarece aceasta este o autoevaluare a unui 
atribut important în activitatea şcolară. 

Ipoteza generală de la care am plecat a fost aceea că 
rezultatele în diverse domenii de activitate sunt în relație cu 
structurile cognitive ale sinelui care organizează aceste domenii 
(schemele de sine) şi cu valența afectivă a reprezentărilor 
generale şi specifice ale sinelui (stima de sine globală şi 
specifică). Ipotezele specifice derivate de aici sunt: 

1. Performanţa la o sarcina de perseverență şi performanța 
şcolară corelează semnificativ cu nivelul stimei de sine 
globale şi şcolare. 


1 Acest studiu este o sinteză a unui articol publicat sub denumirea 
„Dimensiuni ale sinelui implicate in determinarea performanței”. 
Analele ştiinţifice ale Universităţii „Al.I. Cuza” din Iasi (serie nouă), psiho- 
logie, tom XIV, pp. 105-129 (Curelaru, 2005). 

2. Prezenţa unei scheme de sine pe dimensiunea perseverență 
influențează performanța într-o sarcină specifică de 
perseverență. 

3. Efectul stimei de sine asupra performanţei în sarcina de 
perseverenţă şi asupra performanței academice depinde de 
prezența sau absența schemei de sine a perseverentei. 

4. Există o asociere semnificativă între prezența schemei de sine 
a perseverentei şi manifestarea acestui atribut în contextul 
activităților şcolare. 


Participanți 


În faza preliminară a cercetării au participat 15 studenți de la 
facultăţile de biologie şi economie, Universitatea „Al.I. Cuza” 
laşi, anul I. Nici unul dintre aceşti studenti nu a participat la 
etapa ulterioară a cercetării. În cercetarea propriu-zisă au 
participat 352 de studenti de la facultatea de economie, anul I, cu 
vârsta maximă de 20 ani. 


Instrumente şi măsurări 


Chestionarul pentru identificarea schemei de sine. Instrumentul 
utilizat pentru identificarea schemei de sine a perseverentei a 
cuprins o listă de adjective şi o scală de diferențiere semantică. 
Lista include 24 de adjective printre care sunt inserati itemi critici 
legati de dimensiunea studiatá (perseverenta). Subiectul trebuia 
sá evalueze pe o scalá gradul de importantá al fiecárui adjectiv in 
autodefinirea sa. Valorile mari aratá cá adjectivul are importantá 
mare in autodefinire, iar valorile mici semnificá importantá micá 
pentru autodefinire. Scala de diferentiere semanticá cuprinde 24 
de seturi de adjective bipolare, printre care sunt inserati itemii 
critici legati de dimensiunea studiatá (perseverenta). Subiectul 
trebuia sá evalueze pe o scalá másura ín care un adjectiv il 
caracterizeazá. Valorile mari aratá cá adjectivul este puternic 

autodescriptiv, iar cele mici înseamnă că acesta nu-l 
caracterizează deloc. 

Scala toulousiană a stimei de sine (ETES). Este o scală de 
atitudini care permite măsurarea perceptiilor pozitive sau 
negative pe care persoana le are despre ea însăşi în diverse 
domenii (Oubrayrie, 1997; Oubrayrie et al., 1994). În studiul de 
față a fost utilizată varianta pentru adolescenti (13-20 ani). 
Instrumentul a fost construit cu scopul de a evalua cinci 
dimensiuni separate ale sinelui (emoțională, şcolară, socială, 
fizică şi viitoare), oferind în acelaşi timp şi o măsură globală 
(suma scorurilor celor cinci dimensiuni). Scorurile obținute se 
pot situa între 0 şi 60 pentru scala globală şi între 0 şi 12 pentru 
subscale. Analiza validității instrumentului arată o consistență 
internă acceptabilă pentru sinele scolar (a=0,76), pentru sinele 
fizic (a=0,68) şi pentru sinele global (a=0,66), dar nu şi pentru 
celelalte dimensiuni, unde coeficienții a se situează sub 0,50 
(Oubrayrie et al., 1994). În acelaşi studiu de validare, analiza 
corelatiilor dintre scorurile celor cinci dimensiuni şi scorul global 
a pus în evidenţă rezultate semnificative (cuprinse între 0,34 şi 
0,72), dar totuşi reduse pentru două dimensiuni (sinele viitor şi 
fizic). Sinele şcolar şi cel emotional corelează cel mai puternic cu 
scorul global la această vârstă. 

Sarcina de perseverenţă a constat într-o activitate de dificultate 
moderată, care păstrează o serie de particularități ale activităților 
academice. Ea a mai fost utilizată de Ruvolo şi Markus (1992) 
pentru studierea influenţei eurilor posibile asupra performanței. 
Subiectii sunt rugaţi să copieze cát mai fidel mai multe numere 
de dimensiuni mici, prezentate în coloane, cu ajutorul mâinii 
non-dominante (pentru cei mai multi, mâna stângă). În consemn 
li se precizează că există cercetări care susțin că scrisul cu 
ajutorul mâinii nepreferate sporeşte capacitatea creierului. De 
asemenea, li se precizează că au libertatea de a se opri atunci 
când doresc. Este măsurat timpul de persistentá în sarcină. Proba 

de perseverenţă utilizată în acest studiu a fost pretestată pe un 
număr de 10 studenţi pentru a determina timpul maxim de 
persistentá în sarcina (27 de minute). Acesta a fost timpul pe care 
l-am stabilit pentru derularea sarcinii de perseverenţă în faza 
cercetării propriu-zise. Am presupus că abilitatea subiecților 
pentru acest tip de sarcină este echivalentă, deoarece ei nu au 
fost selectați în prealabil după această variabilă. 

Chestionarul care măsoară percepțiile subiecților privind perse- 
verenfa lor în activitatea şcolară. Instrumentul are 24 de itemi şi a 
fost construit plecând de la 6 itemi critici referitori la perse- 
verenta în activitatea şcolară la care s-au adăugat alţii care 
vizează diverse dimensiuni ale activităţii şcolare (motivaţie, 
capacitate de efort, autocontrol, implicare). Scopul chestionarului 
este de a evalua dimensiunea perseverenţă a conceptului de sine 
în context şcolar. 

Performanța în sarcină a fost reprezentată de timpul petrecut de 
subiecți în sarcina de perseverenţă. 

Performanța şcolară (academică) a fost măsurată prin media 
şcolară generală a studenţilor pe semestrul întâi. 


Procedură 


Pentru construcția instrumentelor care măsoară prezența sau 
absența unei scheme de sine pe dimensiunea perseverență s-a 
realizat un studiu preliminar pe un număr de 15 subiecți de la 
facultățile de biologie şi economie. Subiectii au fost invitati să 
genereze cât mai multe sinonime pentru termenul perseverență. 
Analiza calitativă a datelor obținute, coroborată cu date din 
dicționarele de sinonime, a permis reținerea a şase adjective, 
corespunzătoare termenului luat în discuţie: perseverent, stăruitor, 
tenace, organizat, constant, răbdător. Adjectivele selectate au fost 
inserate printre altele în cadrul instrumentelor autodescriptive 
descrise mai sus. 

Probele utilizate în cercetare au fost aplicate în două etape în 
timpul seminariilor de psihologia educaţiei. În prima etapă au 
fost aplicate instrumentele autodescriptive pentru identificarea 
schemei de sine şi pentru măsurarea stimei de sine. În a doua 
etapă a fost aplicată inițial proba de perseverență. După trecerea 
timpului maxim stabilit, subiecţii care mai persistau în sarcină au 
fost opriți. La sfârşitul acestei probe, după o scurtă pauză, 
studenţii au completat chestionarul de măsurare a perceptiilor 
de sine privind perseverenta în activitatea şcolară. 

Identificarea schemei de sine pe dimensiunea perseverență s-a 
realizat respectând procedura inițiată de Markus (1977). Cu 
ajutorul scalei de diferențiere semantică şi a celei de evaluare a 
importanţei adjectivelor în autodefinire au fost selectați subiecții 
schematici şi aschematici. Pot fi considerați schematici pe dimen- 
siunea perseverență subiecții care se plasează la extremitățile 
scalei de diferenţiere semantică (se consideră foarte perseverenti 
sau, dimpotrivă, lipsiți de perseverenţă) şi acordă acestei 
dimensiuni fie o importanţă foarte mare, fie o importanţă foarte 
mică în autodefinirea lor. Subiectii aschematici se plasează la 
mijlocul scalei de diferentiere semanticá si acordá caracteristicii 
perseverență o importanță medie în autodefinirea lor. Au fost 
selectați astfel studenții schematici la polul negativ (cei care se 
consideră deloc perseverenti), cei schematici la polul pozitiv (cei 
care se consideră foarte perseverenti) şi cei aschematici (care nu se 
autodefinesc prin această dimensiune) (Tabelul nr. 8.1.). 

Tabelul nr. 8.1. Distribuţia subiecților în funcție de variabila 
schemă de sine 


Dimensiunea  Schematici- Aschematici  Schematici+ Total 


Perseverentá 16 233 103 352. 


Pentru aceastá cercetare au fost retinuti doar studentii care 
posedá schema de sine pozitivá, deoarece grupul celor care 
posedá schema negativá este foarte mic. Avánd in vedere ten- 
dinta de dezirabilitate socialá si faptul cá subiectii sunt studenti 
(persoane care au un anumit grad de perseverenţă), o astfel de 
distribuție nu este surprinzătoare. 

Pentru variabila independentă stimă de sine, selectarea 
grupurilor de cercetare s-a realizat utilizând modelul cuartilelor 
(Rotariu et al., 1999). Pentru grupul stimă de sine joasă au fost 
reținuți subiecții de la extremitatea inferioară a distribuţiei, iar 
pentru grupul stimă de sine înaltă au fost selectați subiecţii de la 
extremitatea superioară. Subiectii de la mijlocul distribuţiei au 
constituit grupul celor cu stimă de sine medie (Tabelul nr. 8.2.). 
Această procedură este uzuală în cazul separării distribuţiei 
rezultatelor la scalele de stimă de sine, pentru care nu există 
prestabilit un etalon care să permită includerea subiecților în 
categoria celor cu stimă de sine joasă, medie sau înaltă. În cazul 
măsurării stimei de sine, scorurile obținute de subiecți pot atinge 
limita maximă a scalei, dar nu vor avea niciodată valori situate la 
limita minimă. Această tendință este explicabilă, deoarece 
nivelul scăzut al stimei de sine este relativ, fiind evaluat prin 
raportare la scorurile înalte obținute de alti subiecti, şi nu prin 
raportare la valoarea absolută 0 (Baumeister, 1997; Tice, 1993). 

Tabelul nr. 8.2. Distribuţia subiecților în funcție de variabila 
stimă de sine 


Grupuri Stimáde Stima de ae 

3 ` Stimă de 
sine sine A E . Total 
i ; ne E sine înaltă 
Dimensiunea oasă medie 


Stimă de sine 


3 101 165 86 352 
(dimensiunea emoțională) 
PR PER 115 79 158 352 
(dimensiunea socială) 
EON oe 110 75 167 352 
(dimensiunea şcolară) 
e eue stie NR 116 82 154 352 
(dimensiunea fizică) 
Pr I AT 99 147 100 352 
(dimensiunea viitoare) 
Stima de sine globală 95 170 87 352 


Pentru studierea efectului conjugat al variabilelor schemă de 
sine şi stimă de sine asupra celor două tipuri de performanţă s-a 
realizat selecția grupurilor prin încrucișarea variabilelor (Tabelul 
nr. 8.3.). Au fost excluse dimensiunile socială şi viitoare ale 
stimei de sine, întrucât coeficienții de consistență internă pentru 
acestea au fost prea mici. 


Tabelul nr. 8.3. Distribuția subiecților în funcție de variabilele 
schemă de sine şi stimă de sine 


Perseverentá 

Schematici Aschematici 
Stimá de sine Stimá joasá 17 67 
(globalá) Stimá medie 56 110 
a-0,80 Stimá înaltă 30 56 

Perseverentá 

Schematici Aschematici 
Stimá desine  Stimá joasá 15 86 
(şcolară) Stimă medie 24 50 
a=0,70 Stimă înaltă 64 97 
Stimă de sine Stimă joasă 35 72 
(fizică) Stimă medie 24 55 
a=0,70 Stimă înaltă 44 106 
Stimă de sine — Stimá joasă 23 68 
(emoțională) Stimă medie 44 115 
a=0,64 Stimă înaltă 36 50 
Total 103 233 

Rezultate 


Rezultatele privind proprietățile psihometrice ale scalei ETES 
obținute pe grupul nostru de subiecți sunt comparabile cu cele 
obținute de autoarele instrumentului (Oubrayrie et al., 1994). 
Corelatiile scorului global cu patru dintre cele cinci subscale 
(sinele social, fizic, şcolar şi emoțional) sunt cuprinse între 0,64 şi 
0,76. O valoare mai mică s-a obținut doar pentru sinele viitor 
(0,45). Aceste rezultate ne indică relevanta celor patru dimen- 
siuni pentru măsura globală a stimei de sine. Pentru dimen- 
siunea socială şi pentru cea viitoare, coeficienţii alfa obținuți în 
acest studiu au valori mici (0,47 şi, respectiv, 0,23), ceea ce pune 
problema revizuirii acestor scale. 

Pentru verificarea ipotezelor avansate au fost analizate 
corelatiile şi efectele produse de variabilele schemă de sine şi stima 
de sine asupra performanţei la sarcina specifică de perseverenţă şi 
asupra performanţei academice a studenților. Au fost utilizate ca 

tehnici statistice corelatiile Pearson şi ANOVA factorial (Sava, 
2004). 


Corelatiile dintre stima de sine şi performanță 


Analiza corelatiilor dintre variabile evidențiază asocieri sem- 
nificative ale performanţei academice cu stima de sine globală şi 
cu cea şcolară, aşa cum am presupus prin prima ipoteză. Rezul- 
tatele nu indică corelaţii semnificative între performanța 
academică şi celelalte dimensiuni ale stimei de sine (fizică şi 
emoțională). În cazul performanţei obținute la sarcina de 
perseverenţă, se observă o corelație a acesteia cu toate dimen- 
siunile stimei de sine (globală, şcolară, fizică şi emoțională) 
(Tabelul nr. 8.4.). 


Tabelul nr. 8.4. Corelatiile dintre performanţa specifică şi şcolară medie 
şi dimensiunile stimei de sine 


1. Performanţa academică 
(media şcolară generală) 


2. Performanţa în sarcina 
de perseverenţă (timpul) 


3. Stima de sine globală 0,220"  028* 
4. Stima de sine (scolará) 044" 0,20” 0,71* 
5. Stima de sine (fizicá) -0,03 0,23" 0,08" 026" 


6. Stima de sine 
(emotionalá) 


0,14* 


0,05 0,13 0,75" 042" 039" 


Notă. N-344, **Corelatii semnificative la pragul de 0,01, *Corelatii 
semnificative la pragul de 0,05. 

Efecte ale stimei de sine şi ale schemei de sine asupra 


performanţei în sarcină 


Analizele de variantá (schemă de sine x stimă de sine) indică 


următoarele efecte semnificative asupra performanței la sarcina 
de perseverență 


Un efect principal al variabilei stimă de sine globală, F(2, 
330)=6,94, p=0,001. Performanţa subiecților la sarcina de 
perseverentá a fost diferitá pentru cele trei grupuri cu 
niveluri diferite ale stimei de sine globale. Analizele posthoc 
ne aratá cá diferentele apar intre toate cele trei grupuri. 
Timpul petrecut în sarcină este cu atât mai mare cu cât 
nivelul stimei de sine globale este mai mare. 

Un efect principal al variabilei stimă de sine şcolară, F(2, 
330)=4,24, p<0,05. Performanţa în sarcina de perseverenţă a 
fost diferită între toate cele trei grupuri de elevi cu stimă de 
sine şcolară diferită. Studenţii care au un nivel ridicat al 
stimei de sine şcolare persistă mai mult în sarcină decât cei 
cu stimă de sine şcolară medie şi scăzută. 

Un efect principal al variabilei stima de sine fizică, F(2, 
330)=5,84, p«0,01. Testul de comparații multiple indică o 
singură diferență semnificativă şi anume între subiecții cu 
stima de sine fizică joasă şi cei cu stima de sine înaltă. 
Studenţii cu stimă de sine fizică ridicată persistă mai mult în 
sarcină decât cei cu stimă de sine scăzută. 

Nu există un efect principal al variabilei stimă de sine 


emoțională şi nici al variabilei schemă de sine. De asemenea, 
rezultatele nu au evidenţiat efecte de interacțiune între schema 
de sine pe dimensiunea perseverenţă şi stima de sine. Altfel 
spus, efectul stimei de sine asupra performanței în sarcină a 
aschematicilor nu diferă semnificativ de efectul produs la grupul 
de schematici. 

Efecte ale stimei de sine şi ale schemei de sine asupra 


performanței şcolare 


Pentru variabila dependentă performanță şcolară, analiza de 


variantá (schemă de sine x stimă de sine) evidenţiază 
următoarele efecte semnificative. 


Un efect principal al variabilei schemă de sine F(1,330)=8,31, 
p<0,01. Prezenţa schemei de sine a perseverentei este 
asociată cu o performanţă şcolară mai bună. Studenţii care se 
autodefinesc prin perseverenţă au rezultate şcolare mai bune 
decât cei care nu consideră această dimensiune definitorie 
pentru personalitatea lor. 

Un efect principal al variabilei stimă de sine şcolară, 
F(2,330)=12,59, p«0,001. Subiectii cu stimă de sine şcolară 
ridicată au medii şcolare mai bune, în raport cu celelalte 
grupuri. 

Un efect de interacțiune între schema de sine şi stima de sine 
şcolară, F(2,330)=3,23, p<0,05. Efectul variabilei stimă de sine 
şcolară la grupul de subiecți schematici este diferit față de cel 
de la grupul de aschematici. Astfel, performanța şcolară a 
studenţilor schematici nu variază în funcție de nivelul stimei 
de sine şcolare, aşa cum se întâmplă la grupul de 
aschematici. La aceştia din urmă, cu cât stima de sine şcolară 
este mai ridicată, cu atât performanța şcolară este mai mare, 
efect pe care nu l-am identificat la primul grup. 

Un efect de interacțiune între schema de sine şi stima de sine 
emoțională, F(2,330)-5,92, p«0,01. Efectul stimei de sine 
emoționale asupra performanţei şcolare este semnificativ 
diferit pentru cele două grupuri. La studenţii schematici pe 
dimensiunea perseverență, performanța variază în sens 
invers fata de stima de sine emoțională: media şcolară este 
mai mare la cei cu stimă de sine emoțională scăzută decât la 
cei cu stimă de sine ridicată. La aschematici, media şcolară a 

studenţilor este cu atât mai mare, cu cât stima de sine 

emoțională este mai ridicată. 

Nu au fost evidenţiate efecte principale ale stimei de sine 
globale, fizice sau emoţionale asupra performanței şcolare. 
Pentru a verifica ultima ipoteză a fost analizat gradul de asociere 
al schemei de sine pe dimensiunea perseverență cu percepțiile 
studenţilor privind manifestarea acestei caracteristici în 
activitatea lor şcolară. Datele obținute cu ajutorul chestionarului 
destinat măsurării dimensiunii perseverență în activitatea şcolară 
au fost prelucrate prin analiză factorială exploratorie. Au fost 
identificati 6 factori care acoperă 45,5% din variantá (perse- 
verentá, capacitate de efort, motivație extrinsecă, participare, 
activism, autonomie). Pentru factorul denumit perseverență, care 
ne indică o măsură a perseverentei manifestate de studenti în 
activitatea şcolară, rezultatele arată diferențe semnificative între 
cele două grupuri de schematici şi aschematici. Cum era de 
aşteptat, subiecţii care posedă schema de sine a perseverentei se 
percep pe ei înşişi mai perseverenti în activitățile şi sarcinile 
academice decât subiecții aschematici, [t(334)=3,02, p<0,001]. 


Discuţii 


Rezultatele obținute confirmă prima ipoteza privind corelatia 
dintre cele două tipuri de performanţă şi stima de sine (globală şi 
şcolară). Corelatia pozitivă semnificativă dintre stima de sine 
şcolară şi performanța şcolară reprezintă un suport în plus 
pentru validitatea de criteriu a acestei dimensiuni. În ceea ce 
priveşte corelatia moderată dintre stima de sine globală şi perfor- 
manta şcolară, aceste rezultate confirmă o parte a cercetărilor 
deja existente (Hansford şi Hattie, 1982; Baumeister et al., 2003). 
Corelatia dintre performanţa în sarcină si stima de sine şcolară se 
poate explica prin faptul că studenții care au reprezentări 
pozitive cu privirea la sine în context şcolar au asociat sarcina 
dată cu cerinţele şcolare şi s-au conformat mai mult decât ceilalți. 

Desi nu am anticipat o corelaţie între performanța la sarcina de 
perseverenţă şi celelalte două dimensiuni ale stimei de sine 
(fizică şi emoțională), rezultatele ne indică o asociere 
semnificativă. Rezultatele nu sunt surprinzătoare, deoarece este 
mai probabil ca persoanele care au încredere în sine să continue 
o sarcină care se presupunea că are legătură cu flexibilitatea 
creierului, pentru a-şi demonstra că reuşesc. Subiectii cu un sine 
fizic mai puternic au avut probabil mai multă încredere în 
posibilitățile lor de a-şi forma deprinderi motorii. 

Ipoteza a doua potrivit căreia prezenţa unei scheme de sine pe 
dimensiunea perseverență are efecte asupra performanţei la 
proba de perseverenţă nu a fost susținută. Timpii de persistentá 
în sarcină nu au fost diferiți pentru cele două categorii de 
subiecți. Importanța acestui atribut în autodefinirea subiecților 
schematici nu a presupus şi transpunerea lui în comportament. 
Aceste rezultate au mai fost obținute şi în alte cercetări, dar 
dimensiunea studiată a fost diferită, referindu-se la o capacitate 
(capacitatea logică), şi nu la o trăsătură de personalitate (a se 
vedea Cross şi Markus, 1994). Lipsa unei asocieri între repre- 
zentarea unui sine perseverent şi performanţa la o sarcină 
specifică de perseverenţă se poate explica prin faptul că trăsătura 
evaluată este prea generală. În plus, natura sarcinii nu a fost 
cunoscută de subiecți decât după rezolvarea ei. Prin urmare, 
contextul de rezolvare a acesteia nu a activat schema de sine a 
perseverentei. Hattie (1992) sustine că salienta conceptului de 
sine in anumite contexte asigurá o legáturá mai puternicá a 
acestuia cu actiunile adoptate. O serie de studii care au surprins 
relatia dintre conceptul de sine si eficacitatea in diverse sarcini 
au arátat cá performantele sunt influentate de perceptiile de sine 
numai dacá acestea din urmá fac referire la competentele 
specifice pentru sarciná si la autoeficacitatea perceputá (Skaalvik 
si Rankin, 1995; Bandura, 1997; Bong si Clark, 1999; Pajares si 
Schunk, 2001). 

Ipoteza a treia referitoare la efectul conjugat al celor două 
variabile ale sinelui asupra celor două tipuri de performanță a 
fost parţial susținută. Pentru sarcina de perseverenţă, care este o 
sarcină specifică, nu s-a înregistrat nici un efect de interacțiune. 
S-au constatat, pe baza rezultatelor, doar efecte principale ale 
stimei de sine (globale, şcolare şi fizice), independent de 
variabila schemă de sine. Rezultatele indică însă pentru perfor- 
manta şcolară un efect de interacțiune între stima de sine şi 
schema de sine. La subiecții la care schema de sine a perse- 
verentei nu este prezentă (aschematicii), media şcolară variază în 
funcţie de nivelul stimei de sine: cu cât media şcolară este mai 
mare, cu atât stima de sine este mai ridicată. La subiecţii la care 
schema perseverentei este prezentă (cei care se autodefinesc prin 
perseverenţă) acest efect nu apare: nu există diferente semni- 
ficative între mediile şcolare ale acestora, în funcție de nivelul 
stimei de sine. De exemplu, studenţii schematici cu stimă de sine 
joasă nu au media şcolară mai mică decât cei cu stimă de sine 
ridicată. O posibilă explicație a acestor rezultate ar fi aceea că 
studenţii aschematici au evaluat sinele lor şcolar şi global prin 
raportare la performanțele lor şcolare, pe când studenții 
schematici au avut în autoevaluarea lor şi alte surse decât cele 
reprezentate de rezultatele lor şcolare. De asemenea, este 
probabil ca asocierea puternică dintre perseverenţă şi perfor- 
manta şcolară să fi anulat posibilul efect al stimei de sine, la 
subiecții din grupul de schematici. 

Rezultatele obținute susțin ultima ipoteză, şi anume aceea 
potrivit căreia prezența schemei de sine a perseverentei se 
asociază semnificativ cu percepția studenților privind mani- 
festarea acestui atribut în contextul activităților şcolare. Cei care 
s-au autodefinit ca fiind perseverenti în general se apreciază ca 
fiind mai perseverenti si în activitatea academică. Aceste 
rezultate demonstrează relația dintre evaluárile generale si 
specifice ale sinelui, dar nu ne spun nimic despre sensul 

influenței. Autodefinirea studenților prin perseverență poate fi 
rezultatul unei generalizări pe baza experienţelor lor şcolare, 
acest domeniu fiind predominant în cea mai mare parte a vieții 
lor. 

Varietatea rezultatelor obținute în cercetările asupra relaţiei 
dintre conceptul de sine şi performanţă atrage atenția asupra 
faptului că nu toate structurile sinelui acționează la fel în pro- 
cesarea informației şi în mobilizarea comportamentelor cerute de 
diverse situații. Markus şi Wurf (1987) susțin că schemele de sine 
sunt mai centrale, mai generale şi mai elaborate decât alte 
structuri ale sinelui şi, prin urmare, au influență mai mare în 
orientarea comportamentelor. Relaţia stimei de sine globale şi 
specifice cu cele două tipuri de performanță, confirmată de 
rezultatele din cercetarea de fata, ar putea fi explicată prin faptul 
că această variabilă a sinelui poate fi asimilată unei scheme mai 
generale, care include reprezentări ale valorii personale, dar şi 
ale competenţei. Deşi literatura de specialitate a arătat că repre- 
zentările generale ale sinelui nu sunt predictive pentru 
performanta in domenii sau sarcini specifice, rezultatele acestei 
cercetári au demonstrat efecte ale stimei de sine asupra perfor- 
mantei în sarcina de perseverenţă. Nu putem face generalizári 
ale acestui efect pentru orice tip de sarciná, dar atragem atentia 
asupra faptului cá, desi mai generalá, stima de sine poate avea 
efecte asupra performantelor prin intermediul unor factori, cum 
ar fi autoeficacitatea percepută. 


8.3. Conceptul de sine academic si performanta scolará 


Ín aceastá cercetare, am abordat relatia dintre conceptul de 
sine (CS) si performanta scolará la douá niveluri de generalitate 
(scolar general si specific disciplinelor scolare), la elevii de liceu. 
Scopul a fost acela de a verifica pe un esantion de elevi din 
şcolile noastre relația stabilită de autorii modelului multi- 

dimensional al conceptului de sine (Marsh şi Shavelson, 1985). 
Am inclus în studiu conceptul de sine academic global (CSAG), 
pe cel pentru matematică (CSM) şi pe cel verbal sau pentru 
„citire” (CSL). 

Am presupus că relaţia dintre CS academic şi performanța 
şcolară este mai puternică în situaţiile în care corespondența 
dintre domeniul reprezentărilor de sine şi domeniul de 
performanță măsurat este mai bună. Prin urmare, ipotezele de 
cercetare sunt următoarele: 

1. CSAG corelează cel mai puternic cu media şcolară generală a 
elevilor şi mai slab cu mediile obținute la cele două discipline 
luate în studiu. 

2. CSL corelează cel mai bine cu media de la limba şi literatura 
română şi mai slab cu celelalte categorii de performanţă 
şcolară (generală şi matematică). 

3. CSM corelează cel mai bine cu performanța matematică şi 
mai slab cu celelalte categorii de performanță şcolară 
(generală şi de la limba şi literatura română). 


Participanți 


La studiu au participat 331 elevi de liceu (clasele a 10-a şi a 11- 
a). Structura eşantionului a fost următoarea: 211 (63,7%) elevi de 
clasa a 10-a şi 120 (36,3%) de clasa a 11-a, cu vârsta medie 16,9 
ani; 93 băieți (28,1%) şi 238 fete (71,9%); 182 (55%) profil real si 
149 (45%) profil uman. Elevii provin de la patru licee din 
municipiul laşi (Liceul Economic nr. 1; Liceul Teoretic ,ALI. 
Cuza”; Liceul Teoretic ,V. Alecsandri” şi Liceul Teoretic ,G. 
Ibrăileanu”). 


Instrumente şi procedură 


Scala conceptului de sine academic general (CSAG) măsoară 
aspecte ale sinelui legate de domeniul şcolar, în general. A fost 
construită pornind de la teoriile multidimensionale ale 


246 


Relaţia dintre concepţiile despre sine şi performanţa şcolară 


conceptului de sine şi cuprinde 24 de itemi care reprezintă o 
dezvoltare a scalei de măsurare a conceptului de sine academic 
general din SDO a lui Marsh (10 itemi), adaptată de o echipă de 
la Emory University?. Am adăugat încă 14 itemi cu acelaşi nivel 
de generalitate, care fac referire la anxietatea şi satisfacția 
produsă de şcoală, interesul pentru şcoală şi percepțiile privind 
competențele şcolare generale. Aceşti itemi au fost preluaţi şi 
adaptati din scala de măsurare a conceptului de sine a lui Song si 
Hattie (apud Hattie, 1992) şi din Scala toulousiană a stimei de sine 
(ETES) (Oubrayrie, 1997). Coeficientul de consistență al scalei 
elaborate este de 0,82. Instrumentul cuprinde afirmaţii pentru 
care elevul trebuie să estimeze gradul de adevăr sau falsitate, pe 
o scală cu 6 trepte (de exemplu, „Am realizat întotdeauna bine 
temele date de profesori”, „În comparație cu ceilalți colegi de 
vârsta mea, sunt un elev bun", ,,Temele şcolare má fac să má 
simt neliniştit”). Scorurile mici reprezintă un nivel scăzut al 
CSAG, iar cele mari, un nivel ridicat. 

Scala de măsurare a conceptul de sine referitor la matematică 
(CSM) evaluează aspecte ale sinelui legate de disciplina 
matematică şi cuprinde 10 itemi (de exemplu, „Nu am fost 
niciodată atras de matematică”, „Matematica mă face să mă simt 
incapabil, în general”). Instrumentul reprezintă o traducere 
adaptată a itemilor extraşi din SDQ a lui Marsh’. Coeficientul de 
consistență al scalei este de 0,90. Scorurile mici reprezintă un 
nivel scăzut al CSM, în timp ce valorile mari reprezintă un nivel 
ridicat al acestuia. 

Scala de măsurare a conceptului de sine referitor la citit (CSL) 
măsoară aspecte ale sinelui legate de disciplina limbă şi 
literatură şi de citire (de exemplu, „În comparație cu cei de vârsta 
mea, sunt bun la obiectele care presupun cititul”, „Când am de 


? http:/ / www.des.emory.edu, accesat la 3 martie 2008. 
3 http:/ / www.des.emory.edu, accesat la 3 martie 2008. 

citit un text mai dificil, nu má las până nu-l înțeleg”). Subiectii 
sunt puşi să evalueze pe o scală cu 6 trepte cât de adevărate sau 
false sunt cele 13 afirmaţii prezentate. Itemii au fost, de 
asemenea, tradusi şi adaptati^. Scorurile mici semnifică un nivel 
scăzut al CSL, în timp ce scorurile mari evidenţiază un nivel 
ridicat. Coeficientul de consistenţă internă alfa este 0,88. 

Performanța academică a elevilor a fost obţinută din cataloagele 
lor cu ajutorul dirigintilor de la clasă. Au fost înregistrate media 
generală a elevilor, media de la matematică şi cea de la limba şi 
literatura română. 

Cele trei scale au fost aplicate în aceeaşi sesiune sub forma 
creion-hârtie. Elevilor li s-a cerut acordul de a participa la o 
cercetare care are ca scop studierea relaţiei dintre autocunoaştere 
şi performanţă. 


Rezultate 


Pentru verificarea ipotezelor de cercetare, am realizat analize 
ale relațiilor dintre variabile (corelaţii şi regresii liniare multiple) 
şi ale unor diferenţe între grupuri (testul t). 

Conform cercetărilor anterioare, într-un model de regresie 
care explică variaţia celor trei categorii de medii şcolare în 
funcţie de cele trei concepte de sine, ar trebui ca variația mediei 
de la matematică şi de la limba română să fie explicată cel mai 
bine de CSM şi, respectiv, CSL (Marsh, 1993b). De asemenea, 
variația mediei şcolare generale ar trebui să fie explicată cel mai 
bine de CSAG. 


Corelatiile dintre conceptul de sine academic şi performanța 
şcolară 


Pentru a evidentia gradul de asociere al mediei şcolare 
generale cu dimensiunile CA academic, am inclus într-un model 


4 Idem. 

de regresie multiplă simultană variabilele-predictori CSAG şi 
CSL. CSM nu a fost inclus, deoarece nu corelează semnificativ cu 
media generală (Tabelul nr. 8.5.). 


Tabelul nr. 8.5. Corelatiile bivariate Pearson dintre variabile 


Media Media la 


CSL CSM şcolară matema- Meda la 
bo tere romana 
generală ticá 
CSAG 0,61** 0,14** 0,44** 0,37** 0,32** 
CSL -0,05 0,44** 0,25** 0,55** 
CSM -0,01 0,11* -0,11* 


Media scolara 
generala 
Media la 
matematica 


0,74** 0,69** 
0,40** 


Nota. N=331, **Corelatii semnificative la pragul de 0,01; *Corelatii 
semnificative la pragul de 0,05. 


Modelul de regresie propus este semnificativ din punct de 
vedere statistic, F(2, 328) = 52,32, p<0,001. Cele doua variabile 
(CSAG si CSL) explică 24,2 % din varianta mediei generale. 
Coeficientii beta indica acelasi grad de asociere semnificativa a 
mediei generale cu cele două dimensiuni ale conceptului de sine 
(CSAG: p-0,27, p<0,001, CSL: B=0,27, p<0,001). Am putea 
concluziona că dimensiunea mai generală a conceptului de sine 
şcolar este la fel de predictivă pentru performanța generală a 
elevilor ca şi dimensiunea mai specifică, reprezentată de 
conceptul de sine verbal. 

Analiza de regresie multiplă simultană a arătat că 30,8% din 
variația mediei la română poate fi explicată de CSAG şi de CSL, 
F(2, 328)-73,08, p«0,001. Însă, în cadrul modelului, doar 
variabila CSL are putere de predictie pentru media la română 

(B=0,56, p«0,001), în timp ce CSAG nu mai exercită nici un efect 
asupra acesteia (f=0,02, p>0,05). 

Pentru explicarea variației mediei la matematică am inclus în 
modelul de regresie toate cele trei dimensiuni ale conceptului de 
sine care corelează cu aceasta. Deşi procentul de variantá 
explicat de cele trei variabile este mic (doar 14,5%), modelul este 
semnificativ din punct de vedere statistic, F(3, 327)=18,42, 
p<0,001. Analiza coeficienţilor de regresie indică o asociere 
semnificativă a mediei la matematică doar cu CSAG (B=0,32, 
p<0,001). Coeficientii de corelație semipartialá ne arată că, dacă 
îndepărtăm efectul variabilelor CSAG şi CSL, asocierea dintre 
CSM şi media la matematică este aproape nulă (rsp=0,06). Lipsa 
de corelație semipartialá dintre CSL şi media la matematică este 
explicabilă, rezultate similare fiind obținute şi în alte cercetări (a 
se vedea şi Marsh, 1993b), dar lipsa de asociere dintre CSM şi 
media la matematică este oarecum surprinzătoare şi necesită 
analize mai detaliate. La elevii de gimnaziu pe care i-am 
investigat într-o altă cercetare, media obținută la matematică a 
fost corelată cel mai puternic cu CSM (r=0,54) (Curelaru, 2008). 

Pentru a clarifica relația dintre conceptul de sine şi 
performanţa şcolară am luat în calcul şi profilul la care sunt 
înscrişi subiecții investigati (real/uman), care ar putea explica 
gradul mic de asociere a CSM cu performanța de la matematică. 
Au fost analizate comparativ mediile şcolare la cele două 
profiluri şi nivelurile conceptului de sine (Tabelul nr. 8.6.). 


250 


Relaţia dintre concepţiile despre sine şi performanţa şcolară 


Tabelul nr. 8.6. Diferenţele dintre variabile 
în funcție de profilul liceului 


Uman 


Variabila Real (N=182) (N=149) t-test, U, p 
Media şcolară E a U=6061,00, 
Senetli Mrk=124,80 Mrk=216, 32 p<0,001 
Media la M=7,35, M=9,08, t(306,70)= - 14,30, 
matematică SD=1,34 SD=0,82 p<0,001 
i ae M=7,97, M=8,36, t(329)= - 2,29, 
Media la romana SD=1,24 SD-1,14 p<0,01 
M=85,34, M=93,04, t(329)= - 4,60, 
CRAS SD=16,14 SD=13,79 p<0,001 
CSL M=54,20, M=57,46, t(329)= - 2,31, 
SD=13,02 SD=12,37 p<0,05 
CSM M=33,79, M=30,66, t(329)=2,30, p<0,05 


SD=12,42 SD=12,14 


În Tabelul nr. 8.6. se observă că elevii de la profilul uman au 
performanțe mai mari decât cei de la real. Există o 
corespondenţă între diferențele de medii pentru performanța 
şcolară şi cele pentru conceptul de sine, în cazul domeniului 
citire şi al celui şcolar general. Însă pentru domeniul matematică, 
sensul diferenţelor este inversat: deşi elevii de la profilul real au 
medie mai mică la matematică decât elevii de la profilul umanist, 
nivelul CSM este mai mare la primii decât la cei din urmă. 
Această observaţie explică şi slaba corelaţie identificată între 
CSM şi performanța matematică pentru întreg grupul de 
participanți. Analiza de regresie aplicată separat pentru cele 
două profiluri oferă explicații diferite pentru variația mediei de 
la matematică. 

Tabelul nr. 8.7. Corelatii Pearson între dimensiunile CS academic şi 
media la matematică la cele două profiluri 


CSAG CSL CSM 
Media la matematică 
(uman, N=149) 
Media la matematică 
(real, N=182) 


0,327** 0,271* 0,165* 
0,278** 0,210* 0,283** 


Nota. **Corelatii semnificative la pragul de 0,01, *Corelatii semnificative la 
pragul de 0,05. 


La ambele profiluri, deşi modelele de regresie sunt 
semnificative statistic, doar 13% din variația mediei la 
matematică poate fi explicată prin variația celor trei variabile 
autodescriptive. Analiza coeficienţilor beta pentru cele două 
modele de regresie a arătat că la profilul umanist media la mate- 
matică are un grad de asociere mai mare cu CSAG (B=0,21, 
p<0,05) decât cu CSM (6=0,15, p>0,05). În schimb, la profilul real 
există o asociere semnificativă între media la matematică şi CSM 
(B=0,25, p=0,001), dar nu există corelație semnificativă între 
performanța matematică şi CSAG. 


Discuţii 


Luând în considerare rezultatele obținute pe baza analizei de 
regresie, ipoteza generală cu privire la corespondenţa dintre 
domeniul de performanță şi autocunoaşterea legată de acesta nu 
s-a confirmat în totalitate şi nu putem extrage o concluzie 
generală. Rezultatele au arătat că nu există o asociere mai mare a 
mediei generale cu dimensiunea globală a conceptului de sine 
academic decât cu dimensiunea specifică a acestuia pentru citire, 
asa cum susțin teoreticienii conceptului de sine multidimen- 
sional-ierarhic (Marsh şi Shavelson, 1985). Altfel spus, atunci 
când s-au autoevaluat, elevii nu au distins între reprezentarea 

sinelui şcolar general şi cea a sinelui ca „bun cititor”. Aceste 
rezultate ar putea fi explicate prin faptul că dimensiunea „citire” 
joacă un rol important în activitatea şcolară generală şi este, 
probabil, asociată cu cele mai multe dintre disciplinele şcolare, 
care necesită un anumit nivel al abilităților verbale. În acelaşi 
timp, conceptul de sine specific domeniului „citire” corelează 
mai bine cu performanța de la limba română decât conceptul de 
sine general, aşa cum am presupus. 

Conceptul de sine legat de domeniul matematică corelează 
negativ cu media de la limba română, în acord cu rezultatele 
altor cercetări (a se vedea Marsh, 1993b). Gradul de asociere 
dintre conceptul de sine referitor la matematică şi media cores- 
punzătoare este aproape nul pentru întregul eşantion de subiecți, 
dar devine semnificativ la profilul real. Una dintre explicațiile 
acestor rezultate poate fi aceea că la elevii de la profilul uman, 
care au mai puține ore de matematică si pentru care această 
disciplină nu este atât de importantă, performanţa a fost supra- 
evaluată de către profesori. Este posibil ca elevii să fi realizat 
autoevaluările solicitate bazându-se pe abilitățile lor reale, şi nu 
pe notele primite. Altfel spus, deşi au medii mari la matematică, 
elevii sunt conştienţi că acestea nu reflectă capacitățile lor. 
Nivelul mai ridicat al conceptului de sine referitor la matematică 
la elevii de la profil real, în pofida mediilor mai mici ale acestora, 
poate fi explicat dacă ținem cont de alte cercetări care au susținut 
rolul predictiv al reprezentărilor de sine în alegerea carierei 
(Hackett, 1995; Marsh & Yeung, 1997b; Bandura, 2006b). Cer- 
cetările citate au arătat că reprezentările sinelui şcolar au la bază 
performanţele anterioare, dar, odată formate, nu se schimbă cu 
uşurinţă şi determină apoi alegerea activităților, a cursurilor 
academice şi a carierei. Astfel, conceptul de sine al elevilor de la 
cele două profiluri corespunde cu alegerile pe care le-au făcut. 
Studiul de fata analizează gradul de corespondenţă dintre 
performanţele şcolare şi reflectarea acestora la nivelul repre- 

zentărilor sinelui pe o populaţie de elevi de liceu, de la noi din 
țară. Fără a stabili o relație de cauzalitate între cele două categorii 
de variabile - concept de sine şi indicatori ai performanţei -, 
studiul a evidenţiat rezultate relativ diferite de cele obținute 
până acum, la nivelul conceptului de sine pentru matematică. 
Cunoaşterea discrepantelor dintre percepțiile elevilor cu privire 
la competențele proprii în anumite domenii şi performanţele 
efective este importantă pentru dezvoltarea unui concept de sine 
în acord cu realitatea. 


8.4. Conceptul de sine academic, autoeficacitatea 
percepută şi performanţa: 


În această cercetare s-a urmărit crearea unui context social de 
sine (Monteil, 1997, 1998), prin activarea experienţelor auto- 
biografice referitoare la statutul de elev, dar utilizând o altă pro- 
cedură decât cea a lui Monteil, şi anume una introspectivă. 
Considerăm că salienta conceptului de sine academic, prin 
introspectia elevului asupra unor itemi autodescriptivi, va avea 
efect asupra autoeficacitátii percepute (AED) în rezolvarea unor 
sarcini şcolare specifice. Am presupus că AEP în rezolvarea unor 
sarcini specifice de matematică, în calitatea sa de predictor 
important al performanței corespunzătoare, depinde de nivelul 
conceptului de sine academic global (CSAG), de conceptul de 
sine matematic (CSM), dar şi de activarea sau non-activarea 
acestora înainte de confruntarea cu sarcina. Ipotezele de 
cercetare derivate sunt: 


5 Acest studiu prezintă în mare parte un articol publicat sub 
denumirea „Rolul conceptului de sine în evaluarea eficienței personale 
pentru sarcini specifice”, Analele științifice ale Universităţii „Al. I. Cuza” 
din laşi (serie nouă), psihologie, XVII, 75-102, 2008. 

1. AEP în rezolvarea unor sarcini specifice de matematică 
depinde predominant de performanţele anterioare ale 
elevului, dar şi de CSAG şi CSM. 

2. AEP în rezolvarea unor sarcini specifice de matematică 
reprezintă un predictor mai important pentru performanţa în 
sarcină decât CSAG, CSM şi performanța anterioară 
(generală şi matematică). 

3. Nivelul AEP în rezolvarea unor sarcini specifice de 
matematică depinde atât de nivelul CSAG şi CSM, cât şi de 
activarea /non-activarea CSAG şi CSM. 


Participanți 


La cercetare au participat 402 elevi de gimnaziu (de clasa a 6-a 
şi a 7-a). Structura eşantionului a fost următoarea: 194 (48,3%) 
elevi de clasa a 6-a şi 208 (51,7%) de clasa a 7, cu vârsta medie 
13,2 ani; 189 băieți (47%) si 213 fete (53%); 204 (51%) au fost 
distribuiți în grupul la care s-a realizat manipularea experi- 
mentală şi 198 (49%) în grupul de control. S-a urmărit controlul 
principalelor variabile care ar fi putut influența evaluarea 
eficacitátii în sarcină: media generală, media la matematică, 
media la română (nu există diferențe semnificative între cele 
două grupuri: M1-8,27; M2=8,48, t(400)= -1,76, p>0,05 pentru 
media generală; M1=6,82; M2=6,90, t(400)= -0,47, p>0,05 pentru 
media la matematică şi M1=7,22; M2=7,21, t(400)= -0,05, p>0,05 
pentru media la română). Pentru a elimina variabila statut socio- 
economic, au fost alese 20 de clase (câte 10 pentru fiecare grup) 
de la trei şcoli de cartier şi de la trei licee din municipiul laşi, pe 
care am putea să le considerăm echivalente în ceea ce priveşte 
categoria de populație care are acces la ele. Au fost incluse în 
studiu clasele considerate de nivel mediu de către directorul 
şcolii şi de diriginti. Pentru a elimina factorul evaluare la 
matematică, am selectat din fiecare şcoală clase la care predă 

acelaşi profesor de matematică şi am distribuit clasele în mod 
egal în cele două grupuri. 


Instrumente şi măsurări 


Scala conceptului de sine academic general (CSAG) este un 
instrument care măsoară aspecte ale sinelui legate de domeniul 
şcolar, în general, similar cu cel utilizat în studiul al doilea pre- 
zentat în acest capitol. Cei 24 de itemi ai scalei sunt tradusi şi 
adaptati după scala care măsoară conceptul de sine academic 
general pentru vârstele 8-17 ani®. Coeficientul de consistență al 
scalei elaborate este de 0,85. Instrumentul cuprinde afirmații 
pentru care elevul trebuie să evalueze pe o scală cu 6 trepte 
gradul de adevăr sau falsitate. Scorurile mici reprezintă un nivel 
scăzut al CSAG, iar cele mari un nivel ridicat. 

Scala de măsurare a conceptului de sine referitor la matematică 
(CSM), care a fost descrisă si în studiul al doilea din acest capitol, 
evaluează aspecte ale sinelui legate de disciplina matematică la 
elevii de gimnaziu. Instrumentul cuprinde itemi formulati mai 
degrabă în termeni de „ce sunt eu, în raport cu matematica”, şi 
nu de „ce pot eu la obiectul matematică” sau „cât de sigur sunt 
că pot” (de exemplu, „Nu-mi plac obiectele care presupun mate- 
matică”, „Sunt foarte bun la matematică” etc.) Coeficientul de 
consistență internă a scalei a fost de 0,86. Scorurile mici 
reprezintă un nivel scăzut al CSM, în timp ce valorile mari 
reprezintă un nivel ridicat al acestuia. 

Scala autoeficacității percepute în rezolvarea unor sarcini specifice 
de matematică (AEP) măsoară gradul de încredere al elevului în 
capacitatea sa de a rezolva sarcini de matematică şi cuprinde 12 
itemi. Scala a fost construită în conformitate cu principiile expuse 
de Bandura (2006a) în ghidul de construire a acestui tip de 


6 Forma tradusă şi adaptată a Academic Self-Concept Questionnaire, 
accesat la 3 martie 2008, la adresa http:/ /www.des.emory.edu. 

instrument. A fost utilizat modelul de măsurare a autoeficacitátii 
percepute pentru sarcini specifice (task-specific self-efficacy). Elevii 
trebuiau să aprecieze pe o scală de la 1 la 6 cât de siguri sunt că 
pot rezolva foarte bine fiecare dintre cele 12 probleme sau 
exerciții de matematică (1 înseamnă „deloc sigur”, iar 6 
înseamnă „foarte sigur”). Scorul minim este 12, iar cel maxim 
este 72. Coeficientul de consistenţă internă a instrumentului este 
de 0,87. 

Instrumentul care măsoară performanța la sarcinile de matematică 
(Scor_mate) cuprinde 12 probe de matematică adaptate vârstei 
subiecților. Au fost construite inițial 20 de probe de matematică 
de nivel mediu pentru elevii de clasa a 6-a şi a 7-a, care sunt 
rezolvate în mod curent la ambele clase. Sarcinile au fost 
construite de un profesor de matematică care predă la gimnaziu, 
în conformitate cu programele analitice pentru disciplina mate- 
matică, utilizând ca model şi sarcinile de matematică descrise de 
loan Berar (1991) în lucrarea Aptitudinea matematică la şcolari. 
Pentru a fi siguri că dificultatea sarcinilor nu depăşeşte nivelul 
mediu al competenţei elevilor şi pentru a aprecia timpul necesar 
pentru rezolvarea acestora, instrumentul a fost testat pe două 
clase (una de a 6-a şi una de a 7-a). În urma analizelor cantitative 
şi calitative, au fost eliminate 8 sarcini dintre care 5 au fost consi- 
derate prea uşoare şi 3 prea grele. Eliminarea acestor probe a 
avut ca scop şi reducerea timpului de aplicare a instrumentului 
la 30 de minute. Nu există diferente semnificative între rezul- 
tatele obținute la cele două clase de a 6-a şi a 7-a. Am reținut 
pentru studiul nostru 12 probe, care au fost prezentate pe două 
pagini A4. După fiecare exercițiu sau problemă exista un spațiu 
pentru rezolvarea sa. Elevilor li s-a precizat că trebuie să rezolve 
exercițiul corect, prezentând si paşii de rezolvare, nu numai 
rezultatul final. Probele au fost cotate cu următoarele punctaje: 0 
(incorect sau nerezolvat), 0,5 (corect partial - elevul a urmat 
corect paşii, dar nu a ajuns la un rezultat corect, din cauza 


257 


Conceptul de sine şi performanța şcolară 


calculelor greşite, a urmat paşii doar pe jumătate) şi 1 (corect - a 
urmat corect paşii şi a ajuns la rezultatul corect). 

Performanța şcolară anterioară a fost evaluată prin înregistrarea 
mediilor şcolare generale şi a celor de la disciplinele matematică 
şi limbă română. 

Activarea conceptului de sine academic s-a realizat prin inducerea 
introspectiei asupra principalelor aspecte ale sinelui şcolar 
conținute în instrumentele CSAG şi CSM. 


Procedură 


Cercetarea s-a realizat în cadrul unei ore de clasă, într-o 
singură etapă sau în două, în funcție de condiţia prezența vs. 
absența activării conceptului de sine academic. Elevii au fost motivaţi 
să participe de către diriginte sau de către un alt profesor cu care 
au ore in mod curent. Ei au fost rugaţi să participe la o cercetare 
care urmăreşte ameliorarea condiţiilor de învățare la mai multe 
şcoli din municipiul laşi. Au fost asiguraţi de confidentialitatea 
răspunsurilor date şi de importanța pe care o are implicarea lor 
serioasă în această cercetare. 

Ordinea de aplicare a instrumentelor a fost diferită pentru 
cele două grupuri de cercetare. La primul grup, la care s-a dorit 
activarea conceptului de sine academic, aplicarea s-a realizat 
într-o singură etapă. Au fost aplicate inițial chestionarele care au 
măsurat CSAG şi CSM, apoi a fost aplicat instrumentul care 
măsoară AEP în rezolvarea sarcinilor de matematică şi, în cele 
din urmă, sarcinile de rezolvat. Pentru evaluarea AEP în sarcină 
am utilizat procedura clasică deja în acest domeniu (Bandura şi 
Schunk, 1981; Schunk, 1984, 1985, 1989, 1996; Pajares şi Miller, 
1997). Elevul trebuia să citească repede fiecare problemă fără a 
încerca rezolvarea ei şi apoi să evalueze cât de sigur este că poate 
să o rezolve, ştiind că după aceea va avea un timp la dispoziție 
pentru rezolvare. Pentru a elimina tentatia elevilor de a rezolva 

sarcinile înainte de a evalua nivelul AEP, aplicarea a fost atent 
supravegheată de operator şi de profesorul de la clasă. 

La grupul la care nu s-a urmărit activarea conceptul de sine 
academic s-a început cu aplicarea instrumentului de măsurare a 
AEP în rezolvarea sarcinilor de matematică şi apoi s-a continuat 
cu sarcinile de matematică. Scalele de măsurare a CSAG şi CSM 
au fost aplicate într-o altă zi, pentru a elimina efectul produs de 
prima aplicare asupra autoevaluărilor. 


Rezultate 


Pentru verificarea ipotezelor de cercetare am utilizat ca 
metode statistice regresia multiliniară ierarhică şi ANOVA facto- 
rială. Regresia a fost utilizată cu scopul de a analiza posibilele 
efecte ale performanţei şcolare anterioare atunci când sunt 
controlate variabilele autodescriptive şi a acestora din urmă 
atunci când sunt controlate primele. Am putut, de asemenea, 
analiza influenţa variabilei activare vs. non-activare a conceptului 
de sine academic în condiţiile menținerii constante a tuturor 
celorlalte variabile. 

În cazul distribuţiei variabilei dependente AEP în rezolvarea 
sarcinilor specifice de matematică, asimetria negativă moderată a 
fost corectată prin extragerea rădăcinii pătrate din datele 
reflectate ale distribuţiei (Seff_corectat) (Sava, 2004). 

Tabelul nr. 8.8. Corelatiile dintre variabilele studiate 
pentru întregul eşantion de elevi 


CSM M gen M mate M rom SEHE Scor- 
corectat mate 
en 0,604** — 0,448**  0,470** — 0,452** = -0,395** — 0,337** 
TOM 1  0,3559**  0,545**  0,334**  .0,395** — Q,422** 
M. gen 1 0,774**  0,824**  .0,600** — 0,653** 
Mime 1 0,761**  .0,589** — 0,698** 
M-rom 1 -0,507** — 0,609** 
Seff s xo 
corectat : 0,675 


Notă. N-402, **Corelatii semnificative la pragul de 0,01, *Corelatii 
semnificative la pragul de 0,05, CSAG - conceptul de sine academic general, 
CSM - conceptul de sine referitor la matematică, M_gen - media şcolară 
generală, M_mate - media la matematică, M_rom - media la română, 
Seff_corectat - scorul corectat al AEP în sarcină, Scor_mate - performanța la 
sarcinile de matematică. Valorile negative ale corelatiei dintre Seff_corectat şi 
celelalte variabile nu reprezintă o relație negativă între acestea, ci doar între 
scorurile lor, întrucât valorile mici semnifică un nivel ridicat al AEP în sarcină, 
iar cele mari semnifică un nivel scăzut. 


Folosind regresia ierarhică multiplă, am analizat posibilele 
influențe ale variabilelor CSAG, CSM, performanţele şcolare 
anterioare (generale şi specifice) şi activarea / non-activarea con- 
ceptului de sine asupra AEP în rezolvarea sarcinilor specifice de 
matematică, dar şi asupra performanței la sarcină.Variabila de 
tip categorial denumită variabila Gr experim (activare / non- 
activare) introdusă în modelul de regresie are două categorii pe 
care le-am codificat cu valorile 0 şi 1 (Sava, 2004; Field, 2005). 

Tabelul nr. 8.9. Modele de regresie ierarhică explicative ale variației 
nivelului AEP în rezolvarea sarcinilor specifice de matematică 


Model Variabile predictori R2 AR nU 
1 CSAG 0,15 TEIE 
2 CSAG, CSM 019 004 Tou 
3 CSAG, CSM, M. gen 039 020 e Ma 
4 Vd ua M. gen, 041 002 Oe ees 
a ee d 


Nota. CSAG - conceptul de sine academic general, CSM - conceptul de sine 
referitor la matematică, M_gen - media şcolară generală, M_mate - media la 
matematică, Gr_experim - variabila grup (activare / nonactivare concept de 
sine academic). 


Asa cum se poate constata in Tabelul nr 8.9., CSAG explica 
15% din variatia nivelul AEP in rezolvarea sarcinilor specifice de 
matematica, atunci cand nu avem in vedere si celelalte variabile. 
Procentul de variantá explicată creşte cu foarte putin, dar 
semnificativ, atunci când introducem variabila CSM. În al treilea 
model explicativ variabila medie generală ridică procentul de 
variantá explicată a AEP cu 20%. Introducerea variabilei medie la 
matematică furnizează un adaos de 2%, iar variabila grup aduce, 
de asemenea, o contribuție mică (2%), dar semnificativă statistic. 
Indiferent de modelul luat în studiu, se observă că media 
generală este cea care explică cel mai mult din varianta variabilei 
dependente. 

Am analizat modelul al cincilea, care include variabila 
predictor de interes pentru studiul de fata, şi anume, variabila 
grup. Coeficientii de regresie beta indică câteva posibile influenţe 
ponderate ale variabilelor. Astfel, media generală prezintă cea mai 
mare corelație cu nivelul AEP în sarcină (B=0,34, p<0,001), 
urmată de media la matematică (B=0,23, p=0,001), de variabila grup 
(70,10, p<0,05) şi apoi de CSM (p= 0,10, p<0,05). Contribuţia 
CSAG la explicarea variației AEP în sarcină devine nulă atunci 
când acesta interacționează cu celelalte variabile. 

Asa cum se observă din Tabelul nr. 8.10., în modelele de 
explicare a scorului obținut la sarcina de matematică am intro- 
dus, pe lângă variabilele predictori menţionate anterior, şi 
variabila AEP în rezolvarea sarcinilor specifice de matematică. 


Tabelul nr. 8.10. Modele de regresie ierarhică explicative ale variației 
performanţei în sarcina de matematică (Scor_mate) 


Model Variabile predictori R2 AR ee 

1 CSAG 0,11 dir iai 
2 CSAG, CSM 018 0,07 Meu E 
3 CSAG, CSM, AEP 048 0,30 à nt 
d E AEP, 057 0,09 s Sa, 
6 Me 061 0,01 F(395)-238; 


Gr experim paoia 


Notă. CSAG - conceptul de sine academic general, CSM - conceptul de sine 
referitor la matematică, AEP - autoeficacitatea percepută în rezolvarea 

sarcinilor specifice de matematică, M_gen - media şcolară generală, M_mate - 
media la matematică, Gr_ experim - variabila grup (activare / nonactivare 
concept de sine academic) 


Variabila independentă CSAG explică 11% din variația 
scorurilor la sarcina de matematică atunci când nu ținem cont de 
ceilalți factori (Tabelul nr. 8.10.). Al doilea model are o putere 
explicativă mai mare cu trei procente. Introducerea variabilei 
AEP în sarcină în al treilea model creşte semnificativ puterea 
explicativă a acestuia, procentul de variantá explicată ajungând 
la 48% (cu 30% mai mult). Media generală creşte, de asemenea, 
puterea explicativă a celui de-al patrulea model cu încă 9 
procente, iar media la matematică mai adaugă 3 procente. 
Analiza coeficienţilor beta din modelul al cincilea, care este şi cel 
mai eficient, indică un aport semnificativ al tuturor celor cinci 
variabile in explicarea variabilei dependente performanța ín 
sarcina de matematică. Însă AEP în rezolvarea sarcinilor specifice 
de matematică şi media la matematică au cel mai mare coeficient 
de corelație cu variabila dependentă (p-0,37, p<0,001 si 
respectiv, B=0,33, p<0,001). Pentru celelalte variabile, desi beta 
este semnificativ, valoarea sa este mult mai mică (pentru CSAG, 
B=0,10, pentru CSM, B=0,08, iar pentru M. gen f=0,18). 


Efectele variabilei grup asupra AEP în rezolvarea sarcinilor 
specifice de matematică 


Am aplicat metoda ANOVA factorial pentru a analiza mai 
detaliat efectele interacțiunii dintre variabila grup şi celelalte 
variabile independente asupra variabilei AEP în sarcină. Acestea 
au fost studiate în două condiții: 

1. Atunci când nivelurile mediei şcolare generale şi ale CSAG 
sunt constante pentru cele două grupuri. 

2. Atunci când nivelurile mediei la matematică şi ale CSM sunt 
constante pentru cele două grupuri. 

Împărțirea subiecților pe grupuri în funcţie de nivelul CSAG 
şi CSM s-a obținut prin metoda medianei. În ceea ce priveşte 
media general, distribuirea s-a realizat în trei grupuri, cu ponderi 
în jur de 33% fiecare. Distribuţia pe grupuri în funcție de media 
la matematică s-a realizat respectând valoarea medianei. Pentru 
a echivala performanța matematică în cele două grupuri experi- 
mentale, la cele trei niveluri de performanță generală, am 
calculat diferențele dintre mediile de la matematică. Pentru toate 
cele trei niveluri de performanţă generală, mediile la matematică 
nu diferă semnificativ (Curelaru, 2008). 


Efectele variabilei grup când nivelurile mediei şcolare 
generale şi ale CSAG sunt constante 

Am presupus că elevii care au un nivel ridicat al CSAG vor 
avea un nivel mai ridicat al AEP în sarcină atunci când ele- 
mentele conceptului de sine sunt activate înainte de auto- 
evaluare decât atunci când ele nu sunt activate. La cei care au un 
nivel scăzut al conceptului de sine academic, nivelul AEP va fi 
mai scăzut, atunci când acesta este activat, decât atunci când nu 
este activat. În Tabelul nr. 8.11. este prezentată distribuția 
subiecților pe grupuri. 


Tabelul nr. 8.11. Media şi abaterea standard pentru AEP în rezolvarea 
sarcinilor specifice de matematică la cele 12 grupuri 


Grupul 1 (activare) Grupul 2 (non-activare) 
N=204 N=198 

M_gen M_gen M gen M gen M gen M gen 

micá medie mare micá medie mare 

N=75 N=61 N=68 N=59 N=75 N=64 
taia M=5,55  M-3,77 M-339  M-455  M-406  M-334 
scăzut) SD=1,14 SD=1,06 SD=1,29 SD=1,26 SD=1,08 SD=1,42 

N=209 N=55 N=28 N=22 N=43 N=44 N=17 

E M-4,59  M-408  M-2,9  M-445  M-312  M-2,75 
s es SD-1,0  SD=1,18 SD-098 SD-138 SD-134 SD=1,04 
nd N-20 . N-3 N-6  N-l6 N31 N-7 


Notă: CSAG - conceptul de sine academic general; M gen - media şcolară 
generalá 


Numărul de subiecti mai mic de la unele grupuri nu este 
surprinzátor, deoarece CSAG coreleazá pozitiv cu media scolará, 
astfel cá sunt mai putini elevi cu un nivel scázut al CSAG si 
medie mare sau cu un nivel ridicat al CSAG si medie micá. 

ANOVA factorială a pus în evidență următoarele efecte 
asupra variabilei dependente AEP: un efect principal al variabilei 
CSAG, F(1, 390)=14,15, p<0,001, un efect principal al variabilei 
medie şcolară generală, F(2, 390)=57,27, p<0,001, un efect principal 
al variabilei grup, F(1, 390)=6,09, p<0,05, si un efect de 
interacțiune între cele trei variabile, F(2, 390)=6,05, p«0,01. 

Efectele principale ale celor două variabile autodescriptive 
asupra AEP în rezolvarea sarcinilor specifice de matematică nu 
sunt surprinzătoare, numeroase studii arătând că performanțele 
anterioare şi conceptul de sine reprezintă surse de informare cu 
privire la capacitățile individuale. Pentru scopul demersului 
nostru am analizat interacțiunea variabilei care a fost manipulată 
(activare / non-activare) cu celelalte două variabile. Am anticipat 
că activarea CSAG va produce efecte diferite față de situația de 
non-activare. Prin urmare, a fost analizată variația AEP la cele 
două grupuri de cercetare, pentru ambele niveluri ale 
conceptului de sine şi pentru cele trei categorii de performanță 
şcolară. 

La elevii cu performanţă şcolară generală mică, apar diferențe 
între cele două grupuri experimentale pentru cei care au un nivel 
scăzut al CSAG (Figura nr. 8.1.). Cei din grupul la care s-a activat 
conceptul de sine academic au un nivel semnificativ mai mic al 

AEP decât cei la care activarea nu s-a produs [t(96)-4,09, 
p<0,001]. La elevii care au un nivel ridicat al CSAG, activarea sa 
nu produce efecte semnificative la nivelul AEP, față de situația 
de non-activare. 


Medie generală mică 


Gr_experimen 


— activare 


5,507 S 
---nonactivare 


5,257 


5,007 


4,757 


AEP în sarcina de matematica 


Dg 000 0 a 


T T 
38-90 91-133 
CSAG_2gr 


Figura nr. 8.1. Variația AEP în rezolvarea sarcinilor specifice de 
matematică la cele două grupuri, în funcție de conceptul de sine 
academic global la categoria performanță şcolară generală mică” 


La elevii cu performanţă şcolară generală medie activarea con- 
ceptului de sine academic produce efecte diferite asupra AEP în 
rezolvarea sarcinilor specifice de matematică, pentru cele două 
niveluri ale CSAG. Astfel, la elevii cu un nivel scăzut al CSAG, 
activarea acestuia conduce la un nivel mai ridicat al AEP decât 
neactivarea sa, dar această diferență nu este semnificativă 


7 Reamintim că scorurile mari reprezintă un nivel scăzut al AEP, iar 
scorurile mici, un nivel ridicat al acestei variabile. 

statistic. Însă, la cei cu un nivel ridicat al CSAG, nivelul AEP este 
semnificativ mai mic la grupul cu activare decât la cel la care 
activarea nu s-a produs [t(62)=3,01, p<0,01] (Figura nr. 8.2.). 


Medie scolară medie 


4,201 Gr experim 


— activare 
---nonactivare 


4,007] 


3,807 


3,607 


AEP in sarcina de matematicá 
w 
D 
e 
1 


3,207] 


3,007] 


38-90 91-133 
CSAG_2gr 
Figura nr. 8.2. Variatia AEP in rezolvarea sarcinilor specifice de 
matematică la cele două grupuri, în funcție de conceptul de sine 
academic global la categoria performanță şcolară generală medie 


La elevii cu performanțe şcolare generale mari, deşi se 
observă tendința de a obține un efect invers al activării con- 
ceptului de sine asupra nivelului AEP la cele două niveluri ale 
conceptului de sine, diferențele sunt nesemnificative statistic. 


Efectele variabilei grup când nivelurile mediei la matematică 
şi ale CSM sunt constante 


Am comparat grupurile la care au fost activate elementele 
conceptului de sine cu cele la care acestea nu au fost activate, la 
acelaşi nivel al CSM şi al mediei la matematică. Grupurile 

rezultate prin încrucişarea celor trei variabile sunt cele din 
Tabelul nr. 8.12. 


Tabelul nr. 8.12. Media şi abaterea standard pentru AEP în rezolvarea 
sarcinilor specifice de matematică la cele 8 grupuri 


Grupul 1 (activare) Grupul 2 (non-activare) 
N=204 N=198 
M mate mică M mate mare M mate mică M mate mare 
N=95 N=109 N=85 N=113 
CSM (nivel M=5,34 M=3,55 M=4,29 M=3,52 
scazut) SD=1,25 SD=1,19 SD=1,24 SD=1,21 
N=209 N=65 N=38 N=60 N=46 
CSM (nivel M=4,44 M=3,17 M=4,70 M=2,87 
ridicat) SD=1,09 SD=1,23 SD=1,20 SD=1,22 
N=193 N=30 N=71 N=25 N=67 


Notă: CSM - conceptul de sine referitor la matematică; M_mate - media la 
matematică 


Prin ANOVA factorială s-au pus în evidență următoarele 
efecte asupra AEP în rezolvarea sarcinilor specifice de 
matematică: un efect principal al variabilei CSM, F(1,394)=8,35, 
p<0,01, un efect principal al variabilei media la matematică, 
F(1,394)=117,77, p<0,001, un efect principal al variabilei grup, 
F(1,394)-4,69, p<0,05, un efect de interacțiune marginal între 
nivelul CSM şi variabila grup, F(1,394)=3,79, p=0,052, şi un efect 
de interacțiune între toate cele trei variabile, F(1,394)=9,18, 
p<0,01. 

Analiza efectului de interactiune dintre cele trei variabile a 
arătat că la elevii cu performanță matematică mică nivelul AEP 
diferă între cele două grupuri de cercetare, pentru cei care au un 
nivel scăzut al CSM. La aceşti elevi, activarea conceptului de sine 
a condus la un nivel mai scăzut al AEP, prin comparaţie cu 
situația de non-activare, t(123)=4,68, p<0,001 (Figura nr. 8.3.). La 

elevii care au un nivel ridicat al CSM efectul este invers, dar mai 
mic şi nesemnificativ statistic. 


Medie matematică mică 


Gr_experim 


— activare 


525 ---nonactivare 


5,007] 


4,75] 


4,50 


AEP in sarcina de matematica 


4,25] 


T T 
10-35 36-60 
CSM_2gr 


Figura nr. 8.3. Variația AEP în rezolvarea sarcinilor specifice de 
matematică la cele două grupuri, în funcție de conceptul de sine 
referitor la matematică la categoria performanță matematică mică 


La elevii cu performanță matematică mare, graficul arată un 
nivel mai ridicat al AEP la grupul non-activare, dar efectul 
observat nu este semnificativ statistic. La aceşti elevi, nivelul 
AFP în sarcină este proporțional cu nivelul CSM, indiferent de 
activarea sau non-activarea conceptului de sine: cei din grupul 
cu nivel scăzut al CSM au un nivel mai scăzut al AEP decât cei 
din grupul cu nivel ridicat al CSM (Figura nr. 8.4.). 

Medie matematică mare 

Figura nr. 8.4. Variatia AEP in rezolvarea sarcinilor specifice de 


matematicá la cele douá grupuri, in functie de conceptul de sine 
referitor la matematică la categoria performanță matematică mare 


Discuţii 

Contribuția mai mare a performanței şcolare anterioare decât 
cea a conceptului de sine academic la explicarea evoluției 
nivelului AEP în sarcină este în acord cu asumptiile teoriei auto- 
eficacitátii. Potrivit acesteia, performanțele anterioare au rolul 
informativ cel mai important în autoevaluarea persoanei cu 
privire la capacitatea sa de a realiza cu succes o anumită activi- 
tate (Bandura, 1997). Când elevul este confruntat cu o sarcină, el 
va evalua încrederea în eficacitatea sa prin raportare la modul în 
care s-a descurcat în sarcini similare anterioare. Dacă luăm în 
considerare numai corelatiile bivariate semnificative obținute pe 
întregul eşantion (Tabelul nr. 8.8.), ar părea că prima ipoteză a 
acestui studiu se confirmă. Într-adevăr, nivelul AEP corelează 
atât cu performanţele anterioare, cât şi cu conceptul de sine 


270 


Relaţia dintre concepţiile despre sine şi performanţa şcolară 


academic. Însă coeficienţii beta din toate modelele de regresie 
valide, care includ ca predictori conceptele de sine şi pe cele refe- 
ritoare la performanța anterioară, ne arată că dacă media şcolară 
este menţinută constantă, variabila concept de sine academic global 
nu mai exercită nici o influență în explicarea variaţiei AEP. 
Conceptul de sine matematic însă exercită un efect semnificativ, 
chiar dacă mai mic decât cele produse de performanţa ante- 
rioară. Contribuţia aproape nulă a conceptului de sine academic 
general la explicarea AEP este în acord cu teoriile multidimen- 
sionale, potrivit cărora reprezentările generale despre sine nu 
sunt relevante pentru explicarea modului de gândire şi acțiune 
în situații specifice. Pe măsură ce conceptul de sine se referă la 
domenii mai restrânse, corelatia sa cu AEP devine mai mare 
(Bong şi Skaalvik, 2003). 

În ceea ce priveşte cea de-a doua ipoteză, aceasta a fost 
susținută de rezultatele obținute: AEP în sarcină este un 
predictor mai important pentru performanță decât conceptul de 
sine academic. Aceste constatări sunt în acord cu alte cercetări 
care susțin puterea predictivă mai mare a AEP atunci când ea 
este măsurată la nivelul sarcinii specifice (Bong, 2002, Pajares, 
1996). 

Deşi conceptul de sine academic general şi cel matematic nu 
prezic performanţa elevilor într-o sarcină, ele o pot influența prin 
efectul pe care îl produc asupra AEP. Presupozitia noastră cá 
activarea conceptului de sine academic influențează elevul în 
aprecierea eficacitátii în sarcina de matematică a fost susținută de 
rezultatele obținute. Elevii care au activat prin introspectie 
reprezentările sinelui şcolar au apreciat diferit încrederea în 
capacitatea lor de a rezolva sarcinile, prin comparaţie cu cei care 
nu au fost puşi să se introspecteze anterior. Variația nivelului 
autoeficacitátii în sarcină apare, în special, la elevii cu perfor- 
mantá anterioară mică. La aceştia, dacă nivelul conceptului de 
sine academic global este ridicat, activarea sau neactivarea sa nu 

produce diferente în aprecierea nivelului autoeficacitátii. In 
schimb, la elevii cu performanţe anterioare mici şi cu un nivel 
scăzut al conceptului de sine academic global, activarea a 
diminuat nivelul AEP, în raport cu grupul la care activarea nu s- 
a produs. Confruntati cu o sarcină dintr-un domeniu în care 
performanţele sunt mici, elevii din situația de activare care au un 
nivel scăzut al conceptului de sine se apreciază în concordanță 
cu concepțiile de sine preexistente. Aceste rezultate pot fi 
explicate prin efectele pe care le produce în general fenomenul 
de amorsaj (priming) asupra prelucrării informației ulterioare. 
Astfel, autoevaluarea autoeficacitátii în sarcină s-a realizat prin 
raportarea la reprezentările sinelui şcolar tocmai activate, şi nu 
prin compararea cerințelor sarcinii cu posibilitățile reale ale 
elevului. Elevii cu performanţă anterioară mică, la care activarea 
nu s-a produs, au apreciat eficacitatea lor în sarcină fără o 
comparare cu reprezentările de sine preexistente, ceea ce a 
condus la o supraestimare a încrederii în capacitatea de a realiza 
sarcina. 

La elevii cu performanţe generale medii, situația de activare a 
produs efecte diferite față de cea de non-activare, atunci când 
nivelul conceptului de sine era ridicat. Astfel, activarea unui 
concept de sine ridicat a condus la o scădere a nivelului AEP în 
sarcină, în raport cu elevii la care acesta nu a fost activat. Ne 
aşteptam ca activarea reprezentărilor pozitive despre sine în 
context şcolar să crească nivelul AEP în sarcină, dar nu s-a 
întâmplat aşa în cazul elevilor cu performanțe şcolare medii. S-ar 
părea că activarea a produs un efect de contrast în această 
condiție şi elevii care s-au apreciat pozitiv la probele auto- 
descriptive generale au devenit prudenti în aprecierea nivelului 
AEP în rezolvarea sarcinilor de matematică. 

La elevii cu performanţe superioare activarea nu produce un 
efect semnificativ diferit de condiţia de non-activare. La aceştia, 
nivelul AEP este în concordanţă cu nivelul performanţei ante- 

rioare şi al conceptului de sine academic matematic. Este posibil 
ca la elevii buni la învățătură conceptul de sine academic să fie 
mai salient decât la cei mai slabi, astfel încât orice sarcină şcolară 
să-l activeze automat. 

Cunoaşterea modului în care percepțiile de sine mai generale 
ale elevilor influențează autoevaluările specifice prezintă aplica- 
bilitate practică. Deşi adepţii teoriilor sociocognitive din 
domeniul psihologiei educaționale insistă pe eficiența inter- 
ventiilor asupra formării competenţelor şi întăririi autoefica- 
citátii percepute în contexte specifice (Pajares şi Schunk, 2002), si 
nu pe întărirea conceptului de sine, nu trebuie neglijate efectele 
indirecte pe care acesta din urmă le poate avea asupra primelor. 
Mai mult, concentrarea pe dezvoltarea de competențe nu este 
benefică dacă nu se au în vedere concepțiile de sine deja 
existente. Nu întotdeauna competențele formate au impact 
pozitiv asupra valorii personale. În perioadele mici ale copilăriei, 
succesele în dobândirea abilităților contribuie în mare măsură la 
dezvoltarea sentimentului competenţei şi valorii personale dacă 
ele sunt apreciate de ceilalți semnificativi. Însă, după ce repre- 
zentările de sine s-au stabilizat, ele pot influenţa autoevaluările 
în contextele care le activează. În studiul de față, activarea 
conceptului de sine academic, imediat înaintea confruntării cu o 
sarcină de matematică, a influenţat evaluările elevilor cu privire 
la capacităţile lor de a realiza sarcina. Dacă admitem că în mediul 
şcolar se întâmplă adesea să fie create contexte de activare a 
sinelui (a se vedea şi Monteil, 1997, 1998; Martinot, 1995), putem 
presupune că nivelul autoeficacitátii elevilor slabi la învățătură 
poate fi diminuat şi mai mult prin procesele de comparare sau 
etichetare. 

8.5. Stima de sine, competenţa percepută şi performanța 
academică 


În studiul prezent, am analizat relația dintre percepțiile de 
sine şi performanța pentru un domeniu pe care l-am intitulat 
„scrierea de text". Am inclus în studiu două categorii de 
percepții de sine, unele mai stabile şi mai generale (stima de sine 
globală şi competența percepută pentru scris), iar altele mai 
dinamice, legate de situaţii specifice, şi anume autoeficacitatea 
percepută (AEP) în obținerea performanței şi autoeficacitatea 
percepută în autoreglarea activităţii de scriere. Au fost analizate 
şi efectele unor variabile corelate ale sinelui, cu rol în motivația 
de realizare şcolară: teoriile implicite cu privire la competența 
pentru scriere, standardele auto-evaluative (de performanţă) şi 
obiectivul de performanţă pentru disciplina psihologie. În acord 
cu scopul general al acestui capitol, şi anume acela de a analiza 
relația dintre dimensiunile conceptului de sine şi performanţă, 
am formulat pentru această cercetare următoarele ipoteze: 

1. Competența percepută pentru scriere depinde de perfor- 
mantele anterioare ale subiecților in acest domeniu, dar şi de 
teoriile implicite cu privire la acest tip de competență. 

2. Competența percepută are putere de predictie pentru 
performanţa ulterioară într-o sarcină de scriere, alături de 
performanţele anterioare. 

3. Competența percepută prezice, alături de performanţa ante- 
rioară, AEP în obținerea performanței, AEP in autoreglarea 
activității de scris şi obiectivul de performanţă propus. 


8 Acest studiu prezintă o sinteză a articolului publicat sub denu- 
mirea „Relaţiile dintre percepțiile de sine şi performanța academică - 
aplicație pentru domeniul <competentei de scriere>”, volumul Con- 
ferinta de Psihologie Aplicată Diversity and Consistency, Gura Humorului 
(25-27 Septembrie, 2009) (pp. 481-498), Editura „Alma Mater", 2010. 

4. Stima de sine este predictivă pentru AEP în obținerea per- 
formantei, pentru AEP în autoreglarea activităţii de scriere şi 
pentru obiectivul de performanţă propus. 


Participanți 


La cercetare au participat 133 de studenti de anul I, de la 
Facultatea de Litere, înscrişi la cursul de psihologie al modulului 
pedagogic. Dintre aceştia, 117 (88%) sunt de gen feminin şi 16 
(12%) de gen masculin, cu vârsta medie de 19,9 ani. 


Instrumente şi măsurări 


Competența percepută pentru scris este un instrument cu un 
singur item general. Subiectii trebuiau să aprecieze pe o scală de 
la 1 la 10 nivelul de competență pe care cred că il au pentru 
redactarea de eseuri, compuneri, referate, comentarii (1 
înseamnă competență foarte mică, iar 10 competență foarte mare). 

În ceea ce priveşte teoriile implicite cu privire la competența 
pentru scriere, subiecţii trebuiau să aprecieze în procente de la 0 la 
100 în ce măsură consideră competența pentru scriere ca fiind 
înnăscută sau dobândită. Construirea probei are la bază con- 
ceptia potrivit căreia oamenii posedă două tipuri de teorii 
implicite care explică abilitățile şi trăsăturile de care dispun, 
entity theory si incremental theory (Dweck şi Molden, 2005). 

Pentru a evalua autoeficacitatea percepută (AEP) fn obținerea 
performanței, s-a cerut subiecţilor să aprecieze pe o scală de la 0 la 
100 cât de siguri sunt că pot obține una din notele de la 5 la 10 
pentru scrierea unui eseu pe o temă stabilită la disciplina 
psihologie. Scorul global se obține pe baza mediei procentelor 
corespunzătoare celor 6 note. Scorurile mari indică un nivel 
ridicat al AEP în obținerea performanței, in timp ce scorurile 
mici arată un nivel scăzut al acestei variabile. Coeficientul de 
consistenţă internă al scalei este 0,90. 

Autoeficacitatea percepută (AEP) în autoreglarea activității de 
scriere este un instrument cu 25 de itemi şi reprezintă o traducere 
adaptată a scalei Writing Self-Regulatory Efficacy Scale, construită 
de Zimmerman şi Bandura (1994) pe baza analizelor procesului 
de scriere de text, realizate de către specialişti, a consultării cu 
facultățile de specialitate şi a cunoştinţelor din domeniul auto- 
reglării motivationale. Subiectii trebuiau să aprecieze pe o scală 
în ce măsură erau capabili să realizeze sarcina descrisă de fiecare 
item (de exemplu, „Atunci când mi se cere să redactez un text, 
pot propune foarte repede un subiect”, „Pot invoca exemple 
potrivite pentru a ilustra rapid un aspect important al textului”, 
„Pot redacta un scurt rezumat prin care să-i pregătesc pe cititori 
pentru teza principală a lucrării mele”, „Când trebuie să scriu un 
text lung sau complex, pot crea secțiuni cu titluri potrivite” etc.). 
Coeficientul de consistenţă internă al instrumentului este de 0,88. 

Pentru standardele autoevaluative, subiecţii trebuiau să apre- 
cieze pentru fiecare dintre notele de la 5 la 10, pe o scală cu 6 
trepte, cát de mulțumiți vor fi dacă vor obține nota respectivă. 
Măsura acestei variabile este dată de media evaluărilor pentru 
cele şase note. Scorurile mari înseamnă un standard mic de 
performanţă (studentul este mulțumit pentru cele mai multe 
dintre note, fie ele mai mari sau mai mici), iar scorurile mici 
înseamnă standard înalt (studentul se declară mulțumit doar 
pentru notele mari). Coeficientul de consistență internă obținut 
este de 0,82. 

Pentru măsurarea stimei de sine globale, s-a folosit instrumentul 
lui Rosenberg, care a fost tradus în limba română după varianta 
în engleză din lucrarea lui Robinson şi Shaver (1973) şi 
confruntat cu alte traduceri care există în literatura de 
specialitate de la noi din tara (Chelcea, 2008). Coeficientul de 
consistenţă internă obținut este de 0,85. 

Pentru a evalua obiectivul de performanță pentru disciplina 
psihologie, s-a cerut fiecărui participant să raporteze nota pe care 
şi-a propus să o ia la disciplina psihologie. 

Performanța obținută la eseu la disciplina psihologia educaţiei a 
fost operationalizata prin nota obținută. 

Performanța anterioară a fost măsurată cu ajutorul mediei 
generale obținute de studenti în semestrul I şi al mediei obținute 
la limba şi literatura română în timpul anilor de liceu şi la 
bacalaureat. 


Procedură 


Cercetarea s-a derulat pe parcursul a două etape, în cadrul 
seminariilor de psihologia educației. În prima etapă, au fost pre- 
zentate studenților cerinţele de evaluare la disciplina psihologie. 
Una dintre cerinţe era realizarea unui eseu structurat de două 
pagini tehnoredactate pe o temă de psihologie, plecând de la o 
bibliografie dată (Curelaru şi Muntele Hendres, 2010). În a doua 
etapă, studenții au completat instrumentele autoevaluative, o 
serie de date demografice şi indicatori ai performanțelor ante- 
rioare. Eseurile au fost corectate după o serie de criterii stabilite, 
de către doi profesori de psihologie (titularul seminarului şi un 
alt profesor). 


Rezultate 


Pentru a verifica ipotezele propuse am utilizat ca tehnici 
statistice corelatiile, analiza de regresie şi testul t pentru 
eşantioane independente. Distribuţia variabilelor pentru întreg 
eşantionul se încadrează între limitele admise pentru a putea fi 
asimilată distribuţiei normale. 

Analiza corelatiilor din Tabelul nr. 8.13. ne arată cá nota 
obținută la sarcina eseu corelează semnificativ cu performanțele 
anterioare (generală - 0,37 şi pentru limba română - 0,35), cu 
competența percepută pentru scriere (0,24), cu AEP în obținerea 

performanței (0,23), cu AEP în autoreglarea activității de scriere 
(0,22) şi cu obiectivul de performanţă propus (0,22). Nu există 
corelaţii semnificative ale notei la eseu cu variabila stimă de sine şi cu 
cea referitoare la standardul de performanţă. Performanţele ante- 
rioare corelează cu toate variabilele autodescriptive relevante 
pentru domeniul scriere, dar nu si cu stima de sine (unde corelatia 
este aproape 0). 


Tabelul nr. 8.13. Corelatii între toate variabilele incluse în studiu 


Obv. M. M. Nota AEP. Sand AEP- ss o 
nota gen rom eseu regl nota 
a 030" 041" 0517 0,24" 0,48" -0,29 039" 0,12 

Dif : 

-0,10 -0,11 -0,18 -005 -014 015 -013 -0,13 
sarc 
Obv- 0,28% 0,34" 022*- 0,27% 20,22% 0,34™ 0,22" 
nota 
M. gen 050 0,37" O17 -032* 0,25* 0,00 
M. rom 035" 0,35" -0,23" 029" 0,05 
Nota_ 0,22" -013 023" -0,00 
eseu 
AEP_ 0,14 038" 36" 
regl 
Stand -042* 0,13 
AEP_ $us 
nota 


Notă. N=133, *p«0,05, **p«0,01, ***p«0,001, Comp. per - competența percepută 
pentru scriere, Obv nota - obiectivul de performanţă, M. gen - media generală 
pe semestrul întâi, M. rom - media la română în anii de liceu şi la bacalaureat, 
Nota eseu - nota obtinutá la eseu, AEP regl - autoeficacitatea perceputá in 
autoreglarea activitátii de scriere, Stand - standardul auto-evaluativ, AEP nota 
- autoeficacitatea perceputá in obtinerea performantei, SS gl - stima de sine 
globalá. 

Modele explicative ale competenţei percepute pentru scriere 


Pentru a analiza influența teoriilor implicite asupra compe- 
tentei percepute pentru scriere, am aplicat regresia liniară 
ierarhică. Am introdus în prima etapă ca variabilă predictor 
performanța anterioară de la limba română, în etapa a doua a 
fost adăugată performanţa şcolară generală pentru a observa 
dacă aceasta aduce o contribuţie în plus la explicarea dispersiei 
variabilei criteriu competență percepută, iar în etapa a treia a fost 
introdusă variabila teorii implicite (Tabelul nr. 8.14.). 


Tabelul nr. 8.14. Analiza de regresie pentru variabila 
competența percepută pentru scriere 


Variabila criteriu (dependentă) Competența percepută pentru 
scris 


Variabile predictori R2 AR p 
Etapa 1 (model 1) 0,26 

F(1,131)=46,83, p<0,001 

M_rom 0,51** 
Etapa 2 (model 2) 0,29 0,03* 
F(2,130)=27,12, p<0,001 

M_rom 0,41** 
M_gen 0,20* 
Etapa 3 (model 3) 0,32 0,17* 
F(3,129)=20,74, p<0,001 

M_rom 0,41** 
M_gen 0,18* 
T_implicite 0,17* 


Nota. **p<0,01, *p<0,05, M_rom - media la romana in anii de liceu si la 
bacalaureat, M. gen - media generală pe semestrul întâi, T implicite - teorii 
implicite cu privire la competenţa pentru scriere. 

După cum se observă în Tabelul nr. 8.14., dispersia variabilei 
competență percepută este explicată predominant de media la 
limba română cu care aceasta corelează puternic (B=0,51). În 
condiţiile controlului influenței mediei de la limba română, 
media generală a elevilor aduce o contribuție mică la explicarea 
variației competenţei percepute, dar totuşi semnificativă statistic. 
Analiza modelului al treilea, în care a fost introdusă variabila 
teorii implicite în condiţiile controlului statistic al performanţelor 
anterioare, ne arată că aceasta exercită o influență mică, dar 
semnificativă statistic (B=0,17, p«0,05). 


Modele explicative ale autoeficacitátii percepute în obținerea 
performanţei (AEP_notă) 


Pentru a identifica influenţele presupuse asupra variabilei 
AEP_notă, am inclus într-un model de regresie ierarhică 
următoarele variabile independente: media la limba română, 
media generală, percepția competenţei şi tipul de teorie 
implicită. 


Tabelul nr. 8.15. Analiza de regresie pentru variabila 
autoeficacitatea percepută în obținerea performanței 


Variabila criteriu (dependentă) AEP_notă 


Variabile predictori R2 AR p 
Etapa 1 (model 1) 0,08 

F(1,131)=12,78, p<0,001 

M_rom 0,29** 
Etapa 2 (model 2) 0,09 0,01 
F(2,130)=6,93, p«0,01 

M rom 0,28* 
M gen 0,110 

Etapa 3 (model 3) 0,17 0,08* 
F(3,129)=8,88, p<0,001 

M_rom 0,11 
M gen 0,03 
Comp per 0,32** 
Etapa 4 (model 4) 0,17 0,0 
F(4,128)=6,93, p«0,001 

M rom 0,12 
M gen 0,02 
Comp per 0,30** 
T implicite 0,08 


Notá. **p«0,01, *p«0,05, AEP nota - autoeficacitatea perceputá in obtinerea 
performanţei, M. rom - media la română în anii de liceu si la bacalaureat, 
M. gen - media generală pe semestrul întâi, Comp. per - competenţa percepută 
pentru scriere, T_implicite - teorii implicite cu privire la competența pentru 
scriere. 

Analiza modelului al treilea a pus în evidenţă un grad de aso- 
ciere semnificativ între competența percepută şi autoeficacitatea 
percepută în obținerea performanței, în condiţiile în care au fost 
controlate statistic celelalte variabile (Tabelul nr. 8.15.) (p-0,32, 
p=0,001). Se observă că performanţele anterioare au un rol mai 
puţin important în explicarea acestei variabile autodescriptive. 


Modele explicative ale autoeficacității in autoreglarea 
activității de scriere (AEP_regl) 


Pentru explicarea acestei variabile autodescriptive, am inclus 
într-un model ierarhic explicativ următoarele variabile: 
performanţele anterioare, competenţa percepută şi stima de sine 
(Tabelul nr. 8.16.) 

Tabelul nr. 8.16. Analiza de regresie pentru variabila 
autoeficacitate percepută în autoreglarea activității de scriere 


Variabila criteriu (dependentă) AEP regl 


Variabile predictori R2 AR p 
Etapa 1 (model 1) 0,12 

F(1,131)=18,43, p<0,001 

M_rom 0,35** 
Etapa 2 (model 2) 0,12 0,0 
F(2,130)=9,15, p«0,001 

M rom 0,35* 
M gen -0,01 
Etapa 3 (model 3) 0,26 0,14** 
F(3,129)=15,98, p«0,001 

M. rom 0,17 
M gen -0,09 
Comp per 0,44** 
Etapa 4 (model 4) 0,35 0,09** 
F(4,128)=17,44, p«0,001 

M rom 0,17 
M gen -0,08 
Comp per 0,39** 
SS globalá 0,30** 


Notá. **p«0,01, *p«0,05, AEP regl - autoeficacitatea perceputá in autoreglarea 
activitátii de scriere, M. rom - media la románá in anii de liceu si la bacalaureat, 
M. gen - media generalá pe semestrul intái, Comp per - competenta perceputá 
pentru scriere, SS. globalá - stima de sine globală. 


Din Tabelul nr. 8.16. se observá cá media la románá explicá 
12% din varianta AEP în autoreglarea activității de scriere, dar 

media generală nu aduce nici o contribuţie în plus. Introducerea 
în model a competenţei percepute pentru scris sporeşte semni- 
ficativ puterea modelului cu 14%, iar stima de sine are o 
contribuţie de 9%. Analiza coeficienţilor beta din al patrulea 
model de regresie indică o asociere semnificativă între compe- 
tenta percepută si autoeficacitatea percepută in autoreglare 
(B=0,39, p<0,001) şi, de asemenea, o asociere semnificativă între 
aceasta din urmă şi stima de sine (70,30, p<0,001), dincolo de 
efectele performanței anterioare. 


Modele explicative pentru obiectivul de performanță stabilit 


În acord cu teoria din domeniu şi având în vedere corelatiile 
obținute, am presupus că stabilirea obiectivului de performanță 
depinde de competența percepută, de stima de sine a studenților 
şi de standardul autoevaluativ, în condiţiile menţinerii constante 
a performanţei anterioare. 


Tabelul nr. 8.17. Analiza de regresie pentru variabila 
obiectivul de performanță 


Variabila criteriu (dependentă) Obiectivul de performanţă 


Variabile predictori R2 AR p 
Etapa 1 (model 1) 0,13 

F(2,130)-9,93, p«0,001 

M rom 0,26* 
M gen 0,15 
Etapa 2 (model 2) 0,15 0,02 
F(3,129)=7,57, p<0,001 

M rom 0,19* 
M gen 0,112 
Comp per 0,15 

Etapa 3 (model 3) 0,18 0,03* 
F(4,128)=7,39, p«0,001 

M_rom 0,19* 
M gen 0,13 
Comp per 0,12 
SS_globală 0,19* 
Etapa 4 (model 4) 0,20 0,02 
F(5,127)=6,62, p«0,001 

M rom 0,20* 
M gen 0,112 
Comp per 0,10 
SS_globală 0,19* 
Standard 0,14 


Notă. **p«0,01, *p«0,05, M rom - media la română în anii de liceu si la 
bacalaureat, M. gen - media generală pe semestrul întâi, Comp. per - compe- 
tenta percepută pentru scriere, SS globalá - stima de sine globală, Standard - 
standardul auto-evaluativ. 


Ín Tabelul nr. 8.17. se observá cá variatia obiectivului de per- 
formantá este explicatá atát de performanta anterioará la limba si 
literatura románá, cát si de stima de sine globalá. Analiza 
coeficientilor beta din modelul al patrulea ne indicá o asociere 
slabă, dar semnificativă, între nivelul stimei de sine (B=0,19, 
p<0,05) si cel al obiectivului de performanţă stabilit de studenti. 

Analiza de regresie a notei obținute de studenți la sarcina 
eseu nu a evidențiat influențe semnificative ale perceptiilor de 
sine, în afara celor exercitate de performanţa anterioară la limba 
şi literatura română. Variabilele autodescriptive care au corelat 
semnificativ cu nota obținută la eseu nu au putere de predictie 
pentru performanța în această sarcină specifică, dincolo de 
efectul performanţei anterioare. 


284 


Relaţia dintre concepţiile despre sine şi performanţa şcolară 


Întrucât am anticipat că teoriile implicite moderează relația 
dintre performanţa în sarcina specifică eseu şi corelatele sinelui, 
au fost realizate analize separate pentru cele două grupuri cu 
teorii implicite diferite. Nu există diferențe semnificative între 
cele două grupuri cu teorii implicite diferite în ceea ce priveşte 
nivelul performanţei şcolare generale (Curelaru şi Muntele 
Hendreş, 2010). Analiza corelatiilor a evidenţiat pattern-uri de 
relationare diferite între variabilele autodescriptive si nota 
obținută la eseu pentru cele două grupuri cu teorii implicite 
diferite. La studenţii care consideră competenţa pentru scriere o 
abilitate înnăscută (entity theorist), nota la eseu corelează 
semnificativ cu competența percepută (0,42***) şi nesemnificativ 
cu celelalte percepții de sine dinamice: cu autoeficacitatea 
percepută în obținerea performanței (0,15), cu autoeficacitatea 
percepută în autoreglarea activității de scriere (0,23) sau cu 
obiectivul de performanţă stabilit (0,00). La studenții care 
consideră competența pentru scris o abilitate dobândită 
(incremental theorist), nota la eseu corelează nesemnificativ cu 
competența percepută (0,19) şi semnificativ cu percepțiile de sine 
mai dinamice: cu autoeficacitatea percepută în obținerea 
performanţei (0,26%), cu  autoeficacitatea percepută in 
autoreglarea activității de scriere (0,24*) sau cu obiectivul de 
performanţă stabilit (0,29*). 


Discuţii 


Rezultatele obținute în această cercetare au evidențiat măsura 
în care competența percepută exercită efecte, în cadrul unei 
structuri cauzale complexe, asupra performanței într-o sarcină, 
dar şi asupra celorlalte variabile cu valoare motivationalá, şi 
anume autoeficacitatea percepută în obținerea performanţei, 
autoeficacitatea percepută în autoreglarea activității de scriere şi 
obiectivul de performanţă stabilit. Am ales pentru studiu un 
domeniu de competenţă care nu se constituie într-o disciplină 

şcolară la noi în tara, ci mai degrabă reprezintă o capabilitate 
necesară tuturor sarcinilor care presupun exprimarea verbală 
scrisă. 

Presupunerea potrivit căreia efectele performanţei anterioare 
în domeniul scrisului sunt influențate de tipul de teorie implicită 
a persoanei a fost susținută de rezultate. Analiza de regresie 
ierarhică a arătat că, dacă menţinem constantă performanţa ante- 
rioară, apar diferenţe între nivelurile percepute ale competenţei 
pentru scriere, în funcție de credinţele subiecților cu privire la 
stabilitatea sau flexibilitate acesteia. Subiectii care consideră 
competența pentru scriere ca având o componentă importantă 
înnăscută au evaluat această competenţă ca fiind mai înaltă. Nu 
putem extrage o concluzie certă cu privire la direcția influenţei, 
dar am putea considera că nivelul mai ridicat al competenţei 
percepute pentru scriere la subiecții cu teorii implicite privind 
stabilitatea este o strategie de menţinere a stimei de sine. Unele 
studii au arătat că activarea teoriilor implicite ale inteligenței 
influențează autoevaluarea sinelui (Dweck & Molden, 2005). Insă 
în studiul nostru evaluarea competenţei s-a realizat înainte de 
măsurarea teoriilor implicite, prin urmare acest efect nu ar fi 
putut să se producă decât dacă subiecţii le-au activat ei înşişi în 
momentul autoevaluării. 

A doua ipoteză, potrivit căreia competența percepută este 
predictor pentru performanța ulterioară, alături de perfor- 
mantele anterioare, nu a fost susținută de rezultate. Alte cercetări 
au arătat că percepțiile competenţelor şi ale autoeficacitátii sunt 
predictive pentru performanța în domeniile corespunzătoare 
(Bandura, 1997; Zimmerman şi Bandura, 1994; Pajares şi Schunk, 
2001; Zimmerman et al., 1992). O explicaţie a lipsei efectului ar 
putea fi legată de modul în care a fost măsurată competența 
percepută (printr-un singur item), dar şi de caracterul prea 
general al domeniului ales „scrierea de texte”, în raport cu 
sarcina care a presupus realizarea unui eseu la psihologie. Este 

posibil, însă, ca efectul variabilei competență percepută asupra 
performanţei să fi fost indirect, prin intermediul altor variabile 
ale sinelui cu rol autoreglator, şi anume, autoeficacitatea 
percepută sau obiectivul de performanţă stabilit. Analiza 
efectelor competenţei percepute asupra acestor variabile a 
evidenţiat următoarele rezultate: 

(1) O asociere semnificativă a acestei variabile cu autoefica- 
citatea percepută în atingerea performanţei. Gradul de încredere 
în capacitatea de a obţine o anumită notă poate fi prezis mai bine 
pe baza competenţei percepute, decât pe baza performanței 
anterioare. 

(2) O asociere semnificativă a competenţei percepute pentru 
scriere cu autoeficacitatea în autoreglarea activității. Studiile din 
domeniul autoreglării învățării au arătat cá autoeficacitatea per- 
cepută, la rândul său, este un predictor important al perfor- 
mantei (Zimmerman, 1995), dar acest efect nu a fost evidenţiat în 
cercetarea prezentă. 

(3) O corelație semnificativă între competența percepută si 
obiectivul de performanță, care este, de asemenea, un factor 
autoreglator. În cercetările anterioare din domeniul învăţării 
autoreglate două variabile au explicat 35% din variația 
performanţelor obținute la un curs de compunere, şi anume, 
autoeficacitatea percepută în domeniul şcolar şi stabilirea 
obiectivelor (Zimmerman & Bandura, 1994; Zimmerman et al., 
1992). Autorii menționați au raportat un efect slab şi indirect 
(mediat de obiectivul stabilit) al aptitudinii verbale asupra 
notelor studenților la acest curs. 

Ipoteza a patra, referitoare la efectul stimei de sine, a fost 
parțial susținută de rezultate. Stima de sine globală, care în 
general nu are efecte directe asupra performanțelor specifice 
decât dacă acestea din urmă sunt contingente cu sentimentul 
valorii personale, are în studiul de față efecte asupra unor 
variabilele autoreglatoare. Rezultatele au arătat că, în condiţiile 

menținerii constante a performanţei, avem efecte ale stimei de 
sine asupra autoeficacitátii în autoreglarea activității şi asupra 
obiectivului de performanţă. Studenţii cu stimă de sine mai 
ridicată îşi propun obiective mai înalte şi se consideră mai 
eficienți în aplicarea abilităților verbale şi în managementul 
resurselor în timpul activităţii. 


8.6. Limite şi posibilităţi de dezvoltare a cercetărilor 


Câteva limite ale studiilor prezentate impun o serie de 
precautii în interpretarea şi generalizarea rezultatelor obținute. O 
primă limită este aceea legată de utilizarea predominantă a 
probelor autodescriptive pentru măsurarea diverselor aspecte ale 
conceptului de sine. Neajunsurile utilizării acestui tip de probe 
(tendinţele la dezirabilitate socială, autoamăgirea etc.) sunt însă 
mult diminuate în cazul studierii relaţiei dintre conceptul de sine 
şi performanţele elevilor. Modul în care se cunoaşte şi se 
prezintă subiectul are impact asupra autoreglării comporta- 
mentelor sale şi de aceea investigaţiile trebuie să se centreze pe 
analiza acestor autoestimări. Totuşi, completarea acestor metode 
introspective cu metode de investigare experimentală ar putea 
oferi o înțelegere mai profundă a proceselor cognitive şi afective 
implicate în dezvoltarea conceptului de sine academic sau în 
explicarea mecanismelor sale autoreglatoare. 

Un alt aspect care ne limitează posibilitatea de a generaliza 
rezultatele cercetărilor prezentate la elevii din mediul edu- 
cational românesc este lipsa de reprezentativitate a esantionului. 
Cercetări ulterioare ar putea investiga dacă într-adevăr relația 
dintre conceptul de sine matematic şi performanțele matematice 
este diferită în funcție de profilul liceului. De asemenea, ar putea 
fi analizate diferenţele conceptului de sine academic, în funcție 
de variabila gen sau de statusul socio-economic la elevii şi 
studenţii români. 

O altă limită se referă la posibilitățile reduse de control al 
altor variabile care contribuie la explicarea performanței şcolare 
generale şi a celei specifice unor sarcini concrete de tip şcolar, 
cum ar fi abilitățile intelectuale, factorii contextuali sau alte 
variabile demografice (genul şi statusul socio-economic). Pentru 
a diminua eventualele limitări impuse de natura sarcinilor de 
performanţă utilizate şi de eventualele distorsiuni ale evaluării 
acestor probe au fost stabilite cerințe clare de execuție şi criterii 
precise de evaluare. 

Principala limită a investigaţiilor prezentate este însă creată 
de nivelul de analiză statistică a datelor şi de design-ul cer- 
cetărilor. Pentru a analiza cât mai eficient relația de cauzalitate 
reciprocă dintre dimensiunile conceptului de sine şi performanța 
şcolară sunt necesare studii longitudinale pe termen lung, pe 
populații mari de elevi. Aceste cercetări ar permite identificarea 
efectelor celor două categorii de variabile de la o măsurare la 
alta, evidențiind şi eventualele perioade de vârstă în care se 
poate constata predominanta cauzalá a conceptului de sine 
academic sau cea a performantelor scolare. De asemenea, utili- 
zarea unor metode statistice mai complexe, cum ar fi modelarea 
cu ajutorul ecuatiilor structurale, ar fi permis identificarea 
relatiilor directe si indirecte dintre mai multe variabile, compa- 
rarea táriei acestor relatii si inferarea structurilor latente ale 
conceptului de sine al elevilor. Desi unele dintre efectele mediate 
au fost deduse pe baza rezultatelor obtinute prin regresii multi- 
ple, acestea nu au fost verificate prin indicatori statistici 
semnificativi. 

Cu toate aceste limite, studiile realizate au incercat sá 
surprindá prin metode predominant corelationale (in special 
prin analiza de regresie) efecte ale unor dimensiuni ale con- 
ceptului de sine asupra performantelor scolare. Au fost verificate 
pe un esantion de elevi si studenti de la noi din tará o serie de 
rezultate obtinute si in alte cercetári. Astfel, au fost investigate 

relațiile conceptului de sine academic cu performanța şcolară, 
comparând efectele unor dimensiuni mai generale ale sinelui cu 
altele mai specifice, ale celor predominant afective cu cele cogni- 
tive şi ale celor predominant descriptive cu cele predominant 
prescriptive. 

Obiectivul comun al cercetărilor a fost acela de a analiza 
comparativ reprezentările stabile cuprinse în conceptul de sine 
cu cele mai dinamice şi contextuale, având în vedere trei 
dimensiuni importante ale autocunoasterii: sentimentul valorii 
personale, competența percepută şi autoeficacitatea percepută. 


* 


Este dificil sá extragem o concluzie generalá cu privire la 
influenta structurilor sinelui asupra performantelor efective 
deoarece efectele lor sunt adesea indirecte si complexe. Însă 
putem afirma în conformitate cu cercetările prezentate cá 
autoeficacitatea perceputá, ca structurá dinamicá si contextualá a 
sinelui, este mai predictivá pentru performanța în situații 
concrete imediate. In schimb, structurile mai stabile ale sinelui, 
cum ar fi stima de sine sau conceptul de sine academic, îşi 
exercită efectele asupra comportamentelor prin intermediul 
structurilor dinamice ca, de exemplu, autoeficacitatea percepută 
sau obiectivele stabilite. În capitolul final, destinat discutării 
implicatiilor educaționale ale explorării şi dezvoltării 
conceptului de sine la elevi, vor fi prezentate posibilele aplicații 
practice ale principalelor rezultate obținute în cercetările din 
acest capitol. 

Implicații educaționale ale explorării 
şi dezvoltării conceptului de sine la elevi 


9.1. Aplicaţii ale paradigmei sociocognitive în cercetarea 
performanţei şcolare 


Într-un domeniu atât de vast cum este cel al conceptului de 
sine, lucrarea de față se constituie într-un demers atât teoretic, 
cât şi empiric, care vizează aplicabilitatea teoriilor multidimen- 
sionale la autocunoaşterea şi autoevaluarea sinelui elevilor şi 
studenților în raport cu performanţa şcolară. În acest volum, am 
urmărit să surprindem relaţia dintre general şi specific, dintre 
valoare şi competență în reprezentarea sinelui şi să explicám 
valoarea motivationalá a acestuia în context şcolar. Tratarea con- 
ceptului de sine în raport cu domeniile specifice de performanță 
a avut ca fundament teoriile multidimensionale ale conceptului 
de sine si teoria autoeficacitátii, reunite sub umbrela mai largă a 
paradigmei sociocognitive. 

Meritul aplicării acestei paradigme la domeniul învățării este 
acela de a fi accentuat rolul structurilor sinelui în autoreglarea 
comportamentului de realizare şcolară, luând în considerare şi 
factorii contextuali. Astfel interpretarea unor efecte ale con- 
ceptului de sine asupra rezultatelor şcolare se va face cu pru- 
dentá, pe baza unor analize comparative cu efectele altor 
variabile care acționează într-o structură cauzală complexă 
asupra gândirii şi comportamentelor. Abilitdtile, teoriile 
implicite ale persoanei, stilul de atribuire cauzală, standardele 

autoevaluative, orientarea scopurilor, utilizarea recompenselor şi 
a feedback-ului sunt factori care pot interactiona cu elemente ale 
conceptului de sine în determinarea motivatiei şcolare. 

Ca reacţie la tendinţele behavioriste ale educatorilor de a 
insista pe rolul factorilor externi în motivarea elevilor, psihologii 
de factură umanistă au supralicitat rolul sinelui în determinarea 
realizărilor şcolare. Exagerările acestora din urmă au condus, 
începând cu jumătatea secolului trecut, la o preocupare mai 
intensă pentru explorarea şi dezvoltarea conceptului de sine al 
elevilor, atât în cercetare, cât şi în practica educațională. Timp de 
două decenii, în special pe continentul american, strategiile şi 
practicile educative au avut la bază concepția că stima de sine a 
elevilor reprezintă un factor important al realizării şcolare. Însă 
programele de intervenţie orientate predominant spre dezvol- 
tarea stimei de sine nu au avut efecte spectaculoase asupra 
performanţelor şcolare, întrucât nu au fost însoțite şi de dez- 
voltarea unor abilități specifice. Mai mult, conceptul de sine 
global este o realitate foarte complexă, care nu poate fi schimbată 
facil, fără o cunoaştere a structurii sale, în raport cu anumite 
domenii de performanță (O'Mara et al., 2006). 

Dezvoltarea modelelor multidimensionale ale conceptului de 
sine în capitolul al treilea al lucrării reprezintă o ilustrare a 
complexităţii sinelui elevilor, cu implicaţii asupra practicilor 
educative. Din analiza modelelor propuse putem constata 
structurarea unui sine academic fatetat şi flexibil, in care unele 
dimensiuni pot fi pozitive, iar altele negative, fără a putea 
concluziona pe baza acestora cu privire la sentimentul global al 
valorii personale. Proiectarea unor intervenţii la nivelul 
conceptului de sine este mai adecvată în această nouă viziune 
decât în cea descrisă de umanisti. Nu este eficient să intervenim 
pentru a întări stima de sine atât timp cât nu cunoaştem ce 
dimensiune a sinelui este negativă şi cât de importantă este ea în 
autodefinire. Uneori, dezvoltarea unei singure dimensiuni a 

conceptului de sine poate contribui la întărirea valorii personale, 
dacă această dimensiune este considerată importantă de către 
elev (Marsh, 1993a; Harter, 1998). De exemplu, un elev care are 
stima de sine diminuată, pentru că se consideră incompetent în 
domeniul sportiv, poate recâştiga sentimentul valorii sale prin 
dezvoltarea dimensiunii considerate deficitară. 

Există două puncte de vedere cu privire la posibilitățile de 
dezvoltare a dimensiunilor conceptului de sine. Pe de o parte, se 
poate interveni direct asupra convingerilor despre sine prin 
controlul gândurilor negative şi disfunctionale, prin reconsi- 
derarea feedback-ului primit, prin centrarea pe aspectele 
pozitive ale propriei persoane etc. Pe de altă parte, există posi- 
bilitatea de a interveni indirect asupra unei dimensiuni a con- 
ceptului de sine, prin dezvoltarea abilităților domeniului 
corespunzător acesteia. Cercetătorii care au analizat relația de 
cauzalitate reciprocă dintre conceptul de sine multidimensional 
şi performanțe susțin necesitatea combinării celor două moda- 
litáti de intervenţie (Marsh si Craven, 2006; O' Mara et al., 2006) 

Desi mai adaptate cercetárii, noile modelele elaborate si 
validate de Shavelson si colaboratorii sái (Shavelson et al., 1976; 
Marsh si Shavelson, 1985) au condus la o investigare a dimen- 
siunilor stabile ale conceptului de sine, neglijând aspectele 
dinamice, adaptabile contextelor specifice. Evaluarea compo- 
nentelor sinelui se face predominant in termeni de ,cine sunt eu 


gU 


in raport cu acest domeniu de performantá", ,care este iden- 
titatea mea in acest domeniu de competență”, si nu în termeni de 
„ce pot eu în acest domeniu” sau „cât de sigur sunt cá pot”. Este 
adevărat că, potrivit teoriei schemelor de sine, percepția unei 
trăsături puternic autodefinitorii are la bază o structură 
complexă, care conține, pe lângă elemente autodescriptive, şi 
informaţii prescriptive pentru acţiune. Însă atunci când subiectul 
se autoevaluează, el face referire mai mult la informaţia 


descriptivă decât la cea prescriptivă. Dacă un elev se evaluează 

ca fiind „bun la matematică”, această descriere nu activează 
automat scheme de rezolvare a unei sarcini de matematică. Intro- 
ducerea constructului de autoeficacitate percepută de către 
Bandura (1977) completează acest neajuns al autoevaluării 
sinelui întrucât el contine predominant prescriptii de acțiune 
pentru anumite domenii de competență. Prin măsurarea acestei 
variabile la nivelul unor domenii sau sarcini specifice, putem 
evalua cât de operaționale sunt informațiile cu privire la 
propriile competente. 


9.2. Concluzii privind rezultatele cercetării relației dintre 
conceptul de sine şi performanţa şcolară 


Aşa cum am prezentat în capitolul şapte, cercetările empirice 
care au investigat relația dintre autoevaluarea sinelui şi 
performanță au urmat predominant două direcţii: una care a 
evaluat dimensiunile stabile ale conceptului de sine în raport cu 
anumite domenii de performanţă şi una care a măsurat auto- 
eficacitate percepută mergând până la operationalizarea acestei 
variabile la nivelul sarcinilor specifice. Ambele tipuri de abordări 
au avut la bază modelul multidimensional al sinelui, însă prima 
a insistat pe valoarea personală şi pe competențele personale evaluate 
de subiect la nivel cognitiv şi afectiv, în timp ce a doua s-a centrat 
pe evaluările cognitive ale „competențelor în acțiune”. Considerăm 
că prima direcție de cercetare a studiat reprezentări stabile 
despre sine, cu valoare identitară pentru persoană, iar cea de-a 
doua a investigat reprezentări dinamice despre sine, cu valoare 
instrumentală. În cadrul primei abordări, evaluarea dimen- 
siunilor sinelui presupune predominant un proces de comparare 
socială, în timp ce evaluarea autoeficacitátii implică mai curând o 
comparare a capabilitátilor personale cu cerințele unei situații de 
realizare. 

În lucrarea de față, am încercat o integrare a celor două 
orientări, atât în capitolele teoretice, cât şi în cele patru studii 
empirice realizate, in care au fost incluse cele două constructe - 
conceptul de sine general şi specific şi autoeficacitatea percepută. 
Rezultatele obținute în primul şi al doilea studiu ne-au atras 
atenţia asupra faptului că, în general, structurile cognitiv-afective 
ale sinelui sunt mai predictive pentru performanță atunci când 
corespondenţa dintre dimensiunea autoevaluată şi domeniul de 
performanță măsurat este mai mare. De exemplu, schema de sine 
a perseverentei şi dimensiunea şcolară a stimei de sine a 
studenţilor sunt relevante pentru domeniul de performanţă 
şcolară. De asemenea, am presupus că structura conceptului de 
sine la elevii de liceu va reflecta performanţele corespunzătoare 
dimensiunilor şcolare investigate - nivelul conceptului de sine 
verbal şi matematic va corela semnificativ cu performanţele în 
cele două domenii. Rezultatele obținute nu confirmă în totalitate 
structurile factoriale validate de Marsh (1993c), iar diferențele 
obținute apar la nivelul conceptului de sine matematic. Astfel, în 
studiul nostru, conceptul de sine verbal corelează mai bine cu 
media de la matematică decât conceptul de sine pentru 
matematică. Analiza posibilelor diferențe între nivelul con- 
ceptului de sine pentru matematică, în funcție de profilul liceului 
(real vs. uman), a arătat că nivelul performanței nu se regăseşte 
întotdeauna la nivelul conceptului de sine şi nici invers. Prin 
urmare, conceptul de sine corespunzător unui domeniu nu este o 
reflectare directă a performanţelor obținute de elev, ci o repre- 
zentare a competenţelor şi valorii sale, influențată de o multi- 
tudine de factori. 

Efectul presupus al reprezentărilor unei caracteristici 
personale asupra performanţei într-o sarcină specifică nu a fost 
confirmat de rezultatele din primul studiu realizat. Studenţii care 
se percep ca fiind perseverenti nu au reuşit mai bine într-o 
sarcină de perseverenţă decât cei care nu au considerat că posedă 

această caracteristică. Aceste constatări nu semnifică însă că 
anumite trăsături personale nu sunt importante pentru reuşita în 
activităţile care le solicită. Mai curând, în studiul prezentat, 
sarcina utilizată nu a fost suficient de relevantă pentru a activa 
structurile dinamice corespunzătoare schemei de sine a perse- 
verentei. De aceea, este important pentru profesori să proiecteze 
sarcini şcolare care să fie relevante pentru activarea unor carac- 
teristici şi abilități personale necesare în motivare. 

În al treilea studiu, au fost discutate efectele produse de 
activarea conceptului de sine academic general şi al celui pentru 
matematică asupra evaluării autoeficacitátii într-o sarcină de 
matematică. Rezultatele au arătat că, într-adevăr, autoeficacitatea 
percepută a fost mai predictivă pentru performanța în sarcină 
decât conceptul de sine academic general sau decât conceptul de 
sine corespunzător domeniului matematică. Însă nivelul auto- 
eficacitátii percepute a fost influențat de activarea sau neacti- 
varea dimensiunilor mai generale ale conceptului de sine 
academic. Altfel spus, în momentul în care elevul este pus în fața 
unei sarcini şi îşi evaluează posibilitățile pe care le are pentru a o 
rezolva bine, evaluarea nu se face doar prin compararea sarcinii 
cu abilitățile şi capacitățile sale anterioare, ci şi prin raportarea la 
structurile mai generale şi stabile ale sinelui. Efectul activării a 
fost pus în evidenţă la elevii cu performanță şcolară mică şi cu 
un nivel scăzut al conceptului de sine academic, dar nu şi la cei 
cu performanţă înaltă. La aceştia din urmă, evaluarea auto- 
eficacitátii în sarcină se realizează cu mare probabilitate prin 
raportarea lor la competența matematică superioară. Am putea 
concluziona că elevii cu performanță scăzută la matematică se 
percep mai eficace în rezolvarea de exerciții de matematică 
atunci când nu li se activează prin introspectie imaginea de 
„elevi slabi”, decât atunci când aceasta este activată înainte de 
confruntarea cu sarcina. Chiar dacă performanțele efective 
obținute nu au fost mai mari în situația de nonactivare a sinelui 

şcolar nefavorabil decât în situația de activare, considerăm că 
,Optimismul" elevilor în evaluarea eficacitátii proprii ar putea 
reprezenta un punct de plecare pentru intervențiile educaționale. 
Instructia aplicată pentru dezvoltarea competențelor şi creşterea 
nivelului autoeficacitátii percepute la elevii cu performante 
reduse va trebui să țină cont şi de ameliorarea conceptului de 
sine academic sau, cel puţin, de crearea unui cadru care să nu-l 
activeze în permanenţă. 

În studiul al patrulea, relațiile dintre dimensiunile 
generale/stabile si specifice/dinamice au fost investigate 
pornind de la o dimensiune mai specificá a conceptului de sine - 
„competența percepută pentru scriere de text". Am analizat 
gradul de asociere a acestor structuri ale sinelui cu performanțele 
şcolare anterioare şi cu nota obținută de subiecţi la o sarcină 
specifică corespunzătoare, şi anume scrierea unui eseu. 
Rezultatele au indicat corelaţii semnificative ale competenţei şi 
autoeficacitátii (structuri mai specifice) cu nota obținută la eseu, 
dar nesemnificative, apropiate de zero, în cazul stimei de sine 
(structură generală). Stima de sine, care nu are efect direct 
asupra performanței în sarcină, corelează semnificativ cu auto- 
eficacitatea percepută şi cu obiectivul de performanţă propus de 
subiecți, dar nu şi cu competența percepută pentru domeniul 
,Scriere". Aceste rezultate, coroborate cu cele ale altor cercetări, 
dovedesc că sentimentul valorii personale nu corelează cu 
autoevaluările unor dimensiuni specifice. În schimb, stima de 
sine este predictivă pentru autoeficacitatea percepută şi pentru 
nivelul obiectivelor stabilite. 


9.3. Un model integrator 


Pe baza demersului teoretic şi empiric desfăşurat în această 
lucrare, am propus un model predictiv al performanțelor şcolare 

în sarcini specifice, în care am relevat posibilele influenţe directe 
sau indirecte ale dimensiunilor sinelui (Figura nr. 9.1.). 


AEP in 
obtinerea 
performantei 


AEP in 
autoreglarea [> 
^ învățării 


Performanţa 
anterioară în 
domeniu 


CS specific 
domeniului 


Performanţa 
în sarcină 


Nivelul 
obiectivelor 
stabilite 


Standarde de 


autoevaluare 


Stima de sine 


CS (global) ] 


Notá. CS - conceptul de sine, AEP - autoeficacitatea perceputá. 


Figura nr. 9.1. Un posibil model explicativ 
al variatiei performantei in sarciná 


Modelul propus decupeazá o secventá din ciclul cauzalitátii 
reciproce a variabilelor-tintá din lucrarea de față - conceptul de 
sine şi performanța şcolară - cu scopul de a evidentia principalele 
componente ale sinelui care pot fi activate în momentul 
confruntării elevului cu o sarcină. În comparație cu săgețile 
subțiri, cele îngroşate indică un grad de asociere mai mare a 
variabilelor şi, prin urmare, o putere de predictie mai mare a 
primei variabile asupra celei de-a doua. Ságetile cu linie 

întreruptă semnifică un efect care poate să apară în anumite 
situații specifice. De exemplu, s-a constatat că teoriile implicite 
ale studenţilor cu privire la competenţa lor pentru domeniul 
scriere de text influențează relația acestora din urmă cu celelalte 
dimensiuni mai dinamice ale sinelui. Stima de sine globală, ca 
dimensiune predominant afectivă, nu are efecte directe asupra 
conceptului de sine specific unor domenii de competenţă şi 
asupra performanței, dar are efecte asupra autoeficacitátii 
percepute şi asupra nivelului obiectivelor stabilite. 

Potrivit acestui model, în momentul în care se confruntă cu o 
sarcină şcolară, primele întrebări care ar putea apărea în mintea 
elevului sunt: „Cât de capabil sunt să realizez această sarcină?”, 
„Cât de sigur sunt că pot realiza această sarcină?”. Răspunsul la 
aceste întrebări reflectă nivelul autoeficacitátii percepute. Potrivit 
teoriei lui Bandura, elevul poate evalua eficacitatea sa apelând la 
mai multe surse de informare, şi anume: experienţele trecute 
privind reusitele sale în sarcini similare, concepţiile de sine 
preexistente (dimensiunile mai stabile ale conceptului de sine 
global sau academic stocate la nivelul memoriei autobiografice), 
feedback-urile profesorilor sau compararea cu alți colegi. Când 
contextul autoevaluativ activează dimensiunile dinamice ale 
conceptului de sine, centrarea elevului pe sarcină şi pe 
comparatia cerințelor acesteia cu abilităţile proprii este mai mare. 
Dacă însă elevul este plasat într-un context care activează 
dimensiunile mai stabile ale sinelui, cu valoarea identitară, 
reflectiile sale ar putea fi: „Sunt capabil în acest domeniu?", „Voi 
reuşi mai bine decât ceilalți”, „Sper să nu mă fac de ruşine”. În 
aceste situații, centrarea pe sine şi pe comparatia cu ceilalți 
devine mai puternică. 

9.4. Arii aplicative ale cercetărilor realizate în domeniul 
educațional 


Cunoaşterea modulul în care structurile sinelui intervin în 
motivarea şi autoreglarea comportamentelor de realizare şcolară 
are importante implicaţii în domeniul educațional. Printre 
acestea menționăm câteva posibilități de aplicare a principalelor 
rezultate ale cercetărilor privind relația dintre conceptul de sine 
şi performanța şcolară. 


9.4.1. Autoreglarea învăţării 


Preocupările mai recente ale specialiştilor din domeniul 
educației pentru o abordare metacognitivă a activității de 
învățare este benefică pentru dezvoltarea cunoştinţelor şi 
competențelor autoreglatorii, care includ printre alte variabile şi 
autoeficacitatea percepută. Considerăm însă că orientarea 
metacognitivă insistă mai mult pe practicile cognitive şi pe ratio- 
nalitatea demersului de învăţare şi mai puțin pe implicarea 
subiectului cu cele mai intime convingeri ale sale despre propria 
persoană. Stabilirea unor scopuri specifice şi apropiate, monito- 
rizarea propriilor performanţe, autoevaluarea strategiilor utili- 
zate, atribuirea rezultatelor sau utilizarea eficientă a timpului 
reprezintă rezultate ale dobândirii cunoştinţelor şi abilităților 
metacognitive. Dar aplicabilitatea acestor abilități depinde de 
structurile stabile ale sinelui deja formate. Fără a neglija 
cunoştinţele si abilitățile metacognitive, adepţii teoriei auto- 
eficacitátii susțin cá factorul-cheie în reuşita autoreglării este auto- 
eficacitatea perceputá care il determiná pe elev sá stabileascá sau 
nu scopuri, sá caute strategii adecvate, sá monitorizeze progresele 
etc. (Bandura, 1997; Zimmerman, 1994, 1995; Zimmerman, 1998). 

Prin urmare, invátarea intr-un domeniu presupune dezvol- 
tarea concomitentá a autoeficacitátii percepute si a compe- 
tentelor necesare. Cercetárile aratá insá cá, la niveluri egale ale 

competenţei, învățarea devine mai facilă pentru cei care au o 
încredere mai mare în eficacitatea proprie. La rândul său, 
evoluția nivelului autoeficacitátii percepute este influențată de 
structurile mai stabile ale sinelui. Elevul, angajat într-o activitate 
de învăţare, are deja formate reprezentări de sine, care vor 
influența procesarea informaţiei despre competență şi dobân- 
direa ei. Prin urmate, educatorii trebuie să cunoască aceste repre- 
zentări şi să aprecieze valența pozitivă sau negativă a acestora si 
gradul lor de stabilitate. De asemenea, este important să se țină 
cont de faptul că schimbarea structurilor dinamice, cum ar fi 
autoeficacitatea percepută, este mai facilă şi de aceea inter- 
ventiile educative vor începe de la acest nivel. Pe măsură ce se 
dezvoltă competențele şi se consolidează convingerile privind 
eficacitatea personală, ne putem aştepta şi la schimbări la nivelul 
structurilor mai stabile, dar acestea din urmă se produc în 
perioade mai lungi de timp. 


9.4.2. Structurarea curriculum-ului şi a sarcinilor de învățare 


Până la vârsta şcolară, copiii nu sunt capabili să facă evaluări 
cu privire la valoarea lor globală ca persoane, autoaprecierea 
competențelor oscilând în funcție de aprecierile celorlalți şi de 
compararea socială (Harter şi Pike, 1984). Începând cu perioada 
şcolară, evaluarea performanţei la diverse discipline din 
curriculum contribuie la diferenţierea dimensiunilor conceptului 
de sine. Dezvoltarea unui concept de sine academic pozitiv este 
rezultatul asocierii abilităților dobândite cu sentimentul valorii. 
Dar această asociere depinde de contingenta unei performante 
(notă sau progres evidențiat) cu sentimentul de stimă sau 
mândrie. Structurarea curriculum-ului pe domenii contribuie la 
dezvoltarea unor structuri ale sinelui în raport cu acestea. Este 
important să cunoaştem cât de stabile sunt structurile formate şi 
ce informații operaționale cuprind ele. De exemplu, este mai 
uşor să vorbim de un concept de sine matematic sau de unul 

verbal, dar nu ştim dacă există şi dimensiuni relativ stabile cores- 
punzătoare unor domenii care nu fac parte dintre disciplinele 
esențiale ale curriculum-ului nucleu (de exemplu, artă teatrală, 
geografie, sport etc). Când performanța elevilor într-un 
domeniu este ridicată, contingenta acesteia cu un concept de sine 
puternic pe aceastá dimensiune este beneficá pentru sentimentul 
competenţei si al valorii. Însă dacă performanţa este scăzută, 
formarea unei structuri de sine stabile corespunzătoare acesteia 
echivalează cu sentimentul lipsei de valoare. 


9.4.3. Intervenţie şi dezvoltare personală 


Preocupările specialiştilor din domeniul educaţiei cu privire 
la posibilitățile de intervenţie asupra conceptului de sine contin- 
gent cu performanţele scăzute s-au concretizat în două direcţii de 
intervenţie: directă (de exemplu, prin programe de autocunoaş- 
tere, analiză şi înțelegere a propriei persoane şi a celorlalți) şi 
indirectă (prin creşterea performanţei corespunzătoare şi eviden- 
tierea progreselor) (O'Mara et al., 2006). Ambele direcţii de inter- 
ventie, luate separat, au condus la rezultate controversate 
deoarece ele au produs schimbări pe termen scurt. Pe de o parte, 
elevii care sunt încurajați să dezvolte reprezentări pozitive ale 
sinelui nu-şi menţin aceste autoevaluări decât dacă ele sunt 
confirmate de performanţele obținute. Pe de altă parte, elevii 
care sunt incluşi în programe instructive pentru formarea 
competențelor nu menţin performanțele pe termen lung fără a fi 
încurajați prin feedback pozitiv si prin monitorizarea pro- 
greselor, întrucât au tendința de a se descuraja la cele mai mici 
dificultăți sau eşecuri. Astfel, educatorilor le revine sarcina de a 
sprijini elevii în dezvoltarea competenţelor, care trebuie mereu 
„certificate”, în special prin indicatori ai progresului realizat. 
Competentele astfel dobândite vor deveni surse ale valorii 
personale. 

Cu cât structurile stabile ale sinelui sunt mai generale, cu atât 
mai putin acestea pot explica performanţele din variate domenii 
şi de aceea puterea lor de predictie, deşi semnificativă statistic, 
nu este mare. Pentru a-i putea forma pe elevi astfel încât să poată 
prevedea posibilitățile lor de reuşită în diverse domenii este 
important să dezvoltăm, în cadrul disciplinelor şcolare, 
indicatori de performanţă variati, care să conducă la cristalizarea 
unor structuri mai specifice şi dinamice de tipul autoeficacitátii 
percepute. Astfel, evaluarea posibilităților de reuşită într-o 
sarcină şcolară complexă se va face pe baza confruntării carac- 
teristicilor sarcinii cu percepțiile privind autoficacitatea. Încre- 
derea elevului că poate iniția acțiunea, poate depune efort, poate 
persevera chiar dacă apar obstacole şi poate găsi strategii 
alternative creşte potenţialul adaptativ al acestuia la mediul 
şcolar. 

Cercetările au arătat că dezvoltarea sentimentului autoefica- 
cității reprezintă un factor protector în situaţiile şcolare 
amenințătoare (Martin şi Marsh, 2006). Susținerea unor testări 
importante, eşecul şcolar temporar, presiunile exercitate de 
profesorii exigenti reprezintă astfel de situații cărora elevul 
trebuie să le facă fata. S-a constatat că elevii care au un nivel mai 
ridicat al autoeficacitátii percepute sunt capabili să propună 
strategii de reglare a situației prin managementul emoțiilor şi 
prin planificarea resurselor în raport cu scopurile propuse. La 
rândul său, rezilienta şcolară este predictivá pentru participarea 
la ore, plăcerea de a merge la şcoală şi stima de sine globală. 

Am putea concluziona, pornind de la cele expuse anterior, că 
scopul predominant al şcolii nu ar trebui să fie obținerea unor 
performante academice cát mai înalte pentru toti elevii. Nu 
notele si premierile ar trebui sá fie, in principal, sursa valorii 
personale, ci competentele pe care acesti indicatori le reflectá. 
Astfel, un eventual esec nu va fi demobilizator, dacá elevul are 
sentimentul competentei. Dacá ínsá valoarea personalá se 


303 


Conceptul de sine şi performanța şcolară 


construieşte prioritar pe baza indicatorilor externi ai perfor- 
mantelor, fără o centrare pe dezvoltarea competenţei şi a senti- 
mentului autoeficacitátii, oscilatia rezultatelor poate afecta sta- 
bilitatea stimei de sine. Mai mult, un sentiment puternic al 
valorii personale, alimentat artificial si nevalidat de competente, 
reflectă o stimă de sine neautenticá, cu importante efecte 
negative asupra evoluției personalității. Preocuparea educato- 
rilor pentru dezvoltarea sentimentului autoeficacitátii ar trebui 
să fie punctul de plecare în reglarea acțiunilor orientate spre 
scopuri adaptative. Încrederea elevului că este capabil să organi- 
zeze acțiunile sale pentru a obține rezultatele dorite este mai 
importantă decât obținerea efectivă a succesului. Evident că dez- 
voltarea acestor structuri ale sinelui este asociată cu performanţe 
din ce în ce mai ridicate, care vor contribui la valoarea personală 
a elevului. 

